
Esipuhe 


Vaalikoneet 2020 -tutkimushanke sai alkunsa keväällä 2017 Helsingin 
Sanomain säätiölle osoitetusta rahoitushakemuksesta. Ideana oli tehdä 
aidosti monitieteistä tutkimusta politiikan ja journalismin tutkimus- 
alojen kesken. Vaalikonejournalismia tutkittaisiin media- ja haastat- 
teluaineistoin, kun taas suhtautumista vaalikoneisiin ja niiden käyttöä 
analysoitaisiin kyselyaineistoin. Kiitämme Helsingin Sanomain Sää- 
tiötä tutkimuksemme mahdollistamisesta. 

Tämän kirjan kirjoittajien lisäksi hankkeeseen on osallistunut 
kiinteästi hakemusvaiheesta alkaen Esa Reunanen tutkimuskeskus 
COMETista. Hän osallistui kaikkiin hankekokouksiin ja -tilaisuuksiin 
ja kommentoi kirjan kaikkia lukuja. Esa vaikutti monin tavoin tutki- 
muksen sisältöön ja toteutukseen koko hankkeen aikana. Syvä kiitos. 

Lisäksi kiitämme muita henkilöitä, jotka auttoivat työllään mer- 
kittävästi tutkimustamme. Heli Heino kokosi ja koodasi vaalikone- ja 
media-aineistoja. Nelli Leinonen keräsi hankkeen palkkaamana gra- 
duunsa haastatteluaineiston pirkanmaalaisista kansanedustajaehdok- 
kaista. Josefina Sipinen vastasi hankkeen kotisivujen (vaalikoneet2020. 
fi) graafisesta ilmeestä ja teknisestä toteutuksesta. Pentti Kiljunen Yh- 
dyskuntatutkimus Oy:stä laati kirjan ja hankkeen verkkosivujen graa- 
fiset esitykset. Suuri kiitos Teille kaikille. 

Kirjan lukujen kirjoittaminen toteutettiin siten, että kullekin luvul- 
le sovittiin vastuukirjoittaja, jonka tekstejä muut kommentoivat. Sami 
Borgin päävastuulla olivat luvut 1, 2, 6, 7 ja 8 ja Kari Koljosen päävas- 


tuulla luvut 3, 4 ja 5. Kirjan johtopäätösluku kirjoitettiin yhdessä. Tut- 
kimushankkeen aineistoista tullaan tuottamaan myös muita julkaisuja. 

Tutkimus on toteutettu Tampereen yliopistossa. Kari Koljonen ja 
Esa Reunanen työskentelevät yliopiston viestintätieteiden tiedekunnas- 
sa Journalismin, viestinnän ja median tutkimuskeskus COMETissa ja 
Sami Borg yliopiston johtamisen ja talouden tiedekunnassa politiikan 
tutkimuksen oppiaineessa. Hankkeen kyselyaineistot arkistoidaan Yh- 
teiskuntatieteelliseen tietoarkistoon. 

Lopuksi kiitämme kustantajan käyttämiä vertaisarvioitsijoita ar- 
vokkaista kommenteista kirjamme käsikirjoitukseen. 


Tampereella 31.8.2020 


Sami Borg ja Kari Koljonen 


l 
Johdanto 


Tämä tutkimus kohdistuu laaja-alaisesti vaalikoneisiin ja niiden käyt- 
töön Suomen vaaleissa. Tarkoitamme vaalikoneilla internetissä toimi- 
via sovelluksia, jotka tarjoavat kansalaisille mahdollisuuden verrata 
pelillisesti omia mielipiteitään vaaleissa tarjolla oleviin vaihtoehtoihin: 
ehdokkaiden ja puolueiden mielipiteisiin sekä muihin ominaisuuksiin. 
Journalistiselta kannalta vaalikoneet ovat sisältötyyppi, jonka avulla 
käyttäjälle voidaan tarjota mahdollisuus tutustua suureen määrään 
vaalitietoa hänelle itselleen merkityksellisistä näkökulmista (Upola 
2018, 97). Erityisesti tutkimme ja vertailemme vaalikoneiden käyttöä 
vuoden 2018 presidentinvaalissa ja vuoden 2019 eduskuntavaaleis- 
sa. Lisäksi analysoimme vaalikoneiden käyttöä ja merkitystä jonkin 
verran myös muissa vaalityypeissä. Olemme kiinnostuneita kaikista 
vaalikoneita käyttävistä tahoista: valitsijoista, ehdokkaista ja medias- 
ta. Tutkimme perustavia kysymyksiä vaalikoneiden käytön määrästä 
ja laadusta, vaalikoneiden yleisestä merkityksestä sekä vaikutuksesta 
äänestämiseen. Tutkimus kohdentuu huomattavassa määrin myös vaa- 
likonejournalismiin, mikä on uusi avaus alan tutkimuksessa.! 


' Tässä tutkimuksessa käytämme vaalikonejournalismi-sanaa sekä laajassa että 


suppeassa merkityksessä. Suppeassa merkityksessä siihen sisältyvät vaalikoneita kos- 
kevat tai niiden tuottamaan dataan perustuvat journalistiset jutut. Laajassa merki- 
tyksessä vaalikonejournalismiin sisältyvät myös itse vaalikoneet. Vaalikone on yksi 
journalistinen ilmaisumuoto muiden joukossa. Sen kysymysvalinnat, toiminta-algo- 
ritmit ja ulkoasulliset valinnat perustuvat journalistiseen harkintaan, ja se on myös 
hyvä esimerkki journalismin vuorovaikutteisista ja pelillisistä mahdollisuuksista. 
Vaalikonejournalismi-sanan käsitteellinen ala käy ilmi kulloisestakin asiayhteydestä. 

Tutkimuksen aineistopohja on monipuolinen. Useiden hanketta 
varten kerättyjen valitsijakyselyjen lisäksi hyödynnämme tutkimus- 
aineistona itse vaalikoneita, vaalikoneisiin liittyviä uutisia, sekä vaali- 
ehdokkaiden, kampanjavastaavien ja vaalikoneiden tekijöiden haastat- 
teluja. Näin pyrimme luomaan ajantasaisen ja kattavan kokonaiskuvan 
vaalikoneiden nykyisestä asemasta ja merkityksestä suomalaisessa 
poliittisessa järjestelmässä ja viestintäkentässä. Tutkimuksen lopuksi 
pohdimme myös suomalaisten vaalikoneiden kehittämismahdolli- 
suuksia. 


Vaalikoneet ja äänestäminen tutkimuksen kohteina 


Ensimmäisen suomalaisen vaalikoneen toteutti Yleisradio Erkki Vih- 
tosen johdolla jo vuoden 1996 europarlamenttivaaleihin. Mallina oli 
tuolloin CNN:n interaktiivinen kysely, joka sisälsi keskeisiä presiden- 
tinvaalien mielipidekysymyksiä (ks. Vihtonen 2007, 29). Ylen pilotin 
jälkeen muut mediat seurasivat ideaa nopeasti. Vuoden 1999 eduskun- 
tavaaleissa palveluntarjoajiin liittyi Helsingin Sanomat, ja vuoden 2000 
presidentinvaaleissa ja kuntavaaleissa mukana oli jo kymmenkunta 
muuta viestintä (Suojanen 2007, 15—16).? Suomessa suosituimmat vaali- 
koneet ovatkin olleet alun pitäen poikkeuksetta medioiden tuottamia. 

Vaalikoneiden kansainvälinen historia ulottuu vain vähän suoma- 
laisia vaalikoneita pidemmälle. Alan tutkimuksessa on nostettu var- 
haisimmaksi esimerkiksi Alankomaiden StemWijzer-sovellus. Se to- 
teutettiin valtakunnallisena verkkoversiona vasta vuonna 1998, mutta 
luotiin printtiversiona jo 1980-luvun loppupuolella (Rosema, Anderson 
& Walgrave 2014, 240; Garzia & Marschall 2012, 205). 

Käytetyin englanninkielinen yleistermi vaalikoneille on Voting 
Advice Application, lyhennettynä VAA. Kansainvälinen VAA-tut- 


? Suomalaisten vaalikoneiden alkutaival ja 2000-luvun alkupuoliskon tilanne on 


kuvattu seikkaperäisesti Vallaton vaalikone -kirjan historiakatsauksessa (Suojanen 
2007). 

kimus koskee pääosin puolueiden eroja esille tuovia vaalikoneita. 
Kansainvälisesti vaalikonetutkimusta on harjoitettu melko aktiivisesti 
2000-luvulta lähtien. Politiikan tutkimuksen alalla aiheesta on järjes- 
tetty jo itsenäisiä, vain tähän teemaan keskittyviä kansainvälisiä semi- 
naareja, ja alan tutkijaverkostolla on oma verkkosivusto (vaa-research. 
net). Laajasti ottaen vaalikonetutkimus kytkeytyy demokratian, inter- 
netin, vaalien ja poliittisen osallistumisen tutkimukseen, ja aihealue 
linkittyy myös mediatutkimukseen (ks. Alvarez, Levin, Trechsel & 
Vassil 2014). Eri maissa erityisesti vaalikoneista tehtyjen tutkimus- 
ten tyypillisiä teemoja ovat olleet vaalikoneiden sisällön valikointi ja 
sisällön laadunvarmistus, puoluejärjestelmien keskeisten jakolinjojen 
sisällyttäminen vaalikoneisiin, vaalikonesovellusten visuaalinen ilme 
ja graafiset toteutustavat, vaalikoneiden tulosten laskennan algoritmit 
sekä vaalikoneiden käyttötavat ja vaikutukset äänestämiseen (ks. esim. 
Vassil 2011). Sekä kansainväliset että kotimaiset aiemmat tutkimukset 
ovat painottuneet vaalikoneiden sisältöön ja toteuttamistapoihin sekä 
niiden käyttöön ja merkitykseen äänestyspäätöksissä. Median ja vaali- 
en ehdokkaiden näkökulmaa vaalikoneisiin ei kuitenkaan ole toistai- 
seksi juuri huomioitu. 


Vaalikoneet ja demokratia 


Vaalikoneita voidaan tutkia useiden politiikan ja viestinnän tutkimuk- 
sen kannalta keskeisten demokratia- ja äänestysteorioiden näkökul- 
masta. Lisäksi niitä on tarpeen arvioida osana internetin luomia uusia 
yhteiskunnallisia osallistumismahdollisuuksia, jotka sisältävät pelilli- 
siä elementtejä. Koska tutkimuksemme on monin osin kartoittava ja 
lähestymme vaalikoneita ja niiden käyttöä monitieteisesti, emme ta- 
voittele analyyseillemme yhtenäistä teoreettista viitekehystä. Sen sijaan 
esittelemme seuraavaksi sellaisia vaaliviestintään, demokratiaan ja 
äänestämiseen liittyviä käsitteitä ja teorioita, jotka toimivat mielekkäi- 


SAMI BorG & KARI KOLJONEN 17 


Käyttöliittymä vaaleihin 


nä työkaluina analyyseillemme sekä peilauspintoina kootessamme ja 
arvioidessamme empiirisiä tutkimustuloksiamme. 

Internet yhteiskunnallisena osallistumisalustana ei sinänsä liity 
mitenkään erityisesti vaaleihin, vaan se tarjoaa kansalaisille runsaas- 
ti mahdollisuuksia erilaisista demokratiakäsityksistä kumpuavaan 
poliittiseen osallistumiseen. Internetin alkuaikoina 1990-luvulla ja 
2000-luvun alussa tutkimuskirjallisuudessa ja internetpalvelujen ke- 
hittämisessä puhuttiin paljon e-alkuliittein sähköisestä hallinnosta 
ja demokratiasta (e-Government, e-Democracy; ks. Chadwick 2006). 
Uusien sähköisten palvelujen ajateltiin luovan uudenlaista vuorovai- 
kutusta hallinnon ja kansalaisten välille. Internetin ajateltiin tarjoavan 
lisää mahdollisuuksia edustuksellisen demokratian rinnalle kansalais- 
lähtöiselle demokratialle ja ehkä myös suoralle demokratialle (mt.). 

Vaikka internetin tiedonjakamis- ja verkostoitumismahdollisuudet 
ovat sittemmin edistäneet merkittävästi demokratisoitumista useis- 
sa maissa (Youmans & York 2012), ovat ne länsimaissa lähinnä vain 
täydentäneet perinteistä edustuksellista demokratiaa. Internet on toki 
lisännyt huomattavasti poliittisen viestinnän määrää ja erityisesti so- 
siaalinen media on muuttanut yhteiskunnallista ja poliittista viestin- 
tää vastavuoroisemmaksi. Internetistä ei kuitenkaan ole yleensä ottaen 
muodostunut merkittävää suoran poliittisen osallistumisen välinettä 
eikä kovinkaan selvästi myöskään tasa-arvoiseen kansalaiskeskuste- 
luun perustuvaa, deliberatiivisen demokratian osallistumiskanavaa 
(Margolis 2007). 

Edellä kuvattu kehitys pätee myös vaalikoneisiin. Vaalikoneet ovat 
median tuottama lisäpalvelu edustukselliselle vaalidemokratialle. Nii- 
den avulla media toteuttaa demokraattista perustehtäväänsä vapaana 
tiedontuottajana, vallan vahtikoirana ja yleisöjään yhteiskunnalliseen 
osallistumiseen aktivoivana toimijana. Vaalikoneiden lisämauste on 
niiden pelillisyys (gamification). Tällä käsitteellä viitataan pelillisten 
elementtien tuomiseen sellaisiin konteksteihin, jotka eivät ole pelejä 
tai tyypillisiä pelillisiä toimintatiloja (Rodrigues, Oliveira & Rodrigues 
2019). Vaalikoneet pelillistävät sekä vaaleja että journalismia. 

Pelillisyyden luoman kiinnostuspotentiaalin lisäksi vaalikoneet tar- 
joavat medialle hyvin monipuolisia mahdollisuuksia demokratian edis- 
tämiseen. Vaalikoneiden laatimisvaiheessa media saattaa konsultoida 
yleisöjään vaalikoneiden aiheista ja kysymyksistä ja pyytää yleisöltään 
kysymysehdotuksia. Tällainen toimintatapa muistuttaa kansalaisjour- 
nalismia (ks. Ahva 2010), jonka peruslähtökohdat kytkeytyvät kansa- 
laislähtöiseen, osallistuvaan demokratiakäsitykseen (Barber 1984). 

Vaalikonekysymysten valmistuttua prosessin seuraava vaihe on eh- 
dokkaiden tavoittaminen ja rekrytointi vaalikoneen vastaajiksi. Kaik- 
kien ehdokkaiden tasaveroinen mahdollisuus osallistua vaalikoneisiin 
ja esillepääsy niiden kautta on jotakin, mihin media tuskin kykenee 
muussa vaalijournalismissaan. Vaalikoneiden avaaminen valitsijoille 
törmäyttää ehdokkaat ja vaalien äänioikeutetut. Suosittuina verkko- 
palveluina vaalikoneet saattavat vahvistaa yleisemminkin kansalaisten 
kiinnostusta yhteiskunnallisia asioita ja yhteiskunnallista vaikuttamis- 
ta kohtaan. Näiltä osin vaalikoneet tukevat median perinteistä linkki- 
funktiota kansalaisten ja valtaapitävien välillä. 

Journalistisesta näkökulmasta katsottuna vaalikoneilla on selkeim- 
mät yhtymäkohdat klassisiin, yksilön vapauksia, yhteiskunnallista 
valveutuneisuutta ja aktiivista kansalaisosallistumista korostaviin, li- 
beraaleihin demokratiateorioihin (ks. Setälä 2018). Vaalikoneissa me- 
dian valta neljäntenä valtiomahtina rajoittuu kuitenkin vaalikoneiden 
sisältöön, rakenteisiin ja toimintaperiaatteisiin sekä siihen, millaisia 
uutisia vaalikoneista tehdään. Sen sijaan vaalikoneiden käyttö ja niiden 
tarjoamat tulokset eivät ole samalla tavalla median välittämiä ja tul- 
kitsemia tietoja kuin median tavanomaiset uutiset (ks. verkon uusista 
juttutyypeistä Upola 2018). 

Toisaalta vaalikoneiden laatiminen ei ole arvovapaata ja siksi 
vaalikoneiden merkityksestä demokratian edistämisen kannalta on 
esitetty kriittisiäkin huomioita. Jotkut tutkijat ovat sitä mieltä, että 
vaalikoneiden tapa typistää vaalit ja politiikka suppeaan joukkoon 
mielipidekysymyksiä ei anna oikeaa kuvaa sen paremmin vaaleista, 
demokratiasta kuin politiikastakaan. Fossen ja van den Brink (2015) 

ovat puolestaan argumentoineet, etteivät mitkään vaalikoneet voi 
olla normatiivisesti neutraaleja eivätkä ne täten voi myöskään tarjota 
harhatonta ja varmasti oikeaa peilikuvaa vaalien tärkeimmistä kysy- 
myksistä. Heidän mielestään vaalikoneita olisi peilikuvan sijasta tar- 
koituksenmukaisempaa ajatella yhtenä kuvakulmana kolmiulotteiseen 
pienoismalliin (ma., 342). 

Demokratian ja tasa-arvon toteutumisen kannalta vaalikoneiden 
rakentamisen tärkein kysymys kuuluu, miten valita ja laatia vaali- 
koneisiin sellaiset kysymykset, jotka mittaavat ja tiivistävät merki- 
tyksellisimmin kansalaisten ja vaaleissa tarjolla olevien poliittisten 
puolueiden ja ehdokkaiden mielipideyhtenevyyttä. Tähän liittyviä 
olennaisia alakysymyksiä ovat, kuinka tasapainoisesti vaalikoneet si- 
sältävät aiheita, jotka ovat merkityksellisiä vaaleissa kyseessä olevan 
poliittisen instituution tehtävien kannalta, kuinka tasapuolisesti ky- 
symykset kohtelevat vaaleissa kilpailevia poliittisia ryhmittymiä tai 
henkilöitä, miten mielipideyhtenevyyden laskenta toteutetaan opti- 
maalisesti ja kuinka kiinnostaviksi vaalikoneet saadaan aktivoimisnä- 
kökulman kannalta (Fossen & van den Brink 2015; Van Camp; Lefevere 
& Walgrave 2014; Baka, Figgou & Triga 2012; Gemensis 2013; Louwerse 
& Rosema 2014). Nämä tavoitteet eivät ole riippumattomia toisistaan. 
Esimerkiksi hyvin monilla eri aiheita käsittelevillä kysymyksillä saatet- 
taisiin periaatteessa saavuttaa kiitettävä aihekattavuus, mutta tällaiset 
vaalikoneet olisivat luultavasti kaikille käyttäjäryhmille liian raskaita 
käyttää ja kiinnostavuus kärsisi. 

Vaalikoneiden teemavalintojen tasapainoisuuteen liittyy kiinteästi 
kysymys politiikassa kulloinkin esillä olevasta asialistasta. Puhutaan 
myös agendasta tai päiväjärjestyksestä. Poliittista viestintää koskevan 
agenda setting -teorian mukaan medialla on keskeinen rooli politii- 
kan päiväjärjestyksen muodostumisessa (McCombs & Shaw 1972; Van 
Aelst & Walgrave 2011; Vesa, Blomberg & Kroll 2015; Walgrave & Van 
Aelst 2016). On mahdollista, että vaalikoneillakin on tässä suhteessa 
jotakin merkitystä. Ainakin periaatteessa on mahdollista, että jokin 

teema painottuu julkisessa keskustelussa ja vaalien äänestyspäätöksis- 
sä erityisesti siksi, että aihe on ollut runsaasti esillä myös vaalikoneissa. 

Vaalikoneiden vaikutusta yhteiskunnallisen keskustelun ja poliitti- 
sen päätöksenteon asialistaan on kuitenkin hyvin vaikeaa, ellei mah- 
dotonta, osoittaa yksityiskohtaisesti. Tästä huolimatta vaalikoneiden 
merkitystä yhteiskunnallisen agendan muodostumisen kannalta voi- 
daan tutkia useista kiinnostavista näkökulmista. 

Demokratian yleisen toimivuuden kannalta on tarkoituksen- 
mukaista arvioida vaalikoneisiin valittujen kysymysten sekä niiden 
aiheiden kattavuutta ja tasapainoisuutta vaalien kohteena olevan po- 
liittisen instituution tehtävien kannalta. Lisäksi voidaan analysoida 
sitä, miten eri medioiden vaalikoneiden sisällöt ja vaalikoneiden tie- 
toihin perustuva journalismi suhteutuvat toisiinsa. Tässä vaalikoneita 
on kiinnostavaa tarkastella laajemmin osana politiikan journalismia ja 
osana medioiden välisen agendan muodostumista (Danielian & Reese 
1989; Atwater, Fico & Pizante 1987). 


Vaalikoneet, edustus ja äänestäminen 


Vaalien ja äänestämisen tutkimuksen näkökulmasta vaalikonetut- 
kimus ja siihen kytkeytyvä mielipiteiden vastaavuusnäkökulma 
(matching) kiinnittyvät erityisesti kahteen laajaan teoreettiseen kes- 
kusteluun. Näistä ensimmäinen liittyy vaaleissa toteutuvaan poliitti- 
seen edustukseen ja sen taustalla oleviin edustusteorioihin ja toinen 
äänestyspäätöksiä selittäviin päätös- ja äänestysteorioihin. 

Edustusteorioiden yksi pääkysymys koskee vapaata ja sidottua 
mandaattia. Vapaan mandaatin perusajatus on, että edustajat toimi- 
vat edustajantehtävässään itsenäisesti vailla sidoksia minkäänlaisiin 
erityisintresseihin. Sidotun mandaatin pääajatus on puolestaan se, että 
edustajan tulee toimia tehtävässään pitkälti valitsijakuntansa ja taustal- 
laan olevien intressiryhmien tavoitteiden ja ohjeiden mukaan. (Pitkin 
1967; Bengtsson & Wass 2009.) 

Varsinkin sidotun mandaatin näkökulmasta ehdokkaiden vaali- 
konevastaukset voidaan mieltää heidän poliittisiksi sitoumuksikseen. 
Toisaalta ehdokkaiden vastauksia vaalikoneisiin ei voitane ainakaan 
poikkeuksetta pitää heidän poliittisina tavoitteinaan tai vaalilupauk- 
sinaan, koska vaalikoneisiin vastataan niiden tekijöiden määrittele- 
min ehdoin. Sen paremmin ehdokkaat itse kuin vaalikoneetkaan eivät 
myöskään eksplisiittisesti väitä, että vaalikonevastaukset olisivat ehdo- 
kasta poliittisesti sitovia. Vastaukset ja niiden perustelut ovat ehdok- 
kaan omia mielipiteitä, ja luultavasti myös valitsijat ymmärtävät, ettei- 
vät ehdokkaiden ja puolueiden kannat yhteiskunnallisiin kysymyksiin 
rakennu tyhjentävästi vaalikonekysymysten kautta. Vaikka vaalikone- 
vastausten sitovuudesta keskustellaan silloin tällöin vaalilupauksina eli 
sidotun mandaatin viitekehyksessä, käytännössä vapaan mandaatin 
mukainen lähestymistapa lienee silti perustellumpi tapa arvioida vaa- 
likonevastausten poliittista sitovuutta. 

Oma tutkimuksemme ei painotu edustuskäsityksiin, mutta tarkas- 
telemme vaalikoneita myös hieman niiden näkökulmasta. Kannaltam- 
me käyttökelpoisin edustusteorioihin liittyvä periaate on niin kutsut- 
tu edustuksen peilikuvamalli (Pitkin 1967; Urbinati 2006). Se koskee 
edustajien ja edustettavien välistä henkilöedustavuutta ja tätä kautta 
myös mielipide-edustavuutta. Henkilöedustavuudella tarkoitetaan ta- 
vanomaisesti sitä, että edustaja kuuluu valitsijansa kanssa samaan tai 
samoihin sosiodemografisiin väestöryhmiin ja että itse edustuslaitos 
vastaa koostumukseltaan vaalien valitsijakunnan koostumusta suku- 
puolen, ikäryhmien ja muiden sosiodemografisten ryhmien mukaan. 
Esimerkiksi Suomen eduskuntavaaleissa vaalipiirien paikkajako ja 
vaalien toimittaminen vaalipiireittäin takaavat sen, että eduskunta on 
alueellisesti edustava suhteessa maan väestön asuinalueisiin. 

Peilikuvamalli kytkeytyy mielipide-edustavuuteen välillisesti siten, 
että eri väestöryhmien tasapainoisen edustuksen voidaan ajatella lisää- 
vän todennäköisyyttä siihen, että eri ryhmien tärkeinä pitävät asiat tu- 
levat riittävässä määrin ja tasapainoisesti edustetuiksi (ks. Bengtsson & 
Wass 2009). Toisaalta on esitetty, että ihmiset kuuluvat eri tavoin niin 

moniin väestöryhmiin, ettei mielipide-edustavuuden toteutumista 
henkilöedustavuuden kautta voida läheskään kaikissa tilanteissa pitää 
kovin todennäköisenä (Brown 2006). 

Tässä kirjassa puhumme peilikuvamallista pelkistetysti viittaamal- 
la sillä erityisesti vaalikoneita käyttävien valitsijoiden ja vaalikoneis- 
sa tarjolla olevien ehdokkaiden mielipideyhtenevyyteen. Keskitymme 
tarkasteluissamme vaalikoneiden sisältöön ja käyttöön, emmekä juu- 
rikaan avaa analyyseissämme keskustelua (valituksi tulevien) ehdok- 
kaiden esittämien vaalikonemielipiteiden mukaisen politiikan toteu- 
tumisesta. Aiemmissa peilikuvamallia hyödyntäneissä suomalaisissa 
tutkimuksissa henkilö- ja mielipide-edustavuutta on tutkittu hyvin 
yleisellä tasolla väestöryhmittäin, esimerkiksi poliittisten edustus- 
elinten jäsenten mielipiteiden ja sosiodemografisen koostumuksen nä- 
kökulmasta (Pikkala, Pekola-Sjöblom & Piipponen 2013; Borg 1998). 
Tällöin näkökulma on jäänyt melko kauaksi vaalikoneiden käytön 
tuottamasta suhteellisen tarkasta mielipidevastaavuudesta vaalien yk- 
sittäisten ehdokkaiden ja valitsijoiden välillä. 

Edustukseen ja edustavuuteen liittyvän viitekehyksen ohella vaali- 
koneita ja niiden käyttöä kannattaa tarkastella toisen laajan kysymyk- 
sen, nimittäin vaalien äänestyspäätösten tekemisen kannalta. Kyse on 
niin osallistumispäätöksestä vaaleihin kuin myös puolueen ja ehdok- 
kaan valintaa koskevista päätöksistä. Valintapäätöksiä koskevat teo- 
reettiset näkökohdat linkittyvät yleisellä tasolla selvimmin klassisiin 
demokratiateorioihin, joissa demokratian ideaalitoimijana esitetään 
yhteiskunnallisista asioista kiinnostunut ja perillä oleva sekä yhteis- 
kunnalliseen toimintaan aktiivisesti osallistuva ja valintojaan harkit- 
seva kansalainen. 

Tältä osin tutkimuksellisesti kiinnostavaa ei ole pelkästään kuvatun 
idealisaation mukainen toiminta vaan mahdollisuus suhteuttaa muun- 
laisia käsityksiä ja toimintatapoja tähän ideaalimalliin. Kiinnostavaa 
voi esimerkiksi olla se, että vaalikoneen käyttäjä ei ole politiikasta eri- 
tyisen kiinnostunut, perillä oleva, osallistuva tai harkitseva, mutta saa 
silti vaalikoneista aineksia äänestyspäätökselleen. 

Erityisesti vaalikontekstissa oleellisia ovat myös erilaiset äänestys- 
teoriat ja kysymykset informoiduista äänestyspäätöksistä, ja joiltakin 
osin myös niin sanotulle rationaaliselle äänestämiselle ominaiset tut- 
kimusongelmat. 

Koska tutkimuksemme on kokoava ja kartoittava, emme selitä 
kirjamme analyysiosissa kovinkaan yksityiskohtaisesti äänestämisen 
rationaalisuutta ja siihen mahdollisesti liittyviä harkintaprosesse- 
ja. Tätä keskustelua on jäsennetty jo seikkaperäisesti aikaisemmassa 
kotimaisessa vaalikonetutkimuksessa. Ruusuvirran (2012) mukaan 
presidentinvaalikontekstissa vaalikoneet auttavat etenkin politiikasta 
kiinnostumattomia muodostamaan preferenssejään. Toisaalta edus- 
kuntavaalikontekstissa vaalikoneista näyttävät hyötyvän politiikasta 
eniten kiinnostuneet, kognitiivisesti mobilisoituneet äänestäjät (Myk- 
känen 2011). 

Omassa tutkimuksessamme emme pyri selittämään puolue- ja 
ehdokaskannatusta tai sen vaihtelua vaalikoneilla ja niiden käytöllä. 
Sen sijaan arvioimme määrällisiä ja kuvailevia tutkimustuloksiamme 
yleisemmällä tasolla siltä osin, millä tavoin ja miksi eri valitsijaryhmät 
katsovat hyötyvänsä vaalikoneista tietolähteinä. Tässä yhteydessä on 
mahdollista viitata havaintoihin tiedon oikopolkujen merkityksestä 
erilaisten vaalien informaatiolähteiden käyttöä helpottavina tekijöi- 
nä (Lupia 1994), tai niin sanottuun vähäisen informaation rationaa- 
lisuuteen valintapäätöksiä avustavana strategiana (low-information 
rationality; Popkin 1991). Suomalaisessakin tutkimuksessa on havait- 
tu, että vaalikoneita käytetään suuressa määrin heuristisina, äänes- 
tyspäätösten informaatiokustannuksia madaltavina apuvälineinä 
(Jaakola 2012). Oikopolku- ja heuristiikkakäsitteitä apuna käyttäen 
vaalikoneista voidaan keskustella joustavasti päätöksenteon reunaehto- 
ja rajaavina ja päätösperusteita kokoavina työkaluina. Äänestyspäätös- 
ten tiedonhankintaan liittyvän vaivannäön vähentymistä tavoittelevil- 
le vaalikoneet saattavat tarjota paljonkin hyödyllistä tietoa siitä, keitä 
ehdokkaita tai millaisia ryhmittymiä käyttäjä haluaa tai ei missään 
tapauksessa halua äänestää. 

Äänestysvalintoihin kohdistuvan kansainvälisen vaalikonetutki- 
muksen tyypillisin yleinen viitekehys on ollut asiaäänestäminen (issue 
voting). Tässä lähestymistavassa äänestysvalinnat nähdään ainakin 
jossain määrin tai hyvin vakiintuneista puoluesidoksista irtaantunei- 
na päätöksinä (Evans 2004). Asiaäänestämiseen liittyvät selitysmallit 
lisäsivät amerikkalaisessa ja eurooppalaisessa politiikan tutkimukses- 
sa suosiotaan jo 1980-luvulla ja varsinkin sen jälkeen, kun sekä kan- 
sallisissa että kansainvälisesti vertailevissa poliittisen osallistumisen 
tutkimuksissa oli osoitettu seuranta-aineistoin, että vakiintuneen 
puoluekannan omaavien kansalaisten osuus on vähenemässä merkit- 
tävästi. Vakiintunut puoluekanta juontuu psykologisin termein ilmais- 
tuna puoluesamastumisesta. Äänestysvalintoja selittävän niin sanotun 
puoluesamastumismallin mukaan äänestysvalintoja ei pidä nähdä 
etupäässä politiikkavaihtoehtojen järkiperäiseen punnitsemiseen pe- 
rustuvana toimintana. Puoluesamastumismallin mukaan (ks. Dalton 
2016) valitsijat äänestävät vaaleissa yleensä sitä puoluetta, jota he kat- 
sovat kannattavansa ja siksi myös kokevat sen itselleen läheisimmäksi. 
Puoluesamastumiseen perustuva kannatus on usein pitkäkestoista ja 
siihen voi liittyä merkittävässä määrin tunnepohjaisia elementtejä. 

Asiaäänestämisteorioiden perusidea on sitä vastoin se, että äänestä- 
jät valitsevat vaaleissa itselleen sopivimman vaihtoehdon asiakysymys- 
ten nojalla. Äänestäjä tekee vaaleissa valintansa sillä perusteella, mikä 
tarjolla olevista vaihtoehdoista on hänelle läheisin vertailtaessa puo- 
lueen tai ehdokkaan kantoja omiin asiakysymyskantoihin. Läheisyy- 
den ja preferenssien määrittämiseen on asiaäänestämisteorioissa kaksi 
pääkoulukuntaa. Anthony Downsin erittäin tunnetun rationaalisen 
valinnan teorian mukaan valitsija äänestää vaaleissa itselleen aatteelli- 
sesti läheisintä puoluetta, esimerkiksi vasemmisto-oikeisto-ulottuvuu- 
della (Downs 1957; ks. myös Key 1966). Pelkistäen tätä ajatusta voidaan 
kutsua äänestämisen läheisyysteoriaksi (Paloheimo, Reunanen & Su- 
honen 2005). Downsilaisessa lähestymistavassa puolueidenkin on jär- 
kevää reagoida kilpailutilanteeseen. Taistellakseen menestyksekkäästi 
vaaleissa ne profiloituvat mieluusti politiikan asiakysymysten ja risti- 

riitaulottuvuuksien keskialueelle. Tällöin äänestäjien mielipiteet saat- 
tavat vaihdella enemmän kuin puolueiden edustamat mielipiteet. 

Toisen asiaäänestämisen koulukunnan mukaan äänestäjät eivät 
välttämättä aina valitse vaaleissa itselleen aatteellisesti läheisintä puo- 
luetta. Joissakin tapauksissa jokin toinen puolue saattaa olla valitsi- 
jalle läheisempi yksittäisissä hänen korostamissaan asiakysymyksissä 
(Rabinowitch & MacDonald 1989). Tämän niin sanotun suuntateorian 
(directional theory) mukaan äänestäjä valitsee vaaleissa sen vaihto- 
ehdon, joka vastaa parhaiten hänen mielipiteitään valinnan kannalta 
keskeisimmissä kysymyksissä (Paloheimo ym. 2005, 252-254; ks. myös 
Evans 2004, 92). Tämä puolue voi siis olla toinen kuin se, johon äänes- 
täjä päätyisi punnitsemalla laajempaa joukkoa vaalien asiakysymyksiä. 

Heikki Paloheimo on testannut mainittuja kahta teoriaa vuoden 
2003 eduskuntavaalien vaalikonedatalla vertaamalla sitä kansalli- 
sen eduskuntavaalitutkimuksen valitsijakyselystä saatuihin tietoihin. 
Paloheimon havaintojen mukaan suuntateoria selitti vuoden 2003 
eduskuntavaalien puoluevalintoja paremmin kuin läheisyysteoria. Eri- 
tyisen hyvin suuntateoria selitti keskustaan, kristillisdemokraatteihin 
ja perussuomalaisiin kohdistuneita puoluevalintoja (Paloheimo ym. 
2005, 270). 

Asiaäänestämisteorioiden testaaminen ei ole suomalaisessa vaali- 
järjestelmässä kovinkaan helppoa, koska suomalainen äänestäjä valit- 
see vaaleissa samanaikaisesti ehdokkaan ja puolueen sekä oman ehdok- 
kaan lukuisten ehdokkaiden joukosta. Tämä laajentaa huomattavasti 
valintoihin tosiasiallisesti vaikuttavien tekijöiden lukumäärää verrat- 
tuna esimerkiksi suljettua listavaalia hyödyntäviin maihin, joissa ääni- 
oikeutettu valitsee vaaleissa ainoastaan puolueen. Käytännössä suoma- 
laisten äänestyspäätöksiin vaikuttavat ainakin yleinen kiinnittyminen 
vaalidemokratiaan, politiikan asiakysymyksiä koskevat arvioinnit, ar- 
viot ja mielikuvat ehdokkaista sekä arviot puolueista ja mahdollisesti 
myös pitkäkestoiset, vakiintuneet sidokset joihinkin puolueisiin. 

Selitystekijöiden moninaisuuden vuoksi emme myöskään pyri tar- 
kastelemaan tässä tutkimuksessa vaalikoneiden mahdollisia vaikutuk- 

sia äänestämiseen tarkasti jonkin tietyn asiaäänestämismallin kannal- 
ta. Sen sijaan arvioimme eri väestöryhmien suhdetta vaalikoneisiin 
yleisemmin, erityisesti väestöryhmien puoluekiinnittyneisyydestä 
tarjolla olevien tietojen pohjalta. Onhan luontevaa ajatella, että vaali- 
koneiden suhteellinen vaikutus on todennäköisesti suurinta niissä ryh- 
missä, joiden kiinnittyminen politikkaan, puolueisiin ja ehdokkaisiin 
on suhteellisesti vähäisintä. Tällaisia väestöryhmiä ovat ainakin nuoret 
ja politiikasta vähiten kiinnostuneet kansalaiset. 

Asiaäänestämiseen liittyvien viitekehysten lisäksi tässä yhteydessä 
on tarpeen käsitellä vielä kysymystä vaalikoneiden mahdollisesta vai- 
kutuksesta vaalien äänestysaktiivisuuteen. Yleisemmin tämä teema 
koskee internetin vaikutusta kansalaisten poliittiseen osallistumiseen. 
Tässä keskustelussa yksi keskeinen aihe on ollut kysymys niin sano- 
tuista digitaalisista kuiluista, joilla on viitattu internetin käytön eroi- 
hin globaalisti ja kansallisesti eri väestöryhmissä ja erityisesti poliitti- 
sen osallistumisen osalta vaikutuksiin, joita internetin käytöllä on eri 
väestöryhmien poliittiseen kiinnittymiseen (Norris 1999). 

Klassista, liberaalia demokratiakäsitystä painottavasta näkökul- 
masta digitaalisten kuilujen kaventuminen on toivottavaa. Tältä osin 
tutkijoiden mielenkiinto on kohdistunut muutamaan erityiskysymyk- 
seen ja niihin liittyviin olettamuksiin. Mobilisaatiohypoteesin mukaan 
internetin käytöllä voisi olla aktivoivaa vaikutusta etenkin sellaisiin va- 
litsijoihin, jotka eivät yleensä juurikaan osallistu politiikkaan tai ole 
siitä kiinnostuneita. Toisen digitaalisiin kuiluihin liittyvän pääoletta- 
muksen mukaan internetin käyttö ja siihen liittyvät erot saattavat toi- 
saalta pikemminkin vahvistaa kuin tasata resurssi- ja osallistumiseroja 
eri poliittisten ryhmien ja väestöryhmien välillä. (Mt.) 

Norrisin tutkimuksen kanssa lähes samaan aikaan julkaistiin toi- 
nen tutkimus, joka koski internetin käytön vaikutuksia nimenomaan 
vaaliviestinnässä. Michael Margolisin ja David Resnickin kirja politii- 
kan kybervallankumouksesta (2000) käsittelee vaalikontekstissa samo- 
ja peruskysymyksiä: tasaako internetin vaaliviestintä osallistumiseroja 
vai vahvistaako se niitä lisäämällä väestöryhmien kiinnittymiseroja tai 

esimerkiksi heijastamalla samoja kilpailevien poliittisten ryhmien re- 
surssieroja, jotka koskevat kampanjointia perinteisessä mediassa. 

Suomessa Norrisin sekä Margolisin ja Resnickin hypoteesejä on tes- 
tannut varsinkin Kim Strandberg, ja vaalikoneet ovat olleet mukana 
hänen tutkimuksissaan. Strandbergin omien tutkimusaineistojen sekä 
kansallisten eduskuntavaalitutkimusten data-aineistojen perusteella 
on ilmeistä, että sekä eduskuntavaalien äänioikeutetut että niiden eh- 
dokkaat käyttävät vaali vaalilta yhä enemmän internetiä ja sosiaalista 
mediaa vaalien yhteydessä erilaisiin käyttötarkoituksiin, ja havain- 
to koskee varsinkin vaalikoneiden käyttöä. Vuoden 2019 eduskunta- 
vaaleista tehtyyn kansalliseen vaalitutkimukseen sisältyvä artikkeli 
(Strandberg & Borg 2020) käsitteli eduskuntavaaleja 2003-2019 osoit- 
taen, että mobilisaatiohypoteesi sai tukea nimenomaan vaalikoneiden 
osalta nuorten kohdalla. Osa internetin ja sosiaalisen median käytön 
yleistymisestä oli kuitenkin edesauttanut vakiintuneimpia puolueita ja 
tunnetuimpia ehdokkaita, eli internetin käytön yleistyminen vaalien 
yhteydessä ei ollut kaikilta osin tasannut puolueiden ja ehdokkaiden 
osallistumisresursseja. 


Suomi innostuksen ja tutkimuksen eturintamassa 


Vaalien ehdokkaiden mielipiteitä kartoittavilla ja viestivillä vaaliko- 
neilla on Suomessa jo yli 20 vuoden historia. Kansainvälisesti vertail- 
len olemme kulkeneet kehityksen eturintamassa. Ehdokaskeskeisen 
vaalijärjestelmänsä vuoksi Suomi on vaalikoneiden määrän, laadun ja 
käyttömäärien erityistapaus - jonkinlainen vaalikonesovellusten lu- 
vattu maa. 

Suomalaiset ehdokasvaalikoneet toimivat siten, että vaalien valitsi- 
jat vastaavat verkossa samoihin mielipidekysymyksiin, joihin ehdok- 
kaat ovat jo aiemmin vastanneet. Yleensä kysymyksiä on noin 20-30. 
Tavallisimmin ne ovat väittämiä, joihin otetaan kantaa Likert-astei- 
kollisella, neljästä viiteen mielipidevaihtoehtoa sisältävällä skaalalla 

(täysin samaa mieltä, jokseenkin samaa mieltä, jokseenkin eri mieltä, 
täysin eri meiltä). Jotkin vaalikoneet hyödyntävät vastausvaihtoehdois- 
sa myös niin sanottua liukuskaalaa, jossa vastaaja voi asettaa mieli- 
piteensä vapaasti mihin tahansa vastausjanan kohtaan. 

Useissa suomalaisissa vaalikoneissa ehdokkailla on myös mahdol- 
lisuus perustella vaihtoehtovastauksensa omin sanoin. Vaalikoneen 
tekijöiden koottua vastaukset ehdokkailta palvelu avataan verkossa va- 
litsijoiden avoimeen käyttöön hyvissä ajoin ennen vaaleja. Vaalikone 
osoittaa käyttäjälleen hänen omia mielipiteitään lähimpänä olevia eh- 
dokkaita ja puolueita, ja saattaa myös tarjota jotakin lisätietoa ehdok- 
kaista ja puolueista. 

Nyt toteutettava tutkimus ei ole ensimmäinen laaja analyysi suo- 
malaisista vaalikoneista. Maria Suojasen ja Jarno Talposen toimittama 
kokoomateos Vallaton vaalikone (2007) julkaistiin hieman yli kymme- 
nen vuotta sitten. Sen päätelmät perustuivat keskimäärin 2000-luvun 
puolivälin tilanteeseen. Myös esimerkiksi Juri Mykkänen, Outi Ruu- 
suvirta ja Jenni Haukio ovat toteuttaneet aihepiiristä useita suppeam- 
pia akateemisia tutkimuksia (Mykkänen 2011; Mykkänen & Moring 
2012; Ruusuvirta 2010 ja 2012; Wagner & Ruusuvirta 2012; Haukio & 
Suojanen 2004; Haukio 2012). Aiemmissa suomalaisissa tutkimuksissa 
on analysoitu vaalikoneiden vaikutuksia muun muassa siltä kannalta, 
missä määrin tiedot puolueiden tai ehdokkaiden kannoista lisäävät ra- 
tionaalista päätöksentekoa äänestysvalinnoissa (esim. Mykkänen 2011 
ja 2012). Suomalaisten vaalikoneiden käyttöä on tiedusteltu aiemmin 
laajimmin Tom Moringin ja TNS Gallupin keräämissä eduskuntavaa- 
lien seurantakyselyissä (ks. liite 1). 

Alankomaat ja Suomi ovat äänioikeutettujen määrään suhteutet- 
tujen käyttäjämäärien perusteella vaalikoneiden käytön kärkimaita 
maailmassa. Tosin kansainväliset vertailutiedot vaalikoneiden käytös- 
tä eri maissa eivät ole täysin luotettavia suosiomittareiden erilaisuuden 
vuoksi. Osa tiedoista perustuu valtakunnallisiin valitsijakyselyihin ja 
osa vaalikonesovellusten käyttömääriin sivuvierailujen ja -latausten 
perusteella. 


SAMI BorG & KARI KOLJONEN 29 


Käyttöliittymä vaaleihin 


Suomessa vaalikoneet ovat joka tapauksessa nousseet viimeistään 
vuonna 2000 alkaneen vuosikymmenen loppupuoliskolla nuorten (alle 
35-vuotiaiden) hyödyllisimmäksi tietolähteeksi yleisissä vaaleissa. Jo 
vuoden 2007 eduskuntavaaleissa noin 30-40 prosenttia tämän ikäisistä 
vastaajista katsoi saaneensa vaalikoneista erittäin tai melko paljon tu- 
kea vaalien äänestyspäätökselleen eri vaalityypeissä (Mykkänen 2011, 
18). Tämän jälkeen vaalikoneiden merkitys varsinkin nuorille suoma- 
laisäänestäjille on yhä kasvanut. Vuoden 2015 eduskuntavaaleissa alle 
25-vuotiaista äänestäjistä useampi kuin joka toinen katsoi vaalikonei- 
den vaikuttaneen paljon tai ratkaisevasti omaan ehdokasvalintaan 
(Borg 2015, 37-38). 

Suomalaisen vaalikonetutkimuksen kansainvälistä kiinnostavuut- 
ta vahvistaa se, että maamme vaalijärjestelmä tarjoaa poikkeukselli- 
sen kiinnostavan asetelman vaalien ehdokasvalintojen tietolähteiden 
ja äänestysperusteiden analysointiin. Meillä vaalikoneiden merkitys 
varsinkin nuorten ja nuorten keski-ikäisten äänestyspäätöksiin on ny- 
kyisin jo niin merkittävä, että vaalikoneen käytön vaikutuksia on mah- 
dollista tutkia melko luotettavasti suhteessa muihin äänestyspäätösten 
tietolähteisiin. Keskeisin syy vaalikoneiden suosioon Suomessa lienee 
se, että avoimessa listavaalijärjestelmässämme valitsija ei voi äänestää 
pelkästään puoluetta vaan hänen on valittava ehdokas. Vaalikoneiden 
hyödyt lienevät suurimpia silloin, kun vaaleissa on äänestettävä hyvin 
suuresta määrästä vaihtoehtoja, kuten Suomessa. 

Kaikkiaan vaalikoneista on muodostunut parin viime vuosikym- 
menen aikana keskeinen osa suomalaista vaalijulkisuutta. Samalla 
vaalikoneet ovat kehittyneet entistä havainnollisemmiksi, kun niiden 
teknisiä ominaisuuksia ja käyttöliittymiä on kehitetty kayttajaystaval- 
lisemmiksi. Suurten mediatalojen, kuten Helsingin Sanomien, Yleis- 
radion ja MTV:n vaalikoneet ovat vakiintuneet suosituimmiksi. Yksit- 
täisissä vaaleissamme on saattanut olla tarjolla jopa useita kymmeniä 
vaalikoneita, ja tekijöiden joukkoon on liittynyt median lisäksi etenkin 
kansalaisjärjestöjä, jotka ovat huomanneet vaalikoneet hyväksi tavaksi 
tuoda esiin omaa agendaansa. 

Tutkimushanke sekä päätavoitteet ja -kysymykset 


Nyt raportoitava Vaalikoneet 2020 -tutkimushanke ei kytkeydy kovin- 
kaan suoraan aikaisempaan kansainväliseen ja kotimaiseen tutkimuk- 
seen, vaikka siinä käsitellään osin samoja teemoja kuin sitä edeltäneis- 
sä tutkimuksissa. Monien uusien näkökulmiensa vuoksi tutkimus on 
suuressa määrin kartoittava. Tavoitteena on luoda Suomen tilanteesta 
ajantasainen kokonaiskuva, joka yhdistää politiikan ja journalismin 
tutkimuksen näkökulmia. Tällä tavoin tutkimus vastaa kysymyksiin 
siitä, millainen merkitys vaalikoneilla on vaalien valitsijoille ja ehdok- 
kaille sekä vaaleista viestivälle medialle. 

Yleiskuvan luomiseksi on hedelmällistä tutkia vaalikoneita valinta- 
olosuhteiltaan selvästi toisistaan poikkeavissa vaaleissa. Presidentin- 
vaali ja eduskuntavaalit tarjoavat äänioikeutetuille toisistaan olen- 
naisesti poikkeavat mediaympäristöt sekä erilaiset valintatilanteet. 
Suomen presidentinvaalit ovat muodostuneet suoran kansanvaalin 
myötä, vuodesta 1994 alkaen, varsin ehdokaskeskeisiksi. Äänestäjät 
valitsevat ehdokkaansa yhä useammin omasta puoluekannastaan riip- 
pumatta, mikä kävi ilmi etenkin vuoden 2018 vaalissa. Kokoomustaus- 
tainen mutta sitoutumattoman valitsijayhdistyksen ehdokkaana ollut 
Sauli Niinistö valittiin jatkokaudelle jo ensimmäisessä vaalissa 62,6 
prosentin ääniosuudella. 

Eduskuntavaaleissa puoluesidonnainen äänestäminen on yleisem- 
pää, mutta siitä huolimatta moni äänestäjä, noin joka toinen, painottaa 
omassa äänestyspäätöksessään enemmän ehdokasta kuin puoluetta. 
Tämä käy ilmi kansallisista eduskuntavaalitutkimuksista, joita vaali- 
tutkimuskonsortio on toteuttanut säännöllisesti vuoden 2003 edus- 
kuntavaaleista lukien. Asiaa koskevat trenditiedot löytyvät demokratia- 
indikaattoreista, jotka on koottu verkkosivustolle vaalitutkimus.fi (ks. 
myös Borg 2015, 30-32). 

Tutkimuksemme analysoi vaalikoneiden määrää, levinneisyyttä, 
sisältöjä, käyttöä ja käytön vaikutuksia. Hanketta varten koottiin run- 
saasti uusia tutkimusaineistoja sekä vuoden 2018 presidentinvaalista 

että vuoden 2019 eduskuntavaaleista. Vaalikoneiden käytön ja niihin 
suhtautumisen ohella tutkimus analysoi erityisesti myös median tapo- 
ja käyttää vaalikoneita uutis- ja vaalijournalismissa. Täten tutkittavia 
kohderyhmiä ovat vaalien valitsijoiden ja ehdokkaiden lisäksi vaali- 
koneiden tuottajat sekä vaalikoneita uutistyössään hyödyntävät toimit- 
tajat. Seuraavaksi hankkeen tutkimuskysymyksiä tarkastellaan ensin 
vaalikoneiden tuotannon ja vaalikonejournalismin kannalta, ja sen jäl- 
keen vaalikoneiden käyttäjien ja käyttötapojen näkökulmasta. 


Vaalikoneiden tuottamiseen ja vaalikonejournalismiin 
liittyvät pääkysymykset 


Vaalikoneiden tuotantoa koskevassa tutkimusosiossa vaalikoneita tar- 
kastellaan niiden sisällön sekä politiikan julkisuuden ja journalistisen 
työn näkökulmista. Sisältöjen osalta huomio kiinnittyy vaalikoneiden 
tasapuolisuuteen ja tasapainoisuuteen suhteessa vaalien kohteena ole- 
van instituution tehtäviin. Lisäksi vaalikoneita ja niiden kysymyksiä 
arvioidaan tasa-arvoisen poliittisen kamppailun näkökulmasta esi- 
merkiksi ehdokkaiden näkyvyyden osalta. 

Politiikan julkisuuden näkökulmasta vaalikoneiden merkitystä ar- 
vioidaan vaalien asialistan muotoutumisen kannalta. Huomio kohden- 
tuu käytäntöihin, joilla vaalikoneiden teemat valitaan ja muotoillaan. 
Lisäksi analysoidaan vaalikoneissa käsiteltyjen teemojen näkyvyyttä 
yleensä vaalien mediajulkisuudessa ja agendojen muodostumista me- 
dioiden välisenä toimintana. 

Journalistisen työn näkökulmasta tutkitaan vaalikoneiden jour- 
nalismille tarjoamia mahdollisuuksia: millaisia juttuja vaalikoneiden 
tuottaman datan avulla tehdään tai voitaisiin tehdä ja miten vaaliko- 
neiden tuottamaa dataa voidaan käyttää tietolähteenä pääasiassa mui- 
den lähteiden varaan rakentuvissa jutuissa? Tässä vaalikonejournalismi 
kytkeytyy datajournalismiin ja sen piirissä kehiteltyihin journalistisiin 

innovaatioihin, kuten erilaisiin tilastoaineistojen visualisointeihin 
(Uskali & Kuutti 2016). 

Tuottajanäkökulman keskeisiä tutkimuskysymyksiä ja tutkimus- 
tehtäviä ovat: 

Kuinka monet ja mitkä tahot tuottavat vaalikoneita Suomen yleisiin 
vaaleihin? Analyysin tulokset ovat hyödyllisiä keskusteltaessa ehdokas- 
näkökulmasta siitä, käykö vaalikoneiden suuri määrä ehdokkaille jo 
liian raskaaksi ja miten eri vaalikoneita tuottavat tahot mahdollisesti 
voisivat järkeistää toimintaansa ja tehdä yhteistyötä. 

Millaisia tavoitteita uutismedian vaalikoneilla on, miten vaalikoneet 
on toteutettu ja miten niitä olisi mahdollista kehittää edelleen? Kysy- 
mystä selvitetään haastattelemalla vaalikoneiden tuottamisesta vas- 
taavia henkilöitä eri mediaorganisaatioissa. Vuoden 2018 presidentin- 
vaalikoneiden tuottajista haastateltiin kuuden organisaation edustajia. 
Vuoden 2019 eduskuntavaalien yhteydessä haastateltiin vaalikoneiden 
tuottamiseen osallistuneita henkilöitä viidestä mediaorganisaatiosta. 

Millaisia journalistisia käyttömahdollisuuksia vaalikoneet ja niiden 
tuottama data tarjoavat? Kysymyksen selvittämiseksi haastattelimme 
vaalikoneista vastanneiden henkilöiden lisäksi sekä Yleisradiosta että 
Helsingin Sanomista politiikan toimittajia. Lisäksi Helsingin Sano- 
mien, Ylen, MTV Uutisten ja Iltalehden verkkouutisista analysoitiin 
jutut, joissa jollain tavalla viitattiin vaalikoneisiin. Aineistot kerät- 
tiin sekä vuoden 2018 presidentinvaalin että vuoden 2019 eduskunta- 
vaalien yhteydessä ensimmäisten vaalikoneiden aukeamisesta vaalipäi- 
vään saakka. Presidentinvaalia koskeva aineisto on kahden kuukauden 
ajanjaksolta (28.11.2017-28.1.2018) ja eduskuntavaaleja koskeva aineis- 
to puolentoista kuukauden ajanjaksolta (1.3—14.4.2019). 

Millainen merkitys vaalikoneilla on vaalijulkisuuden asialistan muo- 
toutumisessa? Kysymyksen selvittämiseksi kuuden presidentinvaaliko- 
neen (Yle, Helsingin Sanomat, Ilta-Sanomat, Iltalehti, MTV Uutiset, 
Uutissuomalainen) teemoja verrataan yhtäältä Helsingin Sanomien, 
Yleisradion, Iltalehden ja MTV:n verkkosivuilla julkaistuihin juttuihin 
vaalikoneista ja toisaalta samaisten medioiden juttuihin, joissa ylipään- 

sä käsiteltiin vuoden 2018 presidentinvaalia. Vuoden 2019 eduskunta- 
vaalien osalta analyysi rajoittuu keskeisten vaalikoneiden teemoihin, 
joita myös verrataan presidentinvaalista analysoitujen vaalikoneiden 
teemoihin. 


Vaalikoneiden käyttäjiin ja käyttötapoihin 
liittyvät pääkysymykset 


Vaalien valitsijoiden toimintaa ja käsityksiä tutkitaan strukturoiduin 
kyselyaineistoin, joiden perustiedot selostetaan jäljempänä. Kyselyis- 
sä päähuomio on valitsijoiden yleisessä suhtautumisessa vaalikonei- 
siin sekä siinä, miten he arvioivat vaalikoneiden vaikuttaneen omiin 
äänestysvalintoihinsa. Analyysin keskeinen taustakysymys on, missä 
määrin ja miten vaalikoneet auttavat äänioikeutettuja tekemään infor- 
moituja äänestyspäätöksiä. Tätä kysymystä ei kuitenkaan tarkastella 
yksityiskohtaisesti suhteessa esimerkiksi rationaalisen valinnan äänes- 
tämisteorioihin tai asiaäänestämiseen. Tutkimuksen tavoitteena ei ole 
valitsijoiden äänestysvalintojen selittäminen vaan yleiskuva etenkin 
siitä, millaiseksi eri valitsijaryhmät arvioivat vaalikoneiden merkityk- 
sen äänestämiselleen. 

Aikaisemman tutkimuksen pohjalta voidaan olettaa, että eri käyt- 
täjäryhmät hyödyntävät vaalikoneita eri tavoin riippuen esimerkiksi 
siitä, kuinka kiinnostuneita he ovat politiikasta. Todennäköisesti myös 
eri sosiodemografisiin ryhmiin kuuluvien kansalaisten tavat käyttää 
vaalikoneita eroavat jossain määrin toisistaan, koska kyse on inter- 
netissä toimivasta palvelusta. Keskeistä valitsijoihin kohdistuvissa ana- 
lyyseissa on vaalikoneiden erilaisten käyttötapojen jäsentäminen sekä 
se, miten käyttötavat ja -tarkoitukset vaihtelevat eri valitsijaryhmien 
kesken. Tutkimus pyrkii myös selvittämään, missä määrin vaalikonei- 
ta käytetään lähinnä viihdetarkoituksessa ilman vakavaa pyrkimystä 
tiedonsaantiin ehdokkaista. 

Yksi olennainen lisäkysymys koskee sitä, kaventavatko vai tasoit- 
tavatko vaalikoneet digitaalista kuilua osallistumisresursseiltaan eri- 
vertaisten kansalaisten välillä (Norris 2001; ks. myös Strandberg 2016). 
Lisäksi valitsijanäkökulmaan liittyy muitakin aihealueita yksittäisine 
tutkimuskysymyksineen. Missä määrin vaalikoneet sisältävät valitsi- 
jan tärkeimpinä pitämiä kysymyksiä? Mitä mieltä valitsijat ovat vaali- 
koneiden kysymysten määrästä ja laadusta? Miten valitsijat hyödyntä- 
vät ehdokkaiden antamia lisäperusteluja? 

Vaalikoneiden käyttötapoja ja merkitystä suhteessa muuhun poliit- 
tiseen tietämykseen ja kiinnittymiseen tutkitaan tarkastelemalla valit- 
sijoiden mielipiteitä vuosien 2018 presidentinvaalikoneista sekä vuoden 
2019 eduskuntavaalikoneista. Osa käyttötapoja koskevista aiheista liit- 
tyy valitsijoiden valinta- ja poissulkukriteereihin heidän ehdokas- ja 
puoluevalinnoissaan. Lisäksi tutkimus arvioi yleisellä tasolla valitsi- 
joiden tyytyväisyyttä tai tyytymättömyyttä vaalikoneisiin. Tällöin 
kysytään, mitä vaalikoneen ominaisuuksia he pitävät hyvinä ja mitä 
huonoina? 

Presidentinvaalin ehdokaskampanjoiden ja eduskuntavaalien eh- 
dokkaiden osalta tärkeimmät tutkimuskysymykset koskevat vaali- 
koneiden yleistä merkitystä ehdokkaille, ehdokkaiden mielipiteitä 
vaalikoneiden sisällöistä sekä sitä, miten ehdokkaat arvioivat lukuisiin 
vaalikoneisiin vastaamista heidän oman ajankäyttönsä kannalta. Ana- 
lyysi perustuu vuoden 2019 eduskuntavaalien osalta suppeaan määrään 
ehdokkaiden haastatteluja (30 Pirkanmaan vaalipiirin ehdokasta), ja se 
on siksi tuloksiltaan vain karkeasti suuntaa antava. Presidentinvaalin 
osalta mielipiteitä vaalikoneista ei kysytty suoraan ehdokkailta. Tut- 
kimukseen haastateltiin kampanjavastaavia tai muita kampanjatyön- 
tekijöitä, jotka olivat olleet mukana ehdokkaan vaalikonevastausten 
laatimisessa. 

Ehdokaskampanjoiden ja ehdokkaiden osalta tutkimuskysymykset 
koskevat myös sitä, miten ehdokkaat valikoivat (jos valikoivat) vaali- 
koneet, joihin he vastaavat. Lisäksi tutkitaan kysymyksiä siitä, miten 
ehdokkaat muodostuvat käsityksensä tärkeimmistä vaalikoneista, mitä 

mieltä he ovat vaalikoneiden kysymysten määrästä ja laadusta sekä 
mitä kehitettävää vaalikoneissa heidän mielestään on. 


Tutkimusaineistot 


Tutkimuskysymyksiin vastaaminen edellytti mittavaa uutta aineis- 
tonkeruuta, koska muihin aineistoihin oli mahdollista tukeutua vain 
vähäisessä määrin?. Tutkimusta varten kerättiin lukuisia kysely-, haas- 
tattelu- ja media-aineistoja. Uusia kyselytutkimusaineistoja koottiin 
vuoden 2018 presidentinvaalin ja vuoden 2019 eduskuntavaalien va- 
litsijoilta. Molemmissa vaaleissa koottiin kahdenlaisia kyselyaineistoja: 
sekä tavanomaiset, valtakunnallisesti äänioikeutettuja edustavat otos- 
kyselyt vaalien jälkeen että vaalikoneiden yhteyteen liitetyt verkko- 
kyselyt vaalikoneiden käyttäjille. 

Otoskyselyillä päästään vastaamaan yleisiin kysymyksiin, jotka 
koskevat kaikkia vaalikoneiden käyttäjiä ja vaalien äänioikeutettuja. 
Suuremman vastaajamääränsä vuoksi linkitetyillä vaalikoneiden käyt- 
täjäkyselyillä voidaan puolestaan vastata myöhemmin sellaisiin kysy- 
myksiin, jotka koskevat tarkemmin yksittäisiä, vaalikoneiden keskeisiä 
käyttäjäryhmiä (esimerkiksi nuoret). Vuoden 2018 presidentinvaalissa 
vaalikoneiden käyttäjäkyselyt toteutettiin Ylen ja Helsingin Sanomien 
vaalikoneiden yhteydessä. Eduskuntavaaleissa 2019 linkki vastaavaan 
kyselyyn oli liitetty vain Ylen vaalikoneeseen. 

Kaikkien näiden kyselyjen tiedonkeruut toteutti Kantar TNS. Tässä 
hankkeen pääjulkaisussa käytössä ovat erityisesti valitsijoille suunna- 
tut otoskyselyt, joiden perustiedot on dokumentoitu liitteeseen 1. Vaa- 


* Tom Moring ja Juri Mykkänen ovat hyödyntäneet GallupKanavalla kerättyjä seu- 


ranta-aineistoja omissa tutkimuksissaan (ks. liite 1). Vuoden 2015 eduskuntavaalien 
ja vuoden 2017 kuntavaalien osalta tässä tutkimuksessa on käytössä aiempia kysely- 
tutkimusaineistoja (Grönlund & Kestilä-Kekkonen 2016 ja Borg 2018). Kansallisten 
eduskuntavaalitutkimusten trenditulosten osalta käytössä on myös keväällä 2019 
koottu tutkimusaineisto, joka on raportoitu laajasti hiljattain julkaistussa kansalli- 
sessa eduskuntavaalitutkimuksessa (Borg, Kestilä-Kekkonen & Wass toim. 2020). 

likoneisiin linkitettyjä verkkokyselyjä tullaan hyödyntämään hank- 
keen muissa julkaisuissa. 


Taulukko 1.1. Tutkimushankkeen tuottaja- ja käyttäjänäkökulmat 
sekä näiden päätutkimusaineistot 


Tuottajanäkökulma PV18 — EKV19 Päätutkimusaineistot 
Vaalikonekartoitus X X Vaalikoneet 
Vaalikoneiden kehittäminen X X Vaalikoneet + tuottajien ja toimittajien 


haastattelut 


Vaalikonejournalismi X X Toimittajien ja tuottajien haastattelut + 
media-aineisto 
Vaaliagenda X (X) Vaalikoneet + media-aineisto 


+toimittajien haastattelut 


Käyttäjänäkökulma 


Ehdokkaat X X Eduskuntavaaliehdokkaiden ja 
presidentinvaalin kampanjavastaavien 
teemahaastattelut 


Valitsijat 

Käyttötavat, suhtautuminen X X Otoskyselyt sekä HS:n ja Ylen 
vaalikoneisiin, merkitys vaalikoneiden yhteydessä kerätyt 
äänestyspäätöksille käyttäjäkyselyt 


Selite: PV18=presidentinvaalit 2018, EKV19=eduskuntavaalit 2019. Eduskuntavaalien vaaliagendaa 
käsitellään vain vaalikonekysymysten teemojen osalta. 


Taulukko 1.1 osoittaa kyselyjen olevan vain osa Vaalikoneet 2020 
-hankkeen laajaa aineistonkeruuta. Tuottajanäkökulmassa vaalikonei- 
den paikallistaminen ja sisällönanalyysi palvelevat yleistä vaalikone- 
kartoitusta ja tavoitteita kehittää vaalikoneita. Kysymys vaalikoneiden 
roolista vaaliagendan muotoutumisessa sekä vaalikonejournalismin 
analyysi pohjautuvat puolestaan vaalikoneista julkaistuun ja hankkeen 
kokoamaan media-aineistoon. Lisäksi vaalikonejournalismia koskevat 
päätelmät perustuvat suuressa määrin hankkeen toteuttamiin vaali- 
koneiden tuottajien ja politiikan toimittajien haastatteluihin. 
Tutkimushankkeen päätyttyä hankkeen kaikki kyselyaineistot tule- 
vat maksutta saataville tutkimus-, opetus- ja opiskelukäyttöön Yhteis- 
kuntatieteellisen tietoarkiston palvelujen kautta. Tutkimuksemme liit- 

teet sisältävät myös koosteen vuoden 2018 presidentinvaalin ja vuoden 
2019 eduskuntavaalien tuloksista (ks. liite 2). 


Kirjan rakenne 


Tutkimuksemme jakaantuu tämän johdantoluvun jälkeen kahdeksaan 
lukuun. Toisessa luvussa pohditaan tutkimuskirjallisuudessa tehty- 
jen yleistysten pohjalta suomalaisten vaalikoneiden suosion syitä sekä 
luodaan katsaus vaalikoneiden käytön pitkittäistrendeihin. Lisäksi 
osoitetaan vaalikoneiden erityisiä kohderyhmiä ja avataan alustavasti 
laatukriteereitä, joita vaalikoneille ja niiden julkaisemiselle on esitetty 
vaalikoneista käydyssä akateemisessa keskustelussa. 

Tämän jälkeen luvut 3, 4 ja 5 keskittyvät monipuolisesti vaali- 
koneisiin, niiden sisältöön ja vaalikonejournalismiin. Tutkimuksen 
kolmas luku kartoittaa vaalikoneiden määrää ja levinneisyyttä sekä 
sitä, kuinka kattavia vaalikoneet ovat sisällöiltään ja ehdokkaiden osal- 
listumisaktiivisuuden kannalta. Lisäksi kolmas luku analysoi, miten 
mediat tuottavat vaalikoneita ja mitä tavoitteita media on asettanut 
vaalikoneille. 

Neljännessä luvussa huomion keskipisteenä on vaalikonejournalis- 
mi vuoden 2018 presidentinvaalissa ja vuoden 2019 eduskuntavaaleis- 
sa. Tavoitteena on selvittää, millaista nykyinen suomalainen vaalikone- 
journalismi on ja miten vaalikoneita hyödynnetään journalistisissa 
työprosesseissa. Havainnot perustuvat sekä uutisjuttujen analyysiin 
että vaalikoneiden tuottajien ja politiikan toimittajien haastatteluihin. 

Tutkimuksen viides luku tutkii vaalikoneiden asemaa vaaliuutisoin- 
nin päiväjärjestyksen ja politiikan asialistojen muodostumisessa. Täs- 
sä yhteydessä vaalikonejournalismin analyysi keskittyy vuoden 2018 
presidentinvaaliin, jossa aihe oli eduskuntavaaleja napakammin ja hal- 
littavammin tutkittavissa. Tulokset perustuvat laajaan uutisanalyysiin 
sekä politiikan toimittajien haastatteluihin. 

Kuudes luku vaihtaa näkökulmaa arvioiden vaalikoneita vaalien 
valitsijoiden näkökulmasta. Luku kartoittaa kyselytiedoin sitä, kuinka 
paljon ja mihin tarkoituksiin valitsijat käyttävät vaalikoneita sekä mi- 
ten eri väestöryhmät suhtautuvat vaalikoneisiin. Osa tuloksista koskee 
kaikkia kyselyihin osallistuneita valitsijoita ja osa pelkästään vaali- 
koneita käyttäneitä kyselyvastaajia. Vaalikoneiden merkitystä arvioi- 
daan myös suhteessa muihin vaalien viestintäkanaviin. 

Vaalikoneiden vaikutusta äänestämiseen käsitellään kootusti lu- 
vussa 7. Tarkastelukulmina ovat suomalaisten äänestyspäätösten pää- 
elementit: päätös vaaleihin osallistumisesta, puoluevalinta sekä eh- 
dokasvalinta. Havainnot ja päätelmät perustuvat suurimmaksi osaksi 
vuoden 2019 eduskuntavaalien jälkeen koottuun, äänioikeutettuja val- 
takunnallisesti edustavaan otoskyselyyn. 

Tuottaja- ja valitsijanäkökulmien jälkeen tutkimuksemme analysoi 
vaalikoneita vaalien ehdokkaiden kannalta. Vertailtavina ovat ehdo- 
kasperspektiivit vaalikoneisiin presidentinvaalissa ja eduskuntavaaleis- 
sa. Kansanedustajaehdokkaiden ja presidentinvaalin kampanjavastaa- 
vien haastatteluilla pyritään vastaamaan muun muassa siihen, missä 
määrin vaalikonevastaaminen rasittaa ehdokkaita ja mitä ehdokkaat 
ajattelevat vaalikoneista. 

Lukujen 2-8 keskeisiä tuloksia kootaan alustavasti kunkin luvun 
viimeisessä alaluvussa. Tutkimuksen päättävä yhdeksäs luku kokoaa 
tuloksia laajemmin ja pohjustaa myös keskustelua vaalikoneiden ke- 
hittämismahdollisuuksista. Kehittämismahdollisuuksia taustoitetaan 
useilla SWOT-analyyseillä, joissa arvioidaan vaalikoneiden ja niihin 
pohjautuvan journalismin nykyisiä vahvuuksia ja heikkouksia sekä 
hahmotetaan tulevia uhkia ja mahdollisuuksia. 

2 
Vaalikoneiden suosio, 
kohderyhmät ja laatukriteerit 


Edustuksellisen demokratian kannalta vaalikoneet ovat tarkoituksen- 
mukaisia, mikäli ne tarjoavat vaalien valitsijoille tarpeellista lisätietoa 
ehdokkaista ja puolueista. Mikä selittää vaalikoneiden suosiota ja miten 
vaalikoneita olisi yleensä ottaen järkevää rakentaa? Kysymystä vaali- 
koneiden suosiosta lähestytään tässä luvussa aluksi kansainvälisen 
vaalikonetutkimuksen näkökulmasta kokoamalla tekijöitä, jotka selit- 
tävät vaalikoneiden syntyä ja suosion kasvua eri maissa. Tämän jälkeen 
analysoidaan tilastotietoihin ja aiempiin tutkimustuloksiin nojautuen 
Suomen tilannetta tällaisten selitystekijöiden osalta. Luvun lopuksi ar- 
vioidaan vaalikoneiden kohderyhmiä sekä yleisiä laatukriteereitä. 


Vaalikoneiden suosio ei johdu vain 
internetin käytön kasvusta 


Kansainvälisten vaalikonetutkimuksen havaintoja laajasti kokoavassa 
tutkimuksessa on pohdittu sitä, mikä selittää vaalikoneiden syntyä ja 
niiden suosion melko nopeaa kasvua. Diego Garzia ja Stefan Marschall 
(2012) ovat tässä yhteydessä painottaneet internetin synnyn ja kehi- 
tyksen yleistä merkitystä vaalikampanjointiin ja viestintään. Verkko ja 
sosiaalinen media ovat vähitellen muodostuneet hyvin keskeiseksi ja 
moniulotteiseksi osaksi vaaliviestintää. Internet on tarjonnut puolueil- 

le ja ehdokkaille suoran kommunikointimahdollisuuden äänestäjien 
kanssa. Sosiaalinen media ja erilaiset räätälöidyt verkkosovellukset 
ovat puolestaan mahdollistaneet uudenlaisen kannattajien rekrytoin- 
nin ja tavoittamisen ja muuttaneet myös vaalikampanjoiden varain- 
keruun rakennetta. (Mt.) 

Medialle vaalikoneet ovat avanneet tuoreen näkökulman tiedonvä- 
litykseen vaaleista ja niissä valittavana olevista vaihtoehdoista. Vaali- 
koneet ovat olleet hyvä lisäpalvelu monimediaisiin käyttötapoihin 
siirtyvälle yleisölle. Samalla puolueiden, ehdokkaiden ja valitsijoiden 
sijoittuminen vaalikoneiden kysymysten perusteella on tarjonnut 
vaalijournalismille kiinnostavaa lisä materiaalia. 

Garzia ja Marschall analysoivat artikkelissaan kymmenen Euroo- 
pan maan suosituimpia vaalikoneita 2000-luvulla ja 2010-luvun alussa. 
Maiden väliltä löytyi suuria eroja vaalikoneiden suosiossa suhteessa 
valitsijakunnan kokoon. Alankomaissa noin kaksi viidestä valitsijasta 
sekä Suomessa, Belgiassa ja Sveitsissä noin yksi viidestä valitsijasta oli 
hankkinut vaalikoneelta äänestyssuosituksen itselleen. Isossa-Britan- 
niassa ja Portugalissa vastaavat luvut olivat vain muutamia prosentte- 
ja. (Mt., 206.) Eri maiden vaalikoneiden laajuudessa, toteutuksessa ja 
yhteiskunnallisessa näkyvyydessä havaittiin eroja, jotka epäilemättä 
vaikuttivat suosioeroihin. 

Kaikkiaan Garzia ja Marschall löysivät puolen tusinaa yleistä te- 
kijää, jotka ovat vaikuttaneet vaalikoneiden suosion kasvuun ja myös 
maiden välisiin eroihin. Internet on ollut ensimmäinen edellytys vaali- 
koneiden synnylle. Verkon käyttömahdollisuuksien kehitys on vai- 
kuttanut vaalikoneiden yleistymiseen ja niiden käytön omaksumiseen 
osaksi äänestämiseen valmistautumista. Vaalikoneiden yleistymisessä 
on myös ollut havaittavissa lumipalloefektimäisiä piirteitä. Tämä on 
koskenut yksittäisissä maissa innovaation leviämistä mediasta toiseen 
ja myös laajemmin idean leviämistä maasta toiseen. Suomikin on tästä 
hyvä esimerkki - alkusysäys saatiin Yhdysvalloista. Eri maiden vaali- 
koneiden suosioeroihin näyttää vaikuttavan keskeisesti se, mikä taho 
vaalikoneen tarjoaa ja kuinka pitkä perinne vaalikoneilla on maan vaa- 

leissa. Jos vaalikoneet ovat saaneet riittävästi mediahuomiota ja jos ne 
ovat toimineet jo monissa vaaleissa äänestyspäätösten tukena, silloin 
vaalikoneet ovat todennäköisimmin myös suosittuja. (Mt., 210-211.) 

Garzian ja Marschallin tulokset viittaavat myös siihen, että vaali- 
koneiden käytön suosiota lisäävät vaaleissa käytössä oleva suhteellinen 
vaalitapa ja avoin listavaali, jossa äänestäjät pääsevät äänestämään suo- 
raan ehdokasta. Lisäksi heidän mukaansa on ilmeistä, että valitsijoiden 
puoluesiteiden höltyminen ja liikkuvien äänestäjien lukumäärän kasvu 
ovat vahvistaneet kiinnostusta vaalikoneiden käyttöön. (Mt.) 

Miten edellä mainitut tekijät ovat näkyneet vaalikoneiden yleisessä 
suosiossa Suomessa, ja missä määrin maakohtaisista eroista tehdyt pää- 
telmät saavat empiiristä tukea yksilötason tutkimusaineistoista? Entä 
löytyykö Garzian ja Marschallin mainitsemien tekijöiden lisäksi muita 
selityksiä vaalikoneiden yleistymiselle maassamme? 

Edellä esitetyn pohjalta voidaan siis olettaa, että Suomessa vaali- 
koneiden suosion yleiset edellytykset liittyvät ainakin seuraaviin teki- 
jöihin: 

- internetin käyttö ja käyttömahdollisuudet 

— internetin käyttö yhteiskunnallisten asioiden seuraamiseen ja 

yhteiskunnallisena osallistumiskanavana 

— internetin ja sosiaalisen median käyttö vaaleissa ja vaalikampan- 

joissa 

— vaalijärjestelmän soveltuvuus vaalikoneiden tarjoaman infor- 

maation kiinnostavuudelle 

- valitsijoiden puoluekiinnittyneisyyden määrä ja laatu sekä 

äänestäjien liikkuvuus 

- vaalikoneiden historia, nykyinen määrä ja laatu sekä niiden 

huomioarvo vaaleissa 


Millaisia ovat näihin asiakokonaisuuksiin liittyvät perusfaktat ja kehi- 
tystrendit Suomessa? Millaisia eroja niissä esiintyy eri käyttäjäryh- 
mien välillä? Seuraavaksi aiheita tarkastellaan määrällisesti erityises- 
ti ikäryhmien välisten erojen mukaan. Nuoria koskevien havaintojen 

voidaan ajatella osoittavan myös karkeasti sen, mihin suuntaan vaali- 
koneiden käyttö ja asema kehittyvät tulevaisuudessa. 


Suomalaiset ovat ahkeria internetin käyttäjiä 


Internetin käyttömahdollisuuksien puolesta olosuhteet vaalikoneiden 
suosion kasvulle ovat olleet Suomessa mitä otollisimmat. Korkea tavoit- 
tavuusaste ja matalahkot käyttökustannukset ovat tehneet verkon käy- 
töstä helppoa varsinkin 2000-luvulta alkaen. Laitteiden ja liittymien 
halpeneminen ja monipuolistuminen sekä yhteyksien nopeutuminen 
ja verkon sisältöjen määrän huima kasvu ovat lisänneet merkittävästi 
verkon käyttäjien määrää. Nykyisin noin kolme neljästä suomalaises- 
ta äänioikeutetusta pääsee käyttämään verkkopalveluja myös matka- 
puhelimella (Tilastokeskus 2018) ja kotitalouksien pääsy tietoverkkoon 
on vielä selvästi yleisempää. 

Taulukon 2.1 tiedot suomalaisten tieto- ja viestintätekniikan käy- 
töstä osoittavat, että noin yhdeksän kymmenestä (88 %) 16 vuotta 
täyttäneestä kansalaisesta oli käyttänyt mittaushetkeä edeltäneiden 
kolmen kuukauden aikana internetiä (Tilastokeskus 2018). Osuus on 
melko korkea myös kansainvälisen vertailun näkökulmasta. Vuonna 
2017 kootun Eurobarometrin mukaan Suomi sijoittui kuudenneksi 
EU-maiden vertailussa, jossa tutkittiin kotitalouksien pääsyä inter- 
netiin. Tuolloin koko EU:ssa pääsy oli keskimäärin noin 70 prosentilla 
kotitalouksista ja Suomessa osuus oli 84 prosenttia (SEB 2017, 43). 

Suomalaisten internetin käyttö ja käyttötarkoitukset vaihtelevat 
paljon ikäryhmittäin. Verkkoa useita kertoja päivässä käyttävien osuus 
on useimmissa ikäryhmissä yli tai lähes 90 prosenttia. Osuus on käy- 
tännössä lähes 100 prosenttia alle 45-vuotiaiden joukossa pudoten sen 
jälkeen roimasti siirryttäessä vanhimpiin ikäryhmiin. Suuret ikäryh- 
mien väliset erot ilmenevät myös taulukon 2.1 osoittamissa internetin 
käyttötarkoituksissa. 

Taulukko 2.1. Suomalaiset internetin käyttäjinä ikäryhmittäin vuonna 2018 (%) 


16-24 25-34 35-44 45-54 55-64 65-74 75-89 Kaikki 


Käyttää internetiä yleensä useita krt/ 98 97 96 87 72 47 19 76 

pv (2018) 

Kayttanyt internetia viim. 3 kk aikana: 

— internetiä (2018) 100 99 100 98 93 78 40 89 

— yhteisöpalvelua (2018) 93 87 84 71 46 29 10 61 

— lehtien/TV-yhtiöiden uutissiv. lukem. 78 88 89 86 78 59 25 74 
(2018) 

- seurannut jotakuta poliitikkoa yhteisö 28 42 31 24 16 7 2 22 
palvelun kautta (2017) 

- kirjoittanut nettiin yhteiskunnallisia 8 10 9 5 6 3 1 6 


tai poliittisia mielipiteitä (2015) 
(Kaikkien vastaajien määrä oli saavutetussa otoksessa noin 2500.) 
Lähteet: Tilastokeskus 2018 / väestön tieto- ja viestintätekniikan käyttöä koskeva verkkotietokanta. 


Aktiivisimmat suomalaiset internetin käyttäjät ovat alle 45-vuotiai- 
ta. Myös 45-64-vuotiaat käyttävät nettiä paljon. Varsinkin 55 vuotta 
täyttäneet ja sitä vanhemmat eroavat nuoremmistaan vähäisemmän 
yhteisöpalvelujen käytön osalta. Vuosia 2015 ja 2017 koskevat tiedot 
väestön tieto- ja viestintätekniikan käytöstä osoittavat lisäksi, että 
2010-luvun puolivälissä 25-44-vuotiaista suomalaisista joka kolmas oli 
seurannut jotakuta poliitikkoa yhteisöpalvelun kautta. Joka kymme- 
nes tämän ikäisistä oli myös ilmaissut poliittisia tai yhteiskunnallisia 
mielipiteitään internetissä. 


Internetin käyttö yhteiskunnallisena 
osallistumiskanavana yleistyy 


Suomalaisten internetin käyttöä yhteiskunnallisten asioiden seuraami- 
seen ja yhteiskunnallisena osallistumiskanavana on tiedustelu kasvok- 
kaisina kyselyinä toteutetuissa kansallisissa eduskuntavaalitutkimuk- 
sissa vuodesta 2003 alkaen sekä internetpaneelina eduskuntavaalien 
seurantatutkimuksissa jo 1990-luvulta alkaen (ks. liitteen 1 loppu). 
Käytämme seuraavassa tietojen lähteenä kansallisia eduskuntavaali- 
tutkimuksia. 

Vuoden 2015 eduskuntavaalien jälkeen kerätyssä tutkimusaineistos- 
sa tiedusteltiin varsin yksityiskohtaisesti sitä, mihin yhteiskunnallisiin 
tarkoituksiin suomalaiset käyttävät internetiä. Kymmentä eri osallistu- 
mismuotoa kartoittanut kysymys kuului seuraavasti: ”Oletko viimeksi 
kuluneiden neljän vuoden aikana tehnyt jotain seuraavista internetis- 
sä?”. Kuvio 2.1 kertoo, kuinka suuri osuus kaikista ja alle 30-vuotiaista 
vastaajista sanoi tehneensä kysytyn asian vähintään kerran viimeksi 
kuluneiden neljän vuoden aikana. Muut vastausvaihtoehdot olivat ”en 
ole tehnyt mutta saattaisin tehdä”, ”en tekisi missään tapauksessa” ja 
”en osaa sanoa”. 

Kaikkien vastaajien ja myös nuorten selvästi yleisin verkko-osallis- 
tumismuoto oli nimen kirjoittaminen vetoomukseen tai nimenkeräyk- 
seen. Kaikista äänioikeutetuista useampi kuin kaksi viidestä (43 %) ja 
nuorista peräti kaksi kolmesta (64 %) oli osallistunut viimeksi kulu- 
neiden neljän vuoden aikana tällä tavoin. Lienee ilmeistä, että esimer- 
kiksi kansalaisaloitteiden allekirjoittaminen internetissä on mielletty 
tähän kategoriaan kuuluvaksi, vaikka aloitteen allekirjoittamista ei 
sanamuodossa nimenomaisesti mainittu. Seuraavaksi yleisin aikuis- 
väestön verkko-osallistumismuoto oli keskusteluihin osallistuminen 
kommentoimalla uutisia. Tämä keino sijoittui nuorilla selvästi toiseksi 
suosituimmaksi (33 %) ja aikuisväestössä jaetulle kakkostilalle päättä- 
jiin kohdistuvien yhteydenottojen kanssa. Alle 30-vuotiaat nuoret erot- 
tuvat selvästi koko aikuisväestöstä verkon käytössä yhteiskunnalliseen 
osallistumiseen. 

Vaaleihin liittyvät verkko-osallistumisen muodot keräsivät nuorten 
joukossa prosentuaalisesti kaksin verroin osallistujia koko aikuisväes- 
töön verrattuna. Tulosten perusteella on selvää, että internetissä toi- 
mivat osallistumiskeinot ja verkkopalvelut tavoittavat Suomessa nuoria 
monin verroin paremmin kuin heitä merkittävästi iäkkäämpiä ihmisiä. 

Kuvio 2.1. Äänioikeutettujen yhteiskunnallinen osallistuminen internetissä 
viimeksi kuluneiden neljän vuoden aikana, alle 30-vuotiaat ja kaikki 
äänioikeutetut (% tehnyt viim. neljän vuoden aikana) 


Kirjoittanut nimensä vetoomukseen tai nimenkeräykseen pa; ei 


Osallistunut keskusteluun esimerkiksi kirjoittamalla kommentteja uutismedian MEE] 15 
kotisivuilla, poliittisissa blogeissa tai sosiaalisessa mediassa (NN 33 


Ottanut yhteyttä poliittisiin päätöksentekijöihin tärkeässä asiassa rd = 


Osallistunut muun järjestön toimintaan verkossa ja/tai sosiaalisessa mediassa — 


Lähettänyt/vastaanottanut vaaleihin liittyviä sähköposteja tai viestejä ystävien, E o 
perheenjäsenten ja tuttavien kanssa sosiaalisessa mediassa [MININ 20 


Kirjoittanut vaaleista omassa blogissa tai omassa profiilissa sosiaalisessa mediassa (7 
(esimerkiksi Facebook, Instagram tai YouTube) MN 13 [HM KAIKKI 


IE 18-30 v. 
Ladannutjakanut vaaleihin liittyviä kuvia tai videoita sosiaalisessa mediassa He 
(esimerkiksi Facebook, Instagram tai YouTube) MN 15 


Osallistunut poliittiseen puolueen toimintaan verkossa ja/tai sosiaalisessa mediassa E. 


Lahjoittanut rahaa puolueelle tai ehdokkaalle I 


Osoittanut kansalaistottelemattomuutta osallistumalla väkivallattomaan |o 
laittomaan toimintaan verkossa, esimerkiksi hakkeroimalla 2 


0 20 40 60 80 


(Painottamattomat vastaajamäärät: 18-29-vuotiaat n=84—-85; kaikki n=666-671) 
Lähdeaineisto: Eduskuntavaalitutkimus 2015, FSD3067. 


Internetin käyttö vaaleissa on kasvanut tasaisesti 


Kuvion 2.1 tiedot koskivat kansalaisten yhteiskunnallista verkko-osal- 
listumista keväästä 2011 kevääseen 2015. Osa tiedustelluista vaikutta- 
mistavoista ei liittynyt suoraan vaaleihin. Seuraavaksi tarkastellaan 
tarkemmin sitä, miten suomalaiset ovat käyttäneet internetiä vaalien 
seuraamiseen suhteessa muihin vaaliviestinnän seuraamistapoihin. 
Yleensä kansalaisten yhteiskunnallinen osallistuminen aktivoituu vaa- 
leja edeltävinä aikoina. 

Kuvion 2.2 tiedot koskevat vuoden 2019 eduskuntavaalien seuraa- 
mista hyvin tai melko paljon eri lähteistä. Koko aikuisväestössä vaalien 
seuraamisen suosituimmat kanavat olivat edelleen televisio ja sanoma- 


46 


Vaalikoneiden suosio, kohderyhmät ja laatukriteerit 


lehdet. Selvä enemmistö aikuisväestöön kuuluvista (63 %) sanoi seu- 
ranneensa vuoden 2019 eduskuntavaaleja televisiouutisista ja television 
ajankohtaisohjelmista hyvin tai melko paljon. Internetin ja sosiaalisen 
median runsas käyttö keräsi korkeimmillaankin vain vajaan kolman- 
neksen osuuksia koko aikuisväestöstä. Sosiaalisesta mediasta vuoden 
2019 eduskuntavaaleja oli seurannut kaikista äänioikeutetuista hyvin 
tai melko paljon noin joka neljäs (26 %). 


Kuvio 2.2. ”Kuinka paljon seurasit eduskuntavaaleja 2019 seuraavista 
tiedotusvälineistä?” (% hyvin tai melko paljon) 


TV-uutiset ja ajankohtaisohjelmat televisiossa a ee 


TV:n vaalikeskustelut ja puoluejohtajien haastattelut om S 


Sanomalehtien uutiset, kolumnit tai yleisönosastokirjoitukset [m 4 


Vaalimainonta televisiossa, radiossa, sanomalehdissä ja intemetissä i 


' = 
Intemetin vanton eet S s 


Muu vaaleja koskeva uutisointi intemetissä 8 as 


Uutislähetykset intemetissä tai sosiaalisessa mediassa p 40 


Sosiaalinen media, esim. Facebook, Twitter tai Instagram a ää 


TV:n viihdeohjelmat, joissa politkkoja oli mukana ma 2s 


KAIKKI 
Radio-ohjeimat Sl H 1830. 


Ehdokkaita tai puolueita koskevat videot internetissä, esim. YouTube — 2 


Ehdokkaiden ja puolueiden kotisivut intemetissä HH 12 


Boot Hs 
0 20 40 60 80 
(Muut vastausvaihtoehdot olivat "en kovinkaan paljon”, "en lainkaan” ja "en osaa sanoa". Painottamattomat 


vastaajamäärät olivat kaikissa kohdissa samat: 18-30-vuotiaat n=263; kaikki n=1598) 
Lähdeaineisto: Eduskuntavaalitutkimus 2019 


Alle 30-vuotiaiden kanavat eduskuntavaalien seuraamiseen poikkesi- 
vat todella merkittävästi koko aikuisväestöstä. Nuorten keskuudessa 
viidestä merkittävimmästä seuraamiskanavasta neljä oli verkkopohjai- 

sia. Vaalikoneet osoittautuivat alle 30-vuotiailla selvästi tärkeimmäksi 
kanavaksi seurata vaaleja (53 %) ja nuorten toiseksi suosituin tapa oli 
seurata television uutis- ja ajankohtaisohjelmia (46 %). Hyvin suosit- 
tuja olivat myös vaalien seuraaminen verkkouutisista ja sosiaalisesta 
mediasta. 

Nuorten sukupolvien ikääntyessä ja uusien diginatiivien liittyessä 
vaalien valitsijakuntaan verkkopohjainen vaaliviestintä lisääntyy tu- 
levaisuudessa. Havainto internetpohjaisten vaalien seuraamistapojen 
suosion kasvusta ei sinänsä ole uusi. Tuore tieto on kuitenkin se, että 
2010-luvun kehitys vaikuttaa olleen merkittävästi nopeampaa verrat- 
tuna 1990- ja 2000-lukuihin. 


Kuvio 2.3. Vaalikoneiden käyttö eduskuntavaalien tietolähteenä viidessä ikäryhmässä 
vuosien 2003-2019 eduskuntavaaleissa (% hyvin tai melko paljon) 


60~ 

18-29 v. 
504 

30-39 v. 
40d 40-49 v. 

Kaikki 
30! 50-64 v. 
204 

Yli 64 v. 
104 
0 L ap 

Selite: Kuviossa hyödynnetyn kysymyssarjan pääkysymys on kuulunut seuraavasti: ”Kuinka paljon 
seurasit eduskuntavaaleja seuraavista tiedotusvälineistä?” Vaalikoneita koskevat tiedot ovat kohdasta 
"internetin vaalikoneet”. Taulukkoon on raportoitu vaalikoneita hyvin tai melko paljon käyttäneiden 
yhteenlaskettu osuus. Muut vastausvaihtoehdot olivat "vain vähän”, "en lainkaan” ja "en osaa sanoa”. 


Lähdeaineistot: FSD1260, FSD2269, FSD2653, FSD3067. Vuoden 2019 kansallisen 
eduskuntavaalitutkimuksen aineisto arkistoidaan tutkimushankkeen päätyttyä vuonna 2020. Prosenttilukujen 
perustana olevat painottamattomat vastaajamäärät löytyvät kirjan lopusta liitetaulukoista. 

Varhaisempaa kehitystä ovat monitoroineet etenkin Tom Moring ja 
Juri Mykkänen. Heidän kokoamansa trendit vuosien 1995—2011 edus- 
kuntavaaleista pohjautuivat hieman erilaiseen aineistopohjaan ja ky- 
symyksenasetteluun, eikä niitä voida siksi suoraan verrata kansallisten 
eduskuntavaalitutkimusten tuloksiin. Aikaisemmat Suomea koskevat 
trenditiedot osoittavat kiistattomasti, että vielä 2000-luvulla internetin, 
vaalikoneiden ja sosiaalisen median merkitys eduskuntavaalien tieto- 
lähteenä oli merkittävästi vähäisempää kuin nykyisin (ks. Moring & 
Mykkänen 2012, 68). 

Kim Strandberg on puolestaan analysoinut sekä vaaliehdokkaiden 
että valitsijoiden internetin käyttöä vaaleissa pitkittäisvertailuin. Hä- 
nen keskeiset päätelmänsä koskevat valitsijoiden iän merkittävää vai- 
kutusta siihen, missä määrin äänioikeutetut käyttävät internetiä ja so- 
siaalista mediaa vaalien tietolähteenä. Mitä nuorempia valitsijat ovat, 
sitä todennäköisemmin he käyttävät internetiä eduskuntavaalitiedon 
lähteenä. Muita keskeisiä, internetin vaalikäyttöä lisääviä tekijöitä ovat 
Strandbergin havaintojen mukaan valitsijoiden poliittinen kiinnostus 
sekä yleinen yhteiskunnallinen aktiivisuus (Strandberg 2016, 110; ks. 
myös Strandberg & Borg 2020). 

Kansallisten eduskuntavaalitutkimusten tutkimusaineistosta voi- 
daan koota ikäryhmittäiset trendit vaalikoneiden käytölle 2000- ja 
2010-luvujen eduskuntavaaleissa (kuvio 2.3). Seurantatiedot osoittavat, 
että vaalikoneiden käyttö vaalitiedon lähteenä on kasvanut vuodesta 
2003 alkaen kaikissa ikäryhmissä ja useimmissa myös melko tasaisesti. 
Kahdessa nuorimmassa ikäryhmässä merkittävin käyttöasteen harp- 
paus näyttää tapahtuneen 2000-luvulla ja nuorimmassa ikäryhmässä 
myös vuodesta 2015 vuoteen 2019. Myös 50 vuotta täyttäneiden ikä- 
ryhmissä kasvu näyttää olleen merkittävää 2010-luvun loppupuolella. 

Vaalikoneita käytetään eduskuntavaalien tietolähteenä hyvin eri- 
asteisesti nuorimmissa ja vanhimmissa valitsijaikäryhmissä, ja erot 
ovat kasvaneet kuluvalla vuosituhannella. Vanhuuseläkeikäisistä vain 
16 prosenttia seurasi vuoden 2019 eduskuntavaaleja hyvin tai melko 
paljon vaalikoneiden välityksellä. Alle 30-vuotiaiden joukossa osuus 

oli yli kolminkertainen (55 %). Kaikkien äänioikeutettujen keskuudes- 
sa vaalikoneiden käyttö on kasvanut vuoden 2003 eduskuntavaalien 
kahdeksasta prosentista vuoden 2019 eduskuntavaalien 35 prosenttiin. 


Suomalainen vaalijärjestelmä on 
otollinen vaalikoneiden kannalta 


Garzian ja Marschallin (2012) mainitsemat, vaalikoneiden suosiota 
selittävät vaalijärjestelmäominaisuudet löytyvät Suomesta varsin puh- 
daspiirteisinä. Presidentinvaaleja lukuun ottamatta maamme yleisissä 
vaaleissa sovelletaan sekä suhteellista vaalijärjestelmää että niin sanot- 
tua avointa listavaalia. Toisin kuin monissa muissa maissa, ehdokkaan 
äänestäminen on pakollista kaikissa Suomen yleisissä vaaleissa. 
Ehdokkaiden runsaus lisää suomalaisvalitsijoiden äänestyspäätös- 
ten informaatiokuormaa. Useat eduskuntavaalitutkimukset osoittavat, 
että varsinkin nuoret perustelevat omaa äänestämättömyyttään vai- 
keuksilla valita puoluetta ja ehdokasta (ks. Borg 1996 ja 2008). Puoluei- 
den erojen ohella äänestäjien pitää perehtyä ehdokkaiden tavoitteisiin 
sekä mahdollisesti vielä arvioida niitä suhteessa ehdokkaan puolueen 
tavoitteisiin. Vaalikoneiden suosion ja merkityksen kannalta lienee 
oleellista, kuinka monia ja millaisia vaihtoehtoja valitsijalla on pun- 
nittavanaan vaaleissa. Vaihtoehtojen suuri määrä lisää äänestyspäätös- 
ten koettua vaikeutta. Tätä kautta kasvaa myös kysyntä vaalikoneiden 
tyyppisille palveluille. Tuntuu luonnolliselta ajatella, että hyvin vähä- 
lukuisten puoluevaihtoehtojen ja suljettujen ehdokaslistojen tilanteessa 
vaalikoneille ei olisi Suomessa nykyisenkaltaista kysyntää. 
Presidentinvaaleja lukuun ottamatta vaaleissamme on moniin mui- 
hin maihin verrattuna paljon sekä puolueita että ehdokkaita. Eduskun- 
tavaaleissa puolueet saavat asettaa kussakin vaalipiirissä ehdokkaita 
puolitoistakertaisen määrän verrattuna valituksi tulevien määrään. 
Eduskuntavaaleissa on nykyisin 12 Manner-Suomen vaalipiiriä. RKP:tä 
lukuun ottamatta vakiintuneet eduskuntapuolueet asettavat ehdok- 

kaita yleensä maksimimäärän kaikkiin näihin vaalipiireihin. Vuoden 
2019 eduskuntavaaleissa ehdokkaiden kokonaismäärä oli 2468. Man- 
ner-Suomen vaalipiirien ehdokasmäärä oli pienimmillään 117 Sata- 
kunnan vaalipiirissä ja suurimmillaan 492 Uudenmaan vaalipiirissä. 
Manner-Suomen vaalipiireissä oli keskimäärin noin 205 ehdokasta. 
Ehdolle asettajina toimi kaikkiaan 19 puoluetta ja yksi valtakunnalli- 
sesti toiminut muu ryhmittymä (Liike Nyt). Pienimmillään ehdokkai- 
ta asettaneiden puolueiden lukumäärä oli 13 (Satakunnan vaalipiiri). 
Helsingin, Uudenmaan ja Pirkanmaan vaalipiireissä kaikki puolueet ja 
Liike Nyt toimivat ehdolle asettajina. 

Kuntavaaleissa valintatilanne voi olla ehdokkaiden lukumäärän 
suhteen vielä eduskuntavaalejakin pulmallisempi, varsinkin suurissa 
kaupungeissa. Vuoden 2017 kuntavaaleissa 295 kunnassa oli yhteensä 
yli 33600 ehdokasta, keskimäärin noin 114 ehdokasta yhtä kuntaa koh- 
den. Vaihteluväli on kuitenkin suuri. Esimerkiksi Helsingissä ehdok- 
kaita oli 1084 ja kuudessa muussakin kaupungissa oli yli 500 ehdokasta 
(Espoo, Turku, Tampere, Vantaa, Oulu ja Jyväskylä). Toisaalta useissa 
asukasmäärältään pienissä kunnissa kuntavaalien ehdokasmäärät oli- 
vat jopa alle 30. Koska suurin osa kuntavaalien valitsijoista asuu suuris- 
sa kaupungeissa, suuri ehdokasmäärä saattaa hyvinkin tuottaa ongel- 
mia monille kuntavaalien äänioikeutetuille. 

EU-vaaleissamme vaalipiiriratkaisu nostaa valitsijoille tarjolla ole- 
vien ehdokkaiden määrää. Koko maa on yhtenä vaalipiirinä. Vuoden 
2019 EU-vaaleissa ehdokkaita asetti 17 puoluetta ja yhteensä europar- 
lamenttiin pyrki 269 ehdokasta. Presidentinvaaleissa valintatilanne 
on ehdokkaiden ja ryhmittymien lukumäärän kannalta muita vaale- 
ja yksinkertaisempi. Suoran ja kaksivaiheisen vaalin aikana vuodesta 
1994 alkaen ensimmäisessä vaalissa on ollut tarjolla keskimäärin alle 
kymmenen ehdokasta. 

Vaalien puolue- ja ehdokasmäärät ovat tietenkin vain hyvin ylei- 
siä indikaattoreita sille, että valitsija saattaa kokea puolue- ja ehdokas- 
valinnan vaikeaksi. Näin on varsinkin silloin, jos äänioikeutetulla ei ole 
valintaperusteinaan puolue- ja ehdokasvalintaa tavallisimmin ohjaavia 

kiinnikkeitä, kuten vakiintunutta puoluekantaa tai tuttuja ehdokkai- 
ta. Vaalitutkimusten mukaan nämä seikat - puoluekannan vakiintu- 
mattomuus ja siitä johtuva äänestämisen liikkuvuus sekä ehdokkaiden 
heikko tuntemus — ovat suomalaisvalitsijoille pääsääntöisesti sitä to- 
dennäköisempiä, mitä nuorempia he ovat (ks. esim. Grönlund, Palo- 
heimo, Sundberg, Sänkiaho & Wass 2005, 101; Söderlund 2016, 350; 
FSD2269; Borg 2018, 129-130). Ehdokasmäärien perusteella voidaan 
olettaa, että Suomessa ehdokasvaalikoneet ovat ehdokkaiden arvioin- 
nin ja valikoinnin kannalta tarpeellisimpia eduskunta-, kunta- ja euro- 
parlamenttivaaleissa. Presidentinvaaleissa ehdokkaiden mielipide-erot 
ovat luultavasti hahmotettavissa yleisestäkin vaaliviestinnästä jokseen- 
kin vaivattomasti. 


Laatukriteerit: hyvä vaalikone on 
kattava, avoin ja tasapuolinen 


Suomalainen toimintaympäristö on siis tarjonnut suosiolliset olosuh- 
teet vaalikoneille ja niiden käytön kasvulle. Vaalikoneita on tarjolla 
eri vaaleissa runsaasti, joissakin jopa useita kymmeniä (Haukio 2012). 
Suomalaiset käyttävät internetiä paljon ja sitä hyödynnetään melko 
runsaasti myös yhteiskunnallisiin käyttötarkoituksiin. Median kes- 
keinen rooli ja myös keskinäinen kilpailu suomalaisten vaalikoneiden 
tuottamisessa ovat taanneet vaalikoneille paljon huomiota. Samalla 
asetelma on johtanut siihen, että lähinnä valitsijakunnan osaryhmille 
suunnatut, järjestöjen tuottamat vaalikoneet ovat jääneet vaaleissa ta- 
ka-alalle. 

Median ”markkinajohtajuus? vaalikoneiden tuotannossa on mää- 
rittänyt keskeisesti vaalikoneiden kohderyhmiä. Joukkoviestimet 
kohdentavat ymmärrettävistä syistä vaalikoneensa koko yleisölleen. 
Yksittäinen media palvelee lähes poikkeuksetta yhdellä vaalikoneella 
kaikkia potentiaalisia käyttäjiään. Suomalaisissa suurimipien medioi- 
den ehdokasvaalikoneissa kohderyhmänä ovat kaikki äänioikeutetut 

koko maassa, tosin esimerkiksi eduskuntavaaleissa valtakunnalliset 
vaalikoneet saattavat sisältää joitakin vaalipiirikohtaisia kysymyksiä. 
Alueellisissa medioissa eduskunta- ja kuntavaalien vaalikoneet koh- 
dentuvat alueellisesti. 

Suppeammille kohderyhmille suunnatut vaalikoneet ovat olleet lä- 
hinnä etujärjestöjen tuottamia. Niille on tyypillistä järjestön kannalta 
tärkeiden asiakysymysten sisällyttäminen vaalikoneisiin. Esimerkiksi 
Suomen nuorisoalan kattojärjestö Allianssi ry on tarjonnut jo monissa 
vaaleissa nuorille suunnatun vaalikoneen, joka on sisältänyt enemmän 
nuoria kiinnostaviksi ajateltuja teemoja kuin suosituimpien medioiden 
vaalikoneet. Voidaan olettaa, että useimmat ehdokkaat pitävät vaaleis- 
sa ensisijaisina omalta kannaltaan tärkeimpien medioiden vaalikonei- 
ta. Tästä syystä järjestöjen vaalikoneet eivät yleensä ole ehdokaskat- 
tavuudeltaan läheskään samaa luokkaa kuin suurimpien medioiden 
vaalikoneet. 

Ajatus nuorille kohdistetusta vaalikoneesta on ymmärrettävä. 
Edellä esitellyt ikäryhmäkohtaiset havainnot vaalikoneiden käytöstä 
osoittavat selvästi, että varsinkin nuoret mutta nykyisin myös monet 
keski-ikäiset äänioikeutetut ovat ottaneet vaalikoneet omakseen. Käy- 
tännössä nuoriakin valitsijoita kiinnostavat kuitenkin eniten suurten 
medioiden vaalikoneet, jotka ovat tunnetuimpia ja joita muutkin kan- 
salaiset käyttävät ahkerimmin. Luultavasti asian taustalla on luottamus 
keskeisten viestinten puolueettomuuteen ja ajatus siitä, että vaaleja kos- 
kevat olennaiset tiedot ovat helposti saatavilla käyttäjille tutuimmista 
medioista. 

Vaalikoneet palvelevatkin edustuksellista demokratiaa tarjoamalla 
vaalien äänioikeutetuille kattavaa ja tasapuolista tietoa vaaleissa tar- 
jolla olevista puolueista ja ehdokkaista. Parhaimmassa tapauksessa 
ne toimivat osana kansalaisia aktivoivaa vaaliviestintää ja vahvistavat 
yleisöjensä mahdollisuuksia informoitujen äänestyspäätösten tekoon. 

Taustoituksen lopuksi voidaan vielä arvioida sitä, millainen on hyvä 
vaalikone. Nyt tähän kysymykseen vastataan alustavasti esittelemällä 
tutkijoiden laatimaa ehdotusta vaalikoneiden kansainvälisiksi laatu- 

standardeiksi. Vaalikoneille ei toistaiseksi ole sovittu minkäänlaisia 
virallisia, kansainvälisiä ja organisaatiotasolle ulottuvia sisällöllisiä ja 
eettisiä standardeja. Tällaiset voivat kuitenkin olla tarpeen, sillä vaali- 
koneilla on nykyisin kiistattoman merkittävä asema Suomessa ja useis- 
sa muissa maissa vaalitiedon lähteinä. 

Sitä paitsi standardeista on sovittu esimerkiksi poliittisten kanna- 
tusmittausten laatimisessa ja julkistamisessa. Tämän on mahdollis- 
tanut mielipidemittausalalla toimivien organisaatioiden kansainväli- 
nen järjestöyhteistyö. World Association for Public Opinion Researh 
eli WAPOR on laatinut poliittisen mielipidemittausten laatimiselle 
ja julkistamiselle eettisen koodiston, jota päivitetään säännöllisesti 
(WAPOR 2019). 

Garzian ja Marschallin (2014) laatima eettinen koodisto vaali- 
koneille ei ole statukseltaan ja vaikuttavuudeltaan läheskään WAPORin 
ohjeistuksen veroinen. Silti se kokoaa varsin hyvin näkökulmia vaali- 
koneiden tasapuoliseen laatimiseen ja toimivaan rakentamiseen. Vaali- 
konetutkijoiden kansainvälisen verkoston kotisivuilta löytyvä koodisto 
on laadittu julistuksenomaiseksi säännöstöksi (ks. http://vaa-research. 
net/). Suosituksen laatijat nimittävät sitä myös Lausannen julistukseksi 
(The Lausanne Declaration on Voting Advice Applications). Seuraavas- 
sa ehdotuksesta puhutaan pelkistetysti julistuksena. 

Julistus on vain parin sivun mittainen. Sen johdantokappaleessa 
korostetaan vaalien ja vaalikoneiden merkitystä demokratian toteu- 
tumiselle. Vaalikoneiden laatimisen pääperiaatteita ovat julistuksen 
mukaan avoimuus, läpinäkyvyys, puolueettomuus ja menetelmällinen 
järkevyys. Ehdotus korostaa kaikkien vaalikoneiden tekemiseen osal- 
listuvien ja niiden tuottamista tukevien toimijoiden läpinäkyvyyttä. 
Myös vaalikoneiden rahoituksen tulee olla läpinäkyvää. 

Seuraavaksi julistus kiinnittää huomiota vaalikoneiden saavutetta- 
vuuteen ja valikoimattomuuteen. Ehdotuksen mukaan vaalikoneiden 
tulee olla riittävän avoimia kaikille vaaleissa mukana oleville puolueille 
ja ehdokkaille sekä varsinaisessa käyttövaiheessa myös kaikille valitsi- 

joille. Ideologisiin syihin pohjautuva puolueiden tai ehdokkaiden ra- 
jaaminen vaalikoneiden ulkopuolelle ei ole hyväksyttävää. 

Myös vaalikoneiden käytettävyys on otettu huomioon julistukses- 
sa. Vaalikoneet palvelevat ehdotuksen mukaan tarkoitustaan parhaiten 
silloin, kun ne ovat pelkistettyjä ja helposti ymmärrettäviä. Taustalla 
lienee perusteltu ajatus siitä, että eri käyttäjäryhmillä saattaa olla hy- 
vinkin eritasoiset taidot hyödyntää internetsovelluksia. Julistuksessa 
painotetaan lisäksi sitä, että vaalikoneiden toteutuksen ei tule suosia 
mitään puoluetta tai ehdokasta. 

Julistuksessa puhutaan eniten vaalikoneiden toimintaperiaatteis- 
ta ja toimivuudesta. Vaalikoneiden yleisenä taustaoletuksena on, että 
käyttäjien läheisyyttä tarjolla oleviin vaihtoehtoihin voidaan mitata 
kannoilla poliittisiin asiakysymyksiin. Tämä lähtöoletus tulisi tehdä 
selväksi vaalikoneiden käyttäjille mahdollisimman avoimesti ja näky- 
västi. 

Julistus painottaa, että toimiakseen hyvin vaalikoneiden asiakysy- 
mysten pitää olla relevantteja sekä poliittisen järjestelmän että siinä toi- 
mivien puolueiden ja ehdokkaiden mielipide-erojen kannalta. Lisäksi 
on suotavaa, että valitsijoille tarjottaisiin mahdollisuus heille itselleen 
tärkeimpien asioiden painottamiseen. Joissakin suomalaisissa vaali- 
koneissa tällainen painotusmahdollisuus onkin ollut käytössä. 

Vaalikoneiden käyttäjille tulee olla kaikissa tapauksissa selvää, mi- 
ten ehdokkaan ja käyttäjän mielipiteiden samankaltaisuus tai erilai- 
suus vaikuttaa vaalikoneen tulosten laskentaan. Tästä syystä julistus 
korostaa, että tuloslaskennassa käytettyjen algoritmien tulee olla läpi- 
näkyviä. Lopuksi ehdotus kiinnittää huomiota siihen, että vaalikoneen 
tuloksissa hyödynnettävien selosteiden ja graafisten esitysten pitää tu- 
kea tietojen ymmärrettävyyttä. 

Hyvistä pyrkimyksistä huolimatta Garzian ja Marschallin artik- 
kelissa (2014) esitelty vaalikonejulistus jää melko yleisluonteiseksi. Se 
keskittyy optimaalisen vaalikoneen rakentamisen yleisperiaatteisiin 
tuottajien ja valitsijakäyttäjien näkökulmasta. Medianäkökulmaa sii- 
nä ei ole, eikä siten myöskään pohdintaa vaalikoneiden mahdollisista 

agendavaikutuksista. Lisäksi vaatimus vaalikonekysymysten sisällön 
kohdentumisesta vaalien kohteena olevan poliittisen instituution teh- 
täviin on esitetty melko kapeasti suhteessa asian yleiseen merkitykseen. 

Julistuksen tarkastelutapa on sikäli atomistinen, että se hahmottaa 
ja ohjeistaa aihetta yhden optimaalisen vaalikoneen rakentamisen ja 
käytön kannalta. Kaikki yksissä vaaleissa tarjolla olevat vaalikoneet 
muodostavat kuitenkin kokonaisuuden, joka voi esimerkiksi suoma- 
laisessa järjestelmässä muodostua raskaaksi ehdokkaille. Tietämyksen 
lisääntymisen ja yleensä avoimuuden kannalta olisi hyvä, että vaali- 
koneista olisi linkkejä syventävään materiaaliin ja myös muihin vaa- 
likoneisiin, mikä mahdollistaisi eri vaalikoneiden tulosten vertailun. 
Tietenkin myös valitsijat joutuvat miettimään, montako vaalikonetta 
he käyttävät ja miten he suhtautuvat niiden mahdollisesti ristiriitaisiin 
tuloksiin. Vaalikoneiden laatukriteereihin palataan teoksen lopussa 
pohdittaessa vaalikoneiden kehittämismahdollisuuksia. 

Kun vaalikoneet yleistyivät 2000-luvulla, niiden määristä ja julkaisi- 
joista oli jonkin verran tietoa. Esimerkiksi vuoden 2003 eduskuntavaa- 
leissa laskettiin olleen 11 erilaista vaalikonetta ja vuoden 2009 eurovaa- 
leissa 13 vaalikonetta (Haukio 2012; Suojanen 2007). Viime vuosilta ei 
vastaavaa tietoa ole, mikä antaa perusteen asian kartoittamiselle. Yleis- 
kuvan luominen vaalikoneista ja niitä julkaisevista tahoista on aiheel- 
lista myös siksi, että vaalikoneet ovat vakiinnuttaneet asemansa osana 
ehdokkaiden ja valitsijoiden välistä, vaaleja edeltävää vuorovaikutusta. 

Tässä luvussa tarkastellaan vaalikoneita kahdesta näkökulmasta. 
Ensinnäkin luvussa luodaan yleiskatsaus vuoden 2018 presidentin- 
vaalissa ja vuoden 2019 edustakuntavaaleissa tarjolla olleisiin vaali- 
koneisiin. Kartoituksessa paneudutaan muun muassa siihen, paljonko 
vaaleissa oli vaalikoneita, ketkä vaalikoneita julkaisivat ja miten lähellä 
vaaleja ne olivat käytettävissä. Samalla selvitetään vaalikoneiden kat- 
tavuutta niin maantieteelliseltä kannalta kuin ehdokkaiden osallistu- 
misen näkökulmasta. Lisäksi tehdään huomioita vaalikoneiden sisäl- 
löllisestä laajuudesta ja toiminnallisista ratkaisuista. Toiseksi luvussa 
avataan sitä, miten eri medioissa vaalikoneita on tuotettu ja millaisia 
tavoitteita vaalikoneille on asetettu. Tuotantoprosesseja ja tavoiteaset- 
teluja koskeva osuus perustuu vaalikoneita tuottaneiden journalistien 
haastatteluihin. Ne on tehty presidentinvaalin ja eduskuntavaalien yh- 
teydessä. Haastattelujen lisäksi hyödynnetään mediassa olleita juttuja, 
joissa on käsitelty ja arvioitu vaalikoneita. 

Median vaalikoneet eduskuntavaaleissa: 
yhdenmukaisia ratkaisuja neljässä eri kategoriassa 


Vuoden 2019 eduskuntavaalien ehdokasasettelu päättyi kuukautta en- 
nen varsinaista vaalipäivää eli maaliskuun 14. päivä. Valtaosa median 
vaalikoneista avautui ehdokasasettelun päättymispäivänä tai sitä seu- 
ranneena päivänä. Aiemmin vaalikoneensa ehti avata muutama media: 
Duunitori jo helmikuun loppupuolella, Keskisuomalainen ja samaan 
mediakonserniin kuuluvat mediat maaliskuun alussa ja Sanoman leh- 
det viikkoa ennen ehdokasasettelun päättymistä. Apu ja Viini-lehti 
avasivat vaalikoneensa vasta joidenkin päivien viiveellä ehdokasaset- 
telun päättymisestä. 

Median eduskuntavaalikoneiden määrän laskeminen ei ollut täysin 
yksiselitteistä. Samaa vaalikonetta saatettiin jakaa versioituna kymme- 
nissä eri julkaisuissa. Kun lasketaan sisällöllisesti kokonaan erilaiset 
vaalikoneet, median kautta oli tarjolla 15 erilaista vaalikonetta (tau- 
lukko 3.1). Ne voidaan jakaa neljään kategoriaan: 1) valtakunnalliset, 
sisällöltään yleisluonteiset ehdokasvaalikoneet, 2) valtakunnalliset, si- 
sällöltään erikoistuneet ehdokasvaalikoneet, 3) alueelliset ehdokasvaa- 
likoneet ja 4) puoluevaalikoneet.* 

Sisällöltään yleisluonteisiin, valtakunnallisiin vaalikoneisiin voi- 
daan lukea viiden median vaalikoneet: Yleisradion, MTV Uutisten ja 
Alma Median vaalikoneet kattoivat kaikki 13 vaalipiiriä. Helsingin 
Sanomien ja Ilta-Sanomien vaalikoneissa olivat kaikki muut vaalipiirit 


* Vuoden 2019 eduskuntavaalien yhteydessä oli käytössä myös kaksi vaalikoneita 


muistuttavaa sovellusta. Niissä on mahdollista verrata omia mielipiteitä eduskun- 
nassa tapahtuneisiin äänestyksiin. Democratize on turkulaisen startup-yrityksen 
kehittämä mobiilisovellus, jossa vertaillaan käyttäjän mielipiteitä kansanedustajien 
äänestyskäyttäytymiseen. Sovelluksen nimi on lokakuusta 2019 lähtien ollut VoteOn. 
Vaalikausikone on puolestaan kolmen yhteiskuntatieteilijän luoma verkkosovellus, 
jossa vertailukohtana on puolueiden äänestyskäyttäytyminen. Lisäksi Vaalikausi- 
koneessa voi verrata eduskuntapuolueiden äänestyskäyttäytymistä suhteessa Ylen 
vaalikoneessa annettuihin vastauksiin. Lisää tietoa VoteOn-sovelluksesta on verk- 
ko-osoitteessa https://www.voteon.fi/fi ja Vaalikausikone löytyy verkko-osoitteesta 
http://www.vaalikausikone.fi/ (haettu 27.5.2020). 

paitsi Ahvenanmaan maakunta. Alma Median vaalikone julkaistiin 14 
eri verkkosivustolla, esimerkiksi Iltalehdessä ja Aamulehdessä. 

Erikoistuneisiin, valtakunnallisiin vaalikoneisiin on luettavissa 
neljä vaalikonetta: Sanomalehti Maaseudun Tulevaisuus on Maa- ja 
metsätaloustuottajien keskusliiton pää-äänenkannattaja. Metsälehti 
ja Viini-lehti ovat aikakauslehtiä, joista edellinen on suunnattu met- 
sänomistajille ja metsäalan ammattilaisille ja jälkimmäinen viinihar- 
rastajille. Duunitori on verkkomedia, joka tarjoaa tietoa avoimista 
työpaikoista ja toimii kohtaamispaikkana työnhakijoille ja työvoimaa 
etsiville. Kukin näistä neljästä mediasta rajoittui vaalikoneessaan kysy- 
mään omien seuranta-alueidensa asioista. Duunitori kysyi työelämäs- 
tä, Viini-lehti alkoholipolitiikasta ja Metsälehti ja Maaseudun Tulevai- 
suus seikoista, jotka ovat olennaisia maa- ja metsätaloudessa toimivien 
näkökulmasta. 

Eduskuntavaaleissa oli neljä alueellista vaalikonetta, joiden jul- 
kaisijat ovat maakunta- ja paikallistason sanomalehtiä. TS-yhtymän 
vaalikonetta jakoi yhdeksän verkkojulkaisua Varsinais-Suomen vaali- 
piirissä, tunnetuimpana näistä Turun Sanomat. Kalevan vaalikonetta 
joko sellaisenaan tai versioituna jakoi kolme muutakin mediaa Oulun 
ja Lapin vaalipiireissä. Hämeen Sanomilla ja Forssan Lehdellä oli yh- 
teinen, Hämeen vaalipiiriin keskittynyt vaalikone. Keskisuomalaisen 
lehtiketjuissa ja yhteistyöverkostoissa jaettu ja versioitu vaalikone oli 
alueellisista vaalikoneista laajimmin levinnyt. Se oli käytettävissä lähes 
50 median verkkosivuilla. Useimmiten tarjolla oli vain yhtä tai kahta 
vaalipiiriä koskeva vaalikone, mutta esimerkiksi Etelä-Suomen Sano- 
mat tarjosi lukijoilleen kahdeksan vaalipiirin ehdokkaiden vastaukset. 

Lisäksi eduskuntavaalien alla oli tarjolla kaksi vaalikonetta, joissa 
vastaajalla oli mahdollisuus etsiä sopivinta puoluetta omiin mielipitei- 
siin nähden. Sanomalehti Hufvudstadsbladetin ja yleisaikakauslehti 
Avun puoluevaalikoneet olivat aihekattavuudeltaan verrattavissa si- 
sällöltään yleisluonteisiin ehdokasvaalikoneisiin. Hufvudstadsbladetin 
vaalikonetta jakoi myös kaksi muuta ruotsinkielistä mediaa. 

Median vaalikoneet olivat toimintaperiaatteiltaan ja ulkoasuiltaan 
hyvin samankaltaisia. Tähän osaltaan vaikuttaa se, että mediayhtiöt 
ovat useimmiten tehneet vaalikoneensa yhteistyössä tietyn ohjelmis- 
toyrityksen kanssa. 

Seitsemän eduskuntavaalikonetta oli ZEF-yhtiön toteuttamia. 
Nämä vaalikoneet tunnistaa erityisestä vastaamistekniikasta. Niissä ei 
ole määritetty vastausvaihtoehtoja, vaan niin ehdokkaat kuin valitsijat 
ilmaisevat mielipiteensä siirtämällä pallomaista liukukytkintä halua- 
maansa kohtaan janalla, jonka toisessa päässä ollaan esitetyn väitteen 
kanssa samaa mieltä ja toisessa eri mieltä. Isoista mediataloista MTV 
Uutiset teki yhteistyötä ZEFin kanssa. Viisi eduskuntavaalikonetta pe- 
rustui puolestaan Webscale-yhtiön tekniikkaan. Näissä vaalikoneissa 
sopivin vastaus haettiin Likert-asteikolta, jossa ehdokkaille ja valitsi- 
joille oli annettu valmiiksi viisi vastausvaihtoehtoa saman- tai erimieli- 
syyden voimakkuuden ilmaisemiseen. Isoista medioista Sanoman leh- 
det, Yleisradio ja Alma Media tekivät vaalikoneensa Webscalen kanssa. 

Kolme mediaa poikkesi valtavirrasta: Hufvudstadsbladet haki tek- 
nistä apua naapurimaan Ruotsin uutistoimisto TT:ltä, kun taas Apu 
ja Duunitori olivat omavaraisia myös vaalikoneittensa tekniikan suh- 
teen. Avun ja HBL:n puoluevaalikoneet erottuivat muista muutenkin. 
Hufvudstadsbladet antoi vastaamisen avuksi kuhunkin kysymykseen 
näkökulmia puolesta ja vastaan. Apu puolestaan tarjosi esittämiensä 
kysymysten vastausvaihtoehdoiksi kilpailevia väitteitä Likert-asteikon 
sijaan. Lisäksi HBL:n ja Alma Median vaalikoneissa vastaajalle annet- 
tiin mahdollisuus ilmaista, mitkä kysymykset olivat hänelle erityisen 
tärkeitä ja tällä tavoin painottaa vastaavuuttaan ehdokkaisiin tai puo- 
lueisiin. 

Median vaalikoneissa oli vuoden 2019 eduskuntavaaleissa keski- 
määrin 24 kysymystä (taulukko 3.1). Kysymysmäärät ovat pysyneet 
samalla tasolla pidemmän aikaa (vrt. Mykkänen & Moring 2012, 163). 
Enimmillään kysymyksiä oli 35 kappaletta ja vähimmillään 12 kappa- 
letta. Suurimmat kysymysmäärät olivat valtakunnallisissa, sisällöltään 
yleisluonteisissa vaalikoneissa ja puoluevaalikoneissa. Kaikkein vähi- 
ten kysymyksiä tarjosivat sisällöltään erikoistuneet vaalikoneet. 

Kysymys vaalikoneiden laajuudesta käsittää muutakin kuin kysy- 
mysmäärän. Vaikka Avulla ja Hufvudstadsbladetilla oli vähemmän 
kysymyksiä kuin esimerkiksi MTV:llä ja Ilta-Sanomilla, HBL:n vastaa- 
misen tueksi tarjoamat perustelut ja Avun vastausvaihtoehdot nostivat 
näiden vaalikoneiden informaatiomäärän muita suuremmaksi. Mer- 
kille pantavaa on myös se, että sisällöllisesti erikoistuneissa vaaliko- 
neissa oli kysymysten ohessa jonkin verran aihetta selittävää lisätietoa. 

Kansanedustajaehdokkaat osallistuivat median vaalikoneisiin ak- 
tiivisesti. Ehdokkaiden osallistumisinto on pysynyt korkeana vaaleista 
toiseen (vrt. Mykkänen & Moring 2012, 163). Eri vaalikoneiden eh- 
dokaskattavuutta tarkasteltiin pari viikkoa ennen vuoden 2019 edus- 
kuntavaalien vaalipäivää (taulukko 3.1). Valtakunnalliset, sisällöltään 
yleisluonteiset vaalikoneet ylsivät 85-89 prosentin ehdokaskattavuu- 
teen yhtä poikkeusta lukuun ottamatta. MTV Uutisten vaalikoneessa 
ehdokkaista oli 74 prosenttia, mikä oli 10 prosenttiyksikköä vähem- 
män kuin muissa saman kategorian vaalikoneissa. Myös alueellisissa 
vaalikoneissa saavutettiin korkeita osallistumisasteita: Kalevan vaa- 
likoneessa se oli 98 prosenttia Oulun vaalipiirin ehdokkaista ja Kes- 
kisuomalaisen vaalikoneessa 95 prosenttia Keski-Suomen vaalipiirin 
ehdokkaista. Sisällöltään erikoistuneiden vaalikoneiden ehdokaskatta- 
vuus jäi muihin median vaalikoneisiin nähden vaatimattomaksi. Esi- 
merkiksi Maaseudun Tulevaisuus ja Duunitori onnistuivat saamaan 
vaalikoneeseensa joka toisen ehdokkaan. 

Kansanedustajaehdokkaat osallistuivat siis hanakimmin suosi- 
tuimpien verkkosivustojen vaalikoneisiin. Iltapäivälehdet, Helsingin 
Sanomat, Yle ja MTV Uutiset tavoittivat kukin verkkosivujensa ja so- 
vellustensa kautta yli kolme miljoonaa suomalaista huhtikuussa 2019 
(FIAM 2019). Ehdokaskattavuus nousi korkeaksi myös alueellisissa 
vaalikoneissa. Vaikka maakuntalehtien verkkosivut kaikkiaan tavoitti- 
vat vuonna 2019 viikoittain vain 15 prosenttia suomalaisista (Uutisme- 
dia 2019, 12), maakuntalehdet ovat omilla vaikutusalueillaan edelleen 
keskeisiä foorumeita yhteiskunnallisessa keskustelussa. Itse asiassa 
eduskuntavaalien toimittaminen vaalipiireittäin tukee merkittävästi 
alueellisen median roolia ja toimintaedellytyksiä vaaliviestinnässä. Si- 

sällöltään erikoistuneen median vaalikoneet rinnastuvat tiettyä asiaa 
ajaviin järjestövaalikoneisiin ja tavoittavat lähinnä sisältönsä takia va- 
likoitunutta yleisöä, mikä saattoi laimentaa ehdokkaiden osallistumis- 
intoa näiden medioiden vaalikoneisiin. 


Taulukko 3.1. Median vaalikoneet eduskuntavaaleissa 2019 


Vaalikone Julkaisupäivämäärä — Kysymysmäärä (kpl) Ehdokaskattavuus (%)* 
Yle 14.3.2019 30 89 (14.3.2019) 
Alma Media 15.3.2019 25 87 (15.3.2019) 
Helsingin Sanomat 7.3.2019 30 85 (18.3.2019) 
Ilta-Sanomat 7.3.2019 35 85 (5.4.2019) 
MTV Uutiset 15.3.2019 35 74 (8.4.2019) 
Kaleva 14.3.2019 25 98° (3.4.2019) 
Keskisuomalainen 1.3.2019 25 95° (3.4.2019) 
Turun Sanomat 12.3.2019 16 80° (28.3.2019) 
Hämeen Sanomat 14.3.2019 23 76° (21.3.2019) 
Maaseudun Tulevaisuus 15.3.2019 12 53 (22.3.2019) 
Duunitori 25.2.2019 19 52 (2.4.2019) 
Metsälehti 13.3.2019 14 31 (28.3.2019) 
Viini-lehti 21.3.2019 17 10 (28.3.2019) 
Hufvudstadsbladet 10.3.2019 25 Puoluevaalikone 
Apu 19.3.2019 27 Puoluevaalikone 


a Suluissa ilmaistuna päivämäärä, jolloin ehdokaskattavuus on tarkastettu. 

P Keskisuomalaisen vaalikoneen ehdokaskattavuus on laskettu Keski-Suomen vaalipiiristä, Hämeen 
Sanomien Hämeen vaalipiiristä, Turun Sanomien Varsinais-Suomen vaalipiiristä ja Kalevan Oulun 
vaalipiiristä. Muut ehdokasvaalikoneet on laskettu valtakunnallisiksi. 


Puoluevaalikoneet julkaisseet Apu ja Hufvudstadsbladet eivät tavoi- 
telleet mahdollisimman laajaa puoluekirjoa osallistujiksi. Sen sijaan 
molemmat välineet rajasivat vähäpätöisiksi arvioimiaan puolueita ulos 
vaalikoneestaan. HBL hyväksyi vaalikoneeseensa vain yhdeksän edus- 
kuntapuoluetta sivuuttaen yhden kansanedustajan eduskuntaryhmät.? 
Apu otti näiden yhdeksän eduskuntapuolueen lisäksi mukaan Paavo 


5 Eduskuntakauden 2015-2019 päättyessä Harry Harkimo ja Paavo Väyrynen olivat 


irtautuneet niistä puolueistaan, joiden riveistä heidät oli valittu eduskuntaan. Vuo- 
den 2019 eduskuntavaaleissa Harkimo oli Liike Nytin ehdokas ja Väyrynen seitsemän 
tähden liikkeen ehdokas. 

Väyryseen henkilöityneen seitsemän tähden liikkeen, feministipuolu- 
een ja piraattipuolueen. Harry Harkimon perustuma Liike Nyt ei ollut 
mukana kummassakaan vaalikoneessa, mitä voinee selittää sillä, ettei 
liike ollut hakeutunut puoluerekisteriin. 


Järjestövaalikoneet eduskuntavaaleissa: 
enemmän hajontaa kuin median koneissa 


Vuoden 2019 eduskuntavaalien yhteydessä julkaistiin seitsemän vaali- 
konetta, joiden taustalla oli järjestötoimijoita. Oman vaalikoneensa jul- 
kaisivat Nuorisoalan kattojärjestö Allianssi, Vapaa-ajattelijoiden liitto, 
Omaishoitajaliitto, Suomen ekomodernistit sekä Luovan työn tekijöi- 
den ja yrittäjien Lyhty. Animalia ja SEY Suomen eläinsuojeluyhdistys- 
ten liitto toteuttivat yhdessä Eläinpoliittisen vaalikoneen. Terveysehdo- 
kasvaalikoneen sisällöntuottajana oli Yksi elämä -terveystalkoot, jonka 
verkostoon kuuluu seitsemän järjestötoimijaa.* 

Lisäksi Elinkeinoelämän keskusliitto, Suomen yrittäjät, Keskus- 
kauppakamari ja Perheyritysten liitto toteuttivat Maalikone 2042 -ky- 
selyn, jossa visioitiin 10 monivalintakysymykseen vastaamalla tulevai- 
suuden Suomea. Vaalikoneesta poiketen tulokseksi ei saatu vastaajan 
näkemyksiin sopivia ehdokkaita tai puolueita vaan lyhyt johtopäätös 
siitä, millaista Suomea vastaaja oli visioinut.’ 

Jos median vaalikoneet olivat toiminnoiltaan hyvin yhdenmukai- 
set, järjestövaalikoneissa oli enemmän hajontaa. Nuorten, Eläinpoliit- 
tisen ja Lyhdyn vaalikoneiden teknisenä toteuttajana oli ZEF, mikä teki 
näistä kolmesta vaalikoneesta toiminnallisuudeltaan ja ulkoasultaan 
identtisen myös ZEFin asiakkaina olleiden medioiden, kuten Turun Sa- 
nomien, vaalikoneiden kanssa. Myös Maalikone 2042 hyödynsi ZEFin 


€ Yksi elämä -verkostoon kuuluvat Aivoliitto, Diabetesliitto, Filha, Hengitysliitto, 


Suomen Mielenterveysseura, Sydänliitto ja Syöpäjärjestöt sekä Duodecim asiantun- 
tijatahona. 


7 Maalikone 2042:n verkko-osoite on https://apps.myzef.com/resources/maalikone/ 


lfdvo2/index.html (haettu 15.4.2019). 

tekniikkaa. Omaishoitajaliiton vaalikone ja Ilmastovaalikone noudat- 
telivat pitkälti median vaalikoneista tuttua toiminnallisuuden mallia, 
joskin ulkoasuiltaan ne erottuivat kotikutoisuudellaan. Sen sijaan Us- 
konnonvapaus- ja Terveysehdokasvaalikone poikkesivat valtavirrasta. 
Uskonnonvapausvaalikoneessa ei ollut tarjolla Likert-asteikkoa kan- 
nan ottamiseen, vaan valinta piti tehdä väitemuotoisista vastausvaih- 
toehdoista. Terveysehdokasvaalikoneessa oli vain yksi kysymys, ja 11 
vastausvaihtoehdon joukosta piti poimia kolme merkityksellisintä ter- 
veystekoa. 

Järjestöjen vaalikoneissa keskityttiin niihin asioihin, jotka ovat 
tärkeitä kyseisten järjestöjen edunvalvonnassa. Esimerkiksi Omais- 
hoitajaliiton vaalikoneessa oli yksinomaan omaishoidon kysymyksiä. 
Nuorten vaalikoneessa käsiteltyjen aiheiden kirjo oli laaja vaihdellen 
kasvatuksesta ja terveydestä ilmastonmuutokseen ja ulkopolitiikkaan, 
mutta aihevalinnassa oli otettu huomioon nuorten näkökulma. Median 
vaalikoneisiin verrattuna järjestövaalikoneet erosivat myös siinä, että 
niissä oli huomattavasti useammin tarjolla taustoittavaa lisätietoa vas- 
taamisen yhteydessä. 


Taulukko 3.2. Järjestöjen vaalikoneet eduskuntavaaleissa 2019 


Vaalikone (vk) Julkaisupäivämäärä Kysymysmäärä (kpl) | Ehdokaskattavuus (%)? 
Omaishoitajaliiton vk 28.2.2019 10 46 (3.4.2019) 
Nuorten vk 12.3.2019 22 43 (2.4.2019) 
Uskonnonvapaus-vk 3.2.2019 8 31 (3.4.2019) 
Eläinpoliittinen vk 11.3.2019 12 24 (2.4.2019) 
Terveysehdokas-vk 10.3.2019 1 19 (2.4.2019) 
Ilmasto-vk 28.3.2019 16 15 (3.4.2019) 
Lyhty-vk 25.3.2019 18 11 (3.4.2019) 


a Suluissa ilmaistuna päivämäärä, jolloin ehdokaskattavuus on tarkastettu. 


Koska vuoden 2019 eduskuntavaalien järjestövaalikoneet keskittyivät 
vain tiettyihin aihealueisiin, ne tulivat toimeen vähemmillä kysymyk- 

sillä kuin median vaalikoneet. Niissä oli keskimäärin 12 kysymystä. 
Eniten kysymyksiä oli Nuorten vaalikoneessa, ja siinäkin vain reilut 
20. Maltillisista kysymysmääristä huolimatta järjestöjen vaalikoneet 
eivät houkutelleet ehdokkaita vastaamaan siinä määrin kuin median 
vaalikoneet. Suosituimmat järjestövaalikoneet olivat Allianssin Nuor- 
ten vaalikone ja Omaishoitajaliiton vaalikone. Kumpaankin vastasi 
reilut tuhat kansanedustajaehdokasta. Sen sijaan esimerkiksi Ilmas- 
tovaalikoneeseen ei vastannut kuin joka seitsemäs ehdokas, vaikka 
ilmastonmuutosta pidettiin yhtenä keskeisimpänä vaaliteemana. Vä- 
häisen osallistumisen taustalla lienee laskelmointia eri vaalikoneisiin 
vastaamisen hyödyllisyydestä. Järjestöjen verkkosivujen kävijämäärät 
ovat marginaalisia median verkkosivuihin nähden, ja ehdokas saattoi 
perustellusti arvioida median vaalikoneiden tuovan näkyvyyttä monin 
verroin järjestövaalikoneisiin verrattuna. 


Median vaalikoneet presidentinvaalissa: oma 
kone julki vain isoimmilta toimijoilta 


Toinen aineisto tähän tutkimukseen kerättiin vuoden 2018 presidentin- 
vaalin yhteydessä. Presidentinvaaleissa vaalikoneiden merkitys ei ole 
samanlainen kuin muissa vaaleissa, koska ehdokkaita on vain muuta- 
ma. Ehdokaskattavuus presidenttiehdokkaita vertailevissa vaalikoneis- 
sa onkin yleensä täydellinen. Vuoden 2018 vaalissa syntyi tosin poik- 
keuksellinen tilanne, kun osa vaalikoneista ehti avautua ennen kuin 
Paavo Väyrysen ehdokkuus varmistui. 

Vuoden 2018 presidentinvaalissa oli kuusi median vaalikonetta. 
Uutissuomalaisen vaalikonetta jaettiin Keskisuomalaisen omistamien 
medioiden verkkosivuilla ja Iltalehden vaalikonetta Alma Median eri 
medioiden verkkosivuilla. Koska ehdokkaita oli vain kahdeksan eikä 
vaalissa ollut alueellista tai edunvalvonnallista ulottuvuutta, vaali- 
koneiden tarjonta jäi vähäiseksi muihin vaaleihin verrattuna. 

Mikäli presidenttiehdokkaaksi mieli eduskuntapuolueiden ulko- 
puolelta, kannattajakortit tuli toimittaa vaalipiirilautakunnalle puoli- 
toista kuukautta ennen varsinaista vaalipäivää eli joulukuun 12. päi- 
vään mennessä. Helsingin Sanomat ja Ilta-Sanomat eivät odottaneet 
Paavo Väyrysen ehdokkuuden varmistumista, vaan ne julkaisivat 
vaalikoneensa jo marraskuun lopussa ja lisäsivät Väyrysen vaalikonee- 
seensa myöhemmin. Yleisradio ja MTV Uutiset puolestaan julkaisivat 
omat vaalikoneensa vasta ehdokasasettelun päätyttyä. Samaan ajan- 
kohtaan oli sovittu myös ensimmäiset television vaaliväittelyt. Täl- 
laisella ajoituksella mediat pyrkivät omien vaaliponnistelujensa huo- 
mioarvon maksimoimiseen. Kun Uutissuomalainen ja Iltalehti jättivät 
omien vaalikoneidensa julkaisun joulun tienoille, venyi ensimmäisen 
ja viimeisen vaalikoneen julkaisuväli kuukauteen. 

Presidentinvaalin yhteydessä vaalikoneet jakautuivat tekniikal- 
taan kolmeen leiriin. Sanoman lehtien sekä Uutissuomalaisen vaali- 
koneet oli tehty yhdessä Webscalen kanssa. Sen sijaan MTV Uutisten 
ja Iltalehden vaalikoneiden tekniikka perustui ZEFin ratkaisuihin. Yle 
puolestaan toteutti vaalikoneensa tekniikan itsenäisesti. Vaalikone- 
kysymykset olivat kaikissa koneissa muodoltaan samankaltaiset; ne 
oli asetettu väitemuotoon. Sen sijaan vastaamisasteikoissa oli hajontaa. 
Sanoman, Uutissuomalaisen ja Ylen vaalikoneissa valittiin julkaisijan 
määrittelemistä vaihtoehdoista, kun taas MTV:n ja Iltalehden vaali- 
koneissa vastattiin siirtämällä pallomaista liukukytkintä haluttuun 
kohtaan janalla. Molemmilla tavoilla ilmaistiin joko saman- tai erimie- 
lisyyden voimakkuutta väitteen kanssa. Ylellä oli joitakin kysymyksiä, 
joissa viiden vastausvaihtoehdon sijaan tarjolla oli vain kaksi vaihto- 
ehtoa. Iltalehti puolestaan kysyi ehdokkaiden ja valitsijoiden kirja- ja 
musiikkimakua kahdella monivalintakysymyksellä. 

Presidentinvaalikoneissa oli keskimäärin 26 kysymystä. Eniten ky- 
symyksiä oli MTV:n ja Helsingin Sanomien vaalikoneissa, kummassa- 
kin niitä oli 30. Iltalehti asettui janan toiseen päähän; sen vaalikoneessa 
oli vain 20 kysymystä. 

Taulukko 3.3. Vaalikoneet presidentinvaalissa 2018 


Vaalikoneet Julkaisupäivämäärä Kysymysmäärä (kpl) 
Helsingin Sanomat 28.11.2017 30 
Ilta-Sanomat 28.11.2017 27 
MTV Uutiset 12.12.2017 30 
Yleisradio 14.12.2017 23 
Uutissuomalainen 20.12.2017 25 
Iltalehti 29.12.2017 20 


Ylen vuoden 2018 presidentinvaalikoneessa uutta oli se, että ehdokkai- 
den vastaukset perusteluineen esitettiin koneenkäyttäjille jo vastaus- 
vaiheessa. Ne oli sijoitettu näyttävästi kysymyksen ja vastausvaihto- 
ehtojen väliin, joskin halutessaan ehdokkaiden mielipiteet saattoi 
piilottaa. Vuoden 2019 eduskuntavaalikoneessa Hufvudstadsbladet 
sijoitti lukijalle kunkin väitteen oheen argumentteja sen puolesta ja sitä 
vastaan, ja myös sisällöltään erikoistuneiden medioiden ja järjestöjen 
vaalikoneissa sekä Yle Kioskin vaalibotissa* tarjottiin väittämiä selit- 
tävää tietoa. 

Haimme vaalikoneiden kysymysmuotoihin ja vastausvaihto- 
ehtoihin perspektiiviä analysoimalla Helsingin Sanomien ja Ylen 
vaalikoneita vuosien 2011 ja 2015 eduskuntavaaleista ja vuosien 2006 ja 
2012 presidentinvaaleista. 

Asenneväittämät ilman taustoittavaa tietoa ja vastaaminen 
Likert-asteikolla hallitsivat myös vuoden 2015 eduskuntavaalikoneita, 
mutta sitä varhaisemmat vaalikoneet olivat kirjavampia muodoiltaan. 
Helsingin Sanomien vaalikoneissa vuosina 2011 ja 2012 ja Ylen vaa- 
likoneessa vuonna 2006 esitettiin enimmäkseen kysymyksiä ja an- 
nettiin erilaisia vastausvaihtoehtoja, kun taas Ylen 2011 ja 2012 vaali- 
koneissa ja HS:n vuoden 2006 vaalikoneissa suosittiin asenneväittämiä 
ja Likert-asteikkoa. 


8 Yle tarjosi perinteisen vaalikoneen lisäksi nuorille suunnatun vaalibotin, jonka 


tuottamisesta vastasi Yle Kioski. Vaalibotin kysymykset oli valikoitu varsinaisesta 
vaalikoneesta, mutta vaalibotti oli chat-pohjainen ja puhekielinen. 

Taustoittavan tiedon esittäminen näyttää olevan sidoksissa siihen, 
millä tavoin kysymykset muotoillaan ja millaisia vaihtoehtoja annetaan 
vastaamiseen. Kun HS:n ja Ylen vaalikoneissa käytettiin asenneväit- 
tämää, sitä harvoin selitettiin millään tavoin. Sen sijaan nimenomaan 
kysymyksinä esitetyt vaalikonekysymykset sisälsivät usein joko aihet- 
ta pohjustaneen virkkeen tai vastausvaihtoehtoihin oli liitetty valintaa 
ohjaavia lauseita. 

Vaikka muutos vaalikoneiden kysymysmuodoissa ja vastausvaihto- 
ehdoissa ei ole ollut lineaarista, voidaan todeta niiden yhdenmukaistu- 
neen 2010-luvulla. Toisena trendinä on ilmaisun pelkistyminen; vaali- 
koneeseen vastaamisesta on pyritty tekemään nopea toimitus. 


Mitä enemmän koordinoitavaa ja uudistettavaa, 
sitä aiemmin lähdetään liikkeelle 


Vuoden 2018 presidentinvaalin ja vuoden 2019 eduskuntavaalien yh- 
teydessä haastattelimme 13:a median vaalikoneiden tuottamiseen osal- 
listunutta henkilöä. Tutkimushaastatteluilla pyrimme saamaan tietoa 
vaalikoneiden tuotantoprosessien eri vaiheista sekä tavoitteiden asette- 
lusta ja niiden toteutumisesta. Haastatteluista seitsemän tehtiin vuon- 
na 2018 ja viisi vuonna 2019. Kahdella kerralla haastateltavia oli kaksi ja 
yksi haastateltu vastasi kysymyksiin sekä presidentinvaalin että edus- 
kuntavaalien jälkeen.? Yhtä haasteltua lukuun ottamatta kaikki ovat 
toimittajia. 

Erilaisten limittäisten projektien hallinnointi on tullut entistä kes- 
keisemmäksi journalistisessa työssä (Koljonen 2013a, 89-91; Kunelius 
& Ruusunoksa 2008). Mediayhtiöiden projekteissa tehdään yhteistyötä 


° Juho Salminen ja Jarkko Ryynänen/Yle 12.3.2018, Juhani Saarinen/Helsingin Sa- 
nomat 12.3.2018, Ilkka Ahtiainen/MTV Uutiset 20.3.2018 ja 29.4.2019, Juha Ristamäki 
ja Olli Waris/Iltalehti 22.3.2018, Matti Pietiläinen/Uutissuomalainen 4.4.2018, Kalle 
Silfverberg/Helsingin Sanomat 5.4.2018, Panu Karhunen/Ilta-Sanomat 6.4.2018, Pet- 
teri Mäkinen/Tamperelainen 21.1.2019, Ville Seuri/Yle 26.4.2019, Suvi Tanner/Alma 
Media 29.4.2019, Petri Laukka/Kaleva 29.4.2019. 

monella tasolla: 1) toimituksen, markkinoinnin ja tekniikan kesken, 
2) eri toimitusten tai medioiden kesken ja 3) ylimmän johdon, keski- 
johdon ja suorittavan portaan kesken. Haastattelujen perusteella vaali- 
kone vaikuttaa tyypilliseltä journalistiselta projektilta. Sille on mää- 
riteltävissä aloitus ja päätös, sitä edistetään muiden töiden ohessa, ja 
siihen kytkeytyy lukuisia ihmisiä erilaisilla työpanoksilla. Huomion- 
arvoista on vaalikoneiden sijoittuminen osaksi vaaleihin liittyvää pro- 
jektiryvästä. Esimerkiksi isoimmissa mediayhtiöissä vaalikoneiden ja 
vaalien tulospalvelun tekninen toteutus on yhdistetty samaan järjes- 
telmään. 

Vaalikoneiden tuottaminen vuoden 2019 eduskuntavaaleihin oli 
mittavampi projektiponnistus kuin vuoden 2018 presidentinvaaliin. 
Tämä johtui useasta seikasta: ensinnäkin eduskuntavaaleissa ehdok- 
kaiden määrä oli 300-kertainen verrattuna presidentinvaaliin, ja yhden 
valtakunnallisen vaalin sijaan käytiin vaalit 13 vaalipiirissä. Vaikka 
ideaalitilanteessa yksittäisen kansanedustajaehdokkaan ei olisi tarvin- 
nut olla suoraan yhteydessä vaalikoneen ylläpitäjään, yhteydenottoja 
ehdokkailta toimituksiin sateli ehdokkaiden käyttöliittymien auettua 
helmikuussa aina vaalien aluspäiviin saakka. Toiseksi eduskunta- 
vaaleissa vaalikoneiden journalistinen hyödyntäminen oli laajempaa 
ja monipuolisempaa kuin presidentinvaalissa, mikä sekin kuormitti 
eduskuntavaalikoneprojektista vastanneita henkilöitä. Lisäksi isoim- 
missa mediayhtiöissä julkaistiin kevään 2019 aikana eduskuntavaali- 
koneen lisäksi eurovaalikone, ja näistä kummastakin vastuun kantoi- 
vat samat henkilöt. 

Haastattelujen perusteella voidaan karkeasti vertailla eri media- 
yhtiöiden panostuksia vaalikoneisiin. Yleisradion resurssit näyttävät 
muiden rinnalla ylivertaisilta. Resurssierojen taustalla on varmasti 
Ylen rooli julkisen palvelun mediana, mutta myös kaupallisten media- 
yhtiöiden saneeraukset kymmenen viime vuoden aikana (ks. esim. 
Harju, Koljonen & Heinonen 2017; Nikunen 2011). Ylen vaalien verk- 
kotuottaja Juho Salminen ja projektipäällikkö Jarkko Ryynänen lista- 

sivat, kuinka monta henkilöä oli presidentinvaalin vaalikonetta raken- 
tamassa. 


Viime kädessä pidin huolta siitä, että meillä oli erilaisiin nettihank- 
keisiin oikeat tekijät oikeassa paikassa. Siis toimittajia tarkoitan. 
Vaalikone oli yksi projekti näistä [nettihankkeista]. Esimerkiksi 
kokosin ja roudasin sitä porukkaa, joka teki kysymykset vaaliko- 
neeseen. Meillä oli kahdeksan tyyppiä siinä kysymysryhmässä. 
(Juho Salminen, Yle) 


Mun markkina oli hoitaa talon teknisessä mielessä, että meillä on 
vaalikone. Mulla oli tiimi, joka konkreettisesti rakensi välineen, 
jolla me ehdokkaalta kyseltiin kysymykset. Vaalikoneen rakenta- 
misessa niitä [yleläisiä] oli minä plus neljä henkilöä. (Jarkko Ryy- 
nänen, Yle) 


Resurssien allokointiin on myös vaikuttanut se, miten vaalikonetta on 
näiden kahden vaalin yhteydessä uudistettu. Tässäkin suhteessa Yle on 
ollut eturintamassa. Molemmissa vaaleissa se toi vaalikoneisiinsa uusia 
ominaisuuksia, mikä luonnollisesti lisäsi työmäärää. Presidentin- 
vaalissa Yle toimi itsenäisesti, mutta eduskuntavaaleissa se teki vaali- 
koneensa ohjelmistoyritys Webscalen kanssa. Myös Alma Media ja 
Keskisuomalainen ovat ottaneet tekniseksi alihankkijaksi Webscalen 
ja panostaneet vaalikoneisiin merkittävästi voimavaroja. Keskisuo- 
malainen aloitti kehitystoimet jo presidentinvaalin yhteydessä. Alma 
Median yhteinen, uudistunut vaalikone avattiin eduskuntavaaleihin. 
Presidentinvaalissa yhtiön lehdet olivat tyytyneet jakamaan Iltalehden 
vaalikonetta, joka oli tehty ohjelmistoyritys ZEFin tarjoamalla sovel- 
luksella. Isoista mediayhtiöistä MTV Uutiset oli ainoa, joka luotti mo- 
lemmissa vaaleissa ZEFin tekniikkaan. MTV selvisi projektista hyvin- 
kin niukalla väkimäärällä. 


Projektiin osallistuneiden määrä ei nyt ollut niin kovinkaan suu- 
ri. MTV:n puolelta oli kaksi henkeä ja meiltä täältä Media Hubista 
[MTV Uutisten taustayhtiö] kolme. Voi sanoa, että viisi henkeä tä- 
män kanssa oli tekemisissä. Nythän kun siinä oli vanha pohja käy- 
tössä, alihankkija ZEFillä ei käytännössä ollut varsinaista panosta. 
(Ilkka Ahtiainen, MTV Uutiset) 

Eduskuntavaalien alla nousi esiin medioiden välinen yhteistyö - tai pi- 
kemminkin sen puute — vaalikoneiden tuottamisessa. Pontimen tämä 
keskustelu sai Maaseudun Tulevaisuuden päätoimittajan Jouni Kemp- 
paisen kolumnista, jossa hän ihmetteli Ylen hiipunutta intoa tehdä 
yhteistyötä kaupallisen median kanssa (Kemppainen 2019). Esimer- 
kiksi vuoden 2017 kuntavaalien yhteydessä Ylen vaalikone oli tarjolla 
myös Maaseudun Tulevaisuuden, Uuden Suomen, Alma Median, Suo- 
men Kuvalehden ja Hufvudstadsbladetin verkkosivuilla. Koska tällä 
kertaa yhteistyötä ei syntynyt, Alma Media, Maaseudun Tulevaisuus 
ja HBL julkaisivat omat vaalikoneensa. Yleisradion uutis- ja ajankoh- 
taistoiminnasta vastaava päätoimittaja Jouko Jokinen perusteli yhteis- 
työn katkeamista sillä, että teknisten uudistusten takia ei vaalikoneen 
toimivuutta voitu taata etukäteen eikä epävarmassa tilanteessa ollut 
mahdollista antaa vaalikonetta muiden medioiden jaettavaksi (Jokinen 
20194). Jokinen väläytti kuitenkin yhteistyömahdollisuutta seuraavissa 
vaaleissa. 

Näkemyksiä vaalikoneiden paljoudesta ja toiveesta tiivistää yhteis- 
työtä medioiden kesken on esitetty muissakin yhteyksissä (ks. esim. 
Railo & Ruohonen 2016; Mykkänen, Moring & Pehkonen 2007). Tällöin 
asiaa on ajateltu etenkin ehdokkaiden näkökulmasta. Median näkökul- 
masta vaalikoneiden tuottaminen yhdistää jo nykyisinkin toimituksia. 
Esimerkiksi Alma Median ja Keskisuomalaisen vaalikoneiden sisällöt 
toteutettiin useiden toimitusten yhteistyönä. Erityisesti vaalipiirikoh- 
taisten kysymysten laadinnassa hyödynnettiin paikallistuntemusta. 
Myös Sanoman lehdet - Helsingin Sanomat ja Ilta-Sanomat — tekivät 
vaalikoneitaan yhteistyössä niin presidentinvaaliin kuin eduskunta- 
vaaleihin. Sisällöllisesti itsenäiset vaalikoneet luotiin pitkälti yhden- 
mukaisella tekniikalla ja ulkoasulla, ja myös yhteydenpito ehdokkai- 
siin ja puolueisiin hoidettiin keskitetysti. Sen sijaan mediayhtiöiden 
rajat ylittävää yhteistyötä ei tarkasteltujen vaalien yhteydessä juuri ol- 
lut. Poikkeuksena olivat Kaakon Viestinnän lehtien mukanaolo Keski- 
suomalaisen vaalikoneessa ja Alma Mediasta itsenäiseksi irtautuneen 
Kainuun Sanomien osallistuminen Kalevan vaalikoneeseen. 

Meitä taisi olla Kalevasta kolme henkilöä tässä [projektissa] ja La- 
pin Kansasta kaksi. Ja myös Kainuun Sanomat lähetti omia kysy- 
myksiään siihen, mutta heiltä ei ollut henkilöedustusta tässä [pala- 
verissa]. Kainuun Sanomathan on vielä itsenäinen, [...] mutta se oli 
mukana tässä vaalikoneporukassa. (Petri Laukka, Kaleva) 


Vaalikoneprojektien työläyttä on erittäin hankala arvioida ajankäytön 
näkökulmasta. Ensinnäkin vaalikoneita rakennetaan muiden töiden 
ohella, ja projekteihin osallistutaan hyvin erilaisilla tuntimäärillä. Kar- 
keasti yleistäen voi kuitenkin todeta, että mitä enemmän vaalikonee- 
seen tuotiin uudistuksia ja mitä laajempaa koordinointia vaalikoneiden 
kysymysten laadinta edellytti, sitä aiemmin ja tiiviimmin projektin 
vastuuhenkilöt kokoontuivat ja sitä enemmän he käyttivät työaikaan- 
sa vaalikoneeseen. Yle, Helsingin Sanomat ja Ilta-Sanomat alkoivat 
suunnitella presidentinvaalikoneidensa kysymyksiä syyskuussa 2017, 
eli yli neljä kuukautta ennen vaalia. MTV Uutiset ja Iltalehti ryhtyi- 
vät suunnittelutyöhön vasta loka-marraskuun vaihteessa vuonna 2017. 
Eduskuntavaalien yhteydessä Alma Media aloitti vaalikonekysymysten 
suunnittelun lokakuussa 2018 ja Yle marraskuussa 2018, eli liki puoli 
vuotta ennen vaaleja. Helsingin Sanomat (27.10.2018) pyysi jo lokakuun 
lopussa lukijoiltaan kommentteja ehdolla olleisiin vaalikonekysymyk- 
siin. Sen sijaan MTV Uutisten ja Kalevan toimituksissa vaalikonekysy- 
mysten suunnittelu alkoi vasta vuoden 2019 alkupuolella. 


Kysymyksiä testattiin niin tutkijoilla kuin yleisöllä 


Vaalikoneiden kysymysten laadinta voidaan toteuttaa keskitetysti tai 
hajautetusti, ja tutkimushaastattelujemme perusteella molempia toi- 
mintamalleja sovellettiin niin vuoden 2019 eduskuntavaaleissa kuin 
vuoden 2018 presidentinvaalissa. 

Keskitetyssä toimintamallissa tehtävä on sälytetty toimitukses- 
sa muutamien henkilöiden kontolle, jolloin he hoitavat kysymysten 
ideoinnin ja hiomisen mahdollisimman itsenäisesti. Presidentinvaalin 

yhteydessä näin toimivat molemmat iltapäivälehdet ja MTV Uutiset. 
Haastattelujemme perusteella eduskuntavaalien yhteydessä ainoastaan 
MTV laati kysymykset keskitetysti, kolmen henkilön yhteistyöllä. 

Hajautetussa toimintamallissa kysymysten laadintaan osallistu- 
vien joukko on laajempi ja voi koostua useasta toimituksesta. Yle so- 
velsi molemmissa vaaleissa hajautettua mallia perustamalla erityisen 
työryhmän kysymysten laadintaan. Työryhmissä oli jäseniä muualta- 
kin kuin talouden ja politiikan toimituksista, mikä johtui vaalikoneen 
kieliversioista ja kohdeyleisöstä. Ylen eduskuntavaalikoneen vaalipiiri- 
kohtaiset kysymykset puolestaan kytkivät aluetoimitukset osaksi kysy- 
mysten laadintaa. Myös Alma Median ja Keskisuomalaisen eduskun- 
tavaalikoneissa oli vaalipiirikohtaisia kysymyksiä, joiden takia nekin 
omaksuivat hajautetun mallin kysymysten laadinnassa. Alma Median 
ja Keskisuomalaisen vaalikoneiden sisältökeskusteluihin osallistui 
myös sanoma- ja paikallislehtien päätoimittajia. Joissain tapauksissa 
keskusteluista oli hyötyä, jossain tapauksissa haittaa. Seuraavat esimer- 
kit kuvaavat yleisemminkin hajautettua toimintamallia: 


Itse asiassa kävin keskustelua sillä tapaa, että meillä on [...] maa- 
kunnan kaupunkilehtien lehtiperhe, johon kuuluu [Tamperelai- 
sen] lisäksi Turkulainen ja Seinäjoen Sanomat, Imatralainen ja 
Lappeenrannan Uutiset. Heillä on nuorempia päätoimittajia töissä, 
ja he halusivat käydä mun kanssa siitä asiasta keskustelua. Niinpä 
käytiin läpi, mitä on minun mielestäni hyvät vaalikonekysymykset 
ja niin edespäin. Ja kyllähän tähän prosessiin aina tietyllä tapaa 
liittyy se, että [...] jos löytää hyvän ja fiksun kysymysrakenteen, 
joka voidaan paikallistaa tai joka muuten kannattaa kysyä, niin 
kyllähän näitä lainaillaan. (Petteri Mäkinen, Tamperelainen) 


Kun meillä on se viimeinen kierros tai me kuvitellaan, että tämä on 
viimeinen kierros näistä kysymyksistä, niin se saattaakin olla ehkä 
vasta seitsemänneksi viimeinen kierros. Koska sen jälkeen joku 
huomaa, että ei kun tämän pitäisi kuitenkin [olla] näin. Ja sitten se 
seuraava sanoo, että ”ei kun, mutta jos sen muuttaa noin, niin sitten 
se ei toimikaan tämän ja tämän takia”, ja sitten lähdet hyväksyttä- 
mään taas sillä, joka silloin on sanonut, että ”ei kun tämä toimisi 
näin”. Ja sitten se alkuperäisen kysymyksen tekijä sanoo, että ”ei 

kun siinä taustalla oli tämä ja tämä asia”, ja sitten sun pitäisi saattaa 
taas se niiden ensimmäisten tietoon. (Suvi Tanner, Alma Media) 


Helsingin Sanomien ja Kalevan tapa organisoida vaalikonekysymys- 
ten ideointi ei suoraan edusta keskitettyä eikä hajautettua mallia. Mo- 
lemmissa tapauksissa kysymysten laadintaan osallistui lopulta tietty 
ydinryhmä toimituksesta. Kuitenkin Kalevan eduskuntavaalikoneen 
kysymysten ideointiin osallistuivat myös Lapin Kansan ja Kainuun 
Sanomien toimittajia. Helsingin Sanomissa ideoita presidentinvaali- 
koneen kysymysaihioista pyydettiin kaikilta talouteen ja politiikkaan 
erikoistuneilta toimittajilta. 

Journalistin ammatillisen aseman yksi keskeisimmistä lähtökoh- 
dista on se, että tiedonvälityksen sisältöä koskevaa ”päätösvaltaa ei 
saa missään oloissa luovuttaa toimituksen ulkopuolisille” (Julkisen 
sanan neuvosto 2020). Tässä mielessä liikutaan herkällä maaperällä, 
kun kysytään ulkopuolisten osallistumisesta vaalikoneiden sisällölli- 
siin pohdintoihin. Eduskuntavaalien alla Talouselämä (15.3.2019) uuti- 
soi Ylen kansanedustajista koostuvan hallintoneuvoston keskustelleen 
vaalikoneesta. Koska hallintoneuvoston kokouksessa oli poikkeuksel- 
lisesti ollut läsnä Ylen uutis- ja ajankohtaistoimituksen johtoa, tilaisuu- 
den saattoi tulkita asettaneen kyseenalaiseksi Ylen vaalikoneen inte- 
griteetin. Yleisradion lakiasiainjohtaja Katri Olmo kiisti, että poliitikot 
olisivat ohjeistaneet vaalikoneen laatijoita: ”Ei vaan pyydettiin kiinnit- 
tämän huomiota yleisesti. [...] Ei siinä ollut minkäänlaista ohjeistusta. 
Se oli yleistä keskustelua.” (Mt.) Vaalikonetta tuottanut sisältöpäällik- 
kö Ville Seuri puolestaan kertoi olleensa tietämätön hallintoneuvoston 
keskusteluista ennen Talouselämän jutun julkaisua (Seuri 20194). 

Vaalikoneiden kysymysten kehittelyyn on osallistunut myös tut- 
kijoita. Esimerkiksi Ylen eduskuntavaalikoneessa olleet viisi arvo- 
kysymystä oli laadittu yhteistyössä emootiotutkija Matias Kivikankaan 
ja kognitiotieteilijä Simo Järvelän kanssa (Seuri 2019b; Yle 8.4.2019). 
Haastattelussamme sisältöpäällikkö Ville Seuri kertoi, että eduskun- 
tavaalien yhteydessä Yle konsultoi useita muitakin tutkijoita vaaliko- 

nekysymyksistä. Joukossa oli nuorisotutkijoita, politiikan tutkijoita ja 
sosiologeja. Seurin mukaan tutkijoita on mielekästä hyödyntää heidän 
toimittajia paremman substanssiosaamisensa takia ja tuomaan erilai- 
sia näkökulmia. Toisaalta tutkijoiden on toisinaan vaikea ymmärtää 
sitä, että vaalikoneen pitää puhutella massoja, minkä takia kysymysten 
on oltava tiiviitä ja yksinkertaisia. 


Tärkein on mun mielestä huomata se, että kaikissa näissä keskuste- 
luissa tutkijat on totta kai toimituksen ulkopuolisina jäseninä. [...] 
Meillä on aina päätösvalta ja loppujen lopuksi kaikki se [kysymys- 
ten hiominen] tehdään vain käyttäjää varten. Sitä ei tehdä tutki- 
musta tai tutkijoita varten tai edes niitä ehdokkaita varten. (Ville 
Seuri, Yle) 


Ylen lisäksi myös Uutissuomalainen testasi presidentinvaalikoneensa 
ja Kaleva eduskuntavaalikoneensa kysymyksiä tutkijoilla. Uutissuoma- 
lainen ja Kaleva käyttivät tutkijoita nimenomaan toimituksen ideoi- 
mien kysymysten sparraajina. Helsingin Sanomien vaalikoneen arvo- 
kartta ja sen pohjana olevat asenneväittämät olivat alun perin kahden 
sosiologin - Tuomas Ylä-Anttilan ja Teemu Kemppaisen - kehittämiä, 
ja HS:n vaalikoneissa on samoja arvokysymyksiä esitetty vuoden 2012 
kuntavaaleista lähtien (Helsingin Sanomat 14.10.2012). 

Kysymysten toimivuutta on kokeiltu myös erilaisilla käyttäjätes- 
teillä. Esimerkiksi Helsingin Sanomat ja Yle ovat toteuttaneet avoimia 
verkkokyselyitä, joilla on saatu tietoa kysymysten vastaushajonnoista 
ja kysymyksiin liittyvää kirjallista palautetta. Kaleva puolestaan keräsi 
niin lukijoiltaan kuin vaalipiirin ehdokkailta ehdotuksia siitä, millaisia 
kysymyksiä vaalikoneessa pitäisi olla. 

Ehdokkailta tuli muistaakseni kahdeksisenkymmentä kysymysai- 
hiota. Lukijoilta kerättiin netin kautta, ja niitä taisi tulla reilu sata, 
semmoisia kysymysmalleja. Niitä [aiheita] kyllä käytettiin hyväk- 
si ja muokattiin kysymyksiä niittenkin perusteella. [...] Meillä oli 
tuntuma jo ennalta, miten ne asiat voisi olla, mutta se [nettikysely] 


vahvisti meidän näkemystä, että miltä aihealueelta kannattaa teh- 
dä kysymyksiä. (Petri Laukka, Kaleva) 

Tutkimushaastatteluissamme ilmeni, että esimerkiksi Kaleva sai in- 
nostettua lähes kaikki Oulun vaalipiirin kansanedustajaehdokkaat 
vaalikoneeseensa aktiivisella markkinoinnilla. MTV Uutisten edus- 
kuntavaalikoneeseen puolestaan jätti vastaamatta neljäsosa ehdokkais- 
ta osittain siksi, että toimitus ei suoraan kutsunut ehdokkaita mukaan 
vaan vaalikonelinkin jakaminen jätettiin puolueiden tehtäväksi. Haas- 
tattelujemme perusteella ehdokkaille annettiin vastausaikaa kahdesta 
viikosta kuukauteen, vaalikoneesta riippuen. Eduskuntavaalikoneen 
ehdokaskattavuus kärsi siitä, jos ehdokaskäyttöliittymä suljettiin jo 
maaliskuun alkupuolella. Tosin ainakin osa medioista kertoi ottaneen- 
sa kansanedustajaehdokkaita vaalikoneeseen myös alun perin annetun 
takarajan jälkeen. Myös presidentinvaalissa syntyi tilanne, jossa eh- 
dokkaan kampanjaorganisaatio ei vastannut pyydetyssä aikataulussa. 
Tämä johti kyseisen vaalikoneen julkaisun viivästymiseen joillakin 
vuorokausilla. 


Ajoitusta vaalikoneen avaamiseen haetaan 
vaalikalenterista ja mediakilpailusta 


Vaalikoneiden julkaisupäivien suhteen presidentinvaali ja eduskunta- 
vaalit erosivat toisistaan. Presidentinvaalin yhteydessä vaalikoneiden 
julkaisuajankohdissa oli yllättävänkin isoa hajontaa, kun taas eduskun- 
tavaalien alla valtaosa medioista julkaisi vaalikoneensa ehdokasasette- 
lun päättymispäivänä tai sitä seuranneena päivänä. Jos media noudatti 
oikeusministeriön asettamaa ehdokkuusaikataulua, se julkaisi vaaliko- 
neensa vasta sitten, kun kaikki ehdokkaat olivat selvillä. Presidentin- 
vaalissa tämä oli tiedossa puolitoista kuukautta ennen vaalipäivää eli 
joulukuussa 2017 ja eduskuntavaaleissa kuukautta ennen vaalipäivää 
eli maaliskuussa 2019. 

Presidentinvaalissa varaslähdön vaalikoneillaan ottivat Sanoman 
lehdet, jotka avasivat vaalikoneensa jo marraskuun lopussa. Edus- 
kuntavaaleissa Duunitori, Keskisuomalainen, Helsingin Sanomat ja 

Ilta-Sanomat aukaisivat vaalikoneensa ehdokasasettelun ollessa vielä 
kesken. Olemalla muita edellä nämä mediat pyrkivät maksimoimaan 
vaalikoneensa huomion. Toisaalta ennenaikaisuus saattoi kostautua 
siinä, että vaalikone aukaistiin vajavaisena ja sinne lisäiltiin ehdokkaita 
jälkikäteen. Nopeuskilpailu on yhä keskeistä median toimintalogiikas- 
sa huolimatta siitä, että online-aikakaudella uutisointi perustuu paljol- 
ti mediassa jo julkaistun materiaalin kierrättämiseen (Juntunen 2011; 
Deuze 2005). 


Tietenkin on kiva olla ennen muita liikenteessä tämmöisen kanssa, 
ja meillä oli iso presidentinvaalitapahtuma Ilta-Sanomilla Media- 
torilla [...] joulukuun 11. päivä muistaakseni, niin haluttiin ennen 
sitä ainakin saada kone auki. (Panu Karhunen, Ilta-Sanomat) 


Valtaosa medioista sovitti oman toimintansa vaaliaikatauluihin. Esi- 
merkiksi Yle avasi vaalikoneensa vasta sitten, kun ehdokasasettelu oli 
virallisesti päättynyt. Haastatteluissa kävi ilmi, että vaalikoneen jul- 
kaisu liittyi Ylellä molemmissa vaaleissa eräänlaiseen ”vaalistarttiin”. 
Kyse oli siitä, että Yle julkaisi samanaikaisesti korkean huomioarvon 
vaalisisältöjä televisiossa, radiossa ja verkossa. Esimerkiksi television 
vaaliväittelyt ajoittuivat Ylellä samaan ajankohtaan kuin vaalikonei- 
den lanseeraukset. Tämäkin on keino maksimoida oman vaalikoneen 
näkyvyyttä kilpailutilanteessa (ks. myös Upola 2018, 101-102). 

Koska eduskuntavaalien ehdokasasettelu päättyy vain kuukausi 
ennen varsinaista vaalipäivää, kaikilla medioilla on intressi saada vaali- 
koneensa julki mahdollisimman pian. Vuoden 2019 eduskuntavaaleis- 
sa useiden vaalikoneiden samanaikainen julkaiseminen varmasti söi 
joidenkin erikoismedioiden ja järjestöjen vaalikoneiden näkyvyyttä. 
Vaalikoneen huomioarvoa olisi voinut parantaa siirtämällä julkaisua 
lähemmäksi ennakkoäänestyksen alkamisajankohtaa. Ainakin presi- 
dentinvaalin yhteydessä julkaisun viivyttäminen oli varteenotettava 
vaihtoehto, koska kiinnostus vaaleja ja vaalikoneita kohtaan oli vielä 
marras-joulukuussa 2017 laimeaa. Uutissuomalainen ja Iltalehti pää- 
tyivätkin venyttämään julkaisua joulun tienoille. Vaikka Uutissuoma- 

laisen julkaisun ajankohtaan vaikuttivat myös tekniset syyt, molem- 
pien medioiden toimituksissa omaa julkaisuajankohtaa perusteltiin 
yleisön kysyntään vastaamisen optimoinnilla. 


Me ihan kylmästi ajateltiin, että me saadaan paras hyöty siitä [vaa- 
likoneesta] silloin, kun me julkaistaan se mahdollisimman lähellä 
vaaleja. Noissahan usein käy niin, [...] että kun se kone tulee julki, 
niin siihenhän kohdistuu muutaman päivän innostus [...]. Me aja- 
teltiin, että mitä lähempänä vaaleja se on, niin saataisiin ikään kuin 
parempi pito sille [koneelle]. (Juha Ristamäki, Iltalehti) 


Vaalikoneiden suositelluin ehdokas, 
yhdenmukaisin puolue ja kiistelty vaalibotti 


Vaalikoneiden luotettavuudesta syntyi keskustelua etenkin vuoden 
2019 eduskuntavaalien yhteydessä. Myös vuoden 2018 presidentin- 
vaalin alla heräsi kysymyksiä siitä, että yksi ehdokas näytti vaalikone- 
tulosten perusteella selvästi suositummalta kuin ehdokaskannatusta 
luotaavissa mielipidemittauksissa. Taustan näihin keskusteluihin loi 
se, että Yhdysvaltain presidentinvaalien ja Britannian EU-kansan- 
äänestyksen yhteydessä oli etenkin sosiaalisessa mediassa esiintynyt 
vaalihäirintää (ks. esim. Bastos & Mercea 2019; Howard, Bolsover, 
Kollanyi, Bradshaw & Neudert 2017). 

Vuoden 2018 presidentinvaalin alla ihmetytti perussuomalaisten 
ehdokkaan Laura Huhtasaaren vaalikonesuosio. Vaalikamppailun 
aikana uutisoitiin, että Huhtasaari oli suositelluin ehdokas Iltalehden, 
MTV Uutisten ja Uutissuomalaisen vaalikoneissa (Iltalehti 21.1.2018; 
Helsingin Uutiset 9.1.2018; MTV Uutiset 20.12.2017). Kuitenkin mieli- 
pidemittauksissa Huhtasaaren kannatus jäi vähäiseksi, ja lopulta itse 
vaalissakin Huhtasaaren kannatusosuus oli vain vajaat seitsemän pro- 
senttia (Liite 2). Vastaavasti istuva presidentti Sauli Niinistö keräsi vaa- 
lissa lähes kaksi kolmasosaa äänistä, mutta edellä mainituissa kolmessa 
vaalikoneessa häntä suositeltiin harvemmin kuin Huhtasaarta. 


78 


Vaalikoneiden kirjo kaksissa vaaleissa 


Hämmentävältä tuntuva ristiriita saattoi johtua ainakin neljästä 
syystä: Ensinnäkin äänestää voi vain kerran, mutta vaalikoneen voi 
tehdä uudelleen ja uudelleen. Toiseksi presidentinvaalissa kävi äänes- 
tämässä kolme miljoonaa suomalaista, kun edellä mainittujen kolmen 
vaalikoneen kävijämääriksi ilmoitettiin uutisointihetkellä neljännes- 
miljoona. Kolmanneksi kaikki uutiset suositelluimmista ehdokkaista 
julkaistiin ennen vaalikoneiden viimeistä käyttöpiikkiä, joka on vaale- 
ja edeltävällä viikolla. Ja neljänneksi vaalikoneesta saatu tulos ehdok- 
kaiden ja valitsijoiden mielipiteiden yhteensopivuudesta ei välttämättä 
ennakoinut äänestyskäyttäytymistä. 

Vaikka Huhtasaaren vaalikonesuosiossa ei olisikaan ollut kyse tu- 
losten manipuloinnista, edellä kerrottu ristiriita ohitettiin medias- 
sa kevyesti (Iltalehti 21.1.2018; MTV Uutiset 21.12.2017). Journalistit 
eivät julkisesti juurikaan pohtineet sitä, millä tavalla vaalikoneiden 
kysymyksenasettelut ja algoritmit edesauttavat muista äärimmäisillä 
mielipiteillä erottuvan ehdokkaan näkyvyyttä. Asiaan liittyviä ky- 
seenalaistavia kommentteja ei tullut esille myöskään tutkimushaastat- 
teluissamme. Niissä kuitenkin muotoutui jonkinlainen jakolinja Ylen 
ja kaupallisen median välille siitä, mitä vaalikoneista kertyvästä tiedos- 
ta kannattaa uutisoida ja miten uutisointi pitäisi toteuttaa. 

Ylen vaalikoneesta vastanneet henkilöt suhtautuivat penseästi 
vaalikoneen käyttäjädatan hyödyntämiseen uutisoinnissa. Vuoden 
2018 presidentinvaalissa ei olisi ollut edes teknisesti mahdollista ker- 
toa, kuka oli Ylen vaalikoneen suosituin ehdokas tai mitä mieltä vaa- 
likoneen käyttäjät olivat tuloeroista ja Nato-jäsenyydestä. Vuotta myö- 
hemmin eduskuntavaaleissa tähän ei enää ollut teknistä estettä, mutta 
Yle ei nähnyt silloinkaan perusteita siihen, että vaalikonekäytöstä olisi 
uutisoitu kokonaiskäyttäjämääriä yksityiskohtaisemmin. Ylen edus- 
kuntavaalikoneessa vastaaja pystyi kylläkin vertaamaan omia vastauk- 
siaan samankaltaisiin käyttäjiin (Kiviniemi 2019). 


Oikeastaan pöydällä ei ollut kysymys siitä, että tehdäänkö siitä 
artikkelia. Jotenkin tuntui siltä, että miksi. Jossain vaiheessa pu- 
huttiin siitä, että tulisiko vaalikoneeseen sellainen elementti, että 

suositelluimmat ehdokkaat. Mutta mitä siinä elementissä olisi? Oli- 
siko se vaalipiirin suositelluimmat, valtakunnalliset? Sitten se vaan 
jotenkin enemmän tai vähemmän jäi, kun kukaan ei kokenutkaan 
sitä hirveän relevantiksi. (Ville Seuri, Yle) 


Kaupallisen median puolella vaalikoneita tuottaneet puolestaan näki- 
vät vaalikoneiden käyttäjädatassa uutisellista arvoa. Sitä hyödynnettiin 
jo jossain määrin presidentinvaalin ja eduskuntavaalien yhteydessä, 
mutta haastatteluissamme tuli ilmi myös pettymystä siihen, että dataa 
ei ollut pystytty hyödyntämään toivotulla tavalla. 

Vuoden 2019 eduskuntavaaleissa vaalikonesuositukset olivat jälleen 
hämmästelyn kohteena. Vihreiden Jyrki Kasvi ja perussuomalaisten 
Matias Turkkila ihmettelivät Twitterissä sitä, miten he eivät onnistu- 
neet saamaan Helsingin Sanomien vaalikonetta suosittelemaan itseään 
huolimatta siitä, että he olivat vastanneet täsmälleen samalla tavalla 
ehdokkaana ja käyttäjänä. 

Helsingin Sanomat reagoi kritiikkiin käymällä kolmessa eri ju- 
tussa läpi vaalikoneensa toimintaperiaatteita.'* Helsingin Sanomien 
vaalikoneessa käyttäjän vastauksia verrattiin vaalipiirin puolueiden 
keskiarvoihin ja käyttäjälle suositeltiin hänen mielipiteitään parhaiten 
vastanneen puolueen lähimpänä olleita ehdokkaita. Alempana tulos- 
sivulla suositeltiin käyttäjän vastauksia lähimpänä olleita ehdokkai- 
ta ilman puoluesidosta. Puolueiden suosittelu kuvaa lehden mukaan 
parhaiten Suomessa käytössä olevaa listavaalitapaa (Mäkinen 20194). 
Helsingin Sanomien jutuissa käytettiin esimerkkeinä Kasvin ja Turk- 
kilan vaalikonevastauksia, selvitettiin vihreiden, vasemmistoliiton ja 
feministisen puolueen ehdokkaiden vastausten painotuseroja ja avat- 
tiin algoritmia eli koodia, jonka perusteella puoluesuositus tehdään 
(Mäkinen 20194; 2019b; 2019c). Avoimuudesta seurasi jatkokeskustelua 
& Himberg 2019). Helsingin Sanomat teki kritiikistä nopeasti johto- 
päätökset ja muutti koneensa puoluesuosittelualgoritmia. Muutos koski 


10 Myös Ylen vaalikoneen toimintaperiaatteita avattiin seikkaperäisesti vuoden 


2019 eduskuntavaalien yhteydessä (Kiviniemi 2019). 

myös Ilta-Sanomien vaalikonetta. Muutosta perusteltiin sillä, että puo- 
lueen koolla ja ehdokkaiden yhdenmukaisella vastaamisella oli ollut 
liian suuri painoarvo suosituksiin. Huomionarvoista oli myös HS:n 
toimituspäällikön tunnustus siitä, että ”osalle käyttäjistä suositus on 
tuntunut jopa satunnaiselta” (Mäkinen 2019d). 

Helsingin Sanomien ja Ilta-Sanomien puoluesuosittelualgoritmi oli 
ollut samanlainen jo edellisissä eduskuntavaaleissa neljä vuotta aiem- 
min, mutta vasta vuoden 2019 vaaleissa algoritmin ongelmat paljastui- 
vat pienpuolueen toiminnan takia. Ensimmäisiin eduskuntavaaleihin- 
sa valmistautuneen feministisen puolueen johto päätyi ohjeistamaan 
puolueensa kansanedustajaehdokkaiden vaalikonevastaamista (Aro 
2019). Puolue arvioi saavansa oman viestinsä paremmin läpi potentiaa- 
lisille äänestäjilleen, mikäli heidän viestinsä vaalikoneissa olisi mahdol- 
lisimman yhdenmukainen. Johto laati yksityiskohtaisen muistion siitä, 
miten puolueen ehdokkaiden odotettiin vastaavan Ylen ja Sanomien 
lehtien vaalikoneisiin. Puolueen puheenjohtajan Katju Aron mukaan 
tarkat ohjeet rajoittuivat näihin kolmeen vaalikoneeseen rajallisten 
resurssien takia, eikä valikoinnin taustalla ollut etukäteistietoa siitä, 
että Helsingin Sanomien (ja Ilta-Sanomien) vaalikoneessa suositeltai- 
siin käyttäjää lähimpänä olevaa puoluetta tai että näiden vaalikoneiden 
algoritmi palkitsisi yhdenmukaisesta vastaamisesta (vrt. Sammallahti 
2019; Verkkouutiset 20.3.2019). 

Vaalikoneita tuottaneissa medioissa feministisen puolueen ja sen 
ehdokkaiden vaalikonevastaamista arvioitiin puolueen näkökulmasta: 
Esimerkiksi Helsingin Sanomissa (Mäkinen 2019c) todettiin, että ”täl- 
lainen samanmielisyys on mahdollista vain uudelle, vasta perustetulle 
puolueelle, jota politiikanteon arki ei ole vielä päässyt liikaa vaivaa- 
maan”. MTV Uutisissa (Lindfors 2019) puolestaan tiedettiin, että ”val- 
taosa puolueen potentiaalisista äänestäjistä on pääkaupunkiseudulla 
ja suurissa kaupungeissa” ja että ”yhtenäinen linja etenkin HS:n vaali- 
koneessa on looginen ratkaisu”. Uupumaan julkisuudesta jäi kuitenkin 
analyyttistä pohdintaa siitä, miten vaalikonekysymysten ja -algorit- 

mien laatijoiden pitäisi suhtautua, mikäli koordinointi ja taktikointi 
yleistyvät ehdokkaiden vastauksissa. 

Toinenkin vaalikone herätti tuohtumusta vuoden 2019 eduskunta- 
vaaleissa. Yle lanseerasi niihin kaksi vaalikonetta. Perinteisen vaali- 
koneen lisäksi tarjolla oli Yle Kioskin vaalibotti, joka oli suunnattu 
18-29-vuotiaille ja varsinkin ensimmäistä kertaa äänestäville. Vaali- 
botti poikkesi tyypillisestä median vaalikoneesta, sillä se oli chat-poh- 
jainen, puhekielinen ja kysymysten lomassa oli asian taustoittamiseksi 
tekstiä ja videoita. Vaalibotin erilaisuus herätti kritiikkiä, ja se koet- 
tiin johdattelevaksi ja yksipuoliseksi (ks. esim. Pernaa 2019; Turkkila 
2019; Lapin Kansa 28.3.2019). Myös kysymysten valikointia kritisoitiin 
vihreitä ja vasemmistolaisia ehdokkaita suosivaksi. Kritiikin kohteeksi 
joutuneen Yle Kioskin vastaava tuottaja Nora Kajantie muistutti kysy- 
mysten ja ehdokkaita seulovan algoritmin olevan samoja vaalibotissa 
ja varsinaisessa vaalikoneessa (Kajantie 2019; Lapin Kansa 28.3.2019). 
Kajantie myös kiisti, että vaalibotin tarkoitus olisi ollut ohjaaminen, 
tuputtaminen, vaikuttaminen tai mielipidemuokkaus. Yle kuitenkin 
reagoi kritiikkiin lisäämällä erilaisia näkökulmia kysymysten pohjus- 
tukseen ja selkiyttämällä taustoittavien tekstien ilmaisua. 


Samanaikaisesti tavoitellaan yhteiskunnan 
yleistä etua ja yksilöä miellyttävää palvelua 


Kun vaalikoneiden tekijöitä haastateltiin, he nostivat yleensä ensim- 
mäisenä esiin palvelun suosion eli kysynnän. Tämä ei ollut yllättävää, 
sillä nettiaikakaudella journalistisen työn onnistumista mitataan myös 
sillä, kuinka moni klikkaa jutun auki ja miten kauan lukija viihtyy ju- 
tun parissa (Virranta 2018; Jarvis 2014). Yllättävää tutkimushaastatte- 
luissamme oli se, että vaalikoneille ei juurikaan ollut asetettu kävijä- 
määrätavoitteita.'"' Käyttöön liittyneiden määrällisten tavoitteiden 


1 — Ville Seuri kertoi tutkimushaastattelussamme Ylen tavoitteena olleen saada edus- 
kuntavaalikoneelleen 1,7 miljoonaa käyttäjää. Tämä tavoite ylittyi sadallatuhannella. 

puuttuminen johtui siitä, että vaalikoneen suosio koettiin vaikeaksi en- 
nakoida. Esimerkiksi edellisten presidentinvaalien aikaan vuonna 2012 
mediankäyttö oli erilaista; uutisia seurattiin enemmän perinteisistä 
käyttöliittymistä ja mobiililaitteiden läpimurto journalismin yhteydes- 
sä teki vasta tuloaan (Uutismedia 2018, 9-18). Vaikka vaalikoneiden 
käytöstä ei ollut numerotavoitteita, luvut saivat vaalikoneiden tuottajat 
silti tyytyväisiksi. 
Kun oli vaalikoneen julkaisu, [niin] silloin julkaistiin juttu, että 


löydä oma ehdokkaasi ja vaalikone nyt julki. Se oli kaikista luetuin 
vaaleihin liittyvä artikkeli. (Ilkka Ahtiainen, MTV Uutiset) 


Tämän vuoden pressanvaaleihin se [vaalikone] tehtiin omalla väel- 
lä, niin [...] myös uudistettiin yleisölle suunnattu palautelomake. 
[...] Saatiin ihan tolkuton määrä palautetta, ei me ikinä ole saatu. 
[...] Se [määrä] oli hämmentävä. [...] Positiivisessa mielessä häm- 
mentävä menestys. Mitä niitä oli? 18 000. (Jaakko Ryynänen & 
Juho Salminen, Yle) 


145 ooo kertaa sitä [vaalikonetta] saavuttiin tekemään. En tiedä 
sitä lukua, moniko teki sen loppuun, mutta 145 000 sen avasi. Mun 
mielestä tuo on aika hyvä [luku]. (Petri Laukka, Kaleva) 


Kiinnostavaa on myös se, että Yle asetti vaalikoneilleen yksityiskoh- 
taisempia kävijätavoitteita kuin kaupalliset kilpailijansa. Presidentin- 
vaalissa Yle tavoitteli vaalikoneeseensa erityisesti alle 45-vuotiaita, ja 
eduskuntavaaleissa konetta suunnattiin vieläkin nuoremmille, alle 
35-vuotiaille. Kohderyhmä oli otettu huomioon niin vaalikoneen sisäl- 
löissä kuin muodoissa. Tähän tavoitteeseen liittyi eduskuntavaaleissa 
myös Yle Kioskin vaalibotti, joka hyödynsi vaalikoneen kysymyksistä 
erityisesti nuoria puhuttelevia teemoja. 

Tutkimushaastattelujemme perusteella vaalikone on yhteiskunnal- 
lisesti orientoituneelle medialle myös eräänlainen statussymboli. Se 
on kiinteä osa median vaalipalveluita ja brändityötä. Vaalikoneellaan 
media hakeutuu vakavasti otettavien politiikan uutisoijien joukkoon. 
Vaalikoneella pyritään myös vahvistamaan yleisösuhdetta; haastatte- 

luissa korostettiin vaalikoneen luotettavuutta, helppokäyttöisyyttä, 
kansantajuisuutta ja kiinnostavuutta. 

Vaalikoneet nähtiin haastatteluissamme myös yleisen edun ajajik- 
si, koska ne tarjoavat kansalaisille olennaista tietoa äänestyspäätösten 
pohjaksi ja ehdokkaille tasa-arvoisen foorumin mielipiteiden ilmaise- 
miseen. Jotta media tukee demokraattista prosessia tasapuolisesti, sen 
vaalikoneiden tulisi journalistien mielestä säilyttää monipuolisuutensa 
erotuksena omaa etua ajavista järjestöjen vaalikoneista. Kysymysten 
laadinnassa puolestaan pitäisi muistaa asettaa etusijalle kansalaisten 
tarve löytää sopivia ehdokkaita ja puolueita eikä miettiä sitä, millaisella 
kysymyksellä saa raflaavan jutun. 


Ne perusasiat täytyy kuitenkin aina kysyä. [...] Näkisin niin, että 
vaalikoneessa on myös kikkailu vähentynyt. Alkuaikoina yritettiin 
olla tarkoituksella vähän liian nokkelia. [...] Vaalikoneen pääfunk- 
tio on kuitenkin se, että sillä etsitään äänestäjille sopivaa ehdokas- 
ta. [...] Mediassa nykyisin kunnioitetaan tätä funktiota enemmän 
kuin aikaisemmin. (Petteri Mäkinen, Tamperelainen) 


Toisaalta haastatteluissamme esiintyi myös toiveita, että vaalikonees- 
ta saatavaa tietoa voitaisiin hyödyntää journalismissa nyt nähtyä run- 
saammin ja syvemmin. Kyse oli nimenomaan tuleviin vaaleihin lada- 
tuista odotuksista. Toimitukset tekivät kyllä tässäkin tutkimuksessa 
tarkasteltujen vaalien yhteydessä juttuja vaalikonedatasta ja hyödynsi- 
vät vaalikoneiden tietoja esimerkiksi haastatteluihin ja väittelyihin val- 
mistautumisessa. Silti usea haastateltu sanoi, että moni käyttömahdol- 
lisuus oli jäänyt hyödyntämättä. Joissakin tapauksissa vaalikoneisiin 
perustuneet jutut jäivät tekemättä teknisten ongelmien takia. 
Tutkimukseemme haastatellut kokivat vaalikoneiden toimineen vii- 
me vuosina samalla kaavalla. Haastatteluissa suhtauduttiin silti risti- 
riitaisesti tarkasteluajanjakson merkittävimpään vaalikonekokeiluun, 
jonka Yle teki vuoden 2018 presidentinvaalin yhteydessä. Ehdokkaiden 
vastausten ja perusteluiden esittäminen kysymyksen ja vastausvaihto- 
ehtojen välissä haastoi perinteisen toimintamallin, jossa ehdokkaiden 
mielipiteisiin on päässyt tutustumaan vasta tulosnäkymän kautta. Li- 

säksi tutkimushaastatteluissamme nousi esiin tarve tarkastella puoluei- 
den ja politiikkojen toimintaa myös vaalikauden aikana samalla tavalla 
kuin vaalikoneissa. Vuoden 2019 eduskuntavaaleissa käytössä olikin 
kaksi sovellusta, joilla saattoi verrata omia mielipiteitä eduskunnassa 
tapahtuneisiin äänestyksiin. Sovellusten kehittäjät ovat kuitenkin me- 
diayhtiöistä riippumattomia yhteiskuntatieteilijöitä ja startup-yrittäjiä. 


Uusia avauksia kaivataan, mutta luotettavuudesta 
ja puolueettomuudesta tinkimättä 


Vuoden 2019 eduskuntavaaleissa oli tarjolla 22 erilaista vaalikonetta. 
Näistä median ylläpitämiä oli 15 ja järjestöjen seitsemän. Vuoden 2018 
presidentinvaalissa oli kuusi median vaalikonetta. Median vaalikoneet 
ovat vuosien saatossa hioutuneet toimintaperiaatteiltaan ja ulkoasuil- 
taan samankaltaisiksi. Järjestövaalikoneissa oli tässä mielessä enem- 
män hajontaa. Vuoden 2019 eduskuntavaaleissa median vaalikoneissa 
oli keskimäärin 24 kysymystä ja vuoden 2018 presidentinvaalissa 26 
kysymystä. Tiettyihin aihealueisiin keskittyneissä eduskuntavaa- 
lien järjestövaalikoneissa kysymyksiä oli vähemmän, keskimäärin 12 
kappaletta. Valtakunnalliset, sisällöltään yleisluonteiset vaalikoneet 
ja alueelliset vaalikoneet ylsivät eduskuntavaaleissa 74-98 prosentin 
ehdokaskattavuuteen. Sen sijaan sisällöltään erikoistuneiden median 
vaalikoneiden ja järjestövaalikoneiden ehdokaskattavuus oli heikom- 
paa, parhaimmillaan vain runsaan 50 prosentin luokkaa. 
Tutkimushaastatteluissamme vaalikoneita tuottaneiden medioiden 
edustajat vakuuttivat olevansa tyytyväisiä aikaansaannoksiinsa. Vaali- 
koneille ei ollut asetettu tarkkoja määrällisiä tavoitteita. Kuitenkin esi- 
merkiksi käyntikerrat vaalikoneissa ja ehdokkaiden osallistumisaste 
kertoivat mediayhtiöille palvelun tarpeellisuudesta. Myös projekteina 
vaalikoneet olivat valtaosin sujuneet odotetusti. Presidentinvaalin yh- 
teydessä joissakin toimituksissa jäätiin harmittelemaan sitä, ettei vaali- 
konedataa voitu hyödyntää halutulla tavalla. Eduskuntavaalien alla 

muutamiin vaalikoneisiin jouduttiin tekemään muutoksia sen jälkeen, 
kun niiden toimintaperiaatteista oli syntynyt kriittistä keskustelua. 

Vaalikoneissa nähtiin jo tarkastelemiemme vaalien yhteydessä 
kehitysaskeleita. Haastattelemamme journalistit uskoivat, että seuraa- 
vissa vaaleissa käyttäjille on tarjolla uusia ominaisuuksia ja journalis- 
teille paremmat eväät vaalikonedatan hyödyntämiseen. Kiinnostavaa 
on nähdä myös se, pyritäänkö vaalikoneiden käyttäjiä joukkoistamaan 
tulevaisuudessa uusin tavoin journalistien rinnalle koneiden sisältöjen 
laadintaan ja tulkintaan. 

Vaalikonedatan hyödyntämisessä ja käyttäjien joukkoistamisessa 
ei silti sovi unohtaa lähdekriittisyyttä eikä tehdä kompromisseja inte- 
griteetin suhteen. Sekä vuoden 2018 presidentinvaalin että vuoden 
2019 eduskuntavaalien yhteydessä tuli esiin vaalikoneiden luotetta- 
vuutta horjuttavia seikkoja. Mediassa nämä tapaukset otettiin kyllä 
esiin, mutta journalistit olisivat voineet pohtia vaalikoneiden asemaa 
ja toimivuutta perusteellisemmin. On syytä muistaa, että suomalaisten 
luottamusta journalismiin ja mediaan on koeteltu viime vuosina mo- 
nin tavoin (Valaskivi, Noppari, Haara, Nelimarkka & Toivanen 2019). 
Journalismin luotettavuuden rakentamisessa ja ylläpitämisessä avain- 
asemassa on läpinäkyvyys, niin toimintaprosessien kuin tarkoitus- 
perien suhteen (ks. esim. Kovach & Rosentiel 2001, 80-82). Niin tar- 
keitä kuin vaalikoneiden uudet avaukset ovatkin, ne on syytä sovittaa 
yhteen läpinäkyvyyden kanssa, jotta luottamus puolueettomaan ja tosi- 
asioissa pitäytyvään tiedonvälitykseen säilyy. 

Politiikan toimittajien juhlakirjassa ennakoidaan ammatin tulevai- 
suutta. Yhdeksi mahdolliseksi kehityskuluksi nostetaan se, että vas- 
taisuudessa politiikan toimittajat tuottaisivat julkisuuteen esimerkiksi 
data-aineistoja analysoimalla tietoa, joka olisi rinnastettavissa tutki- 
mukseen (Vahti 2017, 23-24). Jossakin määrin juhlakirjassa maalail- 
tu tulevaisuus on jo olemassa; etenkin vaalien yhteydessä toimitukset 
”kairaavat” laajoista data-aineistoista uutta tietoa ja jalostavat niistä 
näyttävästi visualisoituja uutisia ja analyysejä (Uskali & Kuutti 2016, 
50; Gray, Bounegru & Chambers 2012, 75-80, 104-106). Suomalaisina 
suunnannäyttäjinä datajournalismissa ovat toimineet Helsingin Sano- 
mien ja Ylen datadeskit (Uskali & Kuutti 2016, 69-84). Samat tahot ovat 
olleet myös kehittämässä vaalikoneita. Esimerkiksi Ylen vuoden 2015 
eduskuntavaaleihin lanseeraama Kandideitti-vaalikonesovellus palkit- 
tiin pohjoismaisessa datajournalismin konferenssissa (Yle 25.4.2016). 
Datajournalismi on journalistinen suuntaus tai toimintamalli, jos- 
sa data-aineistoja kerätään, tallennetaan, paloitellaan, analysoidaan ja 
muokataan journalistisiin tarpeisiin (Uskali & Kuutti 2016, 58). Data- 
journalismi hyödyntää verkonomaisia ilmaisutapoja ja osallistaa ylei- 
söä työprosessia ja data-aineistoa avaamalla (Toikkanen 2014, 5). 
Vaikka datajournalismista on alettu puhua vasta 2010-luvulla, sen 
juuret ovat kauempana 1960- ja 1970-luvun vaihteessa kehitellyssä tieto- 
koneavusteisessa journalismissa (CAR, computer assisted reporting), 

joka hyödynsi tiedonhankinnassa määrällisiä tutkimusmenetelmiä, 
kuten surveyta ja sisällönanalyysia, ja asettui osaksi tutkivaa journalis- 
mia (Coddington 2015, 332). Datajournalistit eroavat CAR-toimittaja- 
sukupolvesta monipuolisemmalla aihevalikoimalla, tarinankerron- 
nalla ja datan visualisoinnilla (mt., 335, 339). Myös datajournalistien 
suhde yleisöön poikkeaa merkittävästi 1980-1990-luvun CAR-toimit- 
tajien ammattieetoksesta. Datajournalistit korostavat toimintansa läpi- 
näkyvyyttä, ja avoimen lähdekoodin hengessä data-aineistoja jaetaan 
yleisön tarkasteltavaksi (mt., 341). He myös mieltävät kansalaiset aktii- 
visiksi osallistujiksi. Heille tarjottavien datajournalististen tuotteiden 
pitää olla hyödyllisiä (mt., 343). 

Vaalikonedataan perustuvia juttuja ja vaalikoneita voi pitää da- 
tajournalismina. Esimerkiksi vuoden 2019 eduskuntavaalien vaali- 
koneisiin kerättiin mittava numeraalinen ja verbaalinen aineisto eh- 
dokkaiden mielipiteistä, joiden pohjalta tehtiin erilaisia analyysejä ja 
visualisointeja. Muutamat mediat tarjosivat yleisölle mahdollisuuden 
osallistua vaalikoneeseen ehdolla olleiden kysymysten kommentoin- 
tiin, ja Yle julkaisi ennen vaaleja ehdokkaiden vastaukset avoimena 
datana ilman nimitietoja kaikkien asiasta kiinnostuneiden analysoita- 
vaksi. 

Vaikka vaalikoneita ei luokitella uutispeliksi (ks. uutispeleistä 
enemmän esim. Koskenkorva 2015), koneita käyttävät muokkaavat 
valinnoillaan lopputulosta ikään kuin kyse olisi pelistä tai testistä 
(Mykkänen & Moring 2012, 168). Upola (2018, 193) jaottelee pelilliset 
juttutyypit visoihin, koneisiin ja uutispeleihin. Hänen mukaansa visaa 
ja konetta voi kutsua verkon testeiksi — visa on yksinkertaisempi, kone 
laajempi. Uutispeli puolestaan simuloi jotakin reaalimaailman toimin- 
taa tai tilannetta, jossa pelaaja voi kuvitella olevansa. 

Journalismin ”pelillistäminen” (gamification) on ollut yksi uutis- 
median keino houkutella kuluttajia verkkosivuilleen ja uutissovelluk- 
siinsa (Ferrer Conill 2018, 5). Kun pelillisiä elementtejä tuodaan digi- 
taalisiin uutispalveluihin, tavoitteena on tuottaa käyttäjälle personoitu, 
lisäarvoa tuova uutiskokemus. Tyypillisesti pelillisyys näkyy journa- 
lismissa niin, että käyttäjät saavat palautetta toiminnastaan pisteinä, 

merkkeinä tai sijoituksina tulostaululla. (Ferrer Conill & Karlsson 
2015.) 

Vaalikoneissa on läsnä sekä datajournalismi että pelillistäminen. 
Niissä laaja data-aineisto on koottu interaktiivisen koneen muotoon, 
ja käyttöliittymässä käyttäjä voi tutustua suureen datamäärään omas- 
ta näkökulmastaan (Upola 2018, 97). Kun käyttäjä vertaa omia mieli- 
piteitään ehdokkaiden mielipiteisiin ja muiden käyttäjien mielipiteisiin, 
hän saa tuloksen toiminnastaan, ja hän voi halutessaan jakaa tulosta 
sopivimmasta ehdokkaasta sosiaalisessa mediassa (ks. myös Uskali & 
Kuutti 2016, 52). Vaalikoneessa käyttäjät tuottavat ”pelaamalla” uuden 
data-aineiston, jota uutistoimitukset voivat halutessaan hyödyntää 
journalistisissa tuotoksissa. 

Tämän luvun tarkoitus on selvittää, millaista journalismia vaali- 
koneista on tehty, millaisia datajournalistisia keinoja vaalikonejutuissa 
on käytetty ja millä muilla tavoin niitä on hyödynnetty journalisti- 
sissa työprosesseissa. Vastauksia kysymyksiin on haettu analysoimal- 
la medioiden verkkosivuillaan julkaisemia juttuja ja haastattelemalla 
vaalikoneiden tuottamiseen osallistuneita henkilöitä ja niitä työssään 
hyödyntäneitä politiikan toimittajia. 

Media-aineisto koostuu vaalikoneisiin kytkeytyneistä 99 uutises- 
ta, tausta- tai mielipidejutusta.'* Analyysin tavoitteena on kartoittaa 
näiden juttujen tyypillisimpiä piirteitä. Liitetaulukoissa 4.1 ja 4.2 on 
eritelty, miten paljon vaalikonejuttuja julkaistiin neljässä tarkastellussa 
mediassa vuoden 2018 presidentinvaalin ja vuoden 2019 eduskunta- 
vaalien yhteydessä, kuinka pitkiä jutut olivat keskimäärin, kuinka 
monta vaalikonekysymystä jutuissa käsiteltiin ja missä määrin jutuissa 
hyödynnettiin erilaisia visuaalisia elementtejä. Lisäksi olemme kiinnit- 
täneet huomiomme siihen, mitä aiheita vaalikonejutuissa käsiteltiin ja 
ketkä tai mitkä tahot vastasivat jutuissa käsiteltyihin kysymyksiin. 


12 Media-aineisto on kerätty Ylen, Helsingin Sanomien, Iltalehden ja MTV Uutisten 


verkkosivuilla 28.11.2017—28.1.2018 ja 1.3-14.4.2019 julkaistuista jutuista, joissa ensi- 
sijaisesti on käsitelty vaalikoneita ja niiden sisältöjä. Vuoden 2018 presidentinvaalin 
yhteydessä tällaisia juttuja julkaistiin 35 kappaletta ja vuoden 2019 eduskuntavaalien 
yhteydessä 64 kappaletta. Vaalikonejutun rajaus poikkeaa 5. luvun beer ies rajauk- 
sesta sisällyttää tutkimusaineistoon kaikki jutut, joissa oli maininta vaalikoneista. 

Tutkimustamme varten haastateltiin yhteensä 17 henkilöä.” Tut- 
kimushaastatteluissa toimittajat kertoivat, miten he itse ja heidän kol- 
legansa olivat hyödyntäneet vaalikoneista kertynyttä informaatiota 
journalistisissa tuotoksissa. Haastatellut pohtivat myös vaalikonedatan 
käytössä ilmenneitä ongelmia ja journalistisen käytön tulevaisuutta. 

Luku alkaa haastattelemiemme journalistien pohdinnoilla vaali- 
koneista journalismin tietolähteenä. Sen jälkeen käsittelemme sisäl- 
lönanalyysiin nojaten sitä, millaista journalismia tehtiin vuoden 2018 
presidentinvaalikoneista ja vuoden 2019 eduskuntavaalikoneista. 
Lopuksi käsittelemme journalistien näkemyksiä vaalikoneiden kehit- 
tämistarpeista ja vaalikonejuttujen sijoittumista datajournalismin ken- 
tälle. 


Vaalikonedataa hyödynnetään yhä 
monipuolisemmin journalismissa 


Tutkimushaastattelujemme perusteella suomalaiset journalistit ym- 
märtävät hyvin sen, että vaalikoneisiin kertyy journalistisesti arvokas- 
ta informaatiota. Helsingin Sanomat ja Yle ovat viime vuosina tuotta- 
neet vaalikonedatasta siinä määrin uutisia ja taustoituksia, että se on 
houkutellut muidenkin medioiden toimituksia samoille apajille. 


Niin kauan kun olen tässä [vaalikoneita tuottamassa] ollut muka- 
na, [...] niin on pyritty tehostamaan ja parantamaan vaalikoneen 
hyödyntämistä. Muut näyttää toimivan hyvin samalla tavalla. Se 
[vaalikone] tuottaa arvokasta, kiinnostavaa dataa ja [...] se sopii 
kaikkiin kanaviin. Pyritään se [data] tehokkaasti ottamaan käyt- 
töön. (Ilkka Ahtiainen, MTV Uutiset) 


3 Haastattelemamme vaalikoneiden tuottajat (N=13) on lueteltu luvussa 3. Heidän 


lisäkseen haastattelimme presidentinvaalin yhteydessä neljää politiikan toimittajaa, 
jotka uutisoivat vaalista mutta eivät olleet vaalikoneita valmistelleissa työryhmissä. 
Muista haastatelluista poiketen he esiintyvät tutkimuksessa anonyymeinä. 

Näkyvin tapa hyödyntää vaalikoneita on tehdä juttuja niistä ja niiden 
tarjoamasta datasta. Vaalikone voi olla jutun ainoa lähde tai siitä saa- 
tuja tietoja on voitu käsitellä muiden lähteiden rinnalla. Vuoden 2018 
presidentinvaalin yhteydessä esimerkiksi Iltalehti ja MTV Uutiset jul- 
kaisivat verkkosivuillaan uutisia, jotka perustuivat täysin presidentti- 
ehdokkaiden vaalikonevastauksiin. Yle puolestaan julkaisi vuoden 2019 
eduskuntavaalien alla useita verkkojuttuja, joissa vaalikonevastausten 
ohella oli käytetty myös muita henkilö- ja dokumenttilähteitä. 

Vaalikonejutuissa rajaudutaan yleensä yhden vaalikoneen datan 
tarkasteluun. Median oma vaalikone tuottaa niin runsaasti informaa- 
tiota ehdokkaiden mielipiteistä ja niiden perusteluista, että harvoin 
syntyy tarvetta laajentaa vertailua aiempiin vaalikoneisiin tai muiden 
medioiden vaalikoneisiin. 

Vaalikonevastauksia hyödynnetään jonkin verran myös vaalikau- 
sien aikana. Esimerkiksi kun toimitus pyrkii ennakoimaan eduskun- 
nan tai kaupunginvaltuuston äänestystulosta tai valottamaan edus- 
kuntaryhmän poliittista linjaa, vaalikoneisiin annetut vastaukset 
antavat pyrkimyksille katetta. Eräs politiikan toimittaja oli löytänyt 
eroja puolueen puheenjohtajaehdokkaiden välille palaamalla heidän 
vaalikonevastauksiinsa. 


Ne [vaalikoneet] poikii meille juttuja. Pystytään tekemään uutisia 
ja arvottamaan ehdokkaita. Tavallaan vaalikone tekee sen meidän 
puolesta. Me voidaan osoittaa, että nehän on aika vasemmalla 
nämä [...] puheenjohtajaehdokkaat. Katsokaa vaikka itse tästä, kun 
näin kone sanoo. Eikä tarvitse olla [vain sen varassa], että minä 
toimittajana olen sitä mieltä. [...] Siinä tulee semmoista evidenssiä. 


Esimerkiksi vuoden 2019 eduskuntavaalien jälkeen Ylen verkkosivuil- 
la saattoi kokeilla hallituksen muodostamista eri kokoonpanoilla (Yle 
26.4.2019). Valitun kokoonpanon toimivuudesta oli tarjolla analyysi, 
joka perustui kansanedustajien vaalikoneessa antamiin vastauksiin. 
Helsingin Sanomissa taas oli yhdistetty kansanedustajaehdokkaiden 
ilmastoa koskevat mielipiteet annettuihin ääniin, ja tällä tavoin saatiin 
eroteltua alueellisesti ne suomalaiset, jotka suhtautuvat ilmastonmuu- 

tosta hillitseviin toimiin suopeimmin ja penseimmin (Helsingin Sano- 
mat 22.4.2019). 

Ehdokkaiden vaalikonevastauksia käsittelevissä jutuissa keskity- 
tään useimmiten yhteen tai korkeintaan muutamaan kysymykseen. 
Tiettyyn teemaan pureutuvissa jutuissa avataan mahdollisimman kat- 
tavasti eri ehdokkaiden kantoja ja näkemyksiä. Tässä mielessä ne edus- 
tavat politiikan journalismin perinteisiä tiedonkeruumuotoja, kuten 
kiertohaastattelua ja suunnattua kyselyä, joissa samaan asiakysymyk- 
seen haetaan vastausta mahdollisimman edustavalta poliitikkojoukolta 
(Miettinen 1984, 106-107). 

Analysoimassamme vaaliuutisoinnissa on useita esimerkkejä myös 
siitä, että yksi juttu voi perustua kysymysryppääseen. Esimerkiksi Hel- 
singin Sanomat on jo useissa vaaleissa vertaillut ehdokkaita ja puoluei- 
ta siltä pohjalta, miten he vastaavat erilaisiin arvokysymyksiin. Vuoden 
2019 eduskuntavaaleissa muutama muukin media vertaili ehdokkaiden 
ja puolueiden arvoja vaalikonevastausten pohjalta. 

Vuoden 2018 presidentinvaalin yhteydessä mediat julkaisivat juttuja 
vaalikoneiden käyttödatasta. Käyttömäärien lisäksi uutisoitiin muun 
muassa siitä, keiden ehdokkaiden mielipiteet olivat osuneet lähimmäk- 
si käyttäjien mielipiteitä ja mitä väitteitä käyttäjät olivat puoltaneet ja 
mitä vastustaneet. Tutkimushaastatteluissa kävi ilmi, että käyttäjä- 
datan journalistiseen hyödyntämiseen suhtaudutaan journalistien kes- 
kuudessa kahtalaisesti (ks. luku 3). Yhtäältä ne tarjoavat uutisarvoisek- 
si koettua informaatiota, kuten Laura Huhtasaaren yllättävä menestys 
kolmessa vuoden 2018 presidentinvaalikoneessa. Toisaalta vaalikonei- 
den käyttäjädatan edustavuus suhteessa äänioikeutettuihin on kyseen- 
alaista (ks. esim. Upola 2018, 193-195; Suhonen 2006, 30-31), mikä on 
myös toimitusten tiedossa. 


Eihän se ole tilastollisesti mitenkään validi data. Ei me voida jul- 
kaista, että kuka meillä on ollut vaalikoneessa suosituin ehdokas. 
[...] Meillä on kuitenkin omat kannatusmittaukset. [...] Kanna- 
tusmittausten yhteydessä on aina toteutettu muita kyselyitä. (Suvi 
Tanner, Alma Media) 

Tutkimushaastattelujen perusteella vaalikonedataan perehdytään 
myös vaaliasetelman tunnistamiseksi ja politiikkakysymyksiin liitty- 
vän ymmärryksen vahvistamiseksi. Vaalikonevastauksiin voidaan vii- 
tata, kun toimittajat esittävät ehdokkaille kysymyksiä väittelyissä, ten- 
teissä ja haastatteluissa. Kun toimittajalla on tiedossa ehdokkaan kanta 
ja siihen liittyvä perustelu tiettyyn asiakysymykseen, haastattelu- tai 
tenttitilanteessa voidaan päästä pintatasoa syvemmälle erilaisten vaih- 
toehtojen puntaroinnissa. Erään politiikan toimittajan mielestä vaali- 
koneissa voi perehtyä ehdokkaiden painotuksiin. 


Politiikan toimittajalle vaalikoneet on materiaalia. [...] Kun meillä 
on niin henkilövetoinen [...] poliittinen järjestelmä ja vaalijärjes- 
telmä, tentitkin rakentuu aina sen henkilön kautta. [...] Henkilön 
kautta nouseviin kysymyksiin vaalikoneet on hyvä työkalu. [Voi] 
esimerkiksi katsoa, että mitä tämä tyyppi ajattelee vaikka Natosta. 


Vaalikoneuutisointia presidentinvaalissa: 
HS ja Yle analysoivat, Iltalehti ja MTV referoivat 


Vuoden 2018 presidentinvaalin yhteydessä mediat tekivät useita juttuja 
vaalikoneistaan. Helsingin Sanomien, Ylen, Iltalehden ja MTV:n verk- 
kosivuilla julkaistiin vaalipäivänä ja sitä edeltäneiden kahden kuukau- 
den aikana 89 juttua, joissa oli jossain muodossa mainittu sana ”vaali- 
kone”. Näistä jutuista 35:ssä keskitytään nimenomaan vaalikoneisiin ja 
niistä kertyneeseen mielipideaineistoon. Tältä osin juttuaineisto jakau- 
tuu varsin tasaisesti neljän median kesken. Iltalehti julkaisi yksitoista 
vaalikonejuttua, Helsingin Sanomat yhdeksän, Yle kahdeksan ja MTV 
seitsemän. Tyypillisimmässä vaalikonejutussa esiteltiin kaikkien presi- 
denttiehdokkaiden vastauksia ja perusteluja johonkin tai joihinkin vaa- 
likonekysymyksiin. Tällaisia juttuja oli 60 prosenttia vaalikonejutuista. 

Helsingin Sanomien vaalikonejutut ovat aineistossa pisimpiä, 
keskimäärin yli 5000 merkkiä. Lehden vaalikonejutuissa käsiteltiin 
ensisijaisesti oman vaalikoneen vastauksia, mutta muista poiketen 

vertailukohdaksi otettiin myös muiden medioiden vaalikonevastauk- 
sia ja aiempien vaalien vaalikoneista poimittuja vastauksia. Isoimmat 
lehden jutuista olivat luonteeltaan analyyttisiä, koska niissä pyrittiin 
tarkastelemaan yhtäaikaisesti useita kysymyksiä ja vastauksia yritettiin 
yhdistää vaalikoneen ulkopuolella käytävään poliittiseen keskusteluun. 


Ehdokkaat ovat saaneet vaalitaistelun tiivistyessä avata erityisesti 
Venäjä-näkemyksiään moneen otteeseen. Kannoissa onkin näky- 
viä eroja. 

Ehdokkailla on muun muassa eri näkemykset siitä, onko Venä- 
jä uhka Suomelle. [...] 

Eroja ehdokkaiden Venäjä-linjoissa voi hakea myös sitä kautta, 
kuinka ehdokkaat suhtautuvat Krimin valtaukseen sekä talouspa- 
kotteisiin. [...] 

MTV3:n vaalikoneessa useimmat ehdokkaat ovat sitä mieltä, 
ettei Suomi voi Krimin kriisin jatkuessa normalisoida suhteitaan 
Venäjään. Väyrynen ja Huhtasaari kallistuvat voimakkaimmin 
normalisoinnin kannalle. (Helsingin Sanomat 17.1.2018) 


Helsingin Sanomien panostus vaalikoneuutisointiin näkyy myös juttu- 
jen visualisoinnissa, joka oli verrokkimedioihin nähden monipuolista. 
Kuvassa 4.1 HS visualisoi presidenttiehdokkaiden arvoeroja tavalla, 
joka on huomattavasti havainnollisempi kuin saman asian selittäminen 
sanallisesti. Toisaalta joissakin blogeissa ja twiiteissä ihmeteltiin sitä, 
ettei yksikään kahdeksasta ehdokkaasta sijoittunut HS:n arvokartalla 
oikeistoon. Ratkaisematta jäi se, johtuivatko porvareiksi miellettyjen 
ehdokkaiden vasemmistolaiset talousnäkemykset heidän vastaustak- 
tiikastaan vai vaalikonekysymysten heikosta erottelevuudesta. 

Kuva 4.1. HS:n presidenttivaalikoneen dataan perustuva 
visualisointi ehdokkaiden mielipide-eroista 


Näin presidenttiehdokkaat o Ei-vihrein 
sijoittuvat arvokartalle SSlll vihrein 


KONSERVATIIVI 


Paavo Laura 
Väyrynen Huhtasaari 
(valitsijayhdistys) (ps) 


see 
000 


Sauli Niinistö 


VASEN (valitsijayhdistys) OIKEA 
Matti 
Vanhanen 
(kesk) [s] Nils Torvalds (r) 
33333 3333 


Ooo Pekka Haavisto (vihr) 


Ee Tuula 


Merja Haatainen 
Kyllönen (sd) 
(vas) cooo LIBERAALI 


JH/HS, lähde: Helsingin Sanomien vaalikoneet 


HS 16.12.2017 


Myös Yleisradion vaalikonejuttuja vuoden 2018 presidentinvaalista voi 
luonnehtia analyyttisiksi. Ehdokkaiden vaalikonevastausten käsittely 
oli monipuolista, vaikka juttujen keskipituus on vajaat tuhat merkkiä 
lyhyempi kuin Helsingin Sanomissa. Vaalikonevastauksia ja ehdok- 
kaille esitettyjä lisäkysymyksiä verrattiin vastauksiin, joita suomalaiset 
olivat antaneet eurooppalaisessa arvotutkimuksessa (European Social 
Survey). Ylen vaalikonejutut eivät olleet niin monipuolisesti kuvitettuja 
kuin Helsingin Sanomilla. Kuvassa 4.2 on silti onnistunut esimerkki, 
kuinka presidenttiehdokkaiden ja suomalaisten näkemyserot voidaan 
visualisoida. Vaikka suomalaisten mielipiteet sosiaalietuuksien ja -pal- 
velujen passivoivasta vaikutuksesta jakautuvat tasaisesti puolesta ja 
vastaan, ei kukaan presidenttiehdokkaista halunnut leimata vähäosai- 
sia laiskoiksi. Sekä tämä että edellinen kuva antavat viitteitä, että presi- 
denttiehdokkaat reagoivat kilpailutilanteeseen downsilainen lähesty- 
mistavan mukaisesti. 

Kuva 4.2. Ylen presidenttivaalikoneen dataan ja suomalaisten surveyvastauksiin 
perustuva visualisointi ehdokkaiden ja kansalaisten mielipide-eroista 


Sosiaalietuudet ja -palvelut tekevät ihmiset laiskoiksi 


40 
33,6 

35 313 
30 
25 23,7 
20 
15 
10 

5 4,9 

; M 

Täysin samaa mieltä Samaa mieltä Ei samaa eikä eri mieltä Eri mieltä Täysin eri mieltä 


TÄYSIN SAMAA JOKSEENKIN SAMAA JOKSEENKIN ER 
MIELTÄ MIELTÄ 


Kuva: Yle Uutisgrafiikka 


Yle 20.1.2018 


Iltalehden ja MTV Uutisten vaalikonejutut olivat uutismaisia ja selväs- 
ti lyhyempiä kuin Ylellä tai Helsingin Sanomilla. Iltalehden juttujen 
keskipituus on 2800 merkkiä ja MTV:n 1400 merkkiä. Iltalehti ja MTV 
referoivat jutuissaan ehdokkaiden vastauksia ilman että vastauksia oli- 
si taustoitettu. Tästä referoivasta yleislinjasta poikkeuksen muodostivat 
vain ne jutut, joissa selitettiin Laura Huhtasaaren nousua vaalikoneiden 
suositelluimmaksi ehdokkaaksi. Kuvassa 4.3 on esitelty ehdokkaiden 
kuvagalleria, jonka MTV julkaisi useasti vaalikonejuttujen yhteydessä. 
Muutenkin Iltalehden ja MTV:n vaalikonejutut olivat muita medioita 
yksipuolisemmin kuvitettuja: ehdokkaiden kasvokuvilla ja yleiskuvilla 
vaalitenteistä. 

Kuva 4.3. MTV esitteli toistuvasti uutistensa lomassa presidenttiehdokkaat kuvagalleriana 


VAALIKONE 


MTV 13.12.2017" 


Jakolinjat medioiden kesken ovat samanlaiset, kun tarkastellaan vuo- 
den 2018 presidentinvaalin vaalikonejuttujen kysymys- ja vastausmää- 
riä. Iltalehden ja MTV:n jutuissa käsiteltiin yleensä vain yksi vaaliko- 
nekysymys, ja juttuun kirjoitettiin kaikkien kahdeksan ehdokkaan 
kannat ja joidenkin perustelut. Myös Helsingin Sanomilla ja Ylellä oli 
vastaavalla tavalla rakennettuja juttuja, joten koko aineistossa yhden 
vaalikonekysymyksen jutut ovat tyypillisimpiä. 


Tasavallan presidentti, valitsijayhdistyksen ehdokkaana jatkokaut- 
ta hakeva Sauli Niinistö ilmoittaa Iltalehden vaalikoneessa hyväk- 
syvänsä eutanasian tietyin ehdoin. 

- Kannatan eutanasiaa, jos sairauteen liittyy suurta kipua ja 
tuskaa, joita ei voida lievittää, Niinistö vastasi vaalikoneessa. 

Vaalikoneessa esitetty väite kuului seuraavasti: ”Eutanasia on 
sallittava, jos potilas sairastaa parantumatonta tautia ja kärsii ki- 
vuista, joita ei voi olennaisesti lievittää lääketieteen keinoin.” (Ilta- 
lehti 29.12.2017) 


4 Vuoden 2018 presidentinvaalissa oli kahdeksan ehdokasta, jotka on esitelty kuva- 
galleriassa: vasemmalta ylhäältä lueteltuna Pekka Haavisto (vihr.), Nils Torvalds (r.), 
Merja Kyllönen (vas.), Sauli Niinistö (valitsijayhdistys), Tuula Haatainen (sd.), Laura 
Huhtasaari (ps.), Paavo Väyrynen (valitsijayhdistys) ja Matti Vanhanen (kesk.). 

Iltalehdellä ja MTV:llä oli joitakin juttuja, joissa käsiteltiin useampia 
vaalikonekysymyksiä, mutta näissä tapauksissa kyse oli joko vaali- 
koneen markkinoinnista, yksittäisen ehdokkaan suosion selittämisestä 
tai vaalikoneen käyttäjien vastausjakaumien esittelystä. 


Suurin osa väittämistä käsittelee tietenkin ulko- ja turvallisuuspo- 
litiikkaa, sillä ne ovat tasavallan presidentin vallankäytön ydintä. 
Tässä muutamia poimintoja aiheista: suhtautuminen Nato-jäse- 
nyyteen, EU:n yhteiseen puolustuspolitiikkaan, mahdolliseen puo- 
lustusliittoon Ruotsin kanssa ja Venäjän-uhkaan. 

Ulko- ja turvallisuuspolitiikan ohella väittämät käsittelevät eri- 
laisia arvokysymyksiä. Teemoina ovat muun muassa turvapaikan- 
hakijoiden kohtelu, kansalaisten eriarvoistuminen ja seksuaaliri- 
kostuomiot. (MTV Uutiset 12.12.2017) 


Helsingin Sanomien ja Ylen verkkosivuilla presidentinvaalikonejutut 
olivat heterogeenisempia kuin Iltalehdellä ja MTV:llä. Yle julkaisi jut- 
tuja, joissa keskityttiin yhteen vaalikonekysymykseen, ja vastapainoksi 
juttuja, joissa käsiteltiin kuutta, jopa kahdeksaa kysymystä. Helsingin 
Sanomien vaalikonejutuissa saatettiin käsitellä yhtä tai kahta kysymys- 
tä tai käsittelyssä oli samanaikaisesti viisitoistakin kysymystä. Koska 
Ylen ja Helsingin Sanomien jutut ovat pidempiä kuin Iltalehden tai 
MTV:n, niissä esiteltiin kaksin verroin vastauksia. 

Helsingin Sanomien ja Iltalehden vaalikonejournalismissa olivat 
erittäin voimakkaasti esillä niin sanottua arvojohtajuutta mittaavat 
asiat. HS:n uutisoinnin painopistettä selitti pitkälti se, että vaalikone- 
vastausten perusteella lehti on luokitellut ehdokkaita eri arvoulottu- 
vuuksilla. Näiden luokitusten pohjalta lehti laati näyttäviä arvokarttoja 
ja uutisoi esimerkiksi, kuinka ”Sauli Niinistö ajattelee oikeistolaisim- 
min, Huhtasaari on konservatiivisin” (HS 28.11.2017). Iltalehti puoles- 
taan tarttui vaalikoneensa yksittäisiin arvokysymyksiin ja teki niiden 
pohjalta useita uutisia: 

Väyrynen kutsuisi poikia pojiksi ja tyttöjä tytöiksi, Haavisto puo- 
lustaa sukupuolitietoista opetusta (Iltalehti 29.12.2017) 

Huhtasaari on ainut presidenttiehdokas, joka uskoo Raamatun 
luomiskertomukseen (Iltalehti 29.12.2017) 


Onko elämäntapatyöttömyys ongelma, johon pitäisi puuttua? Suu- 
rin osa presidenttiehdokkaista ajattelee niin (Iltalehti 3.1.2018) 


Vaikka myös ulko- ja turvallisuuspolitiikan kysymykset olivat esillä 
erityisesti Ylen ja MTV Uutisten vaalikonejutuissa, painopiste kaiken 
kaikkiaan oli enemmän presidentin viranhoitoon liittymättömissä 
asioissa. Tämä painotus saattoi johtua siitä, että vuoden 2018 vaalissa 
ehdolla olleiden kesken vallitsi konsensus niistä asioista, joihin presi- 
dentillä on päätösvaltaa. Sen sijaan niin sanottua arvojohtajuutta mi- 
tanneet kysymykset tuottivat ehdokkaiden välille huomattavia eroja, 
mikä teki niistä uutisoinnin medialle houkuttelevaksi. 


MTV:n vaalikone paljastaa presidenttiehdokkaiden erot - turva- 
paikanhakijoiden palautukset jakavat kandidaatteja (MTV Uutiset 
13.12.2017) 


Ehdokkailla kovat näkemyserot - Väyrynen ja Huhtasaari: kirkon 
ei tulisi vihkiä homopareja (Iltalehti 4.1.2018) 


Vaalikoneuutisointia eduskuntavaaleissa: Yle 
ja HS tuotteliaimmat ja visuaalisimmat 


Vuoden 2019 eduskuntavaalien yhteydessä vaalikoneista uutisoitiin 
näyttävästi. Helsingin Sanomien, Ylen, Iltalehden ja MTV Uutisten 
verkkosivuilla julkaistiin vaalipäivänä ja sitä edeltäneiden puolentois- 
ta kuukauden aikana 123 juttua, joissa oli jossain muodossa mainittu 
sana ”vaalikone”. Näistä jutuista 64:ssä keskityttiin nimenomaan vaali- 
koneisiin ja niistä kertyneeseen mielipideaineistoon. Juttuaineistosta 
40 prosenttia eli 26 kappaletta julkaistiin Ylen verkkosivuilla. Myös 
muissa medioissa julkaisuvolyymi oli suurempi kuin presidentinvaalis- 
sa: Helsingin Sanomat julkaisi 16 vaalikonejuttua, Iltalehti 12 ja MTV 
10. Tyypillisimmässä vaalikonejutussa vertailtiin joko valtakunnalli- 

sesti tai vaalipiirin laajuisesti ehdokkaiden vastauksia ja perusteluja jo- 
honkin tai joihinkin vaalikonekysymyksiin. Tällaisia juttuja oli puolet 
vaalikonejutuista. 

Osittain Ylen tuotteliaisuutta vaalikoneuutisoinnissa selittää edus- 
kuntavaalien vaalipiirikohtaisuus. Kolmasosa vaalikoneita käsitelleis- 
tä jutuista oli laadittu Ylen aluetoimituksissa. Vaalipiiriä tai sen osaa 
käsitelleet jutut esittivät vastausjakaumia ja ehdokkaiden perusteluja 
tiiviisti, mikä heijastui myös Ylen vaalikonejuttujen keskipituuteen. 
Lukema on neljästä vertaillusta mediasta alhaisin: 3500 merkkiä. Toi- 
saalta valtakunnallisissa vertailujutuissa vastausjakaumia käsiteltiin 
perusteellisesti. Yle käytti vaalikoneprojektinsa eri vaiheissa eri alojen 
tutkijoita; he esittivät kommentteja valmisteluvaiheessa kysymysluon- 
noksista ja analyysejä kansanedustajaehdokkaiden vastauksista. Tut- 
kija-apua hyödynnettiin esimerkiksi ehdokkaiden arvoja mitanneiden 
tulosten selittämisessä. 


Matias Kivikangas: Kun dataa katsoo tarkemmin, eduskunta- 
puolueissa erottuu kolme eri ryhmää. Kristillisdemokraateissa, 
perussuomalaisissa ja sinisessä tulevaisuudessa on eniten vastaajia, 
jotka ovat täysin samaa mieltä väittämän kanssa — heille kysymys 
vaikuttaisi olevan enemmän tunneasia. Isot puolueet ovat sitten 
keskitien kulkijoita. Kolmantena ryhmänä ovat eri mieltä olevat 
vihreät ja vasemmistoliiton ehdokkaat. [Emootiotutkija kommen- 
toi puolueiden asemoitumista väitteeseen ”Perinteiset arvot ovat 
hyvän elämän perusta”.] (Yle 8.4.2019) 


Ylen vaalikonejuttujen visualisoinnissa on isoja vaihteluita. Aluetoimi- 
tusten laatimat uutiset vaalikonedatasta kuvitettiin käsiteltyä aihetta 
ilmentäneillä valokuvilla. Juttuaineistossa on myös kommenttityyppi- 
siä juttuja, joissa on joko kirjoittajan kuva tai jotka ovat kuvattomia. 
Vastapainoksi Yle hyödynsi monipuolisesti erilaista graafista ilmaisua 
esittäessään puolueiden keskimääräisiä kannanottoja vaalikonekysy- 
myksiin. Kuvassa 4.4 Yle esittää kahdella janalla — toisella eduskunta- 
puolueet, toisella pienpuolueet — yhteen vaalikoneensa arvokysymyk- 
seen otettujen kantojen eroavaisuudet puoluekohtaisesti. 

Kuva 4.4. Ylen eduskuntavaalikoneen dataan perustuva visualisointi 
kansanedustajaehdokkaiden mielipide-eroista puolueittain 
ja niihin rinnastettaviin ryhmittymiin esitettynä 


Perinteiset arvot 
Täysin ovat hyvän elämän perusta. Täysin 
eri samaa 
mieltä mieltä 
VIHR. VAS RKP SDP KESK. SIN. KD 
e-0——009—0—00 
KOK. PS 
FP KTP EOP PP SKP LIIK. IPU KP SKE KSP 
LIB. SIT. TL 
Yle 8.4.2019" 


Helsingin Sanomien eduskuntavaalikonejutut ovat pituudeltaan keski- 
määrin 5500 merkkiä, mikä on huomattavasti suurempi lukema kuin 
muilla medioilla. Lehden vaalikonejutuissa käsiteltiin sen oman vaa- 
likoneen algoritmin toimivuutta ja ylipäänsä keskusteltiin vaalikonei- 
den merkityksestä äänestyspäätöksissä. Kriittisyys oli monessa jutussa 
lähtökohtana; kritiikkiä joko esitettiin tai siihen reagoitiin. Yhdessä 
kolumnissa esiintyi myös harvinaista itsekritiikkiä, kun toimittaja Pet- 
teri Tuohinen ruoti vaalikoneiden kysymysmuotoiluja. 


Vaalikoneiden kysymykset ovat usein huolellisesti laadittuja. Silti 
ne voivat saada äänestäjän raivon partaalle. 

Kysymyksiin kun voi olla mahdotonta vastata, koska asioista 
mielipiteen muodostamiseksi tulisi olla riittävästi tietoa. Eikä sitä 
useinkaan ole. Hävettää laittaa niin usein rasti kohtaan en osaa sa- 
noa. |[...] 


5 Ylen kuvaajassa olivat edustettuina eduskuntapuolueista vihreä liitto (VIHR), 


vasemmistoliitto (VAS.), ruotsalainen kansanpuolue (RKP), sosialidemokraattinen 
puolue (SDP), keskusta (KESK.), kokoomus (KOK.), sininen tulevaisuus (SIN.), pe- 
russuomalaiset (PS), kristillisdemokraatit (KD) ja pienpuolueista tai niihin verratta- 
vista olevista poliittisista ryhmittymistä feministinen puolue (FP), kommunistinen 
työväenpuolue (KTP), eläinoikeuspuolue (EOP), liberaalipuolue (LIB.), piraattipuolue 
(PP), kommunistinen puolue (SKP), Liike nyt (LIIK.), itsenäisyyspuolue (IPU), kansa- 
laispuolue (KP), seitsemän tähden liike (TL), Suomen kansa ensin (SKE), Kansanliike 
Suomen puolesta (KSP) sekä sitoutumattomat (SIT). 

”Perinteiset arvot — kuten koti, uskonto ja isänmaa - muodosta- 
vat hyvän arvopohjan politiikalle”, kysytäänkin HS:n vaalikonees- 
sa. 

Kukapa nyt ei kotia ja isänmaata arvostaisi. Mutta tarkoittaako 
kysymys sitä, ettei valtiollisen kirkon verotusoikeuteen saisi puut- 
tua? Tai että uskonnoilla tulisi olla suurempi rooli lainsäädännös- 
sä? (Helsingin Sanomat 11.4.2019) 


Koska Helsingin Sanomien vaalikonejournalismissa korostuivat kom- 
mentoivat juttutyypit, mielipide-eroja havainnollistaneet visualisoinnit 
rajoittuivat muutamaan juttuun. Kuvassa 4.5 on HS:n visualisointi edus- 
kuntapuolueiden arvojen muutoksista. Vuoden 2019 eduskuntavaaleis- 
sa lehti saattoi ensimmäistä kertaa esittää arvokartoilla muutoksia, 
sillä kansanedustajaehdokkaat olivat jo neljä vuotta aiemmin vastan- 
neet samoihin kahdeksaan arvokysymykseen. Koska kansanedustaja- 
ehdokkaat suhtautuivat aiempaa kielteisemmin menoleikkauksiin ja 
palvelujen yksityistämiseen, useat puolueet olivat siirtyneet arvokartan 
oikeisto-vasemmisto-janalla vasempaan päin. 

Kuva 4.5. HS:n eduskuntavaalikoneen dataan perustuva visualisointi 
kansanedustajaehdokkaiden mielipide-eroista puolueittain 
ja niihin rinnastettaviin ryhmittymiin esitettynä 


Konservatiivit 
AN 
Eduskuntapuolueet 
HS:n arvokartalla 
Ps Näin puolueet sijoittuvat 

HS:n arvokartalle ehdokkaidensa 
vaalikonevastausten perusteella 
+ Sijainnin muutos 

Seitsemön vuoden 2015 eduskuntavaaleista 

i 
tähden liike Kd 
Oo Sin 


Rkp pee 


Vas 


HS VAALIKONE 


Liberaalit 


HS 7.3.2019 


Iltalehden eduskuntavaalikoneita käsittelevien juttujen keskipituus 
on vajaat 4200 merkkiä. Kolme neljäsosaa Iltalehden jutuista käsitte- 
li vaalikoneista kertynyttä tietoa kansanedustajaehdokkaiden mieli- 
piteistä. Alma Median vaalikoneen lisäksi uutisia julkaistiin myös 
Keskisuomalaisen ja Helsingin Sanomien vaalikoneiden datan pohjal- 
ta. Alma Median vaalikoneen tuloksista eduskuntapuolueiden ja Liike 
Nytin ehdokkaiden vastausjakaumat esitettiin kaavamaisesti: tulokset 
kerrottiin sanallisesti, ja jutut visualisoitiin aihe- ja henkilökuvilla. 

MTV Uutisten eduskuntavaalikonejuttujen keskipituus on 3900 
merkkiä. Yli puolet MTV:n jutuista vertaili kansanedustajaehdokkai- 
den mielipiteiden muodostumista erilaisiin asiakysymyksiin. Yhden- 
laisissa jutuissa vertailukohteina olivat eduskuntapuolueiden puheen- 
johtajat ja toisissa puolueiden kaikkien ehdokkaiden kannanotoista 
lasketut keskiarvot. MTV:n vaalikonejuttuihin oli upotettu videoklip- 
pejä, ja mielipide-erot esitettiin joko tekstitaulukkoina tai janamuo- 
toisina visualisointeina. MTV esitteli myös ainoana mediana oman 
vaalikoneensa suositelluimmat ehdokkaat. Kuvassa 4.6 on kyseisen 
vertailun visuaalinen esitys. 


Kuva 4.6. MTV:n eduskuntavaalikoneen suositelluimmat 
ehdokkaat listattuna taustakuvan päälle 


Antti Kaikkonen 
Pia Kauma 


Matti Niiranen 
EHDOKKAAT, JOITA Jouni Heinonen 


MTV:N VAALIKONE Tuukka Koskenrouta 
ON SUOSITELLUT d. Pertti Vallittu 


ENITEN Annina Ruottu 
Pasi Huuhtanen 
Sini Ruohonen 
Niklas Rönnberg 


MTV 6.4.2019 


Kun vuoden 2019 eduskuntavaalikoneissa annetuista vastauksista laa- 
dittiin juttuja, tyypillisintä oli keskittyminen yhdessä jutussa yhteen 
kysymykseen. Näin meneteltiin valtaosassa Iltalehden, MTV Uutisten 
ja Ylen vaalikonejuttuja. 


Eduskuntapuolueista vihreät ja vasemmistoliitto olisivat valmiita 
panemaan lentämisen verolle. Lentovero saa sen sijaan vähän tukea 
perussuomalaisilta, kokoomukselta ja sinisiltä. 


104 


Vaalikoneista aineksia vertailuihin ja tukea tentteihin ja henkilöjuttuihin 


Eduskuntavaaliehdokkaiden mielipiteet lentoverosta selviä- 
vät MTV Uutisten vaalikoneesta. Ehdokkaille esitettiin väittämä 
”Suomessa pitää ottaa käyttöön lentomatkustajilta perittävä lento- 
vero”. (MTV Uutiset 30.3.2019) 


Helsingin Sanomat on jo useiden vaalien ajan esittänyt vaalikonees- 
saan ehdokkaille arvokysymyksiä, joiden pohjalta ehdokkaat on si- 
joitettu toimituksen kehittämälle arvokartalle. Muutenkin Helsingin 
Sanomat suosi vuoden 2019 eduskuntavaalien alla vaalikonejuttuja, 
joissa tarkasteltiin useampaa kysymystä. Myös Yleisradio oli kehittä- 
nyt näihin vaaleihin arvoulottuvuuksia, joille vaalikonekysymyksiin 
vastanneet kansanedustajaehdokkaat ja heidän puolueensa oli mah- 
dollista sijoittaa. Ehdokkaiden arvoista kertoneissa jutuissa käsiteltiin 
aina useampaa kuin yhtä vaalikonekysymystä. Kuvassa 4.7 on ote Ylen 
jutusta, jossa puolueiden vertailussa on hyödynnetty verkkokerronnal- 
lisia keinoja. Kuviossa tarkasteltuun ulottuvuuteen valitut kysymykset 
ilmastonmuutoksesta ja maahanmuutosta kuvaavat hyvin vihreiden ja 
perussuomalaisten ehdokkaiden mielipiteiden keskeisiä jännitteitä. 


Kuva 4.7. Ylen eduskuntavaalikoneen dataan perustuva interaktiivinen 
visualisointi kansanedustajaehdokkaiden mielipide-eroista 


Jos on esimerkiksi sitä mieltä, että Suomen tulee olla edelläkävijä 
ilmastonmuutoksen torjumisessa, sijoittuu lähemmäksi viherliberaalia päätyä 


esoe Jos taas suhtautuu kriittisesti maahanmuuttoon, siirtyy lähemmäksi 
kansalliskonservatiivia päätyä 


Vas. S vine 


Yle 11.4.2019 


Eduskuntavaalikoneiden vastauksia tarkasteltiin jutuissa yleensä puo- 
lueiden tasolla. Iltalehden, Helsingin Sanomien ja Ylen vaalikonejutuis- 

sa mukaan otettiin eduskunnassa päättyneellä vaalikaudella vaikutta- 
neet puolueet. Sen sijaan MTV Uutiset sisällytti vertailuihinsa mukaan 
myös eduskunnan ulkopuoliset, niin sanotut pienpuolueet. Näin toimi 
myös Yle yhdessä jutussaan. Helsingin Sanomat keskittyi kahdessa ju- 
tussa vertailemaan 3-4 puoluetta selittäessään vaalikoneensa toiminta- 
periaatetta. 

Eduskuntavaalikoneita käsitelleistä jutuissa vain 11:ssä tarkastelu 
ulottui ehdokastasolle. Tyypillisintä tuolloin oli ottaa huomion koh- 
teeksi suurimpien eduskuntapuolueiden puheenjohtajat. Lisäksi esille 
ehdokkaista pääsivät omaa vaalikonenäkyvyyttään kritisoineet (Hel- 
singin Sanomat), vaalipiirin tai maakunnan ehdokkaat (Yle), kanna- 
biksen dekriminalisointia puoltaneet (MTV Uutiset) ja vaalikoneissa 
useimmiten neutraalin vaihtoehdon valinneet (Iltalehti). 


Kaikkein eniten neutraali-vastauksia antoi keskustan ehdokas, 
yrittäjä Jukka Lasarov. Hän on vastannut 20 kysymykseen 25 ky- 
symyksestä ”neutraali”. Vastausvaihtoehtoina olisi ollut neutraalin 
lisäksi täysin samaa mieltä, samaa mieltä, eri mieltä ja täysin eri 
mieltä. [...] 

Miksi niin moni asia on teille neutraali, eikö teillä ole mielipi- 
teitä asioista vai miksi olette vastanneet valtaosaan väitteistä ”neut- 
raali”? 

- Minun ajatusmaailmani on se, että äärivastauksia en tee, kos- 
ka jokaisella asialla on omat puolensa, miltä puolelta niitä asioita 
katsoo. Tietyllä tavalla jos vastaan toiseen laitaan, se on tietyllä ta- 
valla oikein ja jos toiseen laitaan, sekin on oikein minun mielestä. 
En pysty sanomaan, elämässä yleensä pidän neutraalilinjaa, Lasa- 
rov sanoo. (Iltalehti 11.4.2019) 


Pirkanmaalaisten ehdokkaiden vaaliteemoja 2019 eduskuntavaaleissa 
kartoittaneessa tutkimuksessa pääteltiin, että ilmastonmuutos ”näyt- 
täisi vakiinnuttaneen paikkansa suurten vaaliteemojen joukossa” 
(Tiihonen & Vaden 2019). Johtopäätöstä perusteltiin sillä, että aihe oli 
jatkuvasti läsnä julkisessa keskustelussa. Tästä esimerkiksi tutkijat nos- 
tivat sen, että niin Ylen kuin Helsingin Sanomien vaalikoneiden ky- 

symyksistä joka viides mittasi arvoja ympäristöä ja ilmastonmuutosta 
kohtaan. 

Ilmastonmuutos ja ympäristöasiat laajemminkin olivat esillä myös 
neljän median eduskuntavaalikonejutuissa, mutta eivät siinä määrin, 
että voitaisiin puhua ilmastovaaleista. Helsingin Sanomien ja Ylen 
vaalikoneuutisoinnissa nostettiin esiin arvokysymyksiä, kuten ovatko 
perinteiset arvot tavoiteltavia. MTV Uutisissa puolestaan painottuivat 
turvallisuuskysymykset kannabiksen käytön sallimisesta rikoksiin 
syyllistyneiden turvapaikanhakijoiden karkottamiseen. Myös sosiaali- 
ja terveysasiat olivat taajaan esillä. Esimerkiksi perhevapaiden uudista- 
misesta laadittuihin kysymyksiin saadut vastaukset nousivat vaaliko- 
nejuttuihin useassakin mediassa. 


Perhevapaiden uudistus yskii, mutta on harhaa syyttää siitä vain 
miehiä: ”Mielelläni päästäisin puolison töihin ja hoitaisin lapsia 
kotona” 

Ylen vaalikoneessa suurin osa puolueiden ehdokkaista jakaisi 
perhevapaat tasan vanhempien kesken. (Yle 22.3.2019) 


Tuleeko uudistuksesta taas farssi? Puolueet eri linjoilla siitä, pitää- 
kö vanhempainvapaat jakaa tasan naisten ja miesten kesken 

Alma Median vaalikonevastauksissa suurimpien puolueiden 
ehdokkaat ovat eri linjoilla siitä, miten vanhempainvapaita tulisi 
jakaa. (Iltalehti 10.4.1019) 


Pitääkö isien osuutta perhevapaista kasvattaa? Sdp:n ja kokoomuk- 
sen ehdokkaista noin puolet on eri linjoilla kuin oma puolueensa 

HS kävi läpi kansanedustajaehdokkaiden vastauksia vaaliko- 
neeseen. Paljastui, etteivät heistä kaikki tue puolueensa virallista 
linjaa perhevapaisiin liittyen. Äänestäjän kannalta tällä on merki- 
tystä, sillä Suomen järjestelmässä äänet menevät koko puolueelle. 
(Helsingin Sanomat 10.4.2019) 


Kaikista käsitellyin aihealue vuoden 2019 eduskuntavaalikoneista teh- 
dyssä journalismissa oli kuitenkin talouspolitiikka ja markkinoiden 
sääntely. Helsingin Sanomat käsitteli esimerkiksi sitä, miten puoluejoh- 
tajat suhtautuivat reseptivapaiden särkylääkkeiden myynnin vapaut- 

tamiseen. Yle taas analysoi kansanedustajaehdokkaiden näkemyksiä 
valtion talouden tasapainottamisesta. Iltalehdessä uutisoitiin puolue- 
johtajien ja eduskuntapuolueiden kannanotoista viinin myymiseen 
ruokakaupoissa. MTV Uutisissa kerrottiin siitä, miten kansanedustaja- 
ehdokkaat suhtautuivat kokonaisveroasteen mahdolliseen alentami- 
seen. 


Lähdemieltymykset ja tekniset vaikeudet 
vaalikonedatan hyödyntämisen esteinä 


Haastattelemillamme journalisteilla oli hyvin erilaisia näkemyksiä 
siitä, miten onnistuneesti vaalikoneita on hyödynnetty journalismin 
osana. Joidenkin mielestä vaalikoneista voisi tehdä enemmänkin jour- 
nalismia, mutta vaalien alla niistä saatavat vertailut tuppaavat jäämään 
päiväkohtaisten uutisten varjoon. Toiset puolestaan kokivat, että vaali- 
koneista tehdään välillä juttuja väkipakolla ja tähdellisempiä uutis- 
aiheita jää sen takia hoitamatta. 

Ristiriitainen suhtautuminen vaalikoneisiin johtuu osittain valit- 
semistamme haastateltavista; vaalikoneita tuottaneiden toimittajien 
lisäksi keskustelimme vaalikoneita hieman etäämmältä tarkastelevien 
politiikan toimittajien kanssa. Näissä haastatteluissa ilmeni, että vaali- 
koneiden suunnittelu ja toteutus ovat useimmissa tapauksissa irrallaan 
politiikan toimittajan arjesta. Vaalikoneet rakennettiin alihankkija- 
yrityksissä ja toimitusten datadeskeissä, ja vaalikoneista tehtiin jut- 
tuja yleensä päällikkötoimittajien aloitteesta. Vaalikoneprojektissa oli 
mukana yksittäinen politiikan toimittaja (yleensä toimituksen pääl- 
likkö), mutta tämä ei välttämättä onnistunut hitsaamaan koko toimi- 
tusta vaalikoneuutisointiin. Eräs politiikan toimittaja harmitteli, että 
vaalienaluskiireessä ei ehdi tarttua vaalikoneista kumpuaviin kysy- 
myksiin. 

Meille [politiikan toimittajille] voi tietysti herätä kysymyksiä, mut- 
ta me tarvitaan datajournalisteja avuksi ja teknistä tilastotieteel- 

listä osaamista. Ehkä me ollaan herätty [datan kaiveluun] vähän 
myöhään. [...] Esimerkiksi kuntavaaleissa ne kysymykset, mitä 
sieltä me voitaisiin kaivaa, niin ne havainnot [niistä] tulee vähän 
myöhään, ja siinä vaiheessa kaikki on jo kauhean kiireisiä ja vaalit 
on päällä. 


Pyrkimyksenä näyttäisi kuitenkin useassakin mediayhtiössä olevan 
kynnyksen madaltaminen siihen, että vaalikoneprojektista etäämmäl- 
läkin olevat toimittajat rohkenisivat hyödyntää vaalikoneesta saatavilla 
olevaa dataa. Onnistunut esimerkki vaalikonedatan levittämisestä laa- 
jemmin toimitusorganisaatiossa oli Ylen eduskuntavaalikone. 


Sitten kun [...] maaliskuussa ehdokkaat oli antanut vastauksensa 
[vaalikoneen kysymyksiin], niin se [Ylen työntekijä] teki [...] in- 
teraktiivisen visualisoinnin, mistä pystyi aina hakemaan jakau- 
mia puolueittain ja vaalipiireistä. Sitä jaoin kaikille vaaliohjelmien 
tuottajille ja juontajille. [...] [Tässä] ehkä onnistuttiin aika hyvin, 
[...] koska oli helppo työkalu saatavilla, minkä ymmärtää kuka ta- 
hansa, joka osaa lukea pylväsgrafiikkaa. Sitten pystyi nappaamaan 
esimerkiksi pienpuoluetentteihin tai suuriin vaalikeskusteluihin 
ihan yksittäisiäkin asioita. [Tyyliin] että teidän puolue on tätä 
mieltä keskimäärin ja sinä olet tätä mieltä ja niin edelleen. (Ville 
Seuri, Yle) 


Tutkimushaastatteluissa tuli esiin syitä siihen, minkä vuoksi vaalikone 
ei pärjää tietolähteenä haastatteluille. Ensinnäkin journalistit vetosivat 
toimitustyön aikatauluihin; toimittaminen on tätä nykyä kiivastahtista 
ja paine tuottaa uutisia ja analyysejä on median online-aikakaudella 
jatkuva (ks. myös Väliverronen 2017, 91; Nikunen 2011, 49-51). Kiihty- 
nyttä uutissykliä voimistaa se, että toimituksia on supistettu ja yhdis- 
tetty viime vuosien yt-mylläköissä (Harju ym. 2017, 37). Esimerkiksi 
politiikan toimittajia on organisoitu samoihin yksikköihin talous- tai 
uutistoimittajien kanssa, mikä on herättänyt närää autonomiaan tottu- 
neissa erikoistoimittajissa (Valiverronen 2017, 92-93). Edellä kerrotut 
muutokset ovat ohjanneet journalisteja käyttämään sellaisia lähteitä, 
jotka ovat helposti saavutettavissa ja joiden tarjoama tieto on jo entuu- 

destaan uutisarvoiseksi havaittu (Juntunen 2011; Davies 2009). Politii- 
kan journalismilla on lisäksi pitkät perinteet vuotoihin perustuneista 
skuupeista eli uutisvoittojen hankkimisesta henkilösuhteiden avulla 
(Koskinen 2017; Hämäläinen 2002). Politiikkojen ja toimittajien suh- 
teita tarkastelleissa tutkimuksissa on käynyt ilmi se, kuinka menesty- 
minen molemmissa rooleissa edellyttää tiivistä kanssakäymistä toisen 
kanssa (Kantola 2011, 119, 122, 127; Kunelius, Noppari & Reunanen 
2009, 307-318). Edellä kuvatut mediatyön muutokset ja journalistiset 
perinteet selittävät osaltaan myös sitä, että vaalikoneiden käyttö lähde- 
materiaalina ei politiikan toimituksissa ole itsestään selvää. 


Kyllähän työssä olisi kehitettävää... tavallaan jälkiseurannassa. 
[...] Koska ne [työprosessit] tuppaa yleensä vähän olemaan [sellai- 
sia], että kun vaaleista on riittävästi aikaa, asiat vyöryy eteenpäin 
eikä niihin hirveästi palata. (Juha Ristamäki, Iltalehti) 


Toinen vaalikoneiden journalistista käyttöä ehkäisevä seikka liittyy nii- 
den teknisiin ratkaisuihin. Haastattelemamme journalistit olivat tyy- 
tymättömiä siihen, miten vaalikoneiden dataa pystyi hyödyntämään 
journalistisiin tarkoituksiin. Journalistit näkivät ongelmaksi sen, että 
vaalikoneista saatava data ei ollut välittömästi analysoitavassa muo- 
dossa. Tämän kritiikin voi tulkita kertovan siitä, että datajournalistista 
osaamista ei ole vielä onnistuttu levittämään suomalaisissa toimituk- 
sissa datadeskien ulkopuolelle (vrt. Uskali & Kuutti 2016, 185—192). 
Vuoden 2018 presidentinvaalin yhteydessä parissa toimituksessa 
havahduttiin siihen, ettei tuoreimmassakaan vaalikoneessa ollut tarjol- 
la kaikkea sitä dataa, mikä olisi voinut olla uutisarvoista. Esimerkiksi 
käyttäjien vastauksista ei ollut mahdollista tehdä yhteenvetoja. 


Meidän kannalta oli uutta, että siinä [vaalikoneessa] kysyttiin 
myös taustatietoja ihmisiltä, jotka vaalikoneeseen vastasi. Mutta 
siinä tuli pieniä teknisiä ongelmia, niin niitä taustatietoja ei päästy 
kunnolla hyödyntämään. [...] Olisi voinut suurempia linjoja kat- 
soa, että miten minkäkin eduskuntapuolueen edellisissä vaaleissa 
valinneet, niin kenen taakse asettuvat. (Panu Karhunen, Ilta-Sa- 
nomat) 

Myös vuoden 2019 eduskuntavaalien alla muutamissa toimituksissa 
hikoiltiin, kun suunniteltuja juttuja ei meinattu saada tehtyä teknisten 
pulmien takia. Esimerkiksi MTV Uutisissa ehdittiin jo luulla, että toi- 
mituksen käyttämästä vaalikoneesta ei ollut mahdollista hakea tietoa 
alueittain eikä puolueittain. 


Me luultiin, että sitä [mahdollisuutta] ei ole, mutta sitten ilmenikin, 
että se kuitenkin on [mahdollista]. [...] Ihan alkuvaiheessa meil- 
tä ehkä jäi joku näkökulma käsittelemättä sen takia. [...] Sinänsä 
vähän koominen epätietoisuus [...] johtui nyt nimenomaan siitä, 
että otettiin alusta valmiina [ilman lisäpalveluja]. (Ilkka Ahtiainen, 
MTV Uutiset) 


Ilta-Sanomissa, MTV Uutisisissa ja muissakin toimituksissa olleet on- 
gelmat vaalikonedatan hyödyntämisessä ovat yllättäviä journalistisen 
työn yleisiä kehityskulkuja vasten. Suunnitelmien mukaan toiminta ja 
projektien tarkka hallinnoiminen on nostettu suomalaisissa toimituk- 
sessa keskeisiksi periaatteiksi (ks. esim. Koljonen 20133, 30-32, 89-92; 
Kunelius & Ruusunoksa 2008). 

Haastattelemamme journalistit kokivat tärkeäksi sen, että vaali- 
koneiden kehittelyyn saataisiin nykyistä vahvemmin journalistista 
näkemystä. Tällöin niiden hyödyntäminen journalismin osana olisi 
monipuolisempaa ja pitkäjänteisempää kuin mitä se tähän mennessä 
on ollut. Journalisteilla olisi halua tarkastella esimerkiksi poliitikko- 
jen mielipiteiden kehittymistä vertaamalla tuoreimpia vaalikonevas- 
tauksia aiemmissa vaalikoneissa esitettyihin vastauksiin. Mielipiteiden 
muutoksista tehtävät vertailut ovat voineet kaatua siihen, että aiempien 
vaalikoneiden dataa ei ole ollut tarjolla lainkaan. Joissakin tapauksissa 
dataa on ollut saatavilla, mutta sellaisessa muodossa, että sen käsitte- 
lyn on todettu vaativan liikaa resursseja. Vaalikonedata pitäisi saada 
jalostettua sellaiseen muotoon, että se olisi vaivattomasti toimittajien 
saatavilla ja erilaisiin vertailuihin mukautuva. 


On koetettu huomioida paremmin se, että data olisi paljon hel- 
pommin käytettävissä vaikka journalistisiin sisältöihin. [...] 
Tällä hetkellähän se [käyttö] pohjautuu siihen, että on [...] joku 

Excel-tiedosto, joka pitää ladata. [Se on niin] valtavan kokoinen, 
että tietokone kaatuu, kun se [kuntavaalidata] ladataan sinne. 
Enemmänkin [pitäisi päästä siihen], että se [data] olisi sellainen 
pintamainen [paikka], jolle [dataa] kerrytettäisiin vaaleista toiseen 
ja [josta] pystyisi seuraamaan jonkun tietyn yksittäisen ehdokkaan 
mielipiteitten kehittymistä vaaleista toiseen. (Jarkko Ryynänen, 
Yle) 


Ehdokkaiden vaalikoneissa ottamia kantoja voi pitää myös lupauksina 
siitä, millaista politiikkaa valituksi tulleet aikovat harjoittaa. Poliitikot 
ovat suhtautuneet ristiriitaisesti vaalikonevastausten pohjalta tehtä- 
vään ”kansalaisseurantaan” (Lassy-Mäntyvaara 2007, 119). Journalistit 
ovat joissakin tapauksissa palanneet vaalikonevastauksiin esimerkik- 
si ennakoimalla eduskunnan tai valtuuston tulevan äänestyksen voi- 
masuhteita. Kuitenkaan toimitukset eivät systemaattisesti seuraa sitä, 
miten hyvin kansanedustajat ja valtuutetut pitävät asioista päätettäessä 
kiinni siitä, mitä ovat vaalikoneissa lausuneet. 


Eihän niihin [vaalikonevastauksiin] juurikaan palata. [...] Se on 
asia, jota pitää kehittää. [...] Kauhean vähän sitä [vaalikoneiden 
vastausten arviointia] tehdään enää vaalikauden aikana. [...] Jos 
tulee päätös jostain asiasta, niin ainakin sitten katsoo, mitä mieltä 
ne valitut kansanedustajat [...] asiasta oli [ollut vaalikoneessa]. [...] 
Siitä uutisagendasta ne [vaalikoneet] liian helposti unohtuu. (Pet- 
teri Mäkinen, Tamperelainen) 


Vuoden 2019 eduskuntavaalien alla suomalaisten valitsijoiden ulottu- 
villa oli kaksi sovellusta (ks. luku 3), joista pystyi tarkastelemaan eri 
puolueiden ja kansanedustajien äänestyskäyttäytymistä. Myös Ylen 
Voitto-robottijournalisti alkoi eduskuntavaalien jälkeen kerätä tietoa 
kansanedustajien toiminnasta edustajakohtaisia uutiskirjeitä varten 
(Yle 17.4.2019). Alma Median lehdet ovat puolestaan hyödyntäneet 
automaatiota vaalitulosten uutisoinnissa (Alma Media 21.2.2018). 
Haastattelemamme journalistit uskoivat algoritmien olevan olennai- 
nen osa tuotantoketjussa, kun vaalikoneen kaltaisista laajoista aineis- 
toista laaditaan tulevaisuudessa uutisia. 

Robotit tulee olemaan aika hyviä siinä [data-analyysissä] jossakin 
vaiheessa. Heille voi antaa pitkän tekstimassan, josta ne osaa kai- 
vaa oleellisen pointin esille. Se [robotiikka] itse asiassa tuo vaali- 
kausikoneajatusta lähemmäksi realismia. (Jarkko Ryynänen, Yle) 


Vaalikone on sellainen, josta sitä [automatisoitua journalismia] 
varmaan saisi tehtyä ja saa kaikenlaisia grafiikoita kantojen jakau- 
tumisesta ulos. Se [datan visualisointi] on tähän mennessä vaatinut 
aika paljon käsityötä, mutta luulen, että näitten vastausten ja kan- 
tojen hyödyntäminen kaikenlaisissa jutuissa, muissakin kuin suo- 
raan [vaalikoneeseen liittyvissä], tulee varmasti kasvamaan. (Kalle 
Silfverberg, Helsingin Sanomat) 


Automaatiota on tähän mennessä voitu tuoda sellaisiin talous- ja ur- 
heilu-uutisiin, jotka ovat perustuneet tilastoihin. Lindenin (2017) mu- 
kaan datan pitää olla standardoitua ja yhtenäisessä muodossa, jotta al- 
goritmien avulla voidaan prosessoida ja saada aikaan uutisia (mt., 69, 
71). Näin ollen vaalikoneiden vastausjakaumien uutisoinnissa voidaan 
hyödyntää algoritmeja, mutta vastausten perusteluiden perkaamiseen 
tarvitaan yhä ihmistoimittajaa. 


Analyyttinen ja havainnollistava 
vaalikonejournalismi on resurssikysymys 


Vuoden 2018 presidentinvaalin yhteydessä Helsingin Sanomat, Yle, 
Iltalehti ja MTV Uutiset julkaisivat verkkosivuillaan 35 vaalikoneisiin 
ja niiden sisältöihin keskittynyttä juttua. Vuotta myöhemmin edus- 
kuntavaaleissa samaiset neljä mediaa julkaisivat 64 tällaista juttua. 
Myös vaalikonejuttujen keskipituus kasvoi presidentinvaalista edus- 
kuntavaaleihin; edellisessä se oli 3440 merkkiä ja jälkimmäisessä 4200 
merkkiä. Tähän muutokseen vaikutti erityisesti Iltalehden ja MTV 
Uutisten juttujen pidentyminen. 

Vaikka vuoden 2019 eduskuntavaaleissa vertailtujen medioiden 
vaalikonejuttujen pituudet olivat lähempänä toisiaan kuin mitä ne oli- 

vat olleet vuotta aiemmin presidentinvaalissa, medioiden vaalikone- 
journalismissa oli selviä eroavaisuuksia molempien vaalien yhteydessä. 
Helsingin Sanomat ja Yle käsittelivät valtakunnallisissa vaalikone- 
jutuissaan vaalikonedataa analyyttisesti peilaten sitä muihin tietoläh- 
teisiin, kun taas Iltalehti, MTV Uutiset ja Ylen alueuutiset tyytyivät 
referoimaan dataa kaavamaisesti. Myös visuaalisen ilmaisun monipuo- 
lisuudessa näkyi, että Helsingin Sanomat ja Yle panostivat vaalikone- 
journalismiin muita medioita enemmän. 

Tutkimushaastatteluissa kävi ilmi, että toimittajat ovat hyödyntä- 
neet vaalikonedataa kahdella tapaa tietolähteenä. Sen pohjalta on laa- 
dittu journalistisia juttuja niin, että data on ollut ainoa lähde tai sitä 
on tarkasteltu muiden tietolähteiden ohella, ja siihen on perehdytty 
valmistauduttaessa ehdokasväittelyihin, -tentteihin ja -haastatteluihin. 
Vastaajien mielipiteet erosivat siinä, oliko vaalikonedatasta tehty juttuja 
liikaa, sopivasti tai liian vähän. Erilaiset näkemykset vaalikonejourna- 
lismin suotavuudesta saattavat johtua siitä, että vaalikoneita suunnitel- 
laan ja toteutetaan etäällä politiikan toimittajan arjesta. Haastattele- 
mamme journalistit toivoivatkin, että toimituksen näkemys painaisi 
nykyistä enemmän vaalikoneiden kehittelyssä. Lisäksi he uskoivat, että 
tulevaisuudessa algoritmit tulevat toimittajan tueksi kaivamaan uutisia 
laajasta datamäärästä, kuten vaalikoneista. 

Vaalikoneet vakiintuivat Suomessa osaksi vaalijournalismia 
2000-luvulla, ja ne vaikuttavat olevan journalistisesti elinvoimaisia 
myös 2020-luvulla. Sitä mukaa kun journalismin kulutus siirtyy perin- 
teisistä mediavälineistä verkkoon ja mobiiliin, tarve luoda ja kehittää 
juuri näihin välineisiin soveltuvia sisältöjä on kasvanut. Erilaiset pe- 
lilliset juttutyypit ja interaktiiviset datavisualisoinnit ovat osoittautu- 
neet hyväksi keinoksi saada mediankuluttajia viihtymään pidempään 
uutissivustoilla ja levittämään somessa tietoa kuluttamastaan sisällöstä 
(Upola 2018, 192). 

Vaalikoneiden perimmäisenä ideana on ollut tarjota yhtä suuri 
julkisuustila kaikille vaaleissa ehdolle oleville. Lisäksi median vaa- 
likoneet ovat olleet rajoituksetta äänioikeutettujen käytettävissä, jos- 

kin maksumuurien taakse ovat voineet jäädä vaalikonedatasta tehdyt 
uutiset ja analyysit. Tällaisista jutuista olisi ollut saatavilla tähdellisiä 
näkökulmia oman vaalikonetuloksen suhteuttamiseen. Perusvaali- 
koneen tuottaminen on nykyisin varsin huokeaa, eikä se välttämättä 
sido ylenpalttisesti työvoimaa. Siksi monenlaiset mediat ja järjestöt 
pystyvät julkaisemaan oman vaalikoneensa. Resurssierot näkyivät kui- 
tenkin siinä, miten analyyttistä, vuorovaikutteista ja näyttävää data- 
journalismia tehtiin vuoden 2018 presidentinvaalikoneista ja vuoden 
2019 eduskuntavaalikoneista. Tässä suhteessa Helsingin Sanomat ja Yle 
erottuivat muista. Toivottavasti myös muissa medioissa journalisteille 
avautuu 2020-luvulla toimintatilaa kehittää vaalikoneita ja sitä käsitte- 
levää journalismia. 

5 
Presidentinvaalin päiväjärjestys 
ja vaalikoneiden agendat 


Vaalikoneet ovat olennainen osa politiikan journalismia. Yhtäältä ne 
ammentavat sisältönsä ajankohtaisista julkisista keskusteluista (Myk- 
känen & Moring 2012). Toisaalta niiden sisältöä hyödynnetään jour- 
nalistisissa tuotteissa, kuten uutisissa, pääkirjoituksissa ja vaaliväit- 
telyissä (Pitkänen 2009; Kauppinen 2007). Tätä taustaa vasten ei ole 
yllättävää, että esimerkiksi Haukion (2012, 19) mukaan vuoden 2009 
eurovaalikoneissa käsiteltiin pitkälti samoja teemoja kuin samoihin 
aikoihin suomalaisessa politiikan journalismissa ylipäänsä. Koska 
vaalikoneet kietoutuvat eri tavoin osaksi politiikan journalismia, niitä 
on mielekästä tarkastella osana medioiden välisen agendan (intermedia 
agenda-setting) muodostumista (mt.). 

Agenda setting -teorian taustalla on ajatus siitä, että vaikka medialla 
ei ole valtaa ohjata, mitä ihmiset ajattelevat, sillä on ällistyttävän suuri 
vaikutus siihen, mistä asioista ihmisillä ylipäänsä on ajatuksia ja mihin 
asioihin heidän huomionsa kohdistuu (Cohen 1963, 13; Lang & Lang 
1966, 468). Uraauurtavassa agenda setting -tutkimuksessa (McCombs 
& Shaw 1972) havaittiin, että Yhdysvalloissa vuoden 1968 presiden- 
tinvaalien yhteydessä medialla ja äänestäjillä oli hyvin samanlaiset 
käsitykset siitä, mitkä olivat vaalien tärkeimpiä kysymyksiä. Agenda- 
tutkimus on säilynyt vireänä vuosikymmeniä (Luo, Burley, Moe & 
Sui 2019), ja tutkimusperinteessä on median luomaa päiväjärjestystä 
tai asialistaa (media agenda) verrattu kansalaisten agendaan (public 

agenda), julkishallinnon agendaan (policy agenda) sekä tilastoihin ja 
muihin todellisuuden indikaattoreihin (real-world indicators) (Dearing 
& Rogers 1996). 

Agendatutkimuksen yhtenä juonteena on ollut selvittää medioiden 
vaikutusta toistensa asialistoihin. Tällaisissa tutkimuksissa on mitattu 
sisällön tärkeysjärjestyksen perusteella sitä, miten uutissisällöt siirty- 
vät yhdestä mediasta toiseen ja mitkä mediat ovat agendan muodostajia 
ja mitkä seuraajia (ks. esim. Vliegenthart & Walgrave 2008). Aiemmis- 
sa tutkimuksissa on osoitettu, että medioiden asettamat asialistat ovat 
hyvin yhdenmukaisia ja agendat kehittyvät symbioottisten verkostojen 
seurauksena (Vargo & Guo 2017). Lisäksi tutkijat ovat havainneet, että 
lyhyen aikavälin vaikutukset agendoihin ovat voimakkaammat kuin 
pitkän aikavälin ja että ennakoimattomista tapahtumista, kuten onnet- 
tomuuksista, raportoidessaan toimittajat kääntyvät samojen lähteiden 
puoleen (Vliegenthart & Walgrave 2008). 

Poliitikkojen ja muiden journalistien rutiinilähteiden asemaa on pi- 
detty vahvana uutismedian asialistan muodostumisessa (ks. esim. Sigal 
1973; Luostarinen 1994, 42-63). Vaalikampanjoiden aikana ehdokkai- 
den ja puolueiden asema agendan rakentajina korostuu entisestään 
(Dalton, Beck & Huckfeldt 1998; Vliegenthart & Walgrave 2008; Jansen, 
Eugster, Maier & Adam 2019). Mitä lähemmäksi vaaleja tullaan, sitä 
yhdenmukaisemmaksi median vaaliuutisointi muuttuu (Boyle 2001). 

Medioiden välisen agendatutkimuksen keskeinen kysymys on ollut 
selvittää, muodostuvatko asialistat hierarkkisesti joidenkin tiettyjen 
medioiden johdolla. Yhdysvalloissa johtavassa asemassa on ollut sa- 
nomalehti New York Times, jolla on ollut kansallisella tasolla erityi- 
sen paljon valtaa määrittää muiden medioiden agendoja (Danielian & 
Reese 1989; ks. myös Shaw & Sparrow 1999; Golan 2006). Internetin ja 
sosiaalisen median myötä vaikutussuhteiden on oletettu muuttuneen. 
Viime vuosina toteutetuissa agendatutkimuksissa onkin saatu risti- 
riitaisia tuloksia eliittimedian agendavallasta: joidenkin tutkimusten 
(Meraz 2011; Vargo & Guo 2017) mukaan New York Timesin ja mui- 
den etabloituneiden julkaisujen (legacy media) valta määrittää muiden 

medioiden agendaa on heikentynyt, kun taas toisten tutkimusten mu- 
kaan (Heim 2013; Harder, Sevenans & Van Aelst 2017) niillä on edel- 
leen muita suurempi painoarvo määrittää julkisuuden puheenaiheet. 
Mediamaiseman muutos on kuitenkin heijastunut viestimien rooleihin 
agendan muodostuksessa: printtisanomalehdillä ei ole enää päiväjär- 
jestyksen asettajan roolia, vaan ne seuraavat nopeampien viestimien, 
kuten verkkouutissivujen, radiouutisten sekä toimittajien ja poliitikko- 
jen Twitter-tilejä (Vonbun, Kleinen-von Königslöw & Schoenbach 2016; 
Harder ym. 2017). 

Medioiden välisiä agendavaikutuksia on selitetty ainakin mark- 
kinapaineilla ja ammattiyhteisöstä kumpuavalla orientaatiolla (Guo 
& Vargo 2020). Toimittajat tarkkailevat kokeneempia kollegoitaan ja 
arvostetumpia medioita vahvistaakseen asian tai tapahtuman uutis- 
arvon. Kilpailijoita seurataan myös siksi, ettei mikään merkittävä ta- 
paus unohtuisi oman median agendalta. Lisäksi muualta lainattu uuti- 
nen vaatii vähemmän resursseja kuin omien uutisten synnyttäminen, 
mikä on näkynyt erityisesti pienten medioiden verkkouutisoinnissa. 

Kartoitusten perusteella suomalaismedioiden välinen vuorovaiku- 
tus myötäilee edellä kerrottua. 2010-luvun alussa tehdyssä selvityk- 
sessä havaittiin, että 20-30 prosenttia iltapäivälehtien ja kaupallisten 
tv-kanavien verkkouutisista oli peräisin muusta mediasta (Juntunen 
2011, 45). Medialainojen käyttö oli vähäisempää printtilehdissä ja 
tv-uutisissa. Erityisesti viihde- ja terveysuutisissa medialainat olivat 
korostetusti esillä. Yleisradio oli selvästi muita medioita useammin si- 
teerattu media, joskin selvitys rajoittui viiteen uutispäivään (mt., 46). 
Yleisradio on ollut lainatuin media myös Suomen Tietotoimiston vuo- 
tuisissa sitaattiselvityksissä (Journalisti 30.1.2020). STT lainasi vuoden 
2019 aikana uutisissaan muuta mediaa 850 kertaa. Useimmiten STT:n 
siteeraamat mediat olivat tuona vuona Yleisradio (159 siteerausta), Hel- 
singin Sanomat (155), Uutissuomalainen (92), Lännen Media (74) ja 
Ilta-Sanomat (72). Yhteistä näille medioille on se, että ne seuraavat tii- 
viisti valtakunnan tason politiikkaa ja tuottavat esimerkiksi gallupeja 
puolueiden suosiosta. 

Tässä luvussa analysoidaan vuoden 2018 presidentinvaalin me- 
dia-agendaa ja vaalikoneiden asemaa päiväjärjestyksen muodostumi- 
sessa. Analyysi perustuu kolmeen media-aineistoon: kuuden median 
vaalikonekysymyksiin (n=155), neljän median verkkojuttuihin vaaliko- 
neista (n=89) sekä neljän median verkkojuttuihin presidentinvaalista 
(n=388).'° Tutkimusaineistoja tarkastellaan määrällisen sisällönana- 
lyysin keinoin. Vaalikonekysymykset sekä vaalikone- ja vaalijutut on 
luokiteltu 11 teeman mukaan.” Vaalikonejutuista ja vaalijutuista on 
myös laskettu kaikkien kahdeksan presidenttiehdokkaan esiintyminen 
otsikoissa ja ingresseissä. Vaalikonejutuista on lisäksi eritelty se, esiin- 
tyykö ehdokas jutun valokuvissa, lainataanko häntä tai mainitaanko 
hänet jutun leipätekstissä. 

Kolmesta media-aineistosta kartoitamme aluksi eri teemojen 
tärkeysjärjestyksen niiden näkyvyyden perustella. Vertaamme vaali- 
koneista muodostuvan agendan yhtäläisyyksiä ja eroja niin vaaliko- 
nejuttujen agendaan kuin vaalijuttujen agendaan. Lisäksi selvitämme 
sitä, kuinka tasapainoisesti presidenttiehdokkaat on esitetty vaalikone- 
jutuissa ja vaalijutuissa. Luvun lopussa pohdimme, millainen vaiku- 


1 Tutkimusaineistossa ovat mukana 1) Ylen, MTV Uutisten, Helsingin Sanomien, 


Iltalehden, Ilta-Sanomien ja Uutissuomalaisen presidentinvaalikoneiden kysymykset 
(julkaistiin marras-joulukuussa 2017), 2) Ylen, MTV Uutisten, Helsingin Sanomien 
ja Iltalehden verkkojutut vaalikoneista ajanjaksolta 28.11.2017-28.1.2018 ja 3) Ylen, 
MTV Uutisten, Helsingin Sanomien ja Iltalehden verkkojutut presidentinvaalista 
ajanjaksolta 15.1.-28.1.2018. Vaalikoneissa esitetyt kysymykset ovat nähtävissä tut- 
kimushankkeemme kotisivujen www.vaalikoneet2020.fi vaalikone-esittelyissä. Jut- 
tuaineistot on kerätty kyseisten medioiden verkkosivuilta sanahaulla ja aikarajauk- 
sella. Vaalikonejuttuaineisto alkaa ensimmäisen vaalikoneen aukeamisesta ja päättyy 
vaalipäivään ja käsittää jutut, joissa on mainittu ”vaalikone”. Vaalikonejutun rajaus 
poikkeaa 4. luvun tehdystä rajauksesta sisällyttää tutkimusaineistoon vain ne jutut, 
joissa ensisijaisesti käsiteltiin vaalikoneita ja niiden sisältöjä. Vaalijuttuaineisto pitää 
sisällään vaalipäivää ja sitä edeltäneinä kahtena viikkona julkaistut jutut, joissa on 
mainittu ”presidentinvaali”. Aineistossa on 34 juttua, joita eriteltiin sekä vaalikone- 
juttuina että vaalijuttuina. 


7 Teemaluokat olivat analyysivaiheessa 1) ehdokkaiden suosio, 2) äänestäminen, 
3) vaalikampanjat, 4) median vaalipanostus, 5) ulkopolitiikka, 6) turvallisuus(poli- 
tiikka), 7) talous(politiikka), 8) moraalikysymykset, 9) ehdokkaiden piirteet ja tausta, 
10) presidentin valtaoikeudet ja tehtävät, 11) muu. Vaalikonekysymyksissä on luo- 
kiteltu yksi teema per kysymys, vaalikone- ja vaalijuttujen otsikoista ja ingresseistä 
on luokiteltu ensisijainen ja mahdollisesti toissijainen teema. Raportointivaiheessa 
muu-luokkaan on yhdistetty myös äänestäminen, vaalikampanjat sekä ehdokkaiden 
piirteet ja tausta. 

tus vaalikoneilla oli media-agendaan vuoden 2018 presidentinvaalissa. 
Pohdintaan tuovat omat näkemyksensä neljä kokenutta politiikan toi- 
mittajaa, joita haastattelimme maalis-huhtikuussa 2018. 

Vaalikampanjat ovat olleet erityisen houkutteleva kohde medioi- 
den välisen agendan tutkimuksissa (ks. esim. Sweetser, Golan & Wanta 
2008). Rajasimme tutkimuskohteeksi vuoden 2018 presidentinvaalin 
media-agendan, koska arvioimme sen olevan eduskuntavaaleja hel- 
pommin hallittava analyysikohde. Presidentinvaalissa vaalikoneiden 
sekä vaalikone- ja vaalijuttujen määrät ovat pienempiä kuin eduskunta- 
vaaleissa. Vaalikoneiden sisällöt analysoimme kuitenkin myös vuoden 
2019 eduskuntavaalien osalta, jotta eduskuntavaalien vaalikoneagenda 
tulisi käsitellyksi ja presidentinvaalien erityisyys havainnollistetuksi. 

Vaalikoneen tuottamisprosessia käsiteltiin erilaisista näkökulmista 
jo luvussa 3. Tässä yhteydessä on hyödyllistä silti muistuttaa kolmes- 
ta vaalikoneiden tuottamiseen liittyvästä seikasta, jotka ovat olennai- 
sia tarkasteltaessa vaalikoneista ja vaaliuutisoinnista muodostuvaa 
media-agendaa. Ensinnäkin vaalikoneiden sisältö on vaalikoneen te- 
kijöiden näkökulmasta journalismia. Vaikka journalistit voivat kon- 
sultoida vaalikonekysymyksistä esimerkiksi tutkijoita, politiikkoja 
ja kansalaisia, toimitusorganisaatioiden ulkopuolisille ei luovuteta 
sisällöllistä päätösvaltaa. Toiseksi vaalikoneiden sisältöpäätöksiä oh- 
jaavat uutiskriteerit: kysymyksiä esitetään aiheista, jotka journalistit 
arvioivat ajankohtaisiksi, tärkeiksi ja kiinnostaviksi. Valitsijoille halu- 
taan toimittaa tietoa siitä, miten ehdokkaat suhtautuvat mahdollisesti 
heidän päätettäviksi tuleviin kysymyksiin ja millaisten arvojen ohjaa- 
mina he yhteisiä asioitamme hoitaisivat. Kolmanneksi vaalikoneiden 
sisällöt ideoidaan ja niistä päätetään, ennen kuin vaalikampanjat ovat 
ehtineet käynnistyä. Tämän takia vaalikonekysymykset eivät aina liity 
päivänpolttaviin puheenaiheisiin. Onnistuneita vaalikonekysymyksiä 
etsitään myös edellisten vaalien vaalikoneista - omista ja kilpailevien 
medioiden. 

Teemat vaalikoneissa: puolet haastattelua 
haettuun työhön, puolet utelua arvomaailmasta 


Median vaalikoneissa vuoden 2018 presidentinvaalin yhteydessä esite- 
tyt kysymykset voi jakaa kahteen pääkategoriaan. Ensimmäiseen kate- 
goriaan kuuluvissa kysymyksissä presidenttiehdokkailta ja valitsijoilta 
kysyttiin asioista, jotka ovat keskeisiä haetun tehtävän kannalta. Täl- 
löin käsittelyssä olivat ulko- ja turvallisuuspolitiikkaan sekä presiden- 
tin valtaoikeuksiin liittyvät kysymykset. Toinen pääluokka muodostui 
kysymyksistä, jotka eivät suoranaisesti yhdisty presidentin tehtäviin 
vaan pikemminkin vastaajan arvomaailmaan. Yhtäältä arvokysymyk- 
sillä yritettiin selvittää vastaajan näkemyksiä talouspolitiikasta, toisaal- 
ta niillä pyrittiin tavoittamaan vastaajan moraalia, käsitystä oikeasta ja 
hyvästä. Presidentin tehtäviin kytkeytyvien kysymysten osalta voidaan 
myös puhua vaalispesifeistä kysymyksistä, jotka liittyvät olennaisesti 
kyseessä olevaan vaaliin (Haukio 2012). Presidentinvaalissa vaalispesi- 
fejä olivat nimenomaan ulko- ja turvallisuuspolitiikkaa sekä presiden- 
tin valtaoikeuksia käsitelleet kysymykset. 

Taulukko 5.1 osoittaa sen, miten paljon eri teemoja käsiteltiin vuo- 
den 2018 presidenttivaalikoneiden kysymyksissä. Kuuden median 
vaalikoneiden kysymyksistä neljännes käsitteli Suomen suhteita ulko- 
valtoihin ja toimintaa Euroopan unionissa sekä ylipäänsä kansain- 
välistä politiikkaa. Joka seitsemännessä kysymyksessä aiheena oli 
turvallisuus, kuten tiedustelu, uhkatekijät, rangaistukset ja maanpuo- 
lustus. Lisäksi kymmenesosa kysymyksistä liittyi presidentin valta- 
oikeuksiin ja rooliin yhteiskunnallisena vaikuttajana. Näin ollen puolet 
vaalikoneiden sisällöstä punnitsi ehdokkaita sellaisista näkökulmista, 
jotka olivat vaalispesifeja eli liittyivät olennaisesti presidentinvaaliin. 

Toinen puoli presidentinvaalikoneiden sisällöstä kartoitti ehdokkai- 
den arvoja ja arvojohtajuutta. Kysymysten mieli oli siinä, että vaikka 
presidentillä ei ole kyseisiin asioihin institutionaalista valtaa eikä edes 
suostutteluun tai neuvotteluun perustuvaa valtaa, hänen mielipiteil- 
lään voi olla relevanssia ylipäänsä suomalaisen yhteiskunnan suunnas- 

ta päätettäessä (Hallberg, Martikainen, Nousiainen & Tiikkainen 2009, 
15). Esimerkiksi pitäessään vuosittaisia puheita valtiopäivien avajaisis- 
sa ja uudenvuodenpäivänä televisiossa presidentti on voinut puuttua 
asioihin, joihin hänellä on ainoastaan retorista valtaa. Neljännes vaali- 
konekysymyksistä haki vastaajansa moraalisia käsityksiä penäämällä 
mielipidettä muun muassa uskonnosta, ruotsin kielestä, maahanmuu- 
tosta, eutanasiasta, tasa-arvosta ja kasvatuksesta. Viidennes kysymyk- 
sistä puolestaan käsitteli taloutta. Ehdokkaiden piti vastata kauppa- 
suhteita, kehitysapua, tuloeroja, palkkoja, veroja, julkisia palveluita ja 
ympäristöä koskeneisiin kysymyksiin. 

Vaalikonekysymysten vaalispesifiyttä on tarkasteltu ennen tätä tut- 
kimusta vuoden 2009 ja vuoden 2014 eurovaalien yhteydessä (Lorenz 
2019; Haukio 2012). Haukio vertasi tutkimuksessaan yhdeksää vuo- 
den 2009 eurovaalikonetta, joista viisi oli median vaalikoneita.'* Ylen, 
MTV3:n, Helsingin Sanomien ja Hufvudstadsbladetin vaalikoneis- 
sa esitetyistä kysymyksistä kaikki liittyivät jollain tapaa Euroopan 
unionin toimintaan, kun taas YleX:n vaalikoneessa kysymysten vaalis- 
pesifisyys oli 65 prosenttia. Lorenz vertasi tutkimuksessaan yhtä vuo- 
den 2009 eurovaalikonetta ja kolmea vuoden 2014 eurovaalikonetta.”? 
Yksikään näistä vaalikoneista ei ollut median tuottama. Vote Matchissa 
kysymysten vaalispesifisyys oli sataprosenttinen. Muissa vaalikoneissa 
vastaava luku jäi 37:n ja 57 prosentin väliin. 

Vuoden 2018 presidentinvaalikoneissa oli yllättävänkin suuria eroja 
siinä, missä määrin kysymykset kohdistuivat vaalispesifeihin asioihin 
ja missä määrin yleisempiin arvoteemoihin. Helsingin Sanomien vaali- 
koneessa oli hyvin vahva painotus arvokysymyksiin. Peräti 60 prosent- 
tia sen kysymyksistä koski joko taloutta tai moraalia. HS:n datadeskin 


8 Muut Haukion tarkastelemat vaalikoneet olivat Eurooppalainen Suomi, IRC- 
Galleria/Allianssi, EU-Profiler ja Sosiaalinen vaalikone. Näistä kaksi ensimmäistä 
pitäytyi täysin unioniin kuuluvissa asioissa, kun taas EU-Profilerin vaalikoneessa oli 
40 prosenttia ja Sosiaalisessa vaalikoneessa yli 90 prosenttia kansallisia tai henkilö- 
kohtaisia kysymyksiä. 

9 Lorenzintarkastelemat vaalikoneet olivat EU-Profiler (2009), EUI (2014), EUVOX 
(2014) ja Vote Match (2014). Näistä kolme ensimmäistä oli akateemisten tahojen tuo- 
toksia ja viimeisenä mainittu kansalaisjärjestön rakentama. 

esimies Juhani Saarinen kertoi lehden käyttäneen vuoden 2012 kun- 
tavaaleista lähtien kaikissa vaaleissa samoja arvokysymyksiä saadak- 
seen tällä tavoin vertailutietoa arvojen muuttumisesta ja pysyvyydestä. 
Helsingin Sanomat on kysynyt siitä lähtien esimerkiksi, onko parempi 
leikata julkisia palveluita ja etuuksia kuin korottaa veroja. 

Iltalehden vaalikoneessa painotus arvoihin oli yhtä suuri kuin 
Helsingin Sanomissa: kolme viidesosaa kysymyksistä. Iltalehden po- 
litiikan toimituksen esimies Juha Ristamäki totesi lehden halunneen 
erottua muista jättämällä vaalikoneestaan pois kaikkein ennalta-ar- 
vattavimmat kysymykset. Niinpä presidenttiehdokkaiden moraaliset 
kannanotot olivat Iltalehden vaalikoneessa keskeisellä sijalla. Iltalehti 
halusi tietää esimerkiksi sen, uskooko ehdokas Raamatun luomiskerto- 
mukseen. Sen sijaan ulkopolitiikka kuitattiin yhdellä kysymyksellä ja 
valtaoikeudet ohitettiin tyystin. 


Taulukko 5.1. Teemojen esiintyminen median presidentinvaalikonekysymyksissä (%) 


Teema Yle HS IL MTV IS US Kaikki 
Moraali 26 33 30 10 22 28 26 
Talous 17 27 30 20 11 16 20 
Valtaoikeudet 13 7 0 13 15 12 10 
Ulkopolitiikka 30 27 10 33 22 28 26 
Turvallisuus 9 0 20 20 22 12 14 
Muut? 4 6 10 3 7 4 5 
Yhteensä (%) 100 100 100 100 100 100 100 
Teemojen Ikm (N) (23) (30) (20) (30) (27) (25) (155) 


Esimerkiksi ehdokkaiden piirteet tai taustat. 


Yle, Ilta-Sanomat, MTV ja Uutissuomalainen pitäytyivät vaali- 
koneissaan ennen muuta presidentin keskeisissä tehtäväalueissa, kuten 
ulko- ja turvallisuuspolitiikassa, ja yleensä presidentti-instituutioon 
liittyvissä näkökohdissa. Lähes kaksi kolmasosaa MTV:n vaalikonees- 
ta käsitteli ulkopolitiikkaa, sisäistä turvallisuutta tai muita presidentin 
valtaoikeuksia ja tehtäviä. Muillakin kolmella medialla vaalispesifien 
kysymysten osuus oli yli 50 prosentin. MTV Uutisten toimituspääl- 

likkö Ilkka Ahtiainen perusteli painotusta sillä, että toimituksessa oli 
päätetty keskittyä vaalikoneessa niihin asioihin, jotka ovat presidentin 
tehtävien kannalta olennaisia. 

Vaikka iltapäivälehtien vaalikoneissa teemalliset painotukset oli- 
vat yllättävänkin erilaiset, turvallisuuskysymykset olivat molemmissa 
vahvasti esillä. Kun iltapäivälehtien ja MTV:n vaalikoneissa uhkia ja 
niihin varautumista käsiteltiin viidenneksen verran, toisessa ääripääs- 
sä Helsingin Sanomat sivuutti kyseisen aihealueen täysin. 

Vuotta myöhemmin eduskuntavaalien yhteydessä median vaali- 
koneissa teemajakauma oli hyvin erilainen (ks. liitetaulukko 5.1). Kuu- 
den median vaalikoneiden” kysymyksistä viidennes käsitteli sosiaa- 
li- ja terveydenhuollon järjestämistä ja rahoittamista ja 17 prosenttia 
ilmastonmuutokseen reagoimista ja ympäristöasioita. Kun presidentin- 
vaalikoneissa ulko- ja turvallisuuspolitiikan osuus vaalikonekysymyk- 
sien teemoista oli ollut 40 prosenttia, eduskuntavaalikoneissa vastaava 
lukema oli enää 15 prosenttia. Eduskuntavaalikoneiden kysymyksistä 
keskimäärin 90 prosenttia oli vaalispesifejä, eli niissä käsitellyt asiat 
liittyivät oleellisesti kyseisiin vaaleihin. Kansanedustajaehdokkaiden 
arvoista ei juurikaan kysytty, vaan huomio oli asioissa, joihin eduskun- 
ta saattoi vaikuttaa lainsäädäntö- ja budjettipäätöksillä. 

Vaikka vuoden 2018 presidentinvaalikoneiden kysymyssisällöissä 
oli painotuseroja, oli niissä myös paljon samankaltaisuutta. Eri medioi- 
den kesken vallitsi konsensus esimerkiksi siitä, mistä ulkopolitiikan 
asioista oli syytä puhua: Natosta, Venäjästä ja EU:sta. Ulkovaltoihin ja 
kansainvälisiin suhteisiin liittyneistä kysy myksistä vajaat 90 prosenttia 
käsitteli näitä kolmea toimijaa, ja ulkopolitiikka nähtiin ennen muuta 
turvallisuuskysymyksenä. Kuudesta mediasta viisi kysyi, pitäisikö Suo- 
men liittyä Natoon. Iltalehti jätti ainoana mediana tämän kysymättä, 


% Tutkimusaineistossa ovat mukana Yleisradion, Helsingin Sanomien, Alma 


Median, Ilta-Sanomien, MTV Uutisten ja Keskisuomalaisen/Tamperelaisen eduskun- 
tavaalikoneet (julkaistiin maaliskuussa 2019). Teemaluokat olivat analyysivaiheessa 
1) talouspolitiikka, 2) työmarkkinat, 3) sosiaali- ja terveydenhoitoasiat, 4) koulutus, 
5) ympäristö, 6) liikenne, 7) ulkopolitiikka, 8) turvallisuus(politiikka), 9) maahan- 
muuttopolitiikka, 10) kilpailupolitiikka, 11) muu. Raportointivaiheessa muu-luok- 
kaan on yhdistetty myös maahanmuutto- ja kilpailupolitiikka. 

mutta senkin vaalikoneessa kysyttiin Suomen ja Naton yhteistyön sy- 
ventämisestä. Yhdenmukaisuudesta kertoi myös se, että neljä mediaa 
oli laatinut samankaltaisen väitteen Venäjän uhkaavuudesta. 


Venäjä on uhka Suomen turvallisuudelle. (Yle) 
Venäjä on uhka Suomen turvallisuudelle. (Uutissuomalainen) 
Venäjä on Suomelle sotilaallinen uhka. (Ilta-Sanomat) 


Venäjä voi olla Suomelle sotilaallinen uhka. (MTV Uutiset) 


Presidentinvaalikoneiden sisällöt eriytyivät muissa teemoissa enem- 
män kuin ulkopolitiikassa. Toki vaalikoneiden kysymysten laatijat on- 
nistuivat useita kertoja tarttumaan samoihin sisäpolitiikan asioihin. 
Neljä median vaalikonetta nosti agendalleen esimerkiksi sen, pitäisikö 
presidentin valtaoikeuksia lisätä tai karsia, tulisiko ruotsin pakollisesta 
opiskelusta luopua ja olisiko myös naisille määrättävä asevelvollisuu- 
teen rinnastettava palvelus. 


Ase- tai siviilipalveluksen pitää olla pakollinen sekä miehille että nai- 
sille. (Yle) 


Suomessa on otettava käyttöön kansalaispalvelus, joka koskisi myös 
naisia. (HS) 


Suomeen tarvitaan yleinen asevelvollisuus, joka koskee myös naisia. 
(Uutissuomalainen) 


Naisille pitäisi määrätä pakollinen yhteiskuntapalvelus vapaaehtoisen 
varusmiespalveluksen rinnalle. (MTV Uutiset) 


Vaalikoneiden kysymyssisältöjä saattoi tarkastella siitäkin näkökul- 
masta, painottiko media valinnoissaan yhdenmukaisuutta vai erot- 
tautumista. Tällaisia journalistisia päätöksiä ohjaavat uutiskriteerit. 
Ne määrittelevät, ylittääkö prosessi, tapahtuma tai lausunto julkaisu- 
kynnyksen ja miten näyttävästi ja nopeasti siitä on syytä uutisoida (ks. 
uutiskriteereistä tarkemmin esim. Jaakkola 2013, 179-183). Uutiskri- 
teerit ovat tilanne- ja mediakohtaisia, eli aihe voi olla uutinen tänään 

mutta ei olisi ollut sitä eilen ja asia voi olla uutisarvoinen kaupunkilehti 
Tamperelaiselle mutta ei Aamulehdelle. Esimerkiksi Suomen Tietotoi- 
misto (STT 2019) kertoo arvioivansa aiheiden uutisarvoa niiden merki- 
tyksen, yllättävyyden, kiinnostavuuden, ajankohtaisuuden ja laheisyy- 
den perusteella. 

Uutiskriteerien toimivuuden voi havaita siinä, että mediat kertovat 
ajankohtaisista asioista varsin yhdenmukaisesti. Tätä voi pitää osoituk- 
sena ammattitaidosta ja medioiden välisestä vuorovaikutuksesta; am- 
mattiyhteisönsä jäsenenä journalistit ovat oppineet tunnistamaan sen, 
mikä asia on uutinen ja mitä seikkoja siitä on syytä kertoa (McCombs 
2004, 113; Jaakkola 2013, 180). Uutiskriteereihin on viime vuosina luet- 
tu myös eksklusiivisuus, eli journalisti kertoo ainoana jostakin niin 
olennaisesta tai kiinnostavasta asiasta, että muiden on pakko tarttua 
samaan aiheeseen (Schultz 2007; ks. myös Toivonen 2007). Muista erot- 
tuminen voi sisältää myös riskin yksinjäämisestä, jolloin toimituksen 
tai toimittajan harkintakyky voi tilapäisesti asettua kyseenalaiseksi 
(Shoemaker & Reese 2014, 184). 

Vaalikonekysymysten esiintymistiheyden perustella kuusi ”kuu- 
minta” puheenaihetta vuoden 2018 presidentinvaalikoneissa olivat 
Natoon liittyminen, Venäjän uhkaavuus, ruotsin kielen pakollisuus, 
presidentin valtaoikeuksien kohtalo, ase- ja siviilipalveluksen ulotta- 
minen naisille sekä suhtautuminen kansalaistottelemattomuuteen ja 
lainkuuliaisuuteen. Ylen ja Uutissuomalaisen vaalikoneissa esitettiin 
kaikkia näitä kuutta puheenaihetta koskeva kysymys, joten ne olivat 
- ainakin tällä tavoin vertailtuna - yhdenmukaisimpia medioita vaali- 
koneiden sisältövalinnoissa. Sen sijaan Iltalehti erottautui muista vaali- 
koneista, sillä se tarttui edellä mainituista puheenaiheista vain ruotsin 
kielen pakollisuuteen. 

Vuotta myöhemmin eduskuntavaalikoneissa edellä luetelluista 
puheenaiheista käsiteltiin taajaan ainoastaan Natoon liittymistä. Mui- 
ta vaalikoneiden ”kuumia” aiheita eduskuntavaalien yhteydessä olivat 
perhevapaauudistus ja kodinhoitotuen kesto, kansalaispalkka, sosiaali- 
ja terveyspalvelujen yksityistäminen, ylipäänsä palvelujen ja etuuksien 

rahoittaminen, lisäydinvoiman rakentaminen, metsien hakkuiden vä- 
hentäminen ja viinien myynnin vapauttaminen. Median vaalikoneiden 
sisällöt olivat eduskuntavaaleissa yhdenmukaisempia toisiinsa nähden 
kuin presidentinvaalissa; vertailussa mukana olleet mediat sisällyttivät 
valtaosan edellä luetelluista aiheista eduskuntavaalikoneisiinsa. 


Teemat vaalikoneuutisoinnissa: median 
omista ponnisteluista kerrottiin näyttävästi 


Tarkastelimme vaalikoneista ja ylipäänsä vaaleista uutisointia vuoden 
2018 presidentinvaalin yhteydessä neljässä mediassa: Yle, Helsingin 
Sanomat, Iltalehti ja MTV Uutiset. Näiden neljän median verkkosivuil- 
la julkaistiin kahden kuukauden aikana yhteensä 89 uutista, tausta- tai 
mielipidejuttua, joissa vaalikonetta käsiteltiin tai sivuttiin. Näiden jut- 
tujen otsikoista ja ingresseistä havaittiin 139 ensisijaista tai toissijaista 
teemaa. Taulukossa 5.2 on esitetty se, miten paljon edellä mainitut neljä 
mediaa käsittelivät eri teemoja vaalikoneista tekemässään journalis- 
missa. 

Vaalikoneista tehdyssä verkkojournalismissa tärkeimmäksi seikak- 
si nostettiin se, että media oli ylipäänsä sellaisen palvelun verkkosivuil- 
laan julkaissut. Kolmasosa vaalikonejuttujen otsikoissa ja ingresseissä 
esiintyneistä teemoista nimittäin kertoi median vaaleihin liittyneestä 
ponnistuksesta. Kyse oli vaalikoneesta tai jostain muusta median vaali- 
panostuksesta, kuten vaaliväittelystä tai ehdokastentistä, jonka varjolla 
myös muistettiin mainita vaalikoneen olemassaolosta. 

Se, että median vaalikoneesta uutisoinnin keskeisimmäksi teemak- 
si nousi median oma toiminta, ilmentää journalismin medioitumis- 
ta. Tällä tarkoitetaan prosessia, jossa journalismi tulee aiempaa riip- 
puvaisemmaksi ja haavoittuvaisemmaksi julkisesta huomiosta, joka 
kohdistuu siihen itseensä (Kunelius & Reunanen 2016). Nykyisessä 
verkottuneessa ja yltäkylläisessä mediaympäristössä journalismi ei voi 
enää luottaa siihen, että huolellisesti toimitettu sisältö löytää yleisönsä, 

vaan sen pitää mediakilpailussa pärjätäkseen aiempaa voimakkaam- 
min markkinoida omaa brändiään ja sitouttaa yleisöjä sen ympärille. 
Medioitunutta journalismia aletaan kohdella julkisessa elämässä kuin 
mitä tahansa yhteiskunnallista instituutiota; sillä on omat vahtikoiran- 
sa, siltä edellytetään läpinäkyvää toimintaa ja sen mahdolliset epä- 
kohdat tuodaan julki. Jos vuoden 2018 presidentinvaalin yhteydessä 
median vaalikoneista koitunut julkisuus oli hallittua brändin raken- 
nusta, seuraavan vuoden eduskuntavaaleissa journalistit saivat mais- 
taa myös medioitumisen haavoittavaa, vaikeammin hallittavaa puolta 
HS:n vaalikoneen ja Yle Kioskin vaalibotin toimivuuden asetuttua ky- 
seenalaiseksi. 

Median vaalikoneissa käsitellyistä politiikkateemoista uutisoitiin 
harvoin: Neljän median vaalikonejutuista vain runsas neljännes kä- 
sitteli politiikkateemoja. Joka kymmenes jutuista kohdistui otsikon ja 
ingressin perusteella ulkopolitiikkaan. Moraalin ja talouden osuudet 
teemoista olivat vielä vähäisemmät: edellisen yhdeksän prosenttia ja 
jälkimmäisen kuusi prosenttia. 

Vaalikonejuttujen määrät jäivät yksittäistä mediaa kohden vähäi- 
siksi. Siksi mediakohtaiset päätelmät ovat varovaisia. Voi kuitenkin 
todeta, että Iltalehti ja Helsingin Sanomat nostivat esiin moraalin ja ta- 
louden kysymyksiä huomattavasti useammin kuin kilpailevat mediat. 
Helsingin Sanomien jutuissa arvokysymyksiin kiinnittyi viidennes tee- 
moista ja Iltalehdessä yli kolmannes, kun taas Ylen vaalikonejuttujen 
teemoista arvopitoisten juttujen osuus jäi viiteen prosenttiin. Tulokset 
ovat linjassa sen kanssa, millaisia temaattisia painotuksia eri medioilla 
oli omissa vaalikoneissaan. 


Sauli Niinistö ajattelee oikeistolaisimmin, Huhtasaari on konser- 
vatiivisin — katso HS:n vaalikoneesta, kuka presidenttiehdokkaista 
jakaa arvosi - Kuka presidenttiehdokkaista on kaikkein konser- 
vatiivisin, kuka taas eniten vasemmalla? Presidentinvaaleissa ar- 
voilla on tavallista enemmän merkitystä, sanoo asiantuntija. HS:n 
vaalikone paljastaa erot ehdokkaiden välillä. (Helsingin Sanomat 
28.11.2017) 

Huhtasaari on ainut presidenttiehdokas, joka uskoo Raamatun 
luomiskertomukseen. Tuula Haatainen (sd) ilmoitti, että tiede on 
antanut Raamattua paremman selityksen elämän synnylle. (Ilta- 
lehti 29.12.2017) 


Helsingin Sanomat erottautui muista myös pitämällä ulkopolitiikkaa 
viljalti esillä jutuissaan, jotka käsittelivät tai sivusivat presidentinvaali- 
konetta. Lähes viidennes lehden juttujen teemoista käsitteli Suomen 
suhteita ulkovaltoihin ja toimintaa kansainvälisissä organisaatioissa. 
Kolmessa muussa mediassa ulkopolitiikan osuus jäi alle kymmenen 
prosentin. 

Iltalehti puolestaan painotti vaalikoneisiin liittyvässä uutisoinnis- 
saan turvallisuuden kysymyksiä. Lehden juttujen otsikoissa ja ingres- 
seissä tämä teema oli esillä yhdeksän prosentin edestä. Vastaava osuus 
jäi muissa medioissa olemattomaksi. 

Ylen ja MTV:n vaalikonejutuissa keskeisellä sijalla oli oman vaali- 
koneen markkinointi tai muusta mediaan liittyvästä toiminnasta ker- 
tominen: Ylen verkkosivuilla kaksi viidestä jutusta oli laadittu niin, 
että otsikossa tai ingressissä lähdettiin liikkeelle median toiminnasta. 
MTV:n verkkosivuilla mediapainotus oli vieläkin vahvempi: 53 pro- 
senttia. 


Löydä oma ehdokkaasi: MTV:n vaalikone nyt julki - 30 kysymys- 
tä Venäjästä, puolustuksesta ja presidentin palkkiosta. Presiden- 
tinvaalien ensimmäiseen kierrokseen on aikaa noin puolitoista 
kuukautta, ja MTV:n presidentinvaalikone on nyt julki. Kaikki 
kahdeksan ehdokasta ovat vastanneet koneen kysymyksiin. (MTV 
Uutiset 12.12.2017) 


Ylen vaalikone uudistui - Nyt näet presidenttiehdokkaiden vasta- 
ukset suoraan kysymyksen yhteydessä. Tarkoitus on tarjota tausta- 
tietoa ja tuoda esiin ehdokkaiden mielipiteiden kirjo. Uudistus on 
tehty käyttäjätestien perusteella. (Yle 14.12.2017) 


Huomionarvoista on se, että ehdokkaiden profiilit -teemaluokan ju- 
tut koostuvat pitkälti yhdestä juttusarjasta. Yle julkaisi presidentin- 

vaalin alla laajat henkilökuvat jokaisesta kahdeksasta kandidaatista. 
Näiden juttujen yhteydessä mainittiin myös poikkeuksetta median 
oma vaalikone. Tämän vuoksi joka neljäs Ylen vaalikonejutuista sisäl- 
tää ehdokkaiden profiili -teeman. Muissa medioissa kyseinen teema 
jäi muutamaan prosenttiin, MTV:ssä jopa nollaan. Tämä johtui siitä, 
että muiden medioiden verkkosivuilla ehdokashaastatteluja ei kytketty 
ehdokkaiden vaalikonevastauksiin samanlaisella määrätietoisuudella 
kuin Ylessä. 


Taulukko 5.2. Teemojen esiintyminen vaalikonejuttujen otsikoissa ja ingresseissä (%) 


Teema Yle HS IL MTV Kaikki 
Moraali 2 15 23 6 9 
Talous 3 6 14 6 6 
Valtaoikeudet 2 0 0 0 1 
Ulkopolitiikka 9 18 5 6 10 
Turvallisuus 2 0 9 0 2 
Ehdokkaiden suosio 11 15 14 12 12 
Median vaaliponnistus 39 18 27 53 34 
Ehdokkaiden profiilit 24 3 5 0 13 
Muut? 10 27 5 18 14 
Yhteensä (%) 100 100 100 100 100 
Teemojen Ikm (N) (66) (34) (22) (17) (139) 


a Esimerkiksi äänestäminen ja vaalikampanjat. 


Teemat vaaliuutisoinnissa: politiikan 
sisältökysymykset jäävät vaaliteemojen jalkoihin 


Ylen, Helsingin Sanomien, Iltalehden ja MTV Uutisten verkkosivuil- 
la julkaistiin vaalipäivänä ja sitä edeltäneiden kahden viikon aikana 
yhteensä 388 uutista, tausta- ja mielipidejuttua, joissa käsiteltiin tai 
sivuttiin vuoden 2018 presidentinvaalia. Näiden juttujen otsikoista ja 
ingresseistä löydettiin 594 ensisijaista tai toissijaista teemaa. Taulukko 
5.3 kertoo sen, miten paljon tarkastelun kohteena olleet neljä mediaa 

käsittelivät eri teemoja presidentinvaalista tekemässään journalismis- 
sa. Likipitäen joka toinen aineiston teemoista oli presidenttiehdokkai- 
den suosio tai median vaaliponnistus. 

Journalismin tutkimuksessa on havaittu median taipumus kuvata 
politiikkaa ja eritoten vaaleja urheilukilpailuna. ”Horse race” -jour- 
nalismissa huomion kohteena on nimenomaan ehdokkaiden suosio 
- siinä tapahtuneet muutokset ja spekuloinnit muutosten syillä ja seu- 
rauksilla (Brettschneider 2008; ks. myös Broh 1980). Tällaisessa journa- 
lismissa kysymykset ehdokkaiden pätevyydestä, aatteista ja poliittisista 
asemista hautautuvat kannatusmittauksista uutisoinnin alle. Vuoden 
2018 presidentinvaali oli tulosspekuloinnin näkökulmasta lattea. Yksi 
ehdokas oli suosioltaan täysin ylivertainen, ja kampanjoinnin aikaiset 
kannatusmuutokset jäivät marginaalisiksi. Tästä huolimatta neljännes 
vaalijuttujen otsikoiden ja ingressien teemoista käsitteli ehdokkaiden 
suosiota. 

Politiikassa on viime vuosina korostunut median rooli (Isotalus 
2017, 19-50). Vaalien alusviikoilla erilaisten väittelyiden ja tenttien 
runsaus ilmentää mediakilpailua; jokaisella valtakunnallisesti var- 
teenotettavalla medialla pitää olla oma vaalitapahtumansa. Urheilukil- 
pailun piirteet tunkevat läpi myös siinä, että korkean profiilin politii- 
kan toimittajat ruotivat väittelyitä, tenttejä ja ylipäänsä vaaliasetelmia 
omissa kolumneissaan ja television erilaisten pöllöraatien ja jälkivii- 
saiden jäseninä. Nämä kaikki ulostulot vaikuttivat siihen, että median 
vaalitoimeliaisuus oli teema-analyysissämme toiseksi yleisin kategoria 
viidenneksen osuudella. 


Niinistön kannatus pudonnut, mutta etumatka yhä vahva - Väyry- 
nen kirinyt selvästi Haavistoa kiinni. Uuden kannatuskyselyn mu- 
kaan 68 prosenttia äänestäjistä valitsisi Sauli Niinistön uudelleen 
presidentiksi. Paavo Väyrysen suosio lähestyy jo Pekka Haavistoa. 
(Helsingin Sanomat 19.1.2018) 


Pöllöraati arvioi MTV:n vaalitentin: Niinistöön pätee vanha vii- 
saus pienestä vasarasta - Väyrynen esitteli nopeita hoksottimiaan. 
MTV:n viimeisissä vaalitenteissä nähtiin tänään tasavallan presi- 
dentti Sauli Niinistö ja valitsijayhdistyksen ehdokas Paavo Väyry- 

nen. MTV:n oma pöllöraati ruotii, miten ehdokkaat suoriutuivat. 
(MTV Uutiset 17.1.2018) 


Sen sijaan politiikkateemoille jäi Ylen, Helsingin Sanomien, Iltalehden 
ja MTV Uutisten verkkosivuilla varsin vähän tilaa presidentinvaalin 
yhteydessä. Kaikkiaan niiden osuus neljän median vaalijuttutarjonnas- 
ta oli vaalipäivänä ja vaalia edeltäneinä kahtena viikkona 18 prosenttia. 
Ulkopolitiikka nousi otsikoihin kuuden prosentin edestä. Muiden po- 
litiikkateemojen osuudet jäivät kahden ja neljän prosentin paikkeille. 
Politiikan sisältökysymysten sijaan vaalijulkisuudessa otsikoitiin run- 
saasti äänestyksen etenemisestä, vaalikampanjoinnista ja ehdokkaiden 
piirteistä sekä taustoista. 

Journalismissa politiikkaa voidaan tarkastella erilaisina kehyksinä 
(Aalberg, Strömbäck & de Vreese 2011; ks. myös Patterson 1994, 57- 
65). Yhtäältä huomion voi kiinnittää niihin yhteisiin asioihin, joihin 
poliitikoille on annettu tai ollaan antamassa mandaatti tehdä päätök- 
siä (issue frame). Toisaalta tarkastelun kohteena voivat olla ne taktii- 
kat ja kamppailut, joita poliittisen mandaatin saavuttamiseen liittyy 
(strategic game frame). Esimerkiksi Saksassa ja Yhdysvalloissa vuosi- 
tuhannen vaihteen molemmin puolin käydyissä vaaleissa strateginen 
peli oli hallitsevin kehys (Farnsworth & Lichter 2011; Esser & Hemmer 
2008). Vaikka tässä tutkimuksessa tehdyn teema-analyysin luokat ei- 
vät ole suoraan palautettavissa edellä mainittuun jaotteluun, näyttävät 
pelikehykseen yhdistyvät ainekset, kuten kannatusmittaukset, olevan 
vahvoilla myös suomalaisessa vaalijournalismissa. 

Tarkasteltujen medioiden vaaliuutisoinnissa on havaittavissa erilai- 
sia painotuksia. Helsingin Sanomien vaalijutuissa näkyivät ehdokkai- 
den suosio ja vaalikampanjointi muita medioita enemmän. Äänestä- 
mistä puolestaan piti eniten esillä Yleisradio, ja omaa rooliaan korosti 
useimmiten MTV. Näistä eroista huolimatta kaikkien neljän median 
vaalijournalismin ydin oli presidentinvaalin yhteydessä ehdokkaiden 
suosion mittaaminen ja median vaalipanostusten — erityisesti vaali- 
väittelyiden ja ehdokastenttien — esittely ja arviointi. 

Koska politiikkateemojen osuus vaalipäivän ja vaalia edeltäneessä 
journalismissa jäi niin vähiin, eroja medioiden vaalijournalismissa ei 
tältä osin juurikaan ollut. Yllättävää oli silti se, että kun MTV painotti 
omassa vaalikoneessaan presidentin tehtävän kannalta olennaisia tee- 
moja, vaalin aluspäivinä se nosti juttuihinsa muita medioita hanakam- 
min moraalikysymyksiä. Vastaavasti Iltalehti käsitteli vaalipäivänä ja 
ennen vaalia muita useammin ulkopolitiikkaa, vaikka sen vaaliko- 
neessa tämä teema oli marginaalisessa asemassa. 


Presidenttiehdokkaat avoimina arvoistaan: Kuka uskoo luo- 
misoppiin, kuka liittyi kirkkoon, kuka on absolutisti? Presi- 
denttiehdokkailta on parin viikon aikana tentattu MTV:n Huo- 
menta Suomi -ohjelmassa heidän arvoistaan ja uskostaan. (MTV 
Uutiset 27.1.2018) 


IL-analyysi: Meillä on uusi Kekkonen, mutta hänen pitää perus- 
tella politiikkansa paremmin. Jatkokaudelle valittu Sauli Niinistö 
joutuu painimaan nyrpeän SDP:n kanssa USA:n ja Naton sotilaal- 
lisesta kumppanuudesta, kirjoittaa Iltalehden Olli Ainola. (Iltalehti 
28.1.2018) 


Taulukko 5.3. Teemojen esiintyminen vaalijuttujen otsikoissa ja ingresseissä (%) 


Teema Yle HS IL MTV Kaikki 
Moraali 1 3 3 4 3 
Talous 3 2 2 6 4 
Valtaoikeudet 1 1 4 3 2 
Ulkopolitiikka 3 7 10 5 6 
Turvallisuus 4 2 3 3 3 
Ehdokkaiden suosio 22 27 19 23 23 
Median vaaliponnistus 21 14 21 28 21 
Ehdokkaiden profiilit 10 6 16 10 10 
Muuta 34 40 24 19 30 
Yhteensä (%) 100 100 100 100 100 
Teemojen Ikm (N) (148) (181) (109) (156) (594) 


a Esimerkiksi äänestäminen ja vaalikampanjat. 

Ehdokkaat vaaliuutisoinnissa: Niinistön näkyvyys 
runsaampaa muihin ehdokkaisiin verrattuna 


Kun tavoitteena on kartoittaa media-agendaa vaalien yhteydessä, tee- 
mojen ohella on syytä tarkastella ehdokkaiden näkyvyyttä. Analysoi- 
malla jutuissa esiintyviä tahoja saadaan tarkennettua kuvaa agendan 
muodostumisesta ja vaalikoneita koskevan journalismin erityisyydes- 
tä. Mitä näkyvämmin ehdokas on esillä uutisissa, sitä suurempi hä- 
nen vaikutuksensa on ollut agendan muodostumisprosessissa (Nisbet 
2008). 

Vaalikoneissa ehdokkaat saavat tasavertaisen mahdollisuuden nä- 
kemystensä esittämiseen. Siksi on mielekästä tarkastella, miten taajaan 
ehdokkaat esiintyvät vaalikoneista ja ylipäänsä vaaleista laadituissa 
verkkojutuissa ja millaisia vinoumia (bias) vaalijournalismissa voidaan 
havaita. Tarkasteltavat juttuaineistot ovat samat kuin teema-analyy- 
seissä: vaalikoneita käsitelleitä tai sivunneita verkkojuttuja ilmestyi nel- 
jässä mediassa kahden kuukauden ajanjaksolla 89 kappaletta ja vaaliin 
liittyneitä kahden viikon periodilla 388 kappaletta.” Taulukossa 5.4 on 
esitetty eri ehdokkaiden näkyvyys vaalikonejutuissa ja taulukossa 5.5 
näkyvyys ylipäänsä presidentinvaalista laadittujen juttujen otsikoissa 
ja ingresseissä. 

Vaaliuutisoinnin tasapainoisuutta (balance) voidaan tarkastella niin 
poliittisen järjestelmän kuin mediarutiinien näkökulmista (Hopmann, 
Van Aelst & Legnante 2011). Suomen kaltaisessa monipuoluedemokra- 
tiassa tasapainoista medianäkyvyyttä voi yrittää suhteuttaa esimer- 
kiksi parlamentaarisiin voimasuhteisiin. Kuitenkin henkilövetoisessa 
presidentinvaalissa puoluekannatuksen korrelaatio ehdokkaiden vaa- 
litulokseen vaihtelee, ja vuoden 2018 vaalissa se oli erityisen löyhä. 


* Ehdokkaiden näkyvyyttä on laskettu neljällä eri mittarilla: 1) esiintyminen jutun 


otsikossa tai ingressissä (sekä vaalikonejutut että vaalijutut), 2) esiintyminen jutun 
valokuvissa (vain vaalikonejutut), 3) mainitseminen jutun leipätekstissä (vain vaali- 
konejutut) ja 4) siteeraaminen jutun leipätekstissä (vain vaalikonejutut). Ehdokkai- 
den näkyvyyttä ilmaiseva prosenttiluku kertoo sen, kuinka monessa jutussa kyseinen 
ehdokas on esiintynyt suhteutettuna vaalikoneista tai ylipäänsä presidentinvaalista 
laadittujen juttujen määrään. 

Mediarutiinien näkökulmasta ehdokasuutisoinnin tasapainoisuutta 
voi verrata mielipidetiedustelujen tuloksiin. Lisäksi ehdokkaiden nä- 
kyvyydessä voi mediarutiinien näkökulmasta ottaa huomioon epä- 
määräisempiä tekijöitä, kuten viranhaltijalle kertyvä julkisuuslisä, 
ehdokkaiden viestintätaidot sekä kampanjoinnin aktiivisuus ja hou- 
kuttelevuus. Tässä tutkimuksessa ehdokkaiden medianäkyvyyttä pei- 
lataan heidän gallupsuosioonsa ja poliittiseen relevanssiinsa, eli siihen, 
millaisen painoarvon ehdokas ja hänen viiteryhmänsä ovat saavutta- 
neet politiikan kentällä. 

Sauli Niinistö istuvana presidenttinä nautti vaalia edeltävinä kuu- 
kausina vankkumatonta gallupsuosiota. Mielipidemittauksissa hänel- 
le ennustettiin lähes poikkeuksetta yli 60 prosentin osuutta äänistä. 
Muutenkin Niinistön lähtötilanne loppusyksystä 2017 oli muihin eh- 
dokkaisiin nähden ylivertainen. Viranhaltijana hänen sanomisillaan 
oli erityinen painoarvo, ja hänen uudelleenvalintansa tueksi perustettu 
valitsijayhdistys nosti häntä ikään kuin puolueiden yläpuolelle. 

Näistä lähtökohdista saattoi olettaa, että vuoden 2018 presidentin- 
vaalin medianäkyvyydessä Sauli Niinistö peittoaa muut ehdokkaat 
kaikilla mittareilla. Ja näin myös tapahtui: Vaalikoneita käsitelleistä tai 
sivunneista jutuista 70 prosenttia mainitsi Niinistön. Kolmasosa kysei- 
sistä jutuista sisälsi kuvan, jossa hän oli joko yksin tai muiden ehdok- 
kaiden kanssa. Niinistön lausumia oli siteerattu joka neljännessä vaali- 
konejutussa. Lisäksi hänen nimensä oli joka neljännen vaalikonejutun 
otsikossa tai ingressissä. 


Ylen vaalikone julkaistu: Niinistö panttaa yhä Nato-kantaansa - 
”Jäsenyys on täysin riippuvainen olosuhteista”. Yle julkaisi torstai- 
na vaalikoneensa, jossa ehdokkaat kertovat kantansa niin presiden- 
tin valtaoikeuksista kuin arvokysymyksistäkin. (Yle 14.12.2017) 


Vaikka Niinistön etumatka medianäkyvyydessä ei venynyt samoihin 
mittoihin kuin gallupeissa, Niinistön ja muiden presidenttiehdokkai- 

den väliin jäi selvä ero kaikilla mittaustavoilla (taulukko 5.4).” Kun Nii- 
nistö oli joka neljännen vaalikonejutun otsikossa tai ingressissä, muilla 
ehdokkailla pääsy otsikkotasolle vaihteli 4:stä 17 prosenttiin. Leipä- 
tekstimaininnoissa Niinistön näkyvyys oli 20-30 prosenttiyksikköä 
muita kandidaatteja yleisempää. Pienimmillään välimatka Niinistöstä 
muihin ehdokkaisiin oli, kun tarkasteltiin ehdokkaiden esiintymistä 
vaalikonejuttujen valokuvissa ja heidän lausumiensa pääsyä juttujen 
sitaatteihin. Niinistön ero seuraavaksi näkyvimpään ehdokkaaseen oli 
niin valokuvissa kuin sitaateissa neljä prosenttiyksikköä. 

Vaalikoneista laadituissa verkkojutuissa näyttäisi yhtenä hyveenä 
olevan ehdokkaiden tasapuolinen huomioiminen. Tämä näkyi siinä, 
että valokuvissa oli esillä mahdollisimman moni ehdokkaista ja jutuis- 
sa pyrittiin siteeraamaan kaikkia kandidaatteja. Kuitenkin tasapuoli- 
suuden rinnalla toimittajat pohtivat juttuja laatiessaan myös sitä, kei- 
den ehdokkaiden mielipiteet ovat muiden mielipiteitä olennaisempia 
ja kiinnostavampia. Tämänkaltaiset uutiskriteerit painoivat tasapuoli- 
suutta enemmän silloin, kun vaalikonejuttujen otsikoihin ja ingressei- 
hin nostettiin ehdokkaita tai kun heidät mainittiin leipätekstissä. 

Keskustan Matti Vanhanen, perussuomalaisten Laura Huhtasaari 
ja valitsijayhdistyksen Paavo Väyrynen esiintyivät vaalikonejuttujen 
otsikoissa ja ingresseissä kaksin tai jopa kolmin verroin Pekka Haavis- 
toon, Tuula Haataiseen, Merja Kyllöseen ja Nils Torvaldsiin nähden. 
Leipätekstimaininnoissa vihreiden Pekka Haavisto nousi Huhtasaaren, 
Väyrysen ja Vanhasen tuntumaan. Nämä neljä ehdokasta mainittiin 
joka toisen vaalikonejutun leipätekstissä, kun taas kolmella muulla eh- 
dokkaalla vastaava lukema jäi 40 prosenttiin. 

Vaalikonejuttujen sitaateissa ehdokasjoukon näkyvyydessä erot- 
tui Niinistön lisäksi ainoastaan perussuomalaisten Huhtasaari. Häntä 
lainattiin jutuissa muita harvemmin, mikä suurelta osin johtui hänen 
omasta toiminnastaan. Huhtasaari ei ollut perustellut kuin muutamaa 
vastaustaan Ylen vaalikoneessa, minkä vuoksi häntä ei juurikaan si- 


2 Vuoden 2018 presidentinvaalin ehdokkaiden esiintyminen vaalikonejutuissa on 
esitetty mediakohtaisesti liitetaulukoissa 5.2, 5.3, 5.4 ja 5.5. 

teerattu kyseisen median vaalikonejutuissa. Vaalikonejuttujen valo- 
kuvissa Huhtasaari ja Vanhanen olivat lähestulkoon yhtä usein kuin 
Niinistö. Heidän näkyvyytensä oli 5-10 prosenttiyksikköä suurempi 
kuin viidellä muulla ehdokkaalla. Huhtasaaren nousu suositelluim- 
maksi ehdokkaaksi MTV:n ja Iltalehden vaalikoneissa toi hänelle lisä- 
näkyvyyttä kyseisissä medioissa. Vanhasen näkyvyydelle ei ole löydet- 
tävissä yhtä selkeää syytä. 


Taulukko 5.4. Presidenttiehdokkaiden näkyvyys vaalikonejutuissa (%) 


Ehdokas Esiintyminen! Esiintyminen! Siteeraaminen! Mainitseminen!/ 
otsikko ja ingressi valokuvat leipäteksti leipäteksti 
Sauli Niinistö 25 31 24 70 
Pekka Haavisto 4 20 18 47 
Laura Huhtasaari 17 25 10 53 
Paavo Väyrynen 11 19 17 47 
Matti Vanhanen 15 27 20 51 
Tuula Haatainen 4 17 17 40 
Merja Kyllönen 6 17 16 39 
Nils Torvalds 4 17 16 39 
Juttujen Ikm (N) (89) (89) (89) (89) 


Ehdokkaiden esiintyminen ylipäänsä presidentinvaalista laadituissa 
verkkojutuissa myötäili selkeämmin galluplukemia ja vaalitulosta kuin 
vaalikoneista tehdyissä jutuissa. Sauli Niinistö mainittiin 40 prosentis- 
sa vaalijuttujen otsikoista ja ingresseistä, mikä oli 15 prosenttiyksikköä 
enemmän kuin vaalikonejutuissa (ks. taulukko 5.5). Vihreiden Pekka 
Haavisto nousi otsikkotasolle yhdeksässä prosentissa vaalijutuista, 
mikä oli kaksin verroin siihen nähden kuin hänen näkyvyytensä oli ol- 
lut vaalikonejutuissa. Sen sijaan Laura Huhtasaaren ja Matti Vanhasen 
osuudet vaalijuttujen otsikoissa ja ingresseissä pienenivät selvästi siitä, 
mitä ne olivat olleet vaalikonejuttujen otsikoissa. Huhtasaaren osuus 
väheni seitsemän prosenttiyksikköä ja Vanhasella yhdeksän prosentti- 
yksikköä. Neljän muun ehdokkaan suhteellinen näkyvyys oli samalla 
tasolla molemmissa juttuaineistoissa. 

Taulukko 5.5. Presidenttiehdokkaiden esiintyminen 
vaalijuttujen otsikoissa ja ingresseissä (%) 


Ehdokas Yle HS IL MTV Kaikki 
Sauli Niinistö 32 40 29 59 40 
Pekka Haavisto 8 12 11 5 9 
Laura Huhtasaari 6 11 15 12 10 
Paavo Väyrynen 5 15 20 12 12 
Matti Vanhanen 3 7 11 4 6 
Tuula Haatainen 8 5 5 1 5 
Merja Kyllönen 6 4 8 3 5 
Nils Torvalds 0 2 5 4 2 
Juttujen Ikm (N) (106) (121) (66) (95) (388) 


Vuoden 2018 presidentinvaalin kannatusasetelman poikkeavuuden 
vuoksi on hankala verrata sitä, onko vaalikoneista uutisointi tasapuo- 
lisempaa kuin ylipäänsä vaaleista tehty journalismi. Jos mittapuuna 
käytetään Niinistön näkyvyyttä muihin ehdokkaisiin nähden, vaali- 
koneista laadituissa jutuissa erot jäivät kapeammiksi ja näin ollen niis- 
sä oli parempi tasapaino kuin ylipäänsä presidentinvaalijutuissa. Jos 
sen sijaan verrataan seitsemän muun ehdokkaan näkyvyyttä toisiinsa, 
erot esiintymistiheyksissä olivat pienemmät vaalijutuissa. Erojen ta- 
soittuminen johtui pitkälti siitä, että vaalipäivänä ja sitä edeltäneinä 
viikkoina Niinistön jäljiltä muille jäi näkyvyydestä vain murusia. 

Aiemmissa tutkimuksissa on osoitettu, että viranhaltija ja hänen 
vastavoimakseen asettuvat ehdokkaat saavat ”ylimääräistä” näkyvyyt- 
tä vaalijournalismissa. Lisäksi journalistit ottavat huomioon ehdokkai- 
den poliittisen relevanssin, kun he säätelevät eri ehdokkaiden pääsyä 
vaaliuutisointiin. Relevanssi perustuu poliitikon ja hänen viiteryhmän- 
sä pitkällä aikavälillä hankkimaan statukseen. (Hopmann ym. 2011, 
244-246). 

Vuoden 2018 presidentinvaalissa Niinistön ja ylipäänsä poliittisen 
eliitin vastavoimaksi pyrkivät asettumaan perussuomalaisten Laura 
Huhtasaari ja valitsijayhdistyksen Paavo Väyrynen. Nämä pyrkimyk- 
set noteerattiin mediassa tarkasti, ja molemmat ehdokkaat saivat ääni- 

osuuteensa nähden paljon julkisuutta niin vaalikoneiden yhteydessä 
kuin ylipäänsä vaalia edeltäneinä viikkoina. Esimerkiksi vaalikoneis- 
sa Huhtasaari ja Väyrynen ottivat ehdokkaiden valtavirrasta poik- 
keavia kantoja, minkä vuoksi heitä nostettiin muita herkemmin otsi- 
koihin. Huhtasaaren poikkeavat mielipiteet saivat myös vastakaikua 
vaalikoneita käyttäneiden keskuudessa, mikä entisestään lisäsi hänen 
medianäkyvyyttään. 


Paavo Väyrynen on konservatiivisin presidenttiehdokas - HS:n 
vaalikoneessa Väyrynen ja Huhtasaari ovat usein täysin päinvas- 
taista mieltä muiden ehdokkaiden kanssa. HS:n vaalikoneessa voi 
nyt tutustua kaikkien kahdeksan presidenttiehdokkaan kantoihin. 
(Helsingin Sanomat 16.12.2017) 


Huhtasaari yhä MTV:n vaalikoneen selvästi suositelluin ehdokas — 
syynä vain muutama kysymys. Uutisoimme keskiviikkona perus- 
suomalaisten presidenttiehdokkaan Laura Huhtasaaren saaneen 
[sic] nousseen suositelluimmaksi ehdokkaaksi MTV Uutisten vaa- 
likoneessa. Kun ehdokkaan gallup-kannatus mataa muutamassa 
prosentissa, on pakko kysyä, mihin suosio perustuu? (MTV Uuti- 
set 21.12.2017) 


Matti Vanhanen, Pekka Haavisto ja Paavo Väyrynen olivat Niinis- 
tön ohella poliittiselta kokemukseltaan meritoituneimpia ehdokkaita. 
Heille oli kertynyt monipuolisesti kokemusta myös ulkopoliittisista 
tehtävistä. Yksikään heistä ei ollut ensimmäistä kertaa ehdolla: Haa- 
visto oli selviytynyt edellisissä vaaleissa toiselle kierrokselle. Vanhanen 
ja Väyrynen olivat parhaimmillaan saaneet aiemmissa presidentin- 
vaaleissa viidenneksen annetuista äänistä. Paavo Väyrysen - keskus- 
tan kunniapuheenjohtajan — relevanssia alensi se, ettei hän ollut enää 
keskustan ehdokas. Tosin vaalissa hän keräsi enemmän ääniä kuin kes- 
kustan ehdokas Matti Vanhanen. 

Edellä mainituilla perusteilla media saattoi ymmärrettävästi tulki- 
ta, että Vanhasella, Haavistolla ja Väyrysellä on enemmän poliittista 
relevanssia kuin muilla ehdokkailla. Nämä kolme ehdokasta saivatkin 
enemmän medianäkyvyyttä kuin vasemmiston ehdokkaat Tuula Haa- 

tainen ja Merja Kyllönen sekä rkp:n ehdokas Nils Torvalds. Vanhasen 
näkyvyys kuitenkin vajosi kampanjoinnin edetessä samalle tasolle 
Haataisen ja Kyllösen kanssa. Haaviston näkyvyys taas muuttui päin- 
vastaiseen suuntaan; vaalikonejuttujen otsikoissa harvaan näkynyt 
ehdokas esiintyi mediassa vaalipäivänä ja vaalia edeltävinä viikkoina 
lähestulkoon ääniosuutensa mukaisesti. 

Väyrynen kutsuisi poikia pojiksi ja tyttöjä tytöiksi, Haavisto puo- 

lustaa sukupuolitietoista opetusta. Kysymys sukupuolineutraa- 


lista puhuttelusta jakoi presidenttiehdokkaita jyrkästi. (Iltalehti 
29.12.2017) 


Absolutisti-Vanhanen hyväksyy nelosoluen ruokakauppaan - 
mutta mitä mieltä presidenttiehdokkaat ovat kannabiksesta? Tee 
Iltalehden Presidentinvaalikone ja löydä itsellesi oikea ehdokas. 
Linkki vaalikoneeseen löytyy jutun lopusta. (Iltalehti 30.12.2017) 


Presidenttiehdokkaiden näkyvyyden tarkastelu mediakohtaisesti toi 
esiin muutaman kiinnostavan havainnon: Sauli Niinistön näkyvyys 
vaihteli medioittain hyvinkin voimakkaasti. Iltalehden ja Ylen vaalijut- 
tujen otsikoissa ja ingresseissä Niinistö oli esillä vajaan kolmanneksen 
osuudella, kun vastaava prosenttiosuus MTV Uutisten verkkosivuilla 
oli lähes 60 prosenttia. 


MTV:n asiantuntija vaalipaneelista: Niinistö jyrää itsevarmuudel- 
laan ja kokemuksellaan. Presidenttiehdokkaat ovat keskustelleet 
ajankohtaisista teemoista vaalipaneelissa Kallion kirkossa Helsin- 
gissä. (MTV Uutiset 21.1.2018) 


Iltalehti ja Yle puolestaan erosivat toisistaan siinä, missä määrin ne kä- 
sittelivät vaalijutuissaan Laura Huhtasaarta ja Paavo Väyrystä. Iltaleh- 
dessä nämä ehdokkaat olivat suhteellisen taajaan esillä — joka viidennen 
tai kuudennen jutun otsikossa tai ingressissä. Sen sijaan Ylen juttuihin 
kaksikolla oli asiaa huomattavasti harvemmin; heidän nimensä nousi 
otsikkotasolle vain 5-6 prosentissa juttuja. 

Näkökulma: Huhtasaari kerää suosituksia vaalikoneissa - muhiiko 
presidentinvaaleissa minijytky? Kiinnostavimmat henkilöt vaalien 
loppusuoralle tultaessa ovat Paavo Väyrynen ja Laura Huhtasaari, 
kirjoittaa Iltalehden toimittaja Olli Waris. (Iltalehti 21.1.2018) 


Uutisten näkökulmien ja tietolähteiden valintaan vaikuttaa se, suosii- 
ko media toiminnassaan vastakkainasettelua vai konsensushakuisuut- 
ta (Hanitzsch 2007). Esimerkiksi Yle on tuonut uutis- ja ajankohtais- 
toimintaansa ratkaisukeskeistä ajattelua (Jääskeläinen 2015; ks. myös 
Hautakangas, Ahva & Haara 2017). Tämä voi selittää vastakkainasette- 
luun kampanjointinsa perustaneiden ehdokkaiden karsastamisen Ylen 
vaaliuutisoinnissa. Sen sijaan iltapäivälehdet ovat tunnettuja siitä, että 
konflikteihin tartutaan hanakasti ja niitä osataan myös kärjistää (Kivi- 
oja 2008, 66, 200). Huhtasaaren ja Väyrysen medianäkyvyys Iltalehdes- 
sä selittyykin pitkälti tällä. 

Julkisen palvelun yhtiönä Yleä ohjaa vaaliuutisoinnissa myös vaade 
tasapuolisuudesta (Jokinen 2019b). Tämä luultavasti heijastui vuoden 
2018 presidentinvaalin ehdokkaiden näkyvyyteen Ylen verkkosivuilla. 
Sitä vastoin selitystä vaille jää se, miksi yhdessä kaupallisessa mediassa 
(MTV Uutiset) istuvan presidentin otsikkonäkyvyys oli suhteellisesti 
kaksinkertaista toiseen samoilla periaatteilla toimivaan mediaan (Ilta- 
lehti) nähden. 


Journalistit pitävät vaalikoneiden 
agendavaikutusta vähäisenä 


Vaikka vaalikoneiden keskeistä sisältöä ovat ehdokkaiden vastaukset 
ja niiden perustelut, ne poikkeavat ratkaisevalla tavalla politiikkojen 
tiedotteista, twiiteistä, bloggauksista ja muusta kampanjamateriaalista. 
Aloite sisällön luomisesta on vaalikonekysymyksiä laativilla journalis- 
teilla. Näin vaalikoneet osaltaan vahvistavat median valtaa määritel- 
lä se, mistä asioista vaaleissa ehdolle asettuneet pääsevät ilmaisemaan 

kantansa mediajulkisuudessa. Tosin journalistit eivät ole olleet erityi- 
sen halukkaita ottamaan kunniaa agendan asettamisesta muulloin 
kuin vahtikoiratehtävän yhteydessä (McCombs 1997). Haluttomuus on 
kuitenkin vähitellen väistymässä; esimerkiksi suomalaisten journalis- 
tien ammatti-ihanteissa muiden asettamaan aikatauluun passiivisesti 
sopeutuvan median sijaan tavoitellaan aktiivisuutta ja itsenäisyyttä 
myös agendan määrittelyssä (Koljonen 2013b, 83-85). 

Politiikan toimittajille tekemissamme tutkimushaastatteluissa ilme- 
ni, että toimitukset eivät ole pystyneet hyödyntämään aloitteentekijän 
roolia siinä määrin kuin olisi ollut mahdollista. Eräs haastattelemam- 
me toimittajia kuvasi, että vaalikoneita on laadittu ”automaattiohjauk- 
sella”: 

Vaalikonekysymyksistä iso määrä on pakkopullakysymyksiä. Isoja 
tärkeitä kysymyksiä, mitkä vaalikoneen tekijät kokee, että meidän 
on vähän pakko kysyä Natosta, kun nämä on presidentinvaalit, 
vaikka me ehkä etukäteen tiedetään, mitä kaikki vastaa. Mutta se 
[kysymys] pitää olla, että se [vaalikone] olisi uskottava. Sittenhän 
siinä pitää olla kaikki politiikan lohkot mukana. Joka koneessa 


pitää olla vaikka kolme kysymystä taloudesta ja kolme kysymystä 
ulkopolitiikasta. Se menee aika mekaanisesti. 


Vaalikoneiden painoarvoa agendan rakentamisessa haittaa myös niiden 
tuotantoaikataulu. Vaalikoneet halutaan yleisön käyttöön kuukautta, 
kahta ennen vaaleja. Kun ehdokkaillekin pitää antaa vastausaikaa joi- 
takin viikkoja, toimituksissa joudutaan lukitsemaan kysymykset sil- 
loin kun vaalikampanjointi ei ole vielä kunnolla edes alkanut. 
Esimerkiksi presidentinvaalia varten kysymykset laadittiin toimi- 
tuksissa loka-marraskuussa 2017, kun vaali pidettiin vasta 2018 tam- 
mikuun lopussa. Näin ollen vaalikoneet eivät pysty tarttumaan vaa- 
lien alla mahdollisesti ilmeneviin uusiin puheenaiheisiin. Esimerkiksi 
vuoden 2018 presidentinvaalia edeltäneissä vaaliväittelyissä otettiin 
paikoin kipakastikin kantaa työttömyysturvan aktiivimalliin, mitä ei 
osattu ennakoida vaalikoneissa. Toisen politiikan toimittajan mielestä 

etukäteen on vaikea laatia politiikan asiasisällöstä sellaista kysymystä, 
joka olisi olennainen parin kuukauden päästä. 


Jos siellä [vaalikoneessa] mennään kysymään jotain tosi täsmällis- 
tä yksittäiseen asiakysymykseen, niin se näyttää tietysti hoopolta 
silloin, kun kysymys suunnitellaan kuukausia ennen vaaleja. Siellä 
ei voi kysyä mitään kovin täsmällistä, vaan [...] sillä pitää olla joku 
yleisempi merkitys, jotta sillä on käyttöarvoa vaalien aikaan. 


Sauli Niinistön jatkokausi näytti hyvin todennäköiseltä hänen ilmoit- 
tautuessaan ehdolle. Toimittajien haastattelujen perusteella selvä en- 
nakkoasetelma laimensi innostusta vaalia kohtaan ja kamppailu kes- 
kustelunaiheista oli varsin säyseää. Istuvalla presidentillä nähtiin olleen 
vaikutusvaltaa pitää keskustelu hänelle sopivissa teemoissa. Yleensä 
ottaen Niinistön kampanja hoidettiin hyvin ammattitaitoisesti, arvioi 
eräs politiikan toimittaja. 
Siinä näkyy tietysti ehdokkaan pitkä kokemus useista vaaleista ja 
tietty itsevarmuus, mikä tietysti tulee presidentin tehtävien hoi- 
donkin kautta. Hänen [oli] mun mielestä hyvin helppo olla näissä 
vaaleissa ehdolla, eikä ollut kauhean riippuvainen esimerkiksi siitä, 


että nyt pitäisi tehdä ”spindoctormainen” agenda taustalle ja yrittää 
sitä kautta päästä erottumaan. 


Ulkopolitiikan osuus ei vaaliuutisoinnin sisällönanalyysissä noussut 
huomattavaksi: vaalikonejuttujen otsikoiden teemoista ulkopolitiikan 
osuus oli kymmenen prosenttia ja vaalijuttujen kuusi prosenttia. Poli- 
tiikan toimittajien haastatteluissa ulkopolitiikan koettiin olleen esillä 
enemmän kuin edellisissä vaaleissa. Natosta, EU:sta ja Venäjästä kes- 
kusteltiin kansainvälispoliittisen tilanteen (Ukraina, Syyria, Trump, 
brexit) takia aiempaa monipuolisemmin: 


Tietysti nyt tämä nykyinen tilanne, jossa kovat ulkopolitiikan 
kysymykset ja turvallisuuspolitiikan kysymykset korostuu tosi 
paljon, niin kyllä se on mun mielestä hedelmällinen tilanne niil- 
le keskusteluille [presidentinvaalissa]. Mun mielestä ne oli todella 
keskiössä. Ehkä jopa ”liikaakin”. Viittaan tuossa siihen, että presi- 
dentin tehtävät on muutakin kuin ulkopolitiikan johtamista. 


SAMI BorG & KARI KOLJONEN 143 


Käyttöliittymä vaaleihin 


Haastattelemamme toimittajat arvioivat myös median omia toimia 
vaaliagendan määrittelijöinä. Heidän mielestään valtakunnalliset 
vaaliväittelyt ja -tentit muovaavat agendaa huomattavasti enemmän 
kuin vaikkapa vaalikoneet. Esimerkiksi vuoden 2018 presidentinvaalia 
edelsi kaikkien keskeisten valtakunnallisten medioiden omat vaaliväit- 
telyt, joista uutisoitiin pieteetillä myös kilpailijoiden verkkosivuilla. 
Sen sijaan kilpailijoiden vaalikoneista ei uutisoitavaa löytynyt kahta 
poikkeusta lukuun ottamatta: Laura Huhtasaaren nousu MTV:n, Ilta- 
lehden ja Uutissuomalaisen vaalikoneiden suositelluimmaksi ehdok- 
kaaksi herätti kiinnostusta myös muissa medioissa. Myös Sauli Niinis- 
tön pidättäytyminen ottamasta kantaa Suomen Nato-jäsenyyteen Ylen 
vaalikoneessa noteerattiin muuallakin. 


Vaalikoneista voisi ammentaa asiapitoisempia 
näkökulmia mediajulkisuuteen 


Vuoden 2018 presidentinvaalia varten julkaistujen kuuden vaalikoneen 
kysymyksistä puolet liittyi suoraan presidentin tehtäviin, kuten ulko- 
ja turvallisuuspolitiikkaan, sekä presidentin valtaoikeuksiin ja rooliin 
yhteiskunnallisena vaikuttajana. Toinen puoli kysymyksistä kartoitti 
ehdokkaiden talouteen liittyviä näkemyksiä ja moraalisia käsityksiä. 
Luvut kuvaavat vaalikoneiden kokonaisagendaa, jossa toki oli merkit- 
täviä mediakohtaisia painotuseroja. Politiikkateemat muodostivat vaa- 
likoneiden sisällön lähes sataprosenttisesti, mutta ne jäivät sivuosaan 
vaalijournalismissa; vaalikonejuttujen teemoista niiden osuus oli 28 
prosenttia ja vaalijuttujen teemoista 18 prosenttia. Niiden asemasta 
vaalikonejuttujen otsikoinnissa esillä olivat eritoten median omat toi- 
met, ja vaalijuttujen otsikoihin ja ingresseihin nousi median ponniste- 
lujen ohella ehdokkaiden suosio. 

Vaalikoneissa samalta viivalta lähteneiden presidenttiehdokkaiden 
medianäkyvyys jakautui vaalijournalismissa odotetusti. Istuvan presi- 
dentin Sauli Niinistön etumatka muihin ehdokkaisiin nähden oli selvä 

kaikilla mittareilla. Niinistön ylivoima korostui yleisessä vaalijulkisuu- 
dessa, kun taas vaalikonejuttujen valokuvissa ja sitaateissa ehdokkai- 
den kohtelu oli tasapuolisinta. Muiden ehdokkaiden osalta saattoi ha- 
vaita jakautumista kahteen kastiin: Laura Huhtasaari, Paavo Väyrynen, 
Matti Vanhanen ja Pekka Haavisto saivat medianäkyvyyttä enemmän 
kuin Tuula Haatainen, Merja Kyllönen ja Nils Torvalds. Eroavaisuudet 
voi selittää sillä, että edellä mainituilla ehdokkailla oli joko aiempien 
meriittiensä tai konsensusta haastavien näkemystensä takia enemmän 
poliittisia relevanssia kuin jälkimmäisillä. 

Vaikka samat kysymykset toistuivat vaalikoneissa, medioilla oli 
niissä selkeitä painotuseroja. Helsingin Sanomat ja Iltalehti painottivat 
moraaliin ja talouteen liittyviä teemoja, kun taas muut mediat kokivat 
tärkeämmäksi käsitellä nimenomaan presidentin tehtävien kannalta 
olennaisia asioita. Myös vaalikoneista tehdyistä jutuista saattoi löytää 
mediakohtaisia painotuksia. MTV:n ja Ylen vaalikoneita käsitelleissä ja 
sivunneissa jutuissa keskipisteenä olivat vaalikone ja ylipäänsä median 
toiminta. Sen sijaan Helsingin Sanomat ja Iltalehti nostivat vaalikone- 
juttujensa otsikoihin huomattavasti verrokkimedioita useammin sen, 
mitä mieltä vaalikoneeseen vastanneet ehdokkaat ja valitsijat olivat eri- 
laisista asioista. Vaalipäivänä ja sitä edeltäneiden kahden viikon aika- 
na julkaistujen vaalijuttujen teemoissa mediakohtaiset erot kaventui- 
vat merkittävästi, mikä kertoo jo aiemmissakin tutkimuksissa (Boyle 
2001) todetusta sisältöjen yhdenmukaistumisesta vaalien lähestyessä. 

Vaalikoneiden vaikutusta vaalien media-agendaan ei ole aiemmin 
tutkittu. Haukion (2012) tutkimuksessa selvitettiin vuoden 2009 eu- 
rovaalien vaalikoneiden agendaa, mutta vaalikoneiden teemajakaumaa 
ei verrattu kyseisistä vaaleista laadittuihin uutisiin, tausta- ja mielipi- 
dejuttuihin, vaan ylipäänsä noihin aikoihin tehtyyn politiikan jour- 
nalismiin. Tässä tutkimuksessa vaalikoneiden agendan rinnalla tar- 
kasteltiin vaalikonejutuista ja ylipäänsä vaaleista laadituista jutuista 
muodostuneita agendoja. Vuoden 2018 presidentinvaalin vaalipäivänä 
ja sitä edeltäneiden kahden viikon aikana julkaistiin vajaat 400 vaa- 
lijuttua, joista vain yhdeksässä prosentissa vaalikonetta käsiteltiin tai 

sivuttiin. Vaalikoneissa käsiteltyjen politiikkateemojen esillä olo jäi 
vaalien alusviikkojen uutisissa vähäiseksi. Sen sijaan presidentinvaa- 
likoneilla voi arvioida olleen kohtalainen vaikutus politiikan journa- 
lismin agendaan marras-joulukuussa 2017, kun vaalikoneet avautuivat 
ja vaalikampanjat käynnistyivät. Sisällönanalyysimme tulokset saivat 
vahvistusta myös tutkimushaastatteluissa, joissa politiikan toimittajat 
arvioivat vaalikoneiden vaikutuksen jääneen vähäiseksi vaaliuutisoin- 
nin kokonaisagendalla. 

Presidentinvaalit poikkeavat muista valtakunnallisista vaaleista 
esimerkiksi henkilökeskeisyydellään, ja vuoden 2018 vaali oli erityis- 
tapaus Niinistön ylivoimaisuuden takia. Siksi tämän tapaustutkimuk- 
sen tuloksia ei voi suoraan yleistää muihin vaaleihin. Näyttää kuitenkin 
siltä, että vaalikoneet tarjoavat mahdollisuuden nostaa mediajulkisuu- 
teen politiikkateemoja, mutta ainakin vuoden 2018 vaalin alla ne jäivät 
”horse race” -journalismin ja median itsepromootion jalkoihin. 

6 
Vaalikoneiden käyttömäärät ja käyttötavat 
sekä mielipiteet vaalikoneista 


Teoksen kuudennessa luvussa siirrytään vaalikoneiden tekemisestä ja 
journalistisesta hyödyntämisestä niiden käyttöön. Aiemmin luvussa 
2 on esitelty alustavasti vaalikoneiden merkitystä eduskuntavaaleissa 
suhteessa muihin tiedonsaantitapoihin (kuvio 2.2). Samassa yhteydessä 
osoitettiin pitkittäistiedoin vaalikoneiden merkityksen melko tasainen 
kasvu 2000-luvun alusta nykypäivään (kuvio 2.3). Eduskuntavaaleissa 
vaalikoneista on muodostunut yksi tärkeimmistä tietolähteistä nuo- 
rimmille äänestäjille (ks. Borg 2015, 37-38). 

Tässä luvussa analysoimme tarkemmin vaalikoneiden käyttömää- 
riä, niiden asemaa vaalien muiden tiedonsaantikeinojen joukossa ja 
kansalaisten suhtautumista vaalikoneisiin vuoden 2018 presidentin- 
vaalissa sekä vuoden 2019 eduskuntavaaleissa. Lisäksi kartoitamme 
sitä, millaisia käyttötapoja ja -tarkoituksia vaalikoneiden käytössä on 
tunnistettavissa. Analyysit pohjustavat seuraavaa lukua 7, jossa keski- 
tytään vaalikoneiden vaikutuksiin äänestysaktiivisuuden, puolueva- 
linnan ja ehdokasvalinnan näkökulmista. 

Nyt esiteltävät tulokset perustuvat molempien vaalien jälkeen koot- 
tuihin valtakunnallisiin otoskyselyihin. Vuoden 2018 presidentin- 
vaalia kokeva aineisto kerättiin vaalin jälkeen 2.2.-7.2.2018 ja siihen 
vastasi yhteensä 1007 18-79-vuotiasta äänioikeutettua. Eduskunta- 
vaaleja koskeva aineisto koottiin puolestaan 18.4.-24.4.2019 ja siihen 
osallistui yhteensä 1039 alle 80-vuotiasta äänioikeutettua. Molemmat 

aineistot kerättiin Kantar TNS:n GallupKanava-internetpaneelissa ja 
niiden vastaajakunnat edustavat valtakunnallisesti äänioikeutettua 
väestöä. Aineistoja käytetään painotettuina siten, että ne edustavat 
perusjoukkoaan tasapainoisesti keskeisten sosiodemografisten tekijöi- 
den mukaan (sukupuoli, ikä, alue). Aineistokuvaukset löytyvät teok- 
sen liitteestä 1. 


Käyttö vaihtelee valitsijaryhmittäin 


Koostetiedot eri maissa toteutetuista kyselyistä ja muut havainnot 
vaalikoneiden aktiivikäyttäjistä ovat osoittaneet, että tyypillisiä vaali- 
koneiden käyttäjiä ovat nuoret, keskimääräistä korkeammin koulutetut 
ja politiikasta kiinnostuneet äänioikeutetut (Vassil 2011; Alvarez ym. 
2014). Suomalaiset havainnot ovat olleet hyvin samansuuntaisia. Asiaa 
on tutkittu suppeasti osana kansallisia eduskuntavaalitutkimuksia 
(esim. Paloheimo 2007a; Strandberg 2009 ja 2016) ja myös muilla vaa- 
lien seurantakyselyillä. Tom Moring ja Juri Mykkänen ovat hyödyntä- 
neet tutkimuksissaan GallupKanavalla koottuja vaaliseuranta-aineis- 
toja (ks. Mykkänen 2011; Moring & Mykkänen 2012). Mykkänen (2011) 
on osoittanut erityisesti poliittiseen kiinnostukseen ja koulutustasoon 
pohjautuvan kansalaisten kognitiivisen mobilisoituneisuuden selittä- 
vän monin eri tavoin vaalikoneiden aktiivista käyttöä. Nyt tavoitteena 
on päivittää suomalaisia vaalikoneiden käyttömäärätietoja sosiodemo- 
grafisten taustatekijöiden mukaan sekä samalla täsmentää analyysia 
jäsentämällä vaalikoneiden käyttötapoihin liittyviä eroja. 

Tarkimmat vaalikoneiden käyttömäärätiedot voisivat periaattees- 
sa löytyä medialta itseltään. Esimerkiksi Yle uutisoi noin viikko en- 
nen vuoden 2019 eduskuntavaaleja, että sen vaalikoneen etusivulla oli 
käyty 1,2 miljoonaa kertaa (Seuri 2019c). Vaalien jälkeen Yle julkai- 


3 Sosiodemografisten taustatekijöiden mukaisesta painotuksesta huolimatta aineis- 
tojen vastaajien yhteiskunnallinen aktiivisuus saattaa olla jonkin verran suurempaa 
kuin vaalien valitsijakunnassa. Tämä johtuu siitä, että yhteiskunnallisesti keskimää- 
räistä aktiivisemmat ihmiset osallistuvat myös kyselyihin muita innokkaammin. 


148 


Vaalikoneiden käyttömäärät ja käyttötavat sekä mielipiteet vaalikoneista 


si tiedon, jonka mukaan sen eduskuntavaalikoneella vierailtiin noin 
1,8 miljoonaa kertaa (Yle 24.5.2019). Verkkovierailuihin pohjautuvat 
käyttömäärät eivät kuitenkaan kerro suoraan vaalikoneita käyttänei- 
den lukumäärää, koska sama henkilö voi käyttää yksittäistä vaaliko- 
netta monta kertaa ja vierailla useilla eri vaalikoneilla. Tämän vah- 
vistavat myös vuoden 2019 eduskuntavaalien jälkeiset kyselytiedot. 
Jotakin vaalikonetta käyttäneistä vastaajista ainoastaan yksi viidestä 
(19 %) sanoi käyttäneensä vain yhtä vaalikonetta. Täten neljä viidestä 
oli käyttänyt kahta tai useampaa vaalikonetta. 

Toisessa kysymysosiossa tiedusteltiin, kuinka usein vastaaja oli 
käyttänyt yksittäisiä, suosituimpia vaalikoneita. Vastausten perusteella 
näyttää siltä, että ainakin eduskuntavaaleissa tyypillisintä on käyttää 
yksittäistä vaalikonetta ainoastaan kerran. Vain kahdessa vaalikonees- 
sa ilmeni mainittavaa toistuvaiskäyttöä. Kaikista jotakin vaalikonetta 
käyttäneistä noin joka neljäs (24 %) oli käyttänyt Ylen eduskuntavaa- 
likonetta useammin kuin kerran. HS:n vaalikoneen vastaava osuus oli 
11 prosenttia, ja muissa tiedustelluissa vaalikoneissa osuus oli huomat- 
tavasti pienempi. 

Kuvio 6.1 kertoo pelkistetysti, missä määrin eri sosiodemografisiin 
ryhmiin kuuluvat valitsijat ovat käyttäneet vaalikoneita elämänsä aika- 
na. Nämäkin tiedot pohjautuvat vuoden 2019 eduskuntavaalien jälkeen 
koottuun tutkimusaineistoon. Kaikista vastaajista useampi kuin kaksi 
kolmesta (71 %) sanoi käyttäneensä jotakin vaalikonetta vuoden 2019 
eduskuntavaalien yhteydessä. Osuus on kansainvälisesti vertaillen var- 
sin suuri (ks. Garzia & Marschall 2012 ja 2016). Onkin varsin toden- 
näköistä, että vaalikoneita käyttäneet ovat tutkimusaineistossamme 
yliedustettuja, ja myös kysymyksen sanamuoto on saattanut nostaa 
käyttäjiksi ilmoittautuneiden määrää. Siksi varomme tekemästä liian 
tarkkoja päätelmiä käytön absoluuttisista määristä. Tästä huolimatta 
tiedot osoittanevat melko hyvin eri väestöryhmien aktiivisuuseroja 
vaalikoneiden käytössä ja käyttöaktiivisuuden vaihtelua eri vaalityy- 
peissä. 

Tän ja koulutustason mukaiset yhteydet ovat samankaltaisia kuin 
aiemmissa koti- ja ulkomaisissa tutkimuksissa: mitä nuoremmista ja 
mitä koulutetummista valitsijoista on kyse, sitä todennäköisemmin he 
ovat käyttäneet vaalikoneita. Ikä- ja koulutustasoryhmien väliset erot 
heijastuvat myös ammattiryhmien välisiin eroihin. Naiset käyttävät 
vaalikoneita hieman enemmän kuin miehet. 

Muiden sosiodemografisten taustatekijöiden mukaan ei esiintynyt 
suurta eikä varsinkaan suoraviivaista vaihtelua. Vaaleissa äänestä- 
mänsä puolueen ilmoittaneiden joukossa vaalikoneita käyttäneitä oli 
eniten vihreiden ja vasemmistoliiton äänestäjissä. Huomattavan mie- 
lenkiintoista on, että myös äänestämättä jättäneistä vastaajista kaksi 
viidestä (40 %) sanoi käyttäneensä jotakin vaalikonetta vuoden 2019 
eduskuntavaalien yhteydessä. Tämä viittaa siihen, että vaalikoneita 
käytetään yhtenä harkintaperusteena sille, onko vaaleissa mielekästä 
lähteä äänestämään. On mahdollista, että vaalikoneet ovat varsinkin 
nuorten kohdalla pelillistäneet vaaleja luomalla vaaleihin pelin kaltai- 
sen käyttöliittymän. Tällaisena välineenä vaalikoneet ovat epäilemät- 
tä aktivoineet monia tiedonhankintaan ja äänestämiseen. Toki sekin 
on mahdollista, että joillekin muodostuu vaaleissa kiinnostavimmaksi 
näiden pelien pelaaminen, eikä itse äänestäminen. 

Kuvio 6.2 vertailee puolestaan vaalikoneiden käyttöä väestöryhmit- 
täin vuoden 2018 presidentinvaalissa ja vuoden 2019 eduskuntavaa- 
leissa. Yleensä ottaen tulokset osoittavat vaalikoneiden huomattavasti 
suuremman suosion eduskuntavaaleissa. Vain runsas kolmannes vas- 
taajista (38 %) sanoi tämän kysymyksen vastausvaihtoehtojen mukaan 
käyttäneensä vaalikoneita vuoden 2018 presidentinvaalissa. Osuus oli 
eduskuntavaaleissa vastaavalla kysymyksenasettelulla lähes kaksinker- 
tainen. 


150 


Vaalikoneiden käyttömäärät ja käyttötavat sekä mielipiteet vaalikoneista 


Kuvio 6.1. Miten on käyttänyt vaalikoneita (%) 


KÄYTTI KÄYTTÄNYT — EI EIOLE 
NYTEK- AIEMMIN, OSAA | KÄYTTÄNYT 
VAALEISSA EINYT SANOA KOSKAAN 
= == | = 


Kaikki as 71 13 


Johtava/ylempi toimih. E78 10 
Alempi toimihenkilö DE 78 16 


Länsi-Suomi 
Pohjoletä-Suomi N] I) 07 13 
Pääkaupunkiseutu (75 12 


Kantar TNS/Eduskuntavaalien 2019 seurantakysely 


o0-+0 - O a O 000 ooo Nooo-s00 


oo0000000 


oo No 


16 


14 
18 


SAMI BORG & KARI KOLJONEN 


151 


152 


Käyttöliittymä vaaleihin 


Kuvio 6.2. Vaalikoneita käyttäneiden osuus eduskuntavaaleissa 
2019 ja presidentinvaaleissa 2018 väestöryhmittäin (%) 

Vaalityyppien välistä suurta eroa voidaan selittää useilla tekijöillä. Vii- 
me eduskuntavaaleissa oli lähes 2500 ja presidentinvaalissa vain kah- 
deksan ehdokasta. Yksittäisissä vaalipiireissä on eduskuntavaaleissa 
keskimäärin pari sataa ehdokasta. Presidentinvaalissa vaaliteemoja ja 
ehdokkaiden mielipiteitä oli melko helppoa seurata television ja sano- 
malehtien kautta. Sen sijaan eduskuntavaaleissa yksittäisten ehdokkai- 
den kannat keskeisiin asioihin eivät selvinneet valtakunnallisista tai 
alueellisista päämedioista kuin erityistapauksissa. 

Lisäksi vuoden 2018 presidentinvaalin valintatilanne oli poikkeuk- 
sellinen. Vaalissa vallitsi vahva uudelleenvalinnan ilmapiiri, mikä 
näkyi Sauli Niinistön gallupkannatuksessa ja itse vaalituloksessa. 
Epätasainen lähtötilanne lienee vaikuttanut siihen, että vuoden 2018 
presidentinvaalissa oli paljon vähemmän vaalikoneita kuin vuoden 
2019 eduskuntavaaleissa, vain noin kolmannes. Tämä selittää käyttö- 
määräeroja, vaikka suurimmat mediat tarjosivatkin yleisöilleen vaali- 
koneen molemmissa vaaleissa. 

Presidentinvaalin kannatusasetelma ei siis innostanut kansalaisia 
käyttämään vaalikoneita. On itse asiassa silmiinpistävää, kuinka har- 
voissa kuvion 6.2 taustaryhmissä enemmistö vastaajista sanoi käyttä- 
neensä vaalikoneita vuoden 2018 presidentinvaalissa: tällaisia ryhmiä 
olivat ikäryhmistä vain alle 30-vuotiaat, ammattiryhmistä vain opis- 
kelijat ja eri puolueiden kannattajista vain vasemmistoliiton ja perus- 
suomalaisten kannattajat. Eduskuntavaalien osalta kuviosta 6.2 löytyy 
päinvastoin vain yksi ryhmä, jonka enemmistö ei raportoinut käyttä- 
neensä vaalikoneita. Se on vaaleissa äänestämättä jättäneet. 

Analyysin syventämiseksi tutkittiin myös sitä, miten ikä ja kou- 
lutustaso ovat yhteydessä vaalikoneiden käyttöön eduskuntavaaleissa 
miesten ja naisten keskuudessa. Tulokset antoivat sukupuolten väli- 
sistä käyttömääräeroista hyvin johdonmukaisen kuvan. Eduskunta- 
vaaleissa vaalikoneita käyttäneiden osuus oli naisten joukossa mie- 
hiin verrattuna noin 5-10 prosenttiyksikköä suurempi kaikissa ikä- ja 
koulutustasoryhmissä. Kuvio 6.3 kertoo lisäksi, että Ylen ja Helsingin 
Sanomien vaalikoneet olivat suosituimpia molemmissa tutkituissa vaa- 

leissa. Myös MTV Uutisten, Ilta-Sanomien ja Iltalehden vaalikoneilla 
oli kummassakin vaalissa paljon käyttäjiä; annettujen vastausten pe- 
rusteella vähintään noin neljännes heistä, jotka olivat käyttäneet edus- 
kuntavaaleissa jotakin vaalikonetta. 


Kuvio 6.3. Mitä vaalikoneita käytti: Eduskuntavaalit 2019 (EKV) vs. presidentinvaalit 2018 
(PRV); tutkimukselle yhteiset arviointikohteet, jotakin vaalikonetta käyttäneistä (%) 

Televisio ja sanomalehdet useimmille 
vaalikoneita tärkeämpiä tiedonsaantikanavia 


Aiemmin luvussa 2 esillä olleet tiedot vaalikoneiden ja muiden tieto- 
lähteiden käytöstä eduskuntavaalien seuraamiseen perustuivat kan- 
sallisen eduskuntavaalitutkimuksen aineistoon, joka oli koottu käyn- 
tikyselynä eduskuntavaalien jälkeen. Vaalien eri tietolähteitä koskeva 
kysymyssarja sisältyy myös vaalikonetutkimuksemme omiin otos- 
aineistoihin, jotka koottiin internetkyselyinä. Tutkimuksemme mit- 
taristo poikkeaa kysymyksenasettelultaan ja vastausvaihtoehdoiltaan 

kansallisesta vaalitutkimuksesta. Omissa kyselyissämme huomion 
painopiste on eri tietolähteiden merkityksessä äänestyspäätöksen kan- 
nalta. Tämä selittää aineistojen keruutavan erilaisuuden lisäksi sitä, 
miksi eri mittaristojen tulokset eivät ole samanlaisia. Toisaalta molem- 
pien aineistotyyppien päähavainnot ovat samankaltaisia. 


Kuvio 6.4. Missä määrin arvioi saaneensa tietoa eri lähteistä oman äänestyspäätöksensä 
tueksi: eduskuntavaalit 2019 (EKV) vs. presidentinvaalit 2018 (PRV), yhteiset 
sekä vertailukelpoiset mittarit; tekstejä osin lyhennetty; äänestäneistä (%) 

Kuviossa 6.4 esitetty presidentinvaalin ja eduskuntavaalien vertai- 
lu näyttää, että television vaalikeskustelut sekä television uutis- ja 

ajankohtaisohjelmat olivat äänioikeutetuille tärkeimpiä molemmis- 
sa vaalityypeissä. Vuoden 2018 presidentinvaalissa sanomalehtien ja 
vaalikoneiden merkitys äänestämiselle koettiin kuitenkin selvästi vä- 
häisemmäksi kuin vuoden 2019 eduskuntavaaleissa. Tässä heijastuu 
vuoden 2018 presidentinvaalin erityisluonne uudelleenvalintavaalina. 

Taulukko 6.1 osoittaa puolestaan yhteenlasketuin luvuin, että sa- 
nomalehtien ja television uutis- ja ajankohtaistarjonta ovat edelleen 
kaikkien äänioikeutettujen tärkeimmät tietolähteet eduskuntavaaleis- 
sa.” Merkille pantavaa on sekin, että alle 30-vuotiaat katsovat saavansa 
vaalitietoa sanomalehdistä ja televisiosta yhtä yleisesti kuin muutkin, 
vaikka he muuten käyttävät näitä uutisvälineitä selvästi vanhempia 
ikäluokkia vähemmän (Uutismedia 2019, 11). 

Toinen taulukon 6.1 keskeinen viesti on, että nuoret katsovat yli- 
päänsä saaneensa muita valitsijoita useammin paljon tietoa käyttämis- 
tään vaalien tietolähteistä. Ainakin ennen vaalikampanjoita nuorten 
lähtötiedot puolueista, ehdokkaista ja vaalien aiheista lienevät muita 
valitsijoita hatarampia. Yleensä nuoret tuntevat puolueita ja ehdokkaita 
muita vähemmän. Kun tiedontarve vaalien vaihtoehdoista on suurem- 
pi, on luonnollista, että nuoret katsovat saavansa paljon tietoa hyvin 
monista lähteistä. Internetin aktiivikäyttäjinä nuoret myös kohtaavat 
enemmän verkon vaalitietoa verrattuna vanhempaan väestöön. Mitä 
ilmeisimmin nuoret myös hakevat vaalitietoa verkosta omatoimisesti 
muita ikäryhmiä enemmän. 


% Pääkysymys koski sitä, missä määrin vastaajat katsovat saaneensa tietoa eri läh- 
teistä äänestyspäätöksensä tueksi. Tämän jälkeen vastaajille lueteltiin eri tietolähteitä, 


joiden merkitystä he arvioivat yksittäin vaihtoehdoin erittäin paljon”, ”melko pal- 


jon”, ”jonkin verran”, ”ei lainkaan” ja ”en osaa sanoa”. 

Taulukko 6.1. Äänestyspäätösten tietolähteet vuoden 2019 eduskuntavaaleissa: 
kaikki ja alle 30-vuotiaat äänioikeutetut (% äänestäneistä, jotka 
arvioivat saaneensa lähteestä tietoa erittäin tai melko paljon) 


Kaikki Alle 
30-vuotiaat 

Television vaalikeskustelut 34 36 
TV:n uutis- ja ajankohtaisohjelmat 32 31 
TV:n muut vaaliohjelmat 31 33 
Sanomalehtien kirjoittelu 29 30 
Jonkin tiedotusvälineen tai muun tahon vaalikone internetissä 26 42 
Perinteisen median verkkopalvelut (esim. sanomalehdet, Yle, MTV) 25 40 
Jonkin ehdokkaan tai ehdokkaiden internet-sivut 18 39 
Jonkin puolueen tai puolueiden internet-sivut 14 28 
Ystävät, tuttavat, työtoverit tai sukulaiset 14 29 
Sosiaalisen median verkkopalvelut (esim. keskustelut sos. mediassa) 13 32 
Vaalimainonta sanomalehdissä 13 15 
Ehdokkaiden mainonta sosiaalisessa mediassa 11 28 
Vaalimainonta TV:ssä 10 16 
Vaaleja käsitelleet radio-ohjelmat 10 17 
Aikakausilehtien kirjoittelu 9 21 
TV:n viihdeohjelmat/muut vapaamuotoiset vaaleja käs. ohjelmat 9 20 
Jonkin puolueen tai ehdokkaan vaalitilaisuudet 8 18 
(n eli vastaajamäärä on sama kaikissa tiedustelluissa tietolähteissä) (939) (98) 


Taulukon 6.1 suurimmat erot kyselyn kaikkien vastaajien ja alle 
30-vuotiaiden välillä koskevat systemaattisesti juuri internetpohjaisia 
tietolähteitä (ks. myös kuvio 2.2). Verkkolähteiden ohella etenkin ystä- 
vien ja sukulaisten merkitys tietolähteenä on nuorille tärkeämpää kuin 
aikuisväestölle keskimäärin. Vuoden 2019 eduskuntavaaleja koskevat 
havainnot vahvistavat, että alle 30-vuotiaat kokevat vaalikoneet suh- 
teellisesti merkittävimmäksi vaalitiedon lähteeksi. Tämä havainto on 
tehty suomalaisissa tutkimuksissa jo 2000-luvun vaaleista (Mykkänen 
2011, 18). Aiemmin on niin ikään osoitettu, että suomalaisnuorten tie- 
donhankkimistavat puolueista ja ehdokkaista poikkeavat merkittävästi 
muista ikäryhmistä (Paloheimo 2007a). Nyt useampi kuin kaksi vii- 
destä nuoresta äänestäjästä (42 %) katsoi saaneensa vuoden 2019 edus- 

kuntavaaleissa vaalikoneista erittäin tai melko paljon tietoa. Kaikkien 
eduskuntavaaleissa äänestäneiden joukossa vaalikoneet olivat viiden- 
neksi tärkein tietolähde (26 %). 


Useimmat suhtautuvat vaalikoneisiin 
myönteisesti, tervettä kriittisyyttäkin löytyy 


Vaalikoneiden käyttömäärät ja merkitys osoittavat, että vaalikoneista 
on tullut Suomessa vähintään melko tärkeä vaalitiedon lähde lähes kai- 
kissa väestöryhmissä, vanhimpia äänioikeutettuja lukuun ottamatta. 
Vaalikoneiden asemaa informaatiokanavana vahvistaa se, että media 
uutisoi vaalien yhteydessä varsin näkyvästi niiden kautta saatuja tieto- 
ja ehdokkaista ja puolueista. Näin valitsijat saavat äänestyspäätöksensä 
tueksi tietoa vaalikoneista siinäkin tapauksessa, etteivät ole itse käyt- 
täneet niitä. 

Tästä syystä vaalikoneisiin suhtautumista on syytä tutkia myös 
sellaisilta valitsijoilta, jotka eivät ole käyttäneet vaalikoneita joko kos- 
kaan tai tutkittavien vaalien yhteydessä. Useissa kohdissa on kuitenkin 
mielekkäämpää tutkia suhtautumista vain niiltä, jotka ovat käyttäneet 
vaalikoneita. Lisäksi joissakin kohdissa analyysin tulokset rajataan 
henkilöihin, jotka käyttivät sekä vaalikoneita että äänioikeuttaan vaa- 
leissa. 

Vuoden 2018 presidentinvaalin ja vuoden 2019 eduskuntavaalien 
jälkeen toteutetut otoskyselyt sisälsivät kysymyspatteriston, jossa 
oli seitsemän yleistä väitettä vaalikoneista. Väitteet esitettiin kaikille 
vastaajille ja niihin saadut vastausjakaumat on esitetty kuviossa 6.5. 
Kahdesta eri aineistoista saadut tulokset ovat melko samansuuntaisia, 
joskin vaalikonteksti näyttää vaikuttavan vaalikoneita koskeviin asen- 
teisiin. 

Suhtautuminen vaalikoneisiin ja niiden käyttöön on jonkin verran 
myönteisempää eduskuntavaaliaineistossa. Vuoden 2019 eduskunta- 
vaalien jälkeen kaikista vastaajista yhteensä 45 prosenttia oli samaa 

mieltä siitä, että ”vaalikoneet ovat yleensä ottaen luotettavia”. Vaali- 
koneilla näkyy olleen myös innostavampi vaikutus äänestämiseen 
eduskuntavaaleissa presidentinvaaliin verrattuna: eduskuntavaalien 
jälkeen noin joka neljäs vastaaja yhtyi väitteeseen, jonka mukaan vaali- 
koneet olivat lisänneet kiinnostusta äänestää vaaleissa. Presidentin- 
vaalien jälkeen tällaisia vastaajia oli vain yksi kymmenestä (11 %). 

Väittämästä ”vaalikoneet eivät kiinnosta minua” oli molemmissa 
kyselyissä samaa mieltä alle puolet vastaajista. Toisin sanoen useimmat 
olivat kiinnostuneita. Melko laajaa periaatteellista kiinnostusta edes- 
auttaa se, että kansalaisilla on halutessaan hyvät mahdollisuudet käyt- 
tää vaalikoneita. Tästä saavutettavuutta koskevasta väitteestä oli samaa 
mieltä noin 90 prosenttia kaikista vastaajista molemmissa kyselyissä. 
Yleistä kiinnostavuutta tukee sekin, että valtaosa äänioikeutetuista pi- 
tää vaalikoneita yleensä ottaen joko luotettavina tai ei ainakaan sano 
pitävänsä niitä epäluotettavina. 

Kuvio 6.5. Suhtautuminen vaalikoneisiin ja niiden käyttöön vuoden 2019 
eduskuntavaaleissa (EKV) ja vuoden 2018 presidentinvaaleissa (PRV) (%) 


TÄYSIN JOKSEEN- — EI — JOKSEEN- TÄYSIN 
SAMAA KINSAMAA OSAA — KINERI — ERI 
MIELTÄ MIELTÄ SANOA — MIELTÄ — MIELTÄ 


mu mu mu mu 


Vaalikoneet eivät kiinnosta minua EKV mu] C E 17:23 49029 
PRV M=] [ I] 2424 8 3410 


Vaalikoneet ovat yleensä EW Mf -— |] 6 3922 2211 
ottaen luotettavia pry lh JIN] 2 29312711 


i i janvi KV —. i BE) 2137 1027 6 
Vaalikoneet ovat lähinnä ajanvietettä 
, PRV jaa] 22 39 14 22 3 


Minulla on halutessani hyvät mah- ckv ME |) 70 23 4 2 1 
dollisuudet käyttää vaalikoneita pry MN N] 6127 9 2 1 


Vaalikoneet pelkistävät liikaa — EKV M jen] 21 40 19 18 3 


politiikan asiakysymyksiä pry IE | |) 16 37 28 16 3 
Vaalikoneet osoittavat hyvin, millai- ev EP e 38 481621 6 
sia arvoja ehdokkaat edustavat pry Hf [===] 5 402324 8 
Vaalikoneiden käyttäminen on ekv mimma 1... NNN 13 18 10 3723 
pelkkää ajanhukkaa pry S| [Ss 11 21 17 39 12 


Vaalikoneet lisäsivät kiinnostustani — 
[ mAn 
äänestää eduskuntavaaleissa/ EKV Im maansa 


presidentinvaaleissa PRY I] —|-="===="=2? 9 151856 
0 25 50 75 100 

Väittämäsarjassa oli mukana myös muita kuin selvästi positiivista suh- 
tautumista mittaavia väitteitä. Kaikista vastaajista — joista kaikki siis 
eivät olleet käyttäneet vaalikoneita - noin 60 prosenttia oli täysin tai 
jokseenkin samaa mieltä väitteestä, jonka mukaan ”vaalikoneet ovat 
lähinnä ajanvietettä”. Täysin samaa mieltä väitteestä oli molemmissa 
kyselyissä noin joka viides vastaaja. Suurin piirtein yhtä monet olivat 
samaa mieltä myös siitä, että vaalikoneet pelkistävät liikaa politiikan 
asiakysymyksiä”. Tästä väittämästä oli täysin eri mieltä joka viides vas- 
taaja. Voimakkaimmin negatiivinen väite kuului seuraavasti: ”vaali- 
koneiden käyttäminen on pelkkää ajanhukkaa”. Tästä ajatuksesta oli 

täysin tai jokseenkin samaa mieltä molemmissa kyselyissä vajaa kol- 
mannes vastaajista. 

Enemmistö kaikista kyselyjen vastaajista ei kuitenkaan pitänyt 
vaalikoneiden käyttämistä pelkkänä ajanhukkana. Päinvastoin: edus- 
kuntavaalikyselyn kaikista vastaajista suurin osa (56 %) oli samaa miel- 
tä siitä, että ”vaalikoneet osoittavat hyvin, millaisia arvoja ehdokkaat 
edustavat”. Vuoden 2018 presidentinvaalin jälkeisessä kyselyssä vastaa- 
va osuus oli 45 prosenttia. 

Monet edellä esitellyistä yleisistä suhtautumisväittämistä osoittau- 
tuivat tarkemmassa analyysissa sellaisiksi, joissa kansalaisten mieli- 
piteet vaihtelivat sen mukaan, olivatko he käyttäneet vaalikoneita vai 
eivät. Kuvio 6.6 esittelee havaintoja tällaisesta tarkastelusta. Suhtau- 
tuminen kuhunkin väittämään on eritelty kuviossa sen mukaan, oli- 
ko vastaaja käyttänyt vaalikoneita vuoden 2019 eduskuntavaaleissa, 
oliko vastaaja käyttänyt vaalikoneita aiemmin mutta ei vuoden 2019 
eduskuntavaaleissa, vai eikö hän ollut käyttänyt vaalikoneita koskaan. 
Tämä kolmiportainen luokittelu perustuu muuttujaan, jonka koko- 
naisjakauma esiteltiin edellä kuviossa 6.1. Tarkastelusta on pudotettu 
vastaajat, jotka vastasivat kysymykseen ”en osaa sanoa”. 

Kuvion 6.6 tulokset ilmentävät hyvin johdonmukaisesti, että myön- 
teinen suhtautuminen vaalikoneisiin lisää niiden käyttöaktiivisuutta 
ja että välinpitämättömimmin tai kielteisimmin vaalikoneisiin suh- 
tautuvat sellaiset vastaajat, jotka eivät käytä vaalikoneita. Käyttöaktii- 
visuuden ja myönteisten mielipiteiden yhteys on mitä todennäköisim- 
min kaksisuuntainen siten, että myös myönteiset käyttökokemukset 
vahvistavat positiivista suhtautumista vaalikoneisiin. Lisäksi on mah- 
dollista, että kielteiset käyttökokemukset ovat loitontaneet joitakuita 
vaalikoneiden käytöstä. Tähän suuntaan viittaavat tulokset siitä, että 
vaalikoneita joskus käyttäneet (kuvion 6.6 ryhmä AIEM) on kahden 
väitteen kohdalla kielteisimmin suhtautuva ryhmä. Nämä väitteet kos- 
kivat vaalikoneita ajanvietteenä sekä sitä, että ne pelkistävät liiaksi po- 
litiikan asiakysymyksiä. 

Joistakin kriittisistä asenteista huolimatta yleiskuva vuoden 2019 
eduskuntavaalien vaalikoneita käyttäneiden suhtautumisesta mairitte- 
lee vaalikoneiden tekijöitä. Vaalikoneita käyttäneiden enemmistö luot- 
taa vaalikoneisiin (52 %) ja kaksi kolmesta on sitä mieltä (67 %), että eh- 
dokkaiden edustamat arvot käyvät vaalikoneista hyvin ilmi. Lähes joka 
kolmas vaalikoneita käyttäneistä oli myös sitä mieltä, että vaalikoneet 
olivat lisänneet omaa kiinnostusta äänestää eduskuntavaaleissa. Perus- 
myönteisen asennoitumisen rinnalla käyttäjät osoittautuivat myös 
terveellä tavalla kriittisiksi vaalikoneiden sisältöjä ja tuloksia kohtaan. 
Vuoden 2019 eduskuntavaalikoneita käyttäneistä kolme viidestä (61 %) 
oli täysin tai jokseenkin samaa mieltä siitä, että vaalikoneet pelkistävät 
liikaa politiikan asiakysymyksiä. Joka toinen vaalikoneita käyttäneistä 
suhtautui käyttöön lähinnä ajanvietteenä. 

Kaikkien vastaajien mielipiteitä vaalikoneista tarkasteltiin syste- 
maattisesti myös vastaajien sukupuolen, ikäryhmän, koulutustason, 
ammattiryhmän, keskusjärjestöjäsenyyden, tulotason, asuinalueen 
sekä puoluekannan mukaan. Lukuisia tuloksia ei esitetä tässä yksityis- 
kohtaisesti, vaan nyt nostetaan esiin vain joitakin keskeisiä havain- 
toja. Vastaajan nuori ikä, korkea koulutustaso ja erityisesti vihreiden 
äänestäminen olivat varsin selvästi yhteydessä siihen, että vaalikoneis- 
ta ollaan kiinnostuneita ja että niihin luotetaan. Lisäksi nämä tausta- 
tekijät liittyivät käsityksiin, joiden mukaan vaalikoneet kertovat hyvin 
sen, millaisia arvoja ehdokkaat edustavat. Iäkkäimmät valitsijat suh- 
tautuvat sitä vastoin vaalikoneisiin kielteisimmin: enemmistö heistä 
ei tunne kiinnostusta vaalikoneita kohtaan eikä pidä vaalikoneita luo- 
tettavina. Kolme neljästä 60 vuotta täyttäneestä katsoo vaalikoneiden 
olevan lähinnä ajanvietettä ja tämän ikäisistä noin joka toinen katsoo 
vaalikoneiden käytön olevan pelkkää ajanhukkaa. 

Ammattiryhmien ja tulotason mukaiset suhtautumiserot kytkeyty- 
vät iän mukaisiin eroihin. Myönteisimmin vaalikoneisiin suhtautuvat 
pienituloiset ja opiskelijat. Asuinalueiden välillä ei havaittu kovinkaan 
johdonmukaisia eroja vaalikoneisiin suhtautumisessa. Miesten ja nais- 
ten asennoitumiserot tulivat sen sijaan esiin melko systemaattisina 

mutta verraten pieninä. Naisvastaajat olivat miesvastaajia jonkin ver- 
ran todennäköisemmin samaa mieltä sellaista väitteistä, jotka asettivat 
vaalikoneiden käytön myönteiseen valoon. 


Kuvio 6.6. Suhtautuminen vaalikoneisiin niiden omakohtaisen käytön mukaan (%) 


KNYT = käytti nyt eduskuntavaaleissa TÄYSIN JOKSEEN- El — JOKSEEN- TÄYSIN 


AEM = käyttänyt aiemmin, ai SAMAA KINSAMAA OSAA — KINERI ERI 
E yee MIELTÄ MIELTÄ SANOA — MIELTÄ — MIELTÄ 
=a = J E= i=] 

dollisuudet käyttää vaalikoneita AEM EA f) 69 25 3 : o 


Vaalikoneet pelkistävät liikaa ‘NYT Hl] 70] 1942 1421 3 
politiikan asiakysymyksiä AEM | J] 28 41 16 14 0 

Vaalikoneet osoittavat hyvin, millai- jot a | | = re p a > 
sia arvoja ehdokkaat edustavat H, | HW 

Vaalikoneiden käyttäminen on KNYT EIT |S 147 4431 

Vaalikoneiden käyttötavat: nuorille 
vaalikone on suosittu työkalu 


Vuoden 2018 presidentinvaalin ja vuoden 2019 eduskuntavaalien jäl- 
keiset kyselyt sisälsivät kysymyssarjan vaalikoneiden käyttötavoista. 
Väittämäpatteristo sisälsi myös joitakin suhtautumiskysymyksiä vas- 
taajien mielipiteiden ja vastaamisen johdonmukaisuuden kontrolloi- 
miseksi. Kysymykset esitettiin vain sellaisille vastaajille, jotka sanoivat 
käyttäneensä vähintään yhtä vaalikonetta kyseisissä vaaleissa. 

Kuvio 6.7 esittelee väitteisiin saatujen vastausten kokonaisjakaumat. 
Ne tarjoavat varsin monipuolisen kuvan vaalikoneiden erilaisista 
käyttötavoista. Väittämästä ”käytin vaalikonetta löytääkseni itselle- 
ni sopivimman ehdokkaan” oli eduskuntavaalikyselyssä samaa miel- 
tä yhteensä kaksi kolmesta vaalikoneen käyttäjästä (66 %). Presiden- 
tinvaalikyselyssä osuus oli vain noin yksi kolmesta (36 %). Varsinkin 
presidentinvaalin osalta tulos on yllättävä, koska yli kolme viidestä 
vaalikoneen käyttäjästä ei sanojensa mukaan käyttänyt vaalikonetta 
löytääkseen sopivimman ehdokkaan. Eduskuntavaaleissakin tällaisia 
käyttäjiä oli yksi kolmesta (33 %). 

Havaintoa ja asian taustoja kannattaa pohtia tarkemmin. Kuten 
edellä ilmeni, useimmat vaalikoneiden käyttäjät käyttävät yksittäistä 
vaalikonetta vain kerran. Vaalikone tarjoaa kaikille käyttäjilleen tulok- 
seksi ehdokkaita ja mahdollisesti myös puolueita, joiden kannat vastaa- 
vat käyttäjän omia mielipiteitä. Listaus hyödyttää käyttäjää muullakin 
tavoin kuin vain tiedolla kärkivaihtoehdosta. Eri vaihtoehtoja koske- 
vat tiedonmuruset saattavat riittää joillekin äänestyspäätöksen tekoon, 
mutta useimmat käyttäjät hankkivat puolueista ja ehdokkaista tietoja 
muistakin lähteistä, kuten edellä esillä olleet tietolähdevertailut kertoi- 
vat. 

Muihin kuvion 6.7 väitteisiin saatujen vastausten nojalla voidaan 
päätellä, että enemmistö vaalikoneiden käyttäjistä arvostaa niiden käy- 
tön helppoutta. Molempien vaalien kyselyissä suurin osa vaalikoneita 
käyttäneistä oli samaa mieltä siitä, että ”vaalikone oli minulle nopein 

tapa hankkia tietoa vaalien ehdokkaista”. Vaivattomuus korostui edus- 
kuntavaaleissa varmaankin suuremman ehdokasmäärän vuoksi. Huo- 
mattavan suuri osa vaalikoneiden käyttäjistä näyttää myös käyttävän 
vaalikonetta nopeasti perehtymättä ehdokkaiden tarjoamiin vastaus- 
ten perusteluihin. Tällaisia käyttäjiä oli noin puolet kaikista vaali- 
koneita käyttäneistä molemmissa vaaleissa. 

Toiseenkin käyttötapaan koskevaan väitteeseen saadut vastaukset 
osoittivat, etteivät monetkaan käytä vaalikoneita hyvin perusteellises- 
ti. Kummassakin kyselyssä joka toinen vaalikonetta käyttänyt oli eri 
mieltä siitä, että olisi pyrkinyt ”...rajaamaan vaalikoneen avulla pois 
ehdokkaita, joita ei halunnut äänestää”. Tästä vaalikoneen olennais- 
ta käyttömahdollisuutta koskevasta väitteestä oli täysin samaa mieltä 
eduskuntavaaleissa joka viides (19 %) ja presidentinvaalissa joka seitse- 
mäs (14 %) käyttäjä. 

Kokonaisuudessaan havainnot kertovat, että valtaosalle vaali- 
koneiden käyttäjistä vaalikone on vain yksi tietolähde muiden joukossa 
eivätkä vaalikoneiden suositukset välttämättä ole kovinkaan ratkaise- 
via heidän äänestyspäätöksilleen. Tästä huolimatta useimmat käyttäjät 
kuitenkin luottavat vaalikoneiden tietoihin ja katsovat niiden kattavan 
hyvin keskeisiä vaalien asiakysymyksiä. Käyttötarkoitukset vaihte- 
levat: toisille vaalikoneiden käyttö on ikään kuin kevyttä ”deittailua” 
mahdollisten vaihtoehtojen parissa ja toiset ovat liikkeellä enemmän 
tositarkoituksella löytääkseen oman ehdokkaansa. Vaalikoneita tosi- 
tarkoitukseen käyttävät sanovat myös perehtyvänsä huolellisesti eh- 
dokkaiden vastausten perusteluihin. 

Käyttötapojen ja -tarkoitusten eroja tutkittiin myös käyttäjien 
sosiodemografisten taustatekijöiden mukaan eduskuntavaalien osal- 
ta. Analyysissä ilmeni, että valitsijoiden ikä on melko suoraviivaisessa 
yhteydessä moniin suhtautumis- ja käyttötapoihin. Mitä nuoremmasta 
käyttäjästä on kyse, sitä todennäköisemmin hän rajaa vaalikoneella eh- 
dokkaita, joita ei halua äänestää, ja käyttää vaalikonetta nimenomaan 
löytääkseen itselleen sopivimman ehdokkaan. Nuoret käyttäjät arvos- 
tavat niin ikään muita ikäryhmiä huomattavasti enemmän vaalikonei- 


SAMI BorG & KARI KOLJONEN 165 


Käyttöliittymä vaaleihin 


den nopeutta tiedonhankinnassa. Nopeus ei kuitenkaan välttämättä 
tarkoita pintapuolista käyttöä, vaan tehokasta käyttöliittymää vaalei- 
hin. Alle 40-vuotiaista vaalikoneiden käyttäjistä noin kaksi kolmesta 
sanoi perehtyneensä vuoden 2019 eduskuntavaaleissa huolellisesti eh- 
dokkaiden vastausten perusteluihin. 

Kuvio 6.7. Vaalikoneet eduskuntavaaleissa — suhtautuminen 
väittämiin (vaalikonetta käyttäneistä, %) 


TÄYSIN JOKSEEN- EI JOKSEEN- TÄYSIN 
SAMAA KINSAMAA OSAA — KINERI ERI 
MIELTÄ MIELTÄ SANOA MIELTÄ MIELTÄ 
= == = = 
hx vaalikonetta löytääkseni itselleni sopivimman ehdokkaan" 


Kaikki i 2541 1 2112 


"Vastasin vain vaalikoneen vaihtoehtoihin tutustumatta juurikaan 
ehdokkaiden antamiin perusteluihin" (8-2) 


Kaikki EP 16 31 1 32 19 
"Perehdyin huolella myös ehdokkaiden vastausten perusteluihin" (8-3) 


Kaikki | 18 33 1 30 17 


"Pyrin rajaamaan vaalikoneen avulla pois ehdokkaita, joita en ha- 
lunnut äänestää" (8-4) 


Kaikki | [19 29 5 2423 
"Vaalikone kattoi hyvin vaalien keskeiset asiakysymykset" (8-5) 


PA 


Kaikki EE [I 1048 7 26 10 


"Vaalikoneen sisältämät tiedot olivat luotettavia" (8-6) 


Kaikki lll====1 ja 7 4225 


"Vaalikone oli minulle nopein tapa hankkia tietoa vaalien ehdok- 
kaista" (8-8) 


Kaikki III [aa 27 43 2 17 

"Vaalikoneen käyttö innosti minua käymään äänestämässä" (8-9) 


Kaikki ES] Jasu 8 16 6 2644 


"Vaalikoneen antamat ehdokassuositukset eivät vaikuttaneet äänes- 
tyspäätökseeni" (8-10) 


Kaikki ET] [I 35 23 3 28 


"Kävin vaalikoneella mielenkiinnosta, mutta en antanut sen anta- 
malle tulokselle mitään merkitystä" (8-11) 


Kaikki === 26 28 2 29 15 


PA 
= 


"Keskustelin vaalikoneen tuloksista ystävien tai tuttavien kanssa" (8-12) 


Kaikki EE EE 18 40 2 13 26 
0 25 50 75 100 

Suhtautumis- ja käyttötavat osoittavat vaalikoneet 
sekä tiedon oikopoluksi että viihteeksi 


Tähän mennessä tehdyt havainnot viittaavat siihen, että suomalainen 
valitsijakunta käyttää vaalikoneita ja suhtautuu niihin hyvin vaihtele- 
vista lähtökohdista. Monille aktiivikansalaisille vaalien puolue- ja eh- 
dokasvalinnat eivät välttämättä tuota suuria vaikeuksia, varsinkin jos 
heillä on vakiintunut puoluekanta ja vakiehdokas, jota äänestää vaa- 
leissa, ja jos he ovat ainakin suhteellisen tyytyväisiä puolueensa ja eh- 
dokkaansa toimintaan. Tällaisessa tilanteessa vaalikoneen käytölle ei 
ole suurta tarvetta. Vuoden 2018 presidentinvaali käy esimerkiksi tästä. 

Vaalikoneita voi käyttää vailla suurta tarvetta oman puolueen ja 
ehdokkaan löytämiseen tai vaihtamiseen. Moni pitänee hyödyllisenä 
mahdollisuutta varmistaa vaalikoneista ennalta kaavailemansa ehdok- 
kaan kantoja vaalien keskeisiin asiakysymyksiin. Samalla voi tutustua 
helposti ehdokkaiden kantojen perusteluihin tai tehdä johtopäätöksen- 
sä siitä, että kantoja ei ole perusteltu lainkaan tai niitä on selitetty ta- 
valla, joka ei vakuuta. 

Vuoden 2019 eduskuntavaaleissa vaalikoneita käyttäneiden suh- 
tautumis- ja käyttötapoja analysoitiin vielä tarkastelemalla edellä esi- 
tetyn kuvion 6.7 väitteiden keskinäisiä riippuvuuksia. Taulukon 6.2 
riveillä väitteet on numeroitu yhdestä seitsemään. Numerot osoitta- 
vat väitteiden sijainnin taulukon sarakkeilla. Tulokset koskevat jota- 
kin vaalikonetta eduskuntavaaleissa käyttäneitä ja kunkin kertoimen 
laskennasta on pudotettu pois vaihtoehdon ”en osaa sanoa” valinneet 
vastaajat. Tulkinnassa pitää kiinnittää tarkasti huomiota siihen, mihin 
suuntaan väite on esitetty (esimerkiksi myönteinen tai kielteinen suh- 
tautuminen). 

Taulukko 6.2. Suhtautumis- ja käyttötapojen keskinäiset 
korrelaatiot (Eduskuntavaaliaineisto 2019)? 


1 2 3 4 5 6 


1 Käytin vaalikonetta löytääkseni itselleni sopivimman 
ehdokkaan 


2 Vastasin vain vaalikoneen vaihtoehtoihin tutustumatta — -,20** 
juurikaan ehdokkaan antamiin perusteluihin 


3 Perehdyin huolella myös ehd. vastausten perusteluihin — ,37** -,66** 


4 Pyrin rajaamaan vaalik. avulla pois ehd., joita en hal. 38% 14% 28% 
äänestää 


5 Vaalikone kattoi hyvin vaalien keskeiset asiakysymykset ,26** -,02 ,16** ,19** 
6 Vaalikoneen sisältämät tiedot olivat luotettavia 38** -14** 26% 20% ,54** 


7 Vaalikone oli minulle nopein tapa hankkia tietoa vaalien ,64** -24** ,35* ,36* ,33*% ,47* 
ehd. 


a Korrelaatiokerroin on Kendallin tau-b. Kahdella tähdellä merkityt korrelaatiot ovat poikkeavat 
tilastollisesti merkitsevästi nollasta yhden prosentin riskitasolla (kaksisuuntainen testaus). Kysymykset 
esitettiin vain vaalikoneita kayttaneille ja analyysista rajattiin pois vastaajat, jotka olivat vastanneet "en 
osaa sanoa”. Muuttujat 1-7 oli koodattu siten, että suurimmat arvot kuvaavat samaa mieltä olemista 
väittämän kanssa. Painottamaton vastaajamäärä: n=720. 


Taulukon 6.2 ensimmäinen korrelaatiokerroinsarake (sarake 1) osoit- 
taa, että vaalikoneita ehdokkaan löytämiseksi käyttävät suhtautuvat 
vaalikoneisiin johdonmukaisesti. Tositarkoituksella vaalikoneita käyt- 
tävät eivät useinkaan jätä tutustumatta ehdokkaiden perusteluihin, ja 
he pyrkivät rajaamaan pois ehdokkaita. Tavallisesti tällaiset käyttäjät 
myös luottavat vaalikoneisiin ja ovat tyytyväisiä niiden kysymyssisal- 
töjen kattavuuteen. 

Taulukon muut korrelaatiosarakkeet kertovat suuressa määrin 
samansuuntaisia tuloksia väitteiden keskinäisriippuvuuksista. Luot- 
tamus vaalikoneisiin näyttää kytkeytyvän paljolti siihen, että vaali- 
koneiden kysymysten aihealueita pidetään riittävän kattavina. Lisäksi 
seitsemäs väite vaalikoneista nopeana tiedonhankintatapana korreloi- 
tuu jopa yllättävän voimakkaasti ensimmäisen väitteen kanssa, joka 
koskee vaalikoneen käyttöä itselle sopivimman ehdokkaan löytämisek- 

si. Tulos saattaa viitata valitsijatyyppiin, joka hyödyntää vaalikoneita 
tiedon oikotienä minimoiden niillä tiedonhankinnan vaivaa vaaleissa. 

Kaikille käyttäjille vaalikoneiden tarjoamat tiedot eivät kuitenkaan 
välttämättä tuo helpotusta päätöksentekoon. Tämä käy hyvin ilmi ku- 
viosta 6.8, jossa esitetään lopuksi yleisluontoiset tulokset siitä, kuinka 
paljon vaalikoneita käyttäneet vastaajat katsoivat vaalikoneiden hel- 
pottaneen tai vaikeuttaneen heidän äänestyspäätöksiään. Missä mää- 
rin vaalikoneet auttoivat vastaajia löytämään oman ehdokkaan vuoden 
2019 eduskuntavaaleissa? Jotakin vaalikonetta käyttäneiden tyypillisin 
vastaus oli ”ei kovinkaan paljon” (40 %). Vaalikoneista katsoi saaneensa 
apua erittäin paljon kahdeksan prosenttia ja melko paljon 32 prosenttia 
vastaajista. Käyttäjistä siis kaksi viidestä katsoi saaneensa vaalikoneista 
apua oman kansanedustajaehdokkaan valintaan. 

Tulos on melko hyvin linjassa sen tiedon kanssa, että noin joka 
seitsemäs vaalikoneiden käyttäjä ajatteli vaalikoneiden myös vaikeut- 
taneen oman ehdokkaan löytymistä. Tosin vain kaksi prosenttia vaali- 
koneiden käyttäjistä raportoi tällaista haittaa olleen erittäin paljon. 
Melkein puolet käyttäjistä arvioi, että vaalikoneet eivät olleet vaikeut- 
taneet oman ehdokkaan löytymistä lainkaan. Taustatarkasteluna tut- 
kittiin myös sitä, kuinka suuri osa käyttäjistä sanoi vaalikoneiden sekä 
vaikeuttaneen että helpottaneen ehdokkaan löytymistä vähintään mel- 
ko paljon. Tällaisia löytyi eduskuntavaalikyselyssä yhdeksän prosenttia 
kaikista vaalikoneita käyttäneistä. 


Kuvio 6.8. Missä määrin vaalikoneet auttoivat ja missä määrin vaikeuttivat oman 
ehdokkaan löytämistä eduskuntavaaleissa (vaalikonetta käyttäneistä, %) 


ERITTÄIN MELKO EIOSAA EIKOVINK. EIVÄT 
PALJON PALJON SANOA PALJON LAINKAAN 


= J = =a 
Auttoivat [jän] |EENNNNN 8 32 1 4020 
Vaikeuttivat [EN [=== = I——=Hu 12 2 3746 


0 25 50 75 100 

Vaalikoneiden tuomaa apua tarkasteltiin myös sosiodemografisten 
taustatekijöiden mukaan. Tulokset olivat odotettuja, ja ne noudattivat 
samaa yleiskuvaa kuin havainnot positiivisesta suhtautumisesta vaali- 
koneisiin ja niiden käyttöön. Alle 30-vuotiaista nuorista enemmistö 
katsoi saaneensa vaalikoneista joko erittäin paljon (16 %) tai melko pal- 
jon (48 %) apua oman ehdokkaan löytämiseen. Myös 30-39-vuotiaista 
melkein joka toinen arvioi, että vaalikoneista oli ollut apua ehdokkaan 
valinnassa erittäin tai melko paljon. Muissa ikäryhmissä suurin osa 
vastaajista vastasi joko “ei kovinkaan paljon” tai ei lainkaan”. 

Muiden taustatekijöiden mukaiset tulokset viittaavat siihen, että 
vaalikoneet voivat aktivoida väestöryhmiä, joiden yhteiskunnallinen 
aktiivisuus on yleensä keskimääräistä vähäisempää. Nuorten lisäksi 
vaalikoneista saatua apua kiittivät muita useammin matalimmin kou- 
lutetut, opiskelijat ja työttömät sekä pienituloisimmat. Näissä ryhmissä 
vaalikoneiden suhteellinen merkitys ehdokasvalintaan on keskimää- 
räistä suurempaa, koska ryhmiin kuuluvat eivät pääsääntöisesti seuraa 
muita vaaliviestinnän kanavia yhtä aktiivisesti kuin muut kansalaiset. 


Asiaa vai ajanhukkaa? 


Kaikkiaan vaalikoneiden näkyvyys ja käyttöaste ovat Suomessa kor- 
kealla tasolla ja niiden merkitys vaalien tietolähteenä on kasvanut 
tasaisesti eri ikäryhmissä (kuvio 2.3). Tutkimusaineistossamme vuo- 
den 2019 eduskuntavaaleista useampi kuin kaksi kolmesta vastaajas- 
ta oli käyttänyt vähintään yhtä vaalikonetta. Sitä vastoin vuoden 2018 
presidentinvaalissa vaalikonetarjonta ja niiden käyttö oli selvästi vä- 
häisempää; harvempi kuin kaksi viidestä oli käyttänyt vaalikonetta. 
Todennäköisesti tämä johtui siitä, että Sauli Niinistö oli vaalissa niin 
ylivoimainen. 

Vaalikoneiden käytön ja niihin suhtautumisen päälinjat ovat 
väestöryhmittäin melko selväpiirteisiä. Vaalikoneet kiinnostavat naisia 
hieman enemmän kuin miehiä. Nuorimmille valitsijoille vaalikoneista 

on jo muodostunut itsestään selvä käyttöliittymä vaaleissa tarjolla ole- 
viin vaihtoehtoihin. Heille vaalikoneiden suhteellinen merkitys vaalien 
seuraamisessa on ollut jo pitkään suurempi kuin muiden tietolähtei- 
den, ja merkitys näyttää olevan vieläkin kasvamassa. Ylipäänsä nuoret 
seuraavat vaaleja huomattavasti enemmän internetin välityksellä kuin 
heitä vanhemmat äänioikeutetut. Koko valitsijakunnassa vaalikoneet 
eivät vielä ole ohittaneet television ja sanomalehtien merkitystä vaalien 
tietolähteenä. 

Vaalikoneisiin suhtautumisesta tehdyt havainnot viittaavat siihen, 
että käyttötavat vaihtelevat paljon. Politiikasta kiinnostuneimmat 
varmistavat vaalikoneilla puoluettaan ja ehdokasvalintaansa. Monil- 
le vaalikoneet ovat kiinnostavaa ajanvietettä, vaikka ehdokas olisikin 
jo tiedossa. Toisille vaalikoneet taas ovat ehdottoman tärkeä työkalu 
oman ehdokkaan löytämiseksi, jolloin käytön tavoitteet kytkeytyvät 
selvemmin myös äänestysvalintojen puntarointiin. 

Tutkimustulokset vahvistivat laajasti aikaisempia havaintoja siitä, 
että vaalikoneiden käyttö ja suhtautuminen niihin riippuvat valitsi- 
joiden iästä ja koulutustasosta. Nuorimmat ja korkeimmin koulute- 
tut käyttävät vaalikoneita eniten ja suhtautuvat niihin pääsääntöisesti 
myönteisimmin. Korkeasti koulutettujen ja politiikasta kiinnostunei- 
den vaalikoneiden käyttäjien osalta voitaneen olettaa, että suurin osa 
heistä kävisi äänestämässä vaaleissa ilman vaalikoneiden käyttöä. 
Nuorten käyttäjien joukossa lienee kuitenkin sellaisia valitsijoita, jotka 
täyttävät tämän kirjan johdantoluvussa esitellyn mobilisaatiohypotee- 
sin kriteerit. Sen mukaan internet ja myös sen vaalikoneet voivat ak- 
tivoida nuoria vaaliuurnille tasoittaen eri sosiaaliryhmiin kuuluvien 
välisiä digitaalisia kuiluja. Vaalikoneiden vaikutuksia äänestämiseen 
käsitellään tarkemmin seuraavassa luvussa. 

Useimmat iäkkäimmät suomalaiset sen sijaan vieroksuvat vaali- 
koneita ja pitävät niiden käyttöä jopa ajanhukkana. Väestöryhmien 
tarve käyttää vaalikoneita todellakin vaihtelee paljon. Ikääntyneim- 
mät valitsijat ovat puoluekannoiltaan vakiintuneimpia, ja heille riittää 
ehdokasvalinnan tekemiseksi perinteisten medioiden, varsinkin tele- 

vision ja sanomalehtien, tarjonta vaalikeskusteluineen ja -juttuineen. 
Voidaan sanoa, että 2010-luvun loppuun mennessä vaalikoneet ovat 
saavuttaneet tukevan jalansijan suomalaisen median palvelutarjonnas- 
sa ja äänioikeutettujen apuvälineenä vaalien äänestyspäätöksiin. 

7 
Vaalikoneiden vaikutukset 
äänestyspäätöksiin 


Vaalikoneiden vaikutusta vaaleissa äänestämiseen on mahdollista ana- 
lysoida Suomessa erityisesti kolmesta näkökulmasta. Suomalaisessa 
vaalijärjestelmässä äänestyspäätökset koskevat puoluetta, ehdokasta 
sekä osallistumista vaaleihin, ja vaalikoneilla voi olla vaikutusta näihin 
kaikkiin. Mainitut äänestyspäätöksen elementit ovat jossakin määrin 
toisistaan erillisiä, mutta ne myös kytkeytyvät melko kiinteästi toi- 
siinsa. Kuten edellisessä luvussa havaittiin, äänestämättä jättäminen 
ei välttämättä tarkoita, etteikö valitsija olisi harkinnut vaaleissa tarjol- 
la olevia puolue- ja ehdokasvaihtoehtoja ennen vaaleja. Kaksi viidestä 
äänestämättä jättäneestä oli käynyt vaalikoneella ennen vuoden 2019 
eduskuntavaaleja. Äänioikeuttaan käyttävälle puolue voi puolestaan 
olla selvillä hyvissä ajoin, mutta ehdokkaan hän saattaa valita vasta 
lähempänä vaaleja. Jos taas ehdokasvalinta on varma hyvin aikaisin, 
silloin puoluevalintakin on väistämättä selvillä. 

Tässä luvussa vaalikoneiden vaikutusta äänestämiseen tutkitaan 
erikseen puoluevalinnan, ehdokasvalinnan ja äänestysaktiivisuuden 
kannalta. Havainnot perustuvat enimmäkseen vuoden 2019 eduskunta- 
vaaleihin ja kyselyvastaajien raportoimiin tietoihin. Emme analysoi 
yksityiskohtaisesti vaalikoneiden laadullisia vaikutuksia esimerkiksi 
siitä näkökulmasta, miten vaalikoneet ovat auttaneet valitsijoita teke- 
mään tietoon pohjautuvia, rationaalisia äänestyspäätöksiä. Aikaisempi 
kotimainen tutkimus on osoittanut, että vaalikoneiden käytöstä osoi- 

tettavissa oleva rationalisoiva vaikutus valitsijoiden äänestyspäätöksiin 
jää verraten pieneksi (Ruusuvirta 2012, 36). Tämä johtuu esimerkiksi 
siitä, että suomalaisessa vaalijärjestelmässä ehdokkaan vaalikonevas- 
tausten ja hänen puolueensa vaalitavoitteiden vertailu on ylipäänsä 
melko vaikeaa, eivätkä ehdokasvaalikoneet juurikaan helpota tilannet- 
ta. Kaikkien yksittäisen puolueen ehdokkaiden vaalikonevastausten 
perusteella vaalikoneisiin voidaan kyllä luoda laskennallinen puolue- 
profiili, johon yksittäisen ehdokkaan vastauksia on mahdollista verra- 
ta. Tämä ei kuitenkaan ole sama kuin se, että vaalikoneen käyttäjä voisi 
verrata yksittäisen ehdokkaan vastauksia puolueen viralliseen tavoite- 
asetteluun. 

Myös demokratian ja edustuksellisuuden toteutumisen näkökul- 
masta vaalikoneiden käyttö on niin ikään varsin moniaineksista. 
Mahdollisimman suuri näkemysvastaavuus yksittäisen ehdokkaan 
kanssa takaa ainakin periaatteessa vahvan mielipide-edustavuuden 
vaalikoneen käyttäjän kannalta, ja yleensä vaalikoneet tarjoavat riit- 
tävästi myös henkilöedustavuuden toteutumisen kannalta olennaista 
taustainformaatiota ehdokkaista (esimerkiksi ikä, sukupuoli ja kou- 
lutus). Itsestään selvää on, että vaalikoneiden tarjoama tiedot äänes- 
tyspäätöksen tueksi sopivat enemmän asia- ja ehdokaspainotteiseen 
äänestämiseen kuin puolueen merkitystä korostavaan äänestämiseen. 

Nyt toteutettava vaalikoneiden mahdollisten vaikutusten analyysi 
on pääosin kartoittava. Olemme enemmän kiinnostuneita siitä, kuinka 
suureksi kyselyvastaajat karkeasti ottaen arvioivat vaalikoneiden vai- 
kutuksen omaan toimintaansa ja millaiseksi vaalikoneiden merkitys 
asemoituu suhteessa muihin valintojen taustatekijöihin. 

Kyselyvastauksia tulkittaessa pitää ottaa huomioon, että jotkut 
vastaajat saattavat antaa toimintansa vaikuttimista todellisuudesta 
poikkeavan kuvan, varsinkin jos sellainen vastaus on sosiaalisesti hy- 
väksyttävämpi. Tutkimuksissa viitataan tässä yhteydessä usein myös 
niin sanottuun third person -efektiin, jonka mukaan ihmiset sanovat 
haastatteluissa viestinnän vaikuttavan enemmän muihin kuin heihin 
itseensä. Mainittu ilmiö tunnetaan yleisesti viestinnän tutkimuksessa, 

ja siitä on näyttöä vaalikampanjakontekstissa (Meirick 2014). Suomes- 
sa siitä on vaalien yhteydessä näyttöä esimerkiksi presidentinvaaleista, 
joiden jälkeen tehdyissä kyselyissä valitsijat ovat sanoneet kannatus- 
mittausten vaikuttaneen enemmän muiden kuin heidän omaan eh- 
dokasvalintaansa (Borg 1994). Seuraavassa vaalikoneiden vaikutuksia 
tutkitaan kuitenkin siis vain siltä osin, miten kyselyvastaajat sanoivat 
vaalikoneiden vaikuttaneen heidän omiin päätöksiinsä. Vaalikoneiden 
tarjoama asiatieto ei välttämättä ole luonteeltaan sellaista informaatio- 
ta, joiden vaikutusta omiin äänestyspäätöksiinsä kyselyvastaajat ha- 
luaisivat vähätellä. 


Yleiset edellytykset vaalikoneiden 
vaikuttavuudelle ovat olemassa 


Edellisissä luvuissa on tullut esiin useita tekijöitä, jotka lisäävät vaali- 
koneiden vaikutuspotentiaalia kansalaisten äänestyspäätöksiin. Luvus- 
sa 2 esiteltiin yleisen tason selityksiä, miksi vaalikoneilla on merkittävä 
asema juuri Suomessa ja suomalaisessa vaalijärjestelmässä. Tärkeiksi 
syiksi havaittiin suomalaisten aktiivinen internetin käyttö, vaaliemme 
ja vaalikoneidemme ehdokaskeskeisyys sekä se, että Suomessa vaali- 
koneet ovat vakiintuneet jo varhain keskeisimpien medioiden palve- 
luiksi. 

Myös vuoden 2019 eduskuntavaaleissa oli tarjolla runsaasti vaali- 
koneita, ja ehdokkaat osallistuivat aktiivisesti etenkin keskeisten 
medioiden vaalikoneisiin. Huomattavimmat mediat vaalikoneiden 
tekijöinä ja tarjoajina on tietenkin sinänsä asetelma, joka luo hyviä 
edellytyksiä vaalikoneiden vaikutuksille. Suomalaiset luottavat tiedo- 
tusvälineisiin instituutiona kohtuullisen paljon (Bäck, Kestilä-Kekko- 
nen & Söderlund 2016), ja kansainvälisesti verraten he myös luottavat 
paljon seuraamiinsa uutisiin (Uutismedia 2019). Edellisen luvun tulos- 
ten mukaan vaalikoneita käyttäneistä suomalaisista äänioikeutetuista 

noin joka toinen sanoi pitävänsä myös vaalikoneita yleensä ottaen luo- 
tettavina. 

Suomalaiset käyttävät vaalikoneita yhä enemmän. Vuoden 2019 
eduskuntavaaleissa useampi kuin joka toinen äänioikeutettu oli käyttä- 
nyt vähintään yhtä vaalikonetta. Lisäksi vaalikoneiden tiedot ovat esil- 
lä mediassa, ja ihmiset keskustelevat niistä. Vuoden 2019 eduskunta- 
vaalikyselyn mukaan vaalikoneita käyttäneistä kolme viidestä (60 %) 
sanoi keskustelleensa vaalikoneiden tuloksista ystäviensä ja tuttaviensa 
kanssa. 

Vaalikoneiden mahdollinen vaikutus riippuu kuitenkin paljon siitä, 
millainen vaali on kyseessä. Kuten edellä kävi ilmi, tulokseltaan hyvin 
ennakoitavissa oleva, yllätyksetön presidentinvaali ei innostanut edes 
kaikkia keskeisiä medioita tekemään vaalikoneita — eikä kansalaisia 
käyttämään niitä läheskään siinä mitassa kuin tulokseltaan tasaiseksi 
ennakoidut eduskuntavaalit. 

Vaalikoneiden kausaalisista vaikutusmekanismeista äänestämiseen 
ei ole saatu kovinkaan systemaattista näyttöä alan kansainvälisissä 
tutkimuksissa (van der Linden & Vowles 2017, 5). On silti luonnollista 
olettaa, että niiden vaikutuspotentiaali vaihtelee paljon eri käyttäjä- 
ryhmissä. Vaikutuksille altteimpia lienevät sellaisiin ryhmiin kuulu- 
vat, joiden puoluekantojen vakiintuneisuus ja ehdokastuntemus ovat 
keskimääräistä vähäisempiä ja joille vaalikoneet ovat suhteellisesti 
tärkeämpiä tietolähteitä kuin valitsijoille keskimäärin. Demokratiain- 
dikaattoreiden mukaan suomalaisten kiinnittyminen puolueisiin on 
heikentynyt ja liikkuvien äänestäjien määrä kasvanut viime vuosikym- 
menien aikana (ks. vaalitutkimus.fi ja myös Isotalo, Järvi, von Schoultz 
& Söderlund 2019). Näkökulma on otettu huomioon myös aiemmissa 
kotimaisissa vaalikonetutkimuksissa (Ruusuvirta 2012, 24). Käyttä- 
järyhmistä voidaan olettaa, että vaalikoneet vaikuttavat suhteellises- 
ti eniten nuorten ja muiden keskimääräistä heikommin politiikkaan 
kiinnittyneiden äänestyspäätöksiin, mikäli he käyttävät vaalikoneita. 
Lisäksi voidaan olettaa, että tällaisia vaikutuksia esiintyy enemmän 
kuin aiemmin, koska vaalikoneiden käyttö on yleistynyt. 

Vaalikoneet lisäävät kiinnostusta 
äänestämiseen, mutta vaikutusta 
äänestysprosenttiin on vaikeaa arvioida 


Millaista vaikutuksia vaalikoneilla on päätökseen lähteä äänestämään 
tai jättää äänestämättä? Vaalikoneet tuskin vaikuttavat tähän suoraan 
esimerkiksi lisäämällä käyttäjän velvollisuudentunnetta käyttää ääni- 
oikeuttaan. Tietenkin vaalikoneet ja niitä koskeva julkisuus on yksi 
keino herättää yleistä kiinnostusta vaaleja ja äänestämistä kohtaan. 
Vaalikoneen käyttö helpottaa puolueen ja ehdokkaan valintaa, mikä 
puolestaan voi helpottaa äänestämään lähtöä. Koska vaikeudet vali- 
ta puoluetta ja ehdokasta on tutkimuksissa havaittu tyypillisimmiksi 
nuorten valitsijoiden äänestämättä jättämisen perusteluiksi (esim. Borg 
2008), voi vaalikone parhaimmillaan olla juuri oikea työkalu valinnan- 
vaikeuksien paikkaamiseen. 

Ulkomaisissa tutkimuksissa vaalikoneiden käytön on arvioitu ko- 
hottaneen joidenkin väestöryhmien äänestysprosentteja korkeintaan 
muutamilla prosenttiyksiköillä (Gemenis & Rosema 2014). Vuoden 
2019 eduskuntavaalien jälkeen koottu otoskysely osoittaa tässä mielessä 
odotetusti, että vaalikoneet lisäsivät joidenkin valitsijoiden kiinnostus- 
ta osallistua vaaleihin. Asia oli alustavasti esillä jo edellisessä luvussa, 
ja nyt asiaa tarkennetaan väestöryhmittäin. Kuvio 7.1 kertoo vastaajien 
sosiodemografisen taustan mukaan suhtautumisen väittämään ”vaali- 
koneet lisäsivät kiinnostustani äänestää eduskuntavaaleissa”. Kaikis- 
ta kyselyn vastaajista väitteestä oli täysin tai jokseenkin samaa mieltä 
joka neljäs (25 %) ja vaalikoneita käyttäneistä lähes joka kolmas (31 %). 
Alle 30-vuotiaista väitteestä oli samaa mieltä joka toinen (52 %) ja 
30-39-vuotiaista joka kolmas (33 %). Väitteeseen yhtyvien osuus laski 
tasaisesti kohti vanhimpia ikäryhmiä päätyen vain seitsemään prosent- 
tiin 70 vuotta täyttäneiden valitsijoiden joukossa. Nämä havainnot tu- 
kevat ainakin alustavasti mobilisaatiohypoteesiä, jonka mukaan vaali- 
koneilla olisi vaalien valitsijakuntaan itsenäistä, aktivoivaa vaikutusta. 

Muiden taustatekijöiden mukaisissa tarkasteluissa ryhmien väli- 
set erot olivat selvästi pienempiä. Sukupuolten väliset erot olivat kiin- 
nostavasti erisuuntaisia kuin aiemmissa tarkasteluissa, joissa naisten 
havaittiin käyttävän miehiä enemmän vaalikoneita ja suhtautuvan 
niihin hieman miehiä myönteisemmin. Nyt miesten joukosta löytyi 
enemmän sellaisia vastaajia, jotka katsoivat vaalikoneiden lisänneen 
heidän kiinnostustaan vaaleissa äänestämiseen. Koulutustason mukai- 
sista ryhmistä eniten kiinnostuksen lisääntymistä vaalikoneiden vai- 
kutuksesta raportoivat vähiten koulutetut vastaajat. Ammattiryhmien 
ja tulotason mukaisissa tuloksissa esiin nousivat puolestaan opiskelijat 
ja pienituloisimmat. Koulutustason ja ammattiryhmien mukaiset tu- 
lokset viittaavat vaalikoneiden mobilisoivaan ja väestöryhmien kiin- 
nostuseroja tasoittavaan vaikutukseen. Eri asuinalueiden ja asuin- 
seututyyppien välillä ei havaittu isoja eroja. Maaseutumaisilla alueilla 
asuvat sanoivat harvimmin, että vaalikoneet olisivat lisänneet heidän 
kiinnostustaan osallistua vaaleihin. 

Väittämä osallistumiskiinnostuksen lisääntymisestä vaalikonei- 
den vuoksi ei sisältänyt rajauksia sen suhteen, oliko vastaaja käyttänyt 
itse vaalikoneita vai oliko hän saanut tietoa vaalikoneiden sisältämästä 
informaatiosta muulla tavalla. Toinen äänestämässä käyntiä koskeva, 
vaalikoneiden vaikutuksiin liittyvä väite esitettiin pelkästään vuoden 
2019 eduskuntavaaleissa vaalikoneita käyttäneille vastaajille. Väittämä 
kuului seuraavasti: ”vaalikoneen käyttö innosti minua käymään äänes- 
tämässä”. Eri käyttäjäryhmien vastausjakaumat siihen on esitetty ku- 
viossa 7.2. 

Kuviosta 7.2 havaittavat ryhmien väliset erot vaalikoneiden käytön 
innostavasta vaikutuksesta muistuttavat varsin paljon kuvion 7.1 tieto- 
ja siitä, miten vaalikoneet olivat lisänneet ryhmien kaikkien vastaajien 
kiinnostusta äänestää vuoden 2019 eduskuntavaaleissa. Ikäryhmien 
väliset erot ovat nyt jopa hieman suurempia. Nuorimpaan ikäryhmään 
kuuluvista vaalikoneen käyttäjistä lähes kolme viidestä (59 %) katsoo 
vaalikoneen käytön innostaneen vaaliuurnille, kun taas iäkkäimpien 
vaalikoneen käyttäjien joukossa osuus on vain kolme prosenttia. Kou- 

lutustason ja ammattiryhmien erot ovat hyvin samanlaisia kuin edellä 
kuviossa 7.1. 

Ammatillisen keskusjärjestöjäsenyyden mukaiset tulokset ovat 
sikäli kiinnostavia, että vaalikoneiden käyttäjistä etenkin SAK:hon 
kuuluvat vastaajat sanoivat vaalikoneen käytön innostaneen hei- 
tä äänioikeuden käyttöön. Eri puolueista eniten vaalikoneiden käy- 
tön innostavaa vaikutusta raportoivat perussuomalaisten kannattajat 
(36 %). Kaikista vaalikoneita käyttäneistä väittämästä oli täysin samaa 
mieltä kahdeksan ja jokseenkin samaa mieltä 16 prosenttia, eli noin 
joka neljäs yhtyi väittämään. 

Alle 30-vuotiaiden joukossa lähes joka neljäs (23 %) oli väittämästä 
täysin samaa mieltä. Tämän pohjalta olisi houkuttelevaa päätellä, että 
vaalikoneilla olisi voinut olla jopa paljon itsenäistä, nuorten äänestä- 
mässä käyntiä aktivoivaa vaikutusta. Näin saattaa olla, mutta asian 
täsmällinen osoittaminen on hyvin vaikeaa, koska muita mahdollisia 
aktivoitumistekijöitä ei ole mahdollista kontrolloida kovinkaan uskot- 
tavasti. Joissakin vaaleissa saattaa esimerkiksi olla tarjolla tavanomais- 
ta enemmän nuoria kiinnostavia ehdokkaita ja teemoja. Näiden ja 
muidenkin mahdollisten aktivoitumistekijöiden tunnistaminen sekä 
yhtäaikainen analysointi olisi hyvin hankalaa. Siksi myös vaalikonei- 
den mahdollisen aktivoivan vaikutuksen osalta on tyydyttävä suuntaa 
antaviin päätelmiin. 

Kuvio 7.1. Vaalikoneet lisäsivät kiinnostustani äänestää eduskuntavaaleissa (%) 

Kuvio 7.2. Vaalikoneen käyttö innosti minua käymään äänestämässä (%) 

Tässä yhteydessä kannattaa viitata yleisten vaaliemme äänestysprosent- 
teihin ja viimeaikaisiin rekisteritietoihin nuorten äänestysprosenteista 
eduskuntavaaleissa. Jos vaalikoneilla on ollut merkittävää aktivoivaa 
vaikutusta nuorten äänestämiseen, asian olisi pitänyt näkyä nuorten 
äänestysprosenteissa viimeistään 2010-luvulla, jolloin vaalikoneiden 
yleinen käyttöaste on noussut korkeimmaksi. Havainnot nuorimpien 
ikäryhmien äänestysprosenteista vuosien 2015 ja 2019 eduskunta- 
vaaleissa viittaavat siihen, että tämä päätelmä saattaisi pitää paikkansa. 
Yli miljoona äänioikeutettua sisältävään äänestysalueaineistoon perus- 
tuvat rekisteritiedot kertovat, että vuoden 2015 vaaleissa 18—-24-vuotiai- 
den äänestysprosentti oli noin 47 prosenttia ja 25-34-vuotiaiden noin 
58 prosenttia (Wass & Borg 2016, 184). Vastaavat luvut olivat vuoden 
2019 vaaleissa 55 prosenttia ja 63 prosenttia. Kaikkien kotimaan ääni- 
oikeutettujen äänestysprosentti nousi vuodesta 2015 vuoteen 2019 kaksi 
prosenttiyksikköä (70,1 % > 72,1 %) mutta nuorimpien äänioikeutettu- 
jen äänestysaktiivisuus nousi siis merkittävästi enemmän. 18-24-vuo- 
tiailla nousua oli noin kahdeksan prosenttiyksikköä ja 25—34-vuotiailla 
noin viisi prosenttiyksikköä. 

Nuorten äänestysaktiivisuuden huomattava kohoaminen liittynee 
vuoden 2019 eduskuntavaaleissa erityisen paljon esillä olleeseen ilmas- 
tonmuutosteemaan, joka oli etenkin nuorille tärkeä. Ilmasto oli hallit- 
seva teema esimerkiksi Ylen ja Helsingin Sanomien vaalikoneissa (Lei- 
nonen 2019; Tiihonen & Vaden 2019). Näin suosituimmat vaalikoneet 
vastasivat merkityksellisellä tavalla aktiivisimman käyttäjäryhmänsä 
asiakysymystoiveisiin. 

Vaalikoneilla oli siis vuoden 2019 eduskuntavaaleissa merkittävää 
aktivoivaa vaikutusta useiden käyttäjiensä äänestämässä käyntiin, 
mutta on mahdotonta arvioida tarkasti, kuinka suurta itsenäistä vai- 
kutusta vaalikoneilla oli äänestysaktiivisuuteen ja äänestysprosentin 
nousuun. Havaittu varsin suuri äänestysaktiivisuuden nousu nuor- 
ten ikäryhmissä ei viittaa siihen, että vaalikoneet olisivat lisänneet 
ainoastaan koulutetuimpien ja politiikasta kiinnostuneimpien nuorten 
äänestysintoa. Toisaalta tuntuu luonnolliselta ajatella, että vaalikoneita 

käyttäneet mutta äänestämättä jättäneet nuoret olisivat keskimääristä 
useammin heitä, jotka eivät ole politiikasta erityisen kiinnostuneita. 
Tutkimusaineistomme ei kuitenkaan ollut vastaajamäärältään riittä- 
vän suuri näiden kysymysten luotettavaan empiiriseen tarkasteluun. 


Vaalikoneiden vaikutus puoluevalintaan 
ei ole kovin suurta 


Matalan äänestysaktiivisuuden ryhmien jonkinasteinen aktivoitumi- 
nen äänestämään vaalikoneiden avulla on esimerkki vaalikoneiden 
myönteisistä vaikutuksista klassisen, kansalaisosallistumista painot- 
tavan demokratiateorian kannalta. Passiivisten äänestäjäryhmien ak- 
tivoituminen kaventaa osallistumiskuiluja ja lisää todennäköisyyttä 
eri väestöryhmien peilikuvaedustuksen toteutumiseen vaaleissa. Peili- 
kuvaedustuksen painottama mielipideyhtenevyys on tärkeää siinäkin 
tapauksessa, ettei vaalikoneen perusteella äänestetty ehdokas pääse 
läpi vaaleissa. Silloinkin yksittäinen ääni tukee tiettyjen politiikka- 
vaihtoehtojen puolesta kamppailevaa ehdokasta 

Mikäli pohditaan sitä, saavatko äänestäjät vaalikoneiden käytön 
kautta mielipiteitään vastaavaa politiikkaa vaalien jälkeen, on vastaus 
tietenkin erilainen. Tätä kysymystä kannattaa lähestyä esimerkki- 
tapauksen kautta. Mikäli vaalikoneet olisivat nimenomaan puolueiden 
eroja esille tuovia sovelluksia ja yksittäisellä puolueella olisi vaalien jäl- 
keen paljon tosiasiallista sananvaltaa harjoitettavaan politiikkaan, sil- 
loin vaalikoneillakin voitaisiin olettaa olevan paljon vaikutusta nimen- 
omaan puoluevalintaan. Suomalaisessa mallissa suurimmillakaan 
puolueilla ei ole kuitenkaan määräävää asemaa hallituspolitiikassa, ja 
vaalikoneet tuovat pääsääntöisesti esiin yksittäisten ehdokkaiden ei- 
vätkä puolueiden näkemyksiä. Täten suomalaiset ehdokasvaalikoneet 
eivät simuloi kovinkaan tarkasti tällaista asiaäänestämisen ideaali- 
tapausta, jossa yksittäinen äänestäjä valitsisi vaaleissa tietyn puolueen 
sen esittämien politiikkavaihtoehtojen perusteella. 

Vaalikoneiden vaikutusta eduskuntavaalien puoluevalintaan on 
syytä taustoittaa muutamilla perustiedoilla siitä, miten puolue- ja 
ehdokasvalinta painottuvat suomalaisten äänestyspäätöksissä edus- 
kuntavaaleissa. Suomessa asiaa on tutkittu jo pitkään kysymällä edus- 
kuntavaalitutkimusten kyselyjen vastaajilta, painottivatko he äänestä- 
misessään ensisijaisesti puoluetta vai ehdokasta (ks. Karvonen 2010; 
Borg 2015 ja demokratiaindikaattorit osoitteessa vaalitutkimus.fi). 
Näin kysyttynä puoluetta painottaneiden osuus on ollut vuosien 2011, 
2015 ja 2019 eduskuntavaalitutkimusaineistoissa hieman yli puolet 
(53-55%), ja ehdokasta painottaneiden osuus on pysytellyt 40 prosentin 
tuntumassa. Loput vastaajat eivät ole osanneet sanoa kantaansa. 

Joissakin muissa suomalaistutkimuksissa on selvitetty täsmällisem- 
min sitä, missä järjestyksessä puolue- ja ehdokasvalinta tehdään sekä 
missä määrin ehdokas valitaan riippumatta hänen puoluekannastaan. 
Esimerkiksi vuoden 2017 kuntavaaleja koskenut tutkimus osoitti, että 
useampi kuin joka toinen äänestäjä (57 %) sanoi valinneensa ensin puo- 
lueen ja sitten ehdokkaan. Lisäksi noin joka neljäs (26 %) olisi äänes- 
tänyt kuntavaaliehdokastaan minkä tahansa puolueen ehdokkaana 
(Borg 2018, 138). 

Tätä vaalikonetutkimusta varten koottu eduskuntavaalien seuran- 
takysely sisälsi asiasta kysymyksen, jonka vastausvaihtoehtoina olivat 
”valitsin parhaan ehdokkaan välittämättä hänen puoluekannastaan”, 
”valitsin ensin puolueen ja etsin sen listoilta parhaan ehdokkaan” sekä 
”en osaa sanoa”. Puolueen sanoi valinneensa ensin 69 prosenttia ja täy- 
sin ehdokaspainotteisesti valinneita oli 28 prosenttia äänestäneistä. Eh- 
dokkaan vahva painottaminen oli vahvinta alle 30-vuotiaiden joukossa 
(34 %) ja pienimmillään 70 vuotta täyttäneiden keskuudessa (20 %). 
Puoluetta painottaneita oli kuitenkin nuorimmissakin valitsijaryhmis- 
sä lähes kaksi kolmesta (63 %), joten puolueen valitseminen ennen eh- 
dokasta on hallitseva toimintatapa myös eduskuntavaalien äänestäjille. 

Puoluevalinnan ensisijaisuus yleisenä valintaperusteena on ym- 
märrettävää monestakin syystä. Käytännön poliittinen päätöksenteko 
ja politiikan julkisuus ovat läpi vaalikausien puoluekeskeisiä ja johtaja- 

vetoisia, ja myös näkyvin vaalikampanjointi on vaaleissa puheenjohta- 
javetoista. Puolueen painottumisen kannalta on lisäksi olennaista, että 
useimmilla täysi-ikäisillä suomalaisilla on tutkimusten mukaan vähin- 
tään melko vakiintunut puoluekanta ja että valtaosa äänestäjistä sanoo 
äänestävänsä saman puolueen ehdokasta peräkkäisissä eduskunta- 
vaaleissa (Borg 2015, 25). 

Vaalikoneiden vaikutusten arvioinnin näkökulmasta on niin ikään 
olennaista, että 2010-luvun eduskuntavaalitutkimusten mukaan lähes 
joka toinen äänestäjä sanoo päättäneensä äänestämänsä puolueen jo 
”viime vuoden puolella” eli useita kuukausia ennen huhtikuussa pidet- 
täviä eduskuntavaaleja. Alle 30-vuotiaiden nuorten joukossa osuus on 
ollut noin yksi kolmannes (mt., 32). Tämä tarkoittaa, että hyvin suuri 
osa äänestäjistä on valinnut puolueensa jo ennen vaalikoneiden julkis- 
tamista. 

Kuvio 7.3. Kuinka paljon eri syyt vaikuttivat siihen, minkä puolueen tai muun ryhmittymän 
ehdokasta äänesti eduskuntavaaleissa (tekstejä osin lyhennetty; äänestäneistä, %) 
Vaikutti. 


RATKAI- MELKO — JONKIN —EIOSAA  ElVAI- 
SEVASTI PALJON VERRAN SANOA KUTTANUT 


Puolueen aatteellinen linja vastaa omia näkemyksiä SE TIN 442918 3 7 
Puolueella on päteviä ihmisiä tekemään valtakunnall. päätöksiä NN yd 30 36 20 4 9 


Puolueen tavoitteet tulevalle neljälle seuraavalle vuodelle MI] | MN 27 3323 s 13 

Halu vaikuttaa maan tulevaan hallituskoostumukseen SE) === [ MN 32 25 20 3 19 

Puolueen linja sote-palveluita koskevissa asioissa yleensä SE) | INN 213327 3 16 
Puolueen toiminta neljän viimeksi kuluneen vuoden aikana MIN ==] E 22 31 23 s 19 
Puolue ajaa sen ammatti-/sosiaaliryhman etuja, johon itse kuuluu SE | JN 213124 4 20 
Puolueen linja vanhusten hoitoa koskevissa asioissa HIT TI JN] 17 22 27 5 20 

On puolueen vakituinen kannattaja SE) | | [N 262116 4 33 

Puolueen kanta/linja sos&terv. uudistuksen (SOTE) valmistelussa SN | | TE) 163025 6 22 
Puolueella on hyvä puheenjohtaja MN | p 182621 3 32 

Puolueen linja ilmastonmuutosta koskevissa asioissa HNN | | JN 192325 4 29 

Puolueen linja säästöjä ja valtion velkaa koskevissa asioissa (I) | | EN 162528 7 4 
Puolueen linja talouskasvua koskevissa asioissa MN | | JN 16 25 25 7 26 

Halu vaikuttaa Suomen pitämiseen suomalaisena TIIMI] | N 22 18 16 7 37 

Puolueen linja maahanmuuttoa koskevissa asioissa HII | JONIN 192026 4 32 

Halu vaikuttaa pääministerin valintaan HIN 1 E 17 2018 4 41 

Puolueen linja verotusta koskevissa asioissa MI | JON 132324 7 33 

Tapaftottumus, (...) äänestänyt samaa puoluetta tai ehdokasta MI | -- 17 1918 5 41 
Puolueen linja EU:ta ja euroa koskevissa asioissa HI | NNN 122327 6 32 

Puolueen hyvä ehdokasasettelu Hl === | [aa 102526 6 33 


Puolueen kanta/linja yksityisautoilua koskevissa asioissa IT] P= 12222 5 37 
Halu osoittaa mieltä nykymenoa vastaan MINI |) I 17 17 17 3 46 
Halu näpäyttää maan päättäjiä ja hallitusvastuussa olevia HIM] -— 17 1315 4 52 
Jonkin pol. vaikuttajan henkilök. vetovoima/erottautuminen muista MEE] | JUNNIN] 12 1921 4 47 
Puolueen onnistunut kampanja MP) Hn 7? 2024 6 43 
Puolueen edustajien esiintyminen televisiossa MI | | JENIN] 7 1826 3 4 
Vaalikoneelta saadut tiedot ja informaatio MI | Ns 7 1823 3 49 
Puolueen Nato-kanta II | J 9 1521 & 47 
Vaihtelu, halu tukea uusi poliittisia voimia muo] = 8 1316 4 60 
25 50 75 100 


Kantar TNS/Eduskuntavaalien 2019 seurantakysely 


Tässä valossa ei ole erityisen yllättävää, että vaalikoneiden suhteellinen 
merkitys vuoden 2019 eduskuntavaalien puoluevalintaan jää vaatimat- 
tomaksi vertailtaessa useiden puoluevalinnan syiden koettua merki- 
tystä. Asiaa tarkastellaan kuviossa 7.3, joka sisältää vastausjakaumat 
yhteensä 30 puoluevalintaan mahdollisesti vaikuttaneeseen tekijään. 
Kysymyssarja sisältää sekä politiikan asiakysymyksiä että yleisiä puo- 
luevalintaan vaikuttavia syitä. 

Vaalikoneelta saadut tiedot ja informaatio löytyvät kuviosta vas- 
ta kolmanneksi viimeiseltä sijalta. Niiden katsoi vaikuttaneen omaan 


SAMI BorG & KARI KOLJONEN 187 


Käyttöliittymä vaaleihin 


puoluevalintaan ratkaisevasti seitsemän prosenttia äänestäneistä. Li- 
säksi 15 prosenttia äänestäneistä sanoi, että vaalikoneet olivat vaikutta- 
neet omaan puoluevalintaan melko paljon. Vaalikoneiden vaikutuksia 
raportoineiden tyypillisin vastaus oli ”jonkin verran”, joka keräsi 23 
prosenttia vastauksista. Vajaa puolet (46 %) äänestäneistä sanoi puoles- 
taan, etteivät vaalikoneet olleet vaikuttaneet lainkaan omaan puolue- 
valintaan. 

Tärkeimmiksi puoluevalinnan syiksi osoittautuivat puolueen aat- 
teellinen linja, puolueen pätevät henkilöt sekä puolueen tavoitteet seu- 
raavalle vaalikaudelle. Tärkeimmissä perusteluissa näkyy puoluekan- 
nan olemus usein pitkäkestoisena, valintoja ohjaavana kiinnikkeenä. 
Mainitut tekijät ovat myös olleet puoluevalinnan suosituimpia yleisiä 
syitä aiemmissa eduskuntavaaliaineistoissa (ks. FSD1260; FSD2219; 
FSD2653 ja FSD3067). Lisäksi on kiinnostavaa, että halu vaikuttaa 
maan tulevaan hallituskoostumukseen osoittautui vuoden 2019 edus- 
kuntavaaleissa monille oleelliseksi puoluevalinnan syyksi. 

Millaisia eroja vaalikoneiden koetussa vaikutuksessa puoluevalin- 
taan on eri väestöryhmissä? Kuvion 7.4 tulokset ovat tämän suhteen 
hyvin johdonmukaisia aiemmin havaittuun vaihteluun nähden. Naiset 
raportoivat vaalikonetietojen vaikuttaneen heidän puoluevalintaan- 
sa vuoden 2019 eduskuntavaaleissa hieman yleisemmin kuin miehet. 
Ammattiryhmistä suhteellisesti eniten vaalikoneiden sanoivat vaikut- 
taneen omaan puoluevalintaan opiskelijat ja työttömät. Myös johtavas- 
sa asemassa olevat ja ylemmät toimihenkilöt sekä akateemisesti kou- 
lutetut kertoivat vaalikoneiden vaikuttaneen omaan puoluevalintaan 
keskimääräistä enemmän. Tulojen mukaisissa ryhmissä vaikutusta oli 
eniten pienituloisimpien joukossa. 

Tässäkin taustatekijöiden yhteyksiä kokoavassa kuviossa huomat- 
tavimmat erot löytyivät ikäryhmien väliltä. Alle 30-vuotiaista äänestä- 
jistä lähes joka toinen (48 %) sanoi vaalikoneiden vaikuttaneen omaan 
puoluevalintaan ratkaisevasti tai melko paljon. 30-39-vuotiaista äänes- 
täneistä näin ajatteli 38 prosenttia ja vielä 40-49-vuotiaistakin joka nel- 
jäs (25 %). Vanhimmissa ikäryhmissä puoluekannat ovat sitä vastoin 

vakiintuneimpia, eivätkä vaalikoneet vaikuta merkittävästi juuri ke- 
nenkään äänestäjän puoluevalintaan. 

Puolueen vakinaisen kannattamisen ja korkean iän välinen yhteys 
näkyy myös korrelaatiotarkastelusta, jossa tutkitaan vastaajien iän yh- 
teyksiä kaikkiin tutkittuihin puoluevalinnan syihin. Kuvio 7.5 analysoi 
asiaa käänteisesti siten, että valintasyyn suuri merkitys ja nuori ikä saa- 
vat tarkasteltavissa muuttujissa suurimmat arvot. Tällöin ikäihmisille 
tärkeät syyt asettuvat negatiivisten korrelaatioiden puolelle. Tulosten 
perusteella puolueen vakituinen kannattaminen sekä tapa äänestää sa- 
maa puoluetta kulkevat melko usein käsi kädessä vastaajien korkean 
iän kanssa. Ikäihmisille tärkeä puoluevalinnan syy on ymmärrettävästi 
myös puolueen linja vanhusten hoitoa koskevissa asioissa. 

Kuvion 7.5 ylimmät vaakapalkit kertovat puolestaan, mitkä puolue- 
valinnan tekijät korreloituivat selvimmin vastaajien nuoren iän kanssa. 
On erittäin kiinnostavaa, että vaalikoneilta saadut tiedot ovat selvästi 
vahvimmin äänestäjän (nuoren) iän kanssa korreloituva puoluevalin- 
nan syy (r = .38). Huomattava suoraviivainen riippuvuus siis kertoo, 
että puoluevalinnan syyt ovat erityisen ikäsidonnaisia juuri vaalikonei- 
den koetuissa vaikutuksissa. 

Kuvio 7.4. Eri tekijöiden vaikutus siihen, minkä puolueen/ryhmittymän ehdokasta 
äänesti: vaalikoneelta saadut tiedot ja informaatio (äänestäneistä, %) 


Vaikutti... 
RATKA- MELKO — JONKIN EIOSAA EIVA- 
SEVASTI PALJON VERRAN SANOA KUTTANUT 
m m = ë 3I m 
Kaikki N 7 18 23 3 49 


Nainen | 7 21 21 
Mies SS NNN] 7 1825 


Alle 30 vuotta |] MM 182931 
30-39 vuotta | MN 92924 
40-49 vuotta | «4 21 26 
50-59 vuotta S| | «6 10 26 
60-69 vuotta MEE 3 1223 
Yli 69 vuotta ME | 2 7 10 


va 
> 
N 


RReOaND 
ssie 


Peruskoulutus Hilma] MAN 101821 s 46 
Muu koulutus M | mmm, $ 1623 3 53 
Akateeminen Mimma RAJ 5 2227 1 44 
Johtavafylempi toimih. BE AAR S 2330 1 41 
Alempi toimihenkilö HSE | Ss 16 23 3 50 
Työntekijä EI === NNN 8 18 25 4 45 

Yi ee A 5 19 25 10 41 
W] N] (14 35 24 6 22 

Eläkeläinen Si] | NNN 3 9 17 2 6 
Työtön | 112622 s 32 

SAK WENN... In] G 12 25 0 57 

Akava SEES] 3 2032 1 45 

STTK S| (Es 61323 0 ss 

Alle 20000 € SEES] MN] 112226 3 38 

€ HIKI] 11 23 13 S 48 

35-50000 € | | «63 1425 2 55 
50-85000 € S| N S 1624 2 53 

Yli 85000 € || JININ 6 1827 2 48 
Uusimaa EEE] NNN] < 2123 3 47 
Etelä-Suomi EEE | «ss 1918 s 50 
Länsi-Suomi S| |) 8 1627 2 48 
Pohjois-/ltä-Suomi MH] Ham $ 1625 5 50 
Pääkaupunkiseutu MIDE Css 2124 2 47 
Kaupunkimainen kunta SS | MRA 7 19233 48 
Taajaan asuttu Nm] NNN 7 1425 2 52 
Maaseutumainen Mitt] m=-"-vs/[”»”mmYJ$X$"s"h. 5 1220 10 53 
SDP InI 11 19 16 1 65 

PS | | JN] 9 21 25 3 43 

KOK SE INN] 4 1925 3 48 

KESK ll] HINNI] S 7 23 3 62 

VIHR | 8 2032 2 38 

VAS Hmm] N] 7 14 27 4 49 

RKP | i 7 17 10 6 60 

KO =. O 34 18 0 47 

Äänesti ennakkoon S| MN 1823 4 49 
Vaalipäivänä Mlk] mann 91833 3 48 
Käytti vaalikonetta Nm (mann 9 23238 2 38 
Ei nyt, aiemmin kyllä | --m==»-«n"-="-JcJ O 4 15 1 80 
3 6 4 1076 

Kuvio 7.5. Eri tekijöiden vaikutus siihen, minkä puolueen/ryhmittymän 
ehdokasta äänesti: iän korrelaatiot arviointeihin (r) 
Vaalikoneelta saadut tiedot ja informaatio (NN 0.36 
Vaihtelu, halu tukea uusi poliittisia voimia [1 0.22 
Puolueen linja ilmastonmuutosta koskevissa asioissa o 
Halu osoittaa mieltä nykymenoa vastaan o.s 
Puolueen linja maahanmuuttoa koskevissa asioissa - (XH 
Halu näpäyttää maan päättäjiä ja hallitusvastuussa olevia [0.09 
Puolue ajaa sen ammatti-/sosiaaliryhmän etuja, johon itse kuuluu [0,08 
Puolueen kanta/linja yksityisautoilua koskevissa asioissa Moos 
Puolueen hyvä ehdokasasettelu M0,04 
Halu vaikuttaa maan tulevaan hallituskoostumukseen 110,02 
Puolueen linja verotusta koskevissa asioissa l0,01 
Puolueen edustajien esiintyminen televisiossa lo 
Puolueen tavoitteet tulevalle neljälle seuraavalle vuodelle lo 
Puolueen aatteellinen linja vastaa omia näkemyksiä -0,01| 
Puolueen onnistunut kampanja -0,01| 
Puolueella on hyva puheenjohtaja -0,02l “Iki käännettynä silen, 
Puolueen linja EU:ta ja euroa koskevissa asioissa -0.02 |] että positiiviset luvut & 
Jonkin pol. vaikuttajan henkilök. vetovoima/erottautuminen muista -0,02[] Herat nel 
Puolueen linja talouskasvua koskevissa asioissa -0,04 pana kuin vanhojen. 
Puolueen Nato-kanta -0,04 
On puolueen vakituinen kannattaja -0,07 E) 
Halu vaikuttaa pääministerin valintaan -0,07 
Puolueen linja sote-palveluita koskevissa asioissa yleensă -0,07 MI 
Puolueella on päteviä ihmisiä tekemään valtakunnall. päätöksiä -0,07 MI] 
Puolueen kanta/linja sos&terv. uudistuksen (SOTE) valmistelussa -0,08 M] 
Halu vaikuttaa Suomen pitämiseen suomalaisena -0,09 
Puolueen linja säästöjä ja valtion velkaa koskevissa asioissa -0,1 
Puolueen toiminta neljän viimeksi kuluneen vuoden aikana 0.13 H 
Tapa/tottumus, (...) äänestänyt samaa puoluetta tai ehdokasta 0,13 E) 
Puolueen linja vanhusten hoitoa koskevissa asioissa -0.15 = , 
04 02 o 0,2 04 0,6 0,8 

Vaalikoneet vaikuttavat useimpien 
nuorten äänestäjien ehdokasvalintaan 


On monia syitä, miksi suomalaisten vaalikoneiden vaikutukset äänes- 
täjien ehdokasvalintaan ovat suurempia kuin vaikutukset puolue- 
valintaan. Itse vaalikoneet ovat pääsääntöisesti ehdokasvaalikoneita 
ja vaalikoneet julkistetaan silloin, kun vaalien ehdokaskampanjat ovat 
käynnistymässä. Kansallisista eduskuntavaalitutkimuksista tiedetään, 
että äänestäjät päättävät ehdokkaan keskimäärin paljon myöhemmin 

kuin puolueen. Esimerkiksi vuoden 2015 kansallisen eduskuntavaali- 
tutkimuksen aineistossa (ks. Borg 2015, 33) vain 18 prosenttia äänes- 
täneistä sanoi päättäneensä ehdokkaansa ”jo viime vuoden puolella”. 
Toinen viidennes (21 %) sanoi päättäneensä ehdokkaansa noin yhdestä 
kahteen kuukautta ennen äänestämistä, mutta huomattava enemmistö 
äänestäneistä (60 %) kertoi päättäneensä ehdokkaansa vasta aikaisin- 
taan viikosta kahteen ennen äänestämistä. Alle 30-vuotiasta äänes- 
täneistä yli puolet (53 %) oli valinnut ehdokkaansa samana päivänä 
tai vain joitakin päiviä ennen. Vaalikoneiden tiedot ovat siis tarjolla 
oikea-aikaisesti valitsijoiden ehdokaspohdintojen kannalta. 

Myös vaihtoehtojen tarjontaan ja äänestäjien liikkuvuuteen liittyvät 
syyt selittävät suurempaa vaikutuspotentiaalia ehdokasvalintaan. Eh- 
dokkaita on paljon enemmän kuin puolueita, eivätkä kaikki äänestä- 
jät voi halutessaan äänestää eduskuntavaaleissa samaa ehdokasta kuin 
aikaisemmissa vaaleissa. Vuoden 2019 eduskuntavaaleissa 46 prosenttia 
kaikista äänistä annettiin ehdokkaille, jotka tulivat valituiksi eduskun- 
taan”. Keskimäärin noin joka viides kansanedustaja luopuu kuitenkin 
vaaleissa kansanedustajapaikastaan vapaaehtoisesti, eikä asetu ehdolle 
uudelleen (ks. Paloheimo 2007b; Borg 2015). Muu eduskuntavaalien eh- 
dokaskunta vaihtuu vielä enemmän ja kaikkiaan ehdokasvaihtuvuus 
lisää valitsijoiden tarvetta syventyä ehdokasvalintoihin. 

Myös äänestäjien kasvava liikkuvuus puolueiden välillä lisää infor- 
maation tarvetta ehdokkaista, koska eri puoluetta peräkkäisissä vaa- 
leissa äänestävät joutuvat käytännössä aina etsimään uuden ehdokkaan 
itselleen. Yhdessä ehdokasvaihtuvuus ja äänestäjien oma vaihtelun- 
halu johtavat siihen, että vain melko harvat äänestävät peräkkäisissä 
eduskuntavaaleissa samaa ehdokasta. Vuoden 2019 eduskuntavaali- 
tutkimuksen aineistossa näin toimineita oli noin joka viides kaikista 
äänestäneistä. Toisin sanoen noin neljä viidestä äänestäjästä etsii edus- 
kuntavaaleissa itselleen uuden ehdokkaan. 


235 Lähteenä laskelmalle toimivat Tilastokeskuksen PX-Web-tietokannan tiedot eh- 
dokkaiden äänimääristä. 

Edellisessä luvussa tuli jo ilmi useita tekijöitä, jotka liittyvät vaali- 
koneiden vaikutuksiin ehdokasvalinnassa. Vaalikoneisiin havaittiin 
kohdistuvan runsaasti myös viihdekäyttöä ilman perusteellista tavoi- 
tetta puolueen ja ehdokkaan löytämiseen. Silti useimmat käyttäjät ja 
varsinkin nuoret käyttävät vaalikoneita juuri siihen, mihin ne on luotu: 
löytääkseen oman ehdokkaan. Vuoden 2019 eduskuntavaaleissa joka 
toinen vaalikoneita käyttänyt sanoi myös perehtyneensä ehdokkaiden 
vastausten perusteluihin ja pyrkineensä rajaamaan vaalikoneen käytöl- 
lä mahdollisia ehdokkaita. Lisäksi useimmat käyttäjät olivat sitä mieltä, 
että vaalikoneet kertovat hyvin millaisia arvoja ehdokkaat edustavat. 
Nämä havainnot osoittavat vaalikoneiden vaikuttavan eduskuntavaa- 
leissa monien ehdokasvalintaan kohentamalla ratkaisujen tietopohjaa. 


Kuvio 7.6. Kuinka tärkeitä seuraavat tekijät olivat silloin kun päätti, ketä ehdokasta 
äänestää eduskuntavaaleissa (tekstejä osittain lyhennetty; äänestäneistä, %) 


HYVIN MELKO EI EIKOVIN- El LAIN- 

TAR- TAR: OSAA KAAN KAAN 

KEÄ KEÄ SANOA — TÄRKEÄ — TÄRKEÄ 

=i =] ==, = 
Selvä käsitys mitä asioita henkilö ajaa ja puolustaa kansanedustajana ME sae 2 7 3 
Ehdokkaan uskottavuus ja luotettavuus SN 37 51 2 6 s 
Ehdokas kuului puolueeseen jota itse kannattaa SENN) 5427 2 10 7 
Itsellä oli selkeä käsitys ehdokkaasta henkilönä ja ihmisenä NNN" TAAN 3443 3 16 4 
Ehdokas oli kotikunnasta tai lähialueelta SN | [S a. € 28.33 3 18 18 
Ehdokkaan vetovoimaisuus, karismaattisuus (| TO o 36 3 3022 
Ehdokkaan hyvä tunnettuus ja mahdollisuudet tulla valituksi EN NINNIN 1232 2 2025 
Vaalikoneelta saadut tiedot ja informaatio ME E NINNIN 1428 3 1837 
Ehdokkaan esiintyminen perinteisissä medioissa (sanomalehdet, tv) HTA [o sz 24 s 3331 
Ehdokkaan värikkäät ja rohkeat kannanotot ja linjaukset HIN | ss 7 23 5 3035 
Ehdokkaan aktiivisuus uusissa medioissa, esim. some BA) | 7 20 s 2939 
Ehdokas oli samaa ikäryhmää kuin itse BP 6 20 1 2746 
Ehdokas oli samaa sukupuolta kuin itse MNT] [S A +312 2 2054 
Ehdokkaan vaalimainonta HT] | so 3 16 4 3938 
Ystävien, tuttujen suositukset BI | ss 143 2158 
On äänestänyt samaa henkilöä aiemminkin | | N 6123 1763 


o 25 50 75 100 

Kuinka suureksi äänestäneet arvioivat vaalikoneiden vaikutuksen 
suhteessa muihin ehdokasvalintaan vaikuttaviin tekijöihin? Tätä 
näkökulmaa tutkittiin vaalikonetutkimuksen omassa eduskunta- 
vaaliaineistossa rakenteellisesti samankaltaisella kysymyssarjalla kuin 
puoluevalinnan vaikutuksia. Ehdokasvalinnan syitä koskeva kysymys- 

patteristo sisälsi 16 väittämää, joihin saadut vastaukset on raportoitu 
kuviossa 7.6. 

Vaalikoneilta saatujen tietojen ja informaation merkitys asemoituu 
nyt selvästi merkittävämmäksi kuin puoluevalinnan syissä. Toisaalta 
vaalikoneiden vaikutus ehdokasvalintaan ei kohoa tärkeysjärjestyk- 
sessä keskikastia korkeammalle. Äänestäneistä 14 prosenttia sanoi 
vaalikoneiden olleen hyvin tärkeitä ja 28 prosenttia sanoi niiden olleen 
melko tärkeitä oman ehdokaspäätöksen kannalta. Runsas kolmannes 
äänestäneistä katsoi, ettei vaalikoneilla ollut lainkaan merkitystä oman 
ehdokasvalinnan kannalta. 

Muita selvästi suositumpia ehdokasvalinnan syitä olivat tiedustel- 
luista tekijöistä ”selvä käsitys siitä, mitä asioita henkilö ajaa ja puolustaa 
kansanedustajana”, *ehdokkaan uskottavuus ja luotettavuus”, ehdok- 
kaan kuuluminen puolueeseen, jota itse kannattaa sekä se, että äänes- 
täjällä itsellään oli selkeä käsitys ehdokkaasta henkilönä ja ihmisenä. 
Vaalikoneet toki tukevat useita näistäkin perusteista. 

Kohdan ”vaalikoneilta saadut tiedot ja informaatio” merkitystä 
ehdokasvalintaan analysoitiin myös äänestäjien sosiodemografisten 
taustatekijöiden mukaan. Tässä kuvion 77 tarkastelussa tuli esiin mo- 
nia ryhmiä, joihin kuuluvien enemmistölle vaalikoneilla oli ollut joko 
hyvin tai melko suuri merkitys omaan ehdokasvalintaan vuoden 2019 
eduskuntavaaleissa. Tällaisia ryhmiä olivat opiskelijat ja pienituloiset, 
vihreiden ja kristillisdemokraattien kannattajat ja akateemisesti koulu- 
tetut äänestäjät. Muissakin ryhmissä vaalikoneet vaikuttivat ehdokas- 
valintaan, joskaan vaikutusta raportoineiden osuudet eivät nousseet 
niissä aina enemmistöksi. Myös suurituloisimmat sanoivat vaali- 
koneiden vaikuttaneen omaan ehdokasvalintaan kaikkia äänestäneitä 
enemmän. 

Lisäksi tutkimushankkeemme otosaineisto eduskuntavaaleista 
sisälsi kaksi väittämää, jotka liittyvät suoraan vaalikoneiden merki- 
tykseen ehdokasvalinnan kannalta. Vastaukset näihin vaalikoneita 
käyttäneille suunnattuihin kysymyksiin on esitetty kuviossa 7.8 sekä 
kaikkien käyttäjien että alle 30-vuotiaiden vaalikoneita käyttäneiden 

osalta. Vastausten johdonmukaisuuden kontrolloimiseksi väittämät 
mittaavat vaalikoneiden vaikutusta ehdokasvalintaan erisuuntaisesti. 

Kaikista vaalikoneita käyttäneistä vastaajista hieman yli puolet 
katsoi, ettei vaalikoneilla ollut sanottavaa vaikutusta omaan ehdokas- 
valintaan. Kokonaan tällaisen vaikutuksen kielsi noin kolmannes 
vaalikoneita käyttäneistä. Kaikista käyttäjistä noin 10-15 prosenttia 
oli kuitenkin vahvasti sitä mieltä, että vaalikoneilla oli ollut vaikutusta 
omaan ehdokasvalintaan. Tässä kriteerinä käytettiin täysin samaa tai 
eri mieltä olemista väitteen kanssa. 

Nuorimmista vaalikoneita käyttäneistä useimmat kertoivat vaali- 
koneiden vaikuttaneen heidän ehdokasvalintaansa. Lähes kaksi kol- 
mesta alle 30-vuotiaasta käyttäjästä oli täysin tai jokseenkin samaa 
mieltä siitä, että oli äänestänyt ehdokastaan siksi, että ehdokkaan vaali- 
konevastaukset vastasivat parhaiten omia mielipiteitä. Täysin samaa 
mieltä väitteestä oli joka neljäs nuori vaalikoneen käyttäjä (26 %). Selvä 
enemmistö nuorista oli niin ikään eri mieltä väittämästä, jonka mu- 
kaan vaalikoneet eivät olisi vaikuttaneet heidän äänestyspäätökseensä. 

Kuvio 7.7. Tekijöiden tärkeys silloin kun päätti ketä äänestää: 
vaalikoneelta saadut tiedot ja informaatio (%) 


EI ae pang 
TAR “aR OSAA 
KEÄ KEÄ — SANOA TÄRKEÄ TÄRKEÄ 
= == = 


[<=] = 
Kaikki =| mu 


Nainen =| H="= 
Mies Z| | m 


14 28 


16 29 
12 27 


30 39 
18 45 
14 27 
10 24 
7 20 
5 10 

Kuvio 7.8. Suhtautuminen kahteen vaalikoneita ja ehdokasvalintaa koskevaan 
väittämään vuoden 2019 eduskuntavaaleissa (vaalikonetta käyttäneistä, %) 


TÄYSIN JOKSEEN- El — JOKSEEN- TÄYSIN 
SAMAA KINSAMAA OSAA — KINERI — ERI 
MIELTÄ MIELTÄ SANOA MIELTÄ MIELTÄ 


A) "Vaalikoneen antamat ehdokassuositukset eivät vaikuttaneet 
äänestyspäätökseeni" 


Kaikki DS Jm) 35 23 3 28 11 
Alle 30 v. [Numan] | | 19 22 5 3321 


B) "Äänestin ehdokastani erityisesti sen vuoksi, että hänen vaali- 
konevastauksensa vastasivat parhaiten omia mielipiteitäni" 


Kaikki EE [aja «15 31 3 24 28 
Alle 30 v. [uma (5 JHN 2638 3 24 9 


0 25 50 75 100 

Päätelmät vaalikoneiden vaikutuksesta suomalaisten äänestys- 
päätöksiin ovat kaksijakoisia. Vaalikoneilla on nykyisin paljon 
vaikutuspotentiaalia, koska niitä on runsaasti tarjolla, niiden tiedot 
ovat näkyvästi esillä mediassa ennen vaaleja ja hyvin suuri osa ääni- 
oikeutetuista käyttää vaalikoneita. Lisäksi useimmat käyttäjät luot- 
tavat vaalikoneisiin ja katsovat, että niiden sisältö on kattavaa ja tar- 
koituksenmukaista. Jotkin mediat ovat myös pyrkineet vahvistamaan 
puoluevalintanäkökulmaa ehdokasvaalikoneissaan. Tämä suunta on 
vaalikoneiden vaikutuspotentiaalin kannalta perusteltu, koska suurin 
osa valitsijoista sanoo valitsevansa eduskuntavaaleissa ensin puolueen 
ja vasta sitten ehdokkaan. 

Suuresta vaikutuspotentiaalistaan huolimatta vaalikoneet eivät vai- 
kuta kovinkaan paljon useimpien valitsijoiden äänestyspäätöksiin. On 
korostettava, että tämä johtopäätös nojautuu tuloksiin, jotka koskevat 
kaikkia äänioikeutettuja. Enemmistö tutkimuksemme eduskunta- 
vaalikyselyn vastaajista katsoi, etteivät vaalikoneet olleet lisänneet hei- 
dän kiinnostustaan äänestää vaaleissa ja että vaalikoneiden antamat 
suositukset eivät olleet vaikuttaneet heidän päätöksiinsä. 

Vaaleissa äänestäneet sanoivat vaalikoneiden vaikuttaneen erityisen 
vähän heidän puoluevalintaansa, kun asiaa verrattiin muihin puolue- 
valinnan perusteisiin. Vaalikoneiden sanoi vaikuttaneen omaan puo- 
luevalintaan ratkaisevasti tai melko paljon joka neljäs äänestäjä (25 %). 
Ehdokasvalintaan vaalikoneet olivat vaikuttaneet kaikkien äänestä- 
neiden joukossa vuoden 2019 eduskuntavaaleissa keskitasoisesti, kun 
asiaa verrattiin muihin ehdokasvalinnan syihin. Noin kaksi viidestä 
äänestäneestä (42 %) sanoi vaalikoneilta saatujen tietojen olleen hyvin 
tai melko tärkeitä oman ehdokasvalinnan kannalta. 

Yleiskuva vaalikoneiden koetuista vaikutuksista muuttuu kuitenkin 
huomattavasti, kun tarkastelu rajataan nuoriin. Alle 30-vuotiaista vas- 
taajista joka toinen katsoi, että vaalikoneet olivat lisänneet heidän kiin- 
nostustaan äänestämiseen ja yli puolet heistä sanoi, että vaalikoneiden 
ehdokassuositukset olivat vaikuttaneet omaan äänestyspäätökseen. Lä- 
hes puolet (47 %) alle 30-vuotiaista äänestäneistä sanoi vaalikoneiden 
vaikuttaneen ratkaisevasti tai melko paljon omaan puoluevalintaan ja 
peräti 69 prosenttia katsoi, että vaalikoneilta saaduilla tiedoilla oli ollut 
hyvin tai melko tärkeä merkitys siihen, ketä ehdokasta äänesti vuoden 
2019 eduskuntavaaleissa. Kuten aiemmissa tutkimuksissa (Mykkänen 
& Moring 2012), vaalikoneet havaittiin myös nyt suomalaisnuorten tär- 
keimmäksi tietolähteeksi vaaleista. 

Näiden hyvin johdonmukaisten havaintojen nojalla voitiin päätellä, 
että 2020-luvulle tultaessa vaalikoneista on muodostunut suomalais- 
nuorille ikään kuin käyttöliittymä vaaleihin. Nuoria koskevat havain- 
not tukivat sitä, että vaalikoneilla on itsenäistä aktivoivaa vaikutusta 
ainakin joidenkin äänestämässä käyntiin (mobilisaatiohypoteesi). 


198 


Vaalikoneiden vaikutukset äänestyspäätöksiin 


Monet nuoret vähentävät vaaleissa tiedonhankinnasta koituvaa vaivaa 
täyttämällä vaalikoneen ja löytääkseen soveltuvasta puolueesta ehdok- 
kaan, jonka mielipiteet vastaavat riittävässä määrin omia käsityksiä. 
Näin vaalikoneet aktivoivat nuoria mukaan vaaleihin ja tukevat par- 
haimmillaan merkittävästi edustuksellisen vaalidemokratian toteu- 
tumista. Muutamat eri-ikäisiä valitsijoita koskevat tulokset viittasivat 
myös siihen, että vaalikoneet saattavat jonkin verran tasata väestöryh- 
mien kiinnostus- ja osallistumiseroja vaaleissa. 

Samalla on kuitenkin hyvä muistaa, että esimerkiksi alle 30-vuo- 
tiaiden ikäluokissa noin puolet tai jopa enemmistö äänioikeutetuista ei 
käy äänestämässä yleisissä vaaleissamme, ja että äänestämättä jättäviä 
on huomattavan paljon muissakin ikäryhmissä. Vaalikoneetkaan eivät 
ole patenttiratkaisu äänestämättömyyteen. Sitä paitsi vaalikoneiden 
nykyinen, hyvin asiapitoinen toteutustapa puhuttelee todennäköises- 
ti enemmän sellaisia äänioikeutettuja, jotka ovat politiikasta ainakin 
jonkin verran kiinnostuneita. Saattaa olla, että vaalikoneiden ansios- 
ta nuoret äänestävät nykyisin vaaleissa aiempaa tarkemmin perustein, 
vaikka vaalikoneet eivät toisikaan aina merkittävästi lisää nuoria vaali- 
uurnille. 

8 
Ehdokasnäkökulma vaalikoneisiin 


Tässä luvussa arvioidaan vaalikoneita ehdokkaiden kannalta. Analyysi 
täydentää aiempia, vaalikoneiden sisältöjä ja vaalikonejournalismia ja 
valitsijoita koskevia lukuja. Ehdokasperspektiivi ei ole juurikaan ollut 
esillä aiemmassa vaalikonetutkimuksessa, mutta se on silti olennainen 
erityisesti suomalaisessa toimintaympäristössä, jossa vaalikoneet sisäl- 
tävät lähes yksinomaan ehdokkailta kysyttyjä tietoja. Mitä ehdokkaat 
ja kampanjaorganisaatiot ajattelevat vaalikoneista? Millaisia strategioi- 
ta he käyttävät vastatessaan ja mahdollisesti myös valikoidessaan itsel- 
leen tärkeimmät vaalikoneet? Miten he hyödyntävät vaalikonevastauk- 
siaan omissa vaalikampanjoissaan? Yksi kiinnostava kysymys koskee 
myös sitä, kokevatko ehdokkaat lukuisiin vaalikoneisiin vastaamisen 
taakaksi kiireisen vaalikampanjoinnin lomassa. 

Ehdokasnäkökulma vaalikoneisiin ei ole tutkimuksessamme yhtä 
keskeisessä asemassa kuin valitsijanäkökulma ja kysymykset vaali- 
koneiden journalistisesta käytöstä. Analyysi painottuu vuoden 2019 
eduskuntavaaleihin ja vuoden 2018 presidentinvaaliin. Vaalikoneiden 
ehdokaskattavuutta arvioidaan myös muiden vaalityyppien osalta. 
Vuoden 2018 presidentinvaalin yhteydessä tutkimusta varten haasta- 
teltiin kunkin presidenttiehdokkaan kampanjavastaava tai joku muu 
kampanjatyöntekijä, joka oli osallistunut ehdokkaan vaalikonevastaus- 
prosessiin. Vuoden 2019 eduskuntavaalien osalta päätelmät perustuvat 
suppeaan alueelliseen haastatteluaineistoon, johon koottiin mielipiteitä 
vaalikoneista 30 kansanedustajaehdokkaalta Pirkanmaan vaalipiirissä. 

Näiden aineistojen perusteella luodaan yleiskuva ehdokkaiden suh- 
tautumisesta vaalikoneisiin erityisesti presidentinvaaleissa ja eduskun- 
tavaaleissa. Analyysi palaa aluksi kysymyksiin vaalikoneiden luku- 
määrästä ja vaalikoneiden ehdokaskattavuudesta, joita käsiteltiin jo 
edellä luvussa 3. Nyt kuvaa tarkennetaan siltä osin, millaiset ehdokkaat 
tyypillisimmin osallistuvat vaalikoneisiin ja ketkä jättävät tavallisim- 
min vastaamatta niihin. Lisäksi pohditaan mahdollisia syitä havaittui- 
hin eroavuuksiin. Tämän jälkeen siirrytään tarkastelemaan muihin 
tutkimuskysymyksiin liittyviä haastattelutietoja. 


Vakavasti otettavat ehdokkaat löytyvät vaalikoneista 


On luontevaa olettaa, että ehdokkaiden osallistuminen vaalikoneisiin 
liittyy yleisesti heidän ehdokkuusmotivaatioonsa, koettuun toden- 
näköisyyteen tulla valituksi ja jossakin määrin myös heidän osallis- 
tumisresursseihinsa. Vaikka vaalikoneisiin osallistuminen on mak- 
sutonta, niihin vastaaminen ja perustelujen laatiminen vievät aikaa. 
Vastaamisintoon vaikuttanee lisäksi se, missä määrin ehdokkaat ajat- 
televat oman potentiaalisen kannattajakuntansa käyttävän vaalikonei- 
ta. Innokkaimpia osallistujia lienevät sellaiset vaalien todennäköiset 
ja mahdolliset läpimenijät, joiden oman kannatuksen kannalta vaali- 
koneisiin vastaaminen on ehdottoman tärkeää. Niin ikään on luulta- 
vaa, että edustajapaikoista vakavimmin kamppailevien puolueiden ja 
ryhmittymien ehdokkaat osallistuvat vaalikoneisiin aktiivisemmin 
kuin sellaisten ryhmittymien ehdokkaat, joille yhdenkin paikan saa- 
minen vaaleissa on epätodennäköistä. 

Eri selitystekijöitä yhdistäen voidaan kuvitella ääriesimerkkejä. 
Nuori vihreiden ehdokas eduskuntavaaleissa osallistunee hyvin toden- 
näköisesti mahdollisimman moniin vaalikoneisiin, koska vaalikoneet 
tarjoavat hänelle kustannustehokkaan keinon omien potentiaalisten 
äänestäjien tavoittamiseen koko vaalipiirissä. Toisessa ääripäässä voi- 
daan ajatella eduskunnan ulkopuolisen puolueen senioriehdokkaan ti- 

lannetta asukasmäärältään hyvin pienen kunnan kuntavaaleissa. Hän 
ei välttämättä koe mielekkääksi osallistua maakuntalehden tai valta- 
kunnallisen median vaalikoneeseen, koska ei usko omien mahdollisten 
äänestäjiensä juurikaan käyttävän vaalikoneita. Voi myös olla, että hän 
uskoo kuntalaisten muutenkin tietävän, mitä hän asioista ajattelee. 

Ehdolle asettumisen tavoitteet ja motiivit vaihtelevat paljon eri vaali- 
tyypeissä ja myös ehdokkaiden välillä samassa vaalityypissä. Presi- 
dentinvaalissa ehdokas edustaa puoluettaan tai ryhmittymäänsä sen 
ainoana ehdokkaana, jolloin yleiset panostukset kampanjointiin ovat 
vahvoja. Keskeisiin vaalikoneisiin osallistuminen on ehdokkaille vält- 
tämätöntä. Jättäytymisestä jonkin merkittävän vaalikoneen ulkopuo- 
lelle saattaisi koitua vähintään merkittävää imagohaittaa ehdokkaan 
kampanjalle. Voidaan olettaa, että presidentinvaalin ohella keskeisiin 
vaalikoneisiin osallistuminen on täysin tai lähes itsestään selvää myös 
eduskunta- ja europarlamenttivaaleissa, ainakin eduskuntapuolueiden 
ehdokkaille. 

Miltä asia näyttää käytännössä? Millaiset ehdokkaat siis osallistu- 
vat ja eivät osallistu median vaalikoneisiin? Vuoden 2018 presidentin- 
vaaleissa kaikki ehdokkaat osallistuivat keskeisiin median vaali- 
koneisiin, ja näin on ollut aiemmissakin presidentinvaaleissa. Myös 
eduskuntavaaleissa ja europarlamenttivaaleissa median vaalikonei- 
den ehdokaskattavuus on varsin hyvä. Vuoden 2019 europarlamentti- 
vaaleissa noin yhdeksän kymmenestä ehdokkaasta osallistui keskeisiin 
median vaalikoneisiin. Ylen europarlamenttivaalikoneeseen oli vas- 
tannut 10.5.2019 mennessä 248 vaalien 269 ehdokkaasta (92 %). Samaan 
ajankohtaan mennessä Helsingin Sanomien europarlamenttivaali- 
koneen ehdokaskattavuus oli myös jo noin 90 prosenttia (241 ehdokas- 
ta). 

Vuoden 2019 eduskuntavaalien osalta ehdokkaiden osallistumis- 
astetta tarkasteltiin edellä luvussa 3. Keskeisimpien medioiden vaali- 
koneiden ehdokaskattavuus oli lähes 90 prosenttia ja tätäkin enemmän 
eduskuntapuolueiden ja muiden vaaleissa eniten ääniä saaneilla puo- 
lueilla ja ryhmittymillä. Puoluekohtaisia eroja eduskuntavaaliehdok- 

kaiden vastausaktiivisuudessa ei tarkasteltu tässä tutkimuksessa valta- 
kunnallisesti, mutta asiasta on toteutettu suppea alueellinen analyysi. 

Kyse oli pienimuotoisesta tutkimushankkeesta, jossa viisi Tam- 
pereen ylipiston eduskuntavaalikurssin opiskelijaa tutki Pirkanmaan 
vaalipiirin ehdokkaiden vastauksia Ylen ja Helsingin Sanomien vaali- 
koneisiin (ks. Tiihonen & Vaden 2019). Tutkimusaineistosta ilme- 
ni, että Pirkanmaalla kaikista eduskuntapuolueiden ehdokkaista 96 
prosenttia oli vastannut Ylen vaalikoneeseen ja 88 prosenttia HS:n 
vaalikoneeseen. Eduskunnan ulkopuolisten puolueiden ehdokkaiden 
joukossa osallistumisaste oli jonkin verran pienempi (Yle 89 % ja HS 
75 %). Näiden puolueiden ehdokkaat olivat myös keski-iältään van- 
hempia kuin eduskuntapuolueiden ehdokkaat. Ehdokkaita asettaneita 
eduskunnan ulkopuolisia puolueita oli vuoden 2019 eduskuntavaaleis- 
sa 11 kappaletta. Näistä vain neljällä (piraattipuolue, liberaalipuolue, 
eläinoikeuspuolue ja feministinen puolue) ehdokkaiden keski-ikä oli 
koko vaalien ehdokaskunnan keski-ikää (46,9 v.) alempi (Tilastokeskus 
2019). Eduskuntapuolueiden ehdokaskunnista puolestaan vain kahden 
keski-ikä oli koko ehdokaskunnan keski-ikää korkeampi (PS ja KD). 

Eduskunnan ulkopuolisten puolueiden ehdokkaat menestyvät vaa- 
leissa yleensä muita ehdokkaita heikommin ja keskimäärin he luulta- 
vasti myös kampanjoivat muita vähemmän. Lisäksi näiden puolueiden 
ehdokkailla on tavallisesti muita ehdokkaita vähäisemmät kampanja- 
resurssit muun muassa siksi, että pienimmät puolueet eivät saa puolue- 
tukea ja ne kykenevät siksi vain harvoin tukemaan ehdokkaitaan ta- 
loudellisesti. Näiden puolueiden ehdokkaat eivät yleensä myöskään 
kiinnosta mahdollisia ulkopuolisia vaalirahoittajia. Nämä tekijät vai- 
kuttavat yhdessä siihen, että useimpien eduskunnan ulkopuolisten 
puolueiden ehdokkaat eivät osallistu vaalikoneisiin yhtä aktiivisesti 
kuin muiden puolueiden ehdokkaat. Juuri vaalikoneet tarjoavat heille 
maksuttoman yhteyden valitsijoihin ja ovat käytännössä ainoa fooru- 
mi vaalijulisteiden lisäksi, jossa he ovat ”samalla viivalla” eduskunta- 
puolueiden ehdokkaiden kanssa. 

Kuntavaalien osalta ei ole käytössä luotettavia tietoja eri medioiden 
vaalikoneiden ehdokaskattavuudesta. Vaalikoneiden tuottajien haas- 
tattelujen perusteella voitiin kuitenkin päätellä, että kuntavaalikonei- 
den ehdokaskattavuus on prosentuaalisesti selvästi vähäisempää kuin 
muissa vaalityypeissä. Tähän vaikuttaa osaltaan ehdokkaiden hyvin 
suuri lukumäärä ja ehdokkuuksien myöhäinen varmistuminen, mikä 
hankaloittaa ehdokkaiden tavoittamista vaalien alla. Lisäksi useissa 
pienissä kunnissa monet valitsijat eivät tarvitse vaalikoneita äänestys- 
päätöstensä tueksi. 


Kampanjapäälliköiden arvioita vaalikoneista ja 
niihin vastaamisesta presidentinvaalissa 2018 


Tutkimushankkeemme haastatteli tammi-helmikuussa 2018 kunkin 
presidentinvaaliehdokkaan kampanjavastaavan tai muun kampanjan 
vastuuhenkilön. Haastattelukysymykset koskivat vaalikoneita ja niihin 
vastaamista. Haastatteluista viisi tehtiin puhelimitse ja kolme sähkö- 
postitse.” Kysymykset olivat osin strukturoituja mutta enimmäkseen 
puoliavoimia siten, että vastaajat saivat vastata niihin omin sanoin. 
Kahdeksasta haastatellusta neljä toivoi vastausten käsittelyä tunnista- 
mattomina. Tästä syystä koko aineisto raportoidaan seuraavassa siten, 
että vastaajat ja heidän edustamansa ehdokas eivät käy ilmi. 


% Ehdokas / haastateltu; pvm: Nils Torvalds / Elisabet Rantschukoff; 16.1.2018; Lau- 
ra Huhtasaari / Riikka Purra; 8.2.2018; Merja Kyllönen / Dan Koivulaakso; 25.1.2018; 
Sauli Niinistö / Pete Pokkinen; 9.2.2018; Pekka Haavisto / Riikka Kämppi; 9.2.2018; 
Paavo Väyrynen / Seppo Hauta-aho; 15.2.2018; Tuula Haatainen / Mikko Koskinen; 
7.2.2018; Matti Vanhanen / Niina Nurkkala; 29.1.2018. 

Mielipiteet vaalikoneiden määrästä ja sisällöistä 


Haastattelun avauskysymys koski mielipidettä ehdokkaille vastatta- 
vaksi tulleiden vaalikoneiden lukumäärästä vuoden 2018 presidentin- 
vaalissa.” Viiden vastaajan mielestä määrä oli sopiva ja kolmen mie- 
lestä niitä oli liian paljon. Kuten luvussa 3 todettiin, vuoden 2018 
presidentinvaalissa oli kuusi median vaalikonetta. Useiden vastaajien 
mielestä ongelmana ei ollut niinkään keskeisten medioiden tarjoa- 
miin vaalikoneisiin vastaaminen vaan joidenkin kansalaisjärjestöjen 
vaalikoneet. Nämä eivät olleet vastaajien mielestä laadultaan yleisesti 
ottaen yhtä hyviä kuin median vaalikoneet, ja ne saattoivat käsitellä 
turhankin spesifejä kysymyksiä joiltakin järjestön kannalta oleellisilta 
aihealueilta. 

Ainakaan vuoden 2018 presidentinvaalissa vaalikoneiden luku- 
määrä ei siis kohonnut niin suureksi, etteikö kampanjaorganisaatioil- 
la ja ehdokkailla olisi ollut mahdollisuutta osallistua niihin kaikkiin. 
Tämä ilmeni myös vastauksista haastattelukysymykseen, joka nimen- 
omaan koski mahdollista vaalikoneiden valikointia vastaamiseen ku- 
luvan ajan vähentämiseksi. 

Ehdokkaiden näkökulmasta vaalikoneiden sopivaa määrää koske- 
viin mielipiteisiin vaikuttaa presidentinvaalissa se, että vastausten val- 
misteluun osallistui useimmilta ehdokkailta yksi tai useampi tiimityön- 
tekijä. Ehdokkaat ovat vaalikoneiden vastaamisaikana paljolti kiinni 
valtakunnallisessa kampanjassa eri puolilla maata. Heidän roolinsa 
vaalikoneisiin vastaamisessa näyttää haastattelujen perusteella vaih- 
televan melko paljon. Useimmat osallistuvat vastausten laatimiseen ja 
lähes kaikki niiden lopulliseen muokkaukseen ja hyväksymiseen. Vain 
yksi ehdokas ei ollut lainkaan osallistunut vastausten laatimiseen. 

Toisaalta jos vastaamisvastuu oli jäänyt suuressa määrin ehdok- 
kaan itsensä varaan, tämä näytti johtavan haastattelukommenttien 


7 Kysymys kuului seuraavasti: ”Mitä mieltä olet ehdokkaalle vastattavaksi tulleiden 


vaalikoneiden määrästä näissä vaaleissa? Onko/oliko niitä näissä vaaleissa liian vä- 
hän, sopiva määrä vai liian paljon?” 

perusteella siihen, että vastausten perustelut jäivät aikapulan vuoksi 
niukoiksi. Lisäksi haastattelujen perusteella on ilmeistä, että aiemmin 
ehdolla olleiden ehdokkaiden tiimeissä pyrittiin varmistamaan vaali- 
konevastausten johdonmukaisuus suhteessa ehdokkaan vastauksiin 
aiemmissa vaaleissa. 

Vaalikoneiden sisällöstä kampanjavastaavilta tiedusteltiin kysy- 
mysten teemoja sekä sitä, kuinka onnistuneina vastaajat pitivät yleen- 
sä ottaen kysymysten muotoiluja. Teemoja tiedusteltiin siltä kannalta, 
kuinka hyvin tai huonosti vaalikonekysymykset kattoivat vastaajien 
mielestä presidentinvaalien kannalta oleellisia asiakysymyksiä. Tähän 
kysymykseen pyydettiin ensin vastausta viisiportaisella vastausvaihto- 
ehtoskaalalla?*, minkä jälkeen vastaajia pyydettiin mainitsemaan mah- 
dollisesti liikaa tai liian vähän esillä olleita teemoja. Kuusi kahdeksasta 
vastaajasta oli sitä mieltä, että presidentinvaalikoneiden kysymykset 
olivat kattaneet melko hyvin vaalien kannalta oleellisia aiheita. Lisäksi 
kaksi vastaajaa valitsi asteikon keskimmäisen vaihtoehdon. Tulos on 
varsin myönteinen vaalikoneiden tekijöiden kannalta. Kukaan vas- 
taajista ei ollut sitä mieltä, että vaalikoneiden teemat olisivat kattaneet 
melko huonosti tai huonosti vaalien kannalta tärkeimpiä kysymyksiä. 

Puuttuvia tai liikaa esillä olleita kysymyksiä koskevassa avoimes- 
sa palautteessa ei myöskään noussut ainakaan systemaattisesti esiin 
merkittävää kritiikkiä presidentinvaalikoneiden aihevalintoja kohtaan. 
Useat haastatellut sanoivat ymmärtävänsä, että toimiakseen riittävän 
hyvin vaalikonekysymyksinä kysymysten pitää olla varsin pelkistetty- 
jä. Samalla se tarkoittaa sitä, että vaalikoneet eivät yleensä sisällä kovin 
monimutkaisia politiikkakysymyksiä. 

Haastateltavat mainitsivat useita aiheita, joita heidän mielestään oli 
käsitelty presidentinvaalin vaalikoneissa liian vähän tai liian paljon. 
Osa vastaajista oli sitä mieltä, että kysymysten aihealueet olivat joilta- 
kin osin painottuneet väärin. Joidenkin mielestä ehdokkaiden henkilö- 


% Kysymysten aihealueiden onnistuneisuutta koskeva kysymys kuului sanatarkasti 
seuraavasti: ”Kuinka hyvin tai huonosti vaalikoneet ovat mielestänne yleensä ottaen 
kattaneet presidentinvaalien kannalta oleellisia kysymyksiä? Hyvin, melko hyvin, ei 
hyvin eikä huonosti, melko huonosti vai huonosti?” 

kohtaisia arvoja tiedusteltiin liikaa. Lisäksi esitettiin kantoja, joiden 
mukaan vaalikoneiden olisi pitänyt sisältää enemmän ajankohtaisiin 
poliittisiin kysymyksiin liittyviä aiheita. 


Arvokysymyksiä paljon, joista osa oli aika kaukana tehtävän kan- 
nalta olennaisista arvoista. 


Paljon kysymyksiä, jotka eivät kuulu presidentin toimivaltaan. 


Päivänpolttaviin kysymyksiin kysyttiin ani harvoin kantaa. 


Suurin osa liikaa tai liian vähän esillä olleisiin aiheisiin liittyneistä 
kommenteista koski ulkopolitiikkaa. Ehdokkaiden Nato-kantoihin 
liittyviä teemoja oli vaalikoneissa ollut riittämiin: 


Kysyttiin Natosta, mutta muutoin aika suppeat aihevalikoimat. 


Nato-keskustelua oli hirvittävän paljon, ja se oli myös harhaanjoh- 
tavaa. 


Monissa kommenteissa kiinnitettiin huomiota myös siihen, että glo- 
baalit kysymykset ja ajankohtaiset kansainvälispoliittiset kriisit eivät 
olleet vaalikonekysymysten asialistalla. 

Teemoista jäi puuttumaan läntisen maailman suhteellisen merki- 
tyksen laskun vaikutus Suomen asemaan kansainvälisessä järjestel- 
mässä. 

Kansainväliset kriisit ja niihin liittyvät kysymykset: esimerkiksi 
Syyria, Pohjois-Korea tai Jemenin sota olivat paitsiossa. 


Käsiteltiin lopulta melko ohuesti tehtävän kannalta olennaisimpia 
kysymyksiä ulko- ja turvallisuuspolitiikasta; esimerkiksi Venäjän 
kehitystä ja EU:n tulevaisuutta presidentin tehtävien kannalta. 


Ulkopolitiikassakin tapahtui kuitenkin koko ajan, mutta näitä re- 
aalitilanteita ei kyselyihin tuotu. 


Puuttui ulkopolitiikkaa käsitteleviä kysymyksiä, jotka kuuluvat 
presidentin toimivaltaan. 

Aihealueiden valinnan ohella haastatellut tuntuivat keskimäärin muu- 
tenkin olevan jokseenkin tyytyväisiä presidentinvaalivaalikoneiden 
kysymyksiin. Tosin kaksi kahdeksasta haastatellusta esitti moitteita 
niin paljon, että heidän kantansa poikkesivat muiden käsityksistä mer- 
kittävästi. Myös kysymyksiin yleensä ottaen melko tyytyväiset vastaa- 
jat esittivät yksittäisistä kysymyksistä napakkaa kritiikkiä. Kaikkiaan 
useat vastaajat olivat sitä mieltä, että mahdollisuus vastausten peruste- 
luihin omin sanoin on olennaisen tärkeää vaalikoneisiin vastaamisen 
mielekkyydelle. Yksi tähän liittyvä kommentti oli erityisen valaiseva: 


Nurinkurinen tilanne: poliitikoille ehkä tärkeämpää se, että pystyy 
perustelemaan näkemyksensä, kun taas vaalikoneissa painottuvat 
kysymyksiin annetut valmiit vastausvaihtoehdot. 


Presidentinvaalikoneita koskevissa kampanjavastaavien haastatteluissa 
tiedusteltiin myös sitä, ”millainen merkitys vaalikoneilla on mielestän- 
ne kansalaisten tiedonsaannin kannalta presidentinvaalissa?”” Kuusi 
kahdeksasta vastaajasta arvioi merkityksen joko suureksi (kaksi vas- 
taajaa) tai melko suureksi (neljä vastaajaa). Loput kaksi katsoivat, ettei 
vaalikoneilla ole presidentinvaaleissa tiedonsaannin kannalta kovin- 
kaan suurta merkitystä. Täydentävissä vastauksissa tuotiin esille muun 
muassa vaalikoneiden tasa-arvoisuus ehdokkaiden kannalta; kaikille 
esitetään samat kysymykset ja kysymyksiin annetut vastaukset ja pe- 
rustelut riippuvat ehdokkaasta itsestään. 


Kampanjavastaavien mielipiteitä vaalikoneiden 
kehittämistarpeista ja taktisesta vastaamisesta 


Presidentinvaalikoneita koskevassa vapaassa palautteessa vastaajat 
toivat lisäksi esille muutamia kiinnostavia näkökohtia. Mielipiteissä 
painottui vaalikoneiden kehittämisnäkökulma. Myönteistä palautetta 


2 Tämän kysymyksen vastausvaihtoehdot olivat ”suuri merkitys”, ”melko suuri 


merkitys”, ”ei kovinkaan suurta merkitystä” ja ”ei lainkaan merkitystä”. 

annettiin siitä, että vaalikoneet ovat yleensä ottaen kehittyneet ajan 
mittaan. Vastaajien mielestä ne tarjoavat äänestäjille mahdollisuuden 
tutustua ehdokkaiden mielipiteisiin omassa tahdissa. Muutamat vas- 
taajat kiittivät vuoden 2018 presidentinvaalin Ylen vaalikoneen moni- 
kielisyyttä. 

Kielteisessä palautteessa painottuivat joidenkin presidentinvaali- 
koneiden ehdokaskäyttöliittymien kömpelö tekninen toteutus sekä 
joiltakin osin kysymysten muotoilut. Monen vastaajan mielestä vaali- 
koneiden teknisiä ratkaisuja tulisi edelleen kehittää. Monikielisyy- 
destä kertyi myös moitteita. Ylen vaalikoneessa kolmikielisyys lisäsi 
vastaustaakkaa huomattavasti, ja tietojen välitallennusmahdollisuuden 
puuttumisen ja vastaajien aikapulan yhdistelmä oli usean haastatellun 
mielestä hyvin hankala. Yksi vastaaja puki asian varsin suorasanaises- 
ti: ”Ylen kone on käyttäjälle hyvä, mutta (ehdokas)vastaajalle paina- 
jainen. Käytännössä Yle ulkoisti vastausten käännättämisen kolmelle 
eri kielelle.” 

Vaalikoneisiin toivottiin myös konkreettisia kysymyksiä, joihin ei 
olisi mahdollista antaa ympäripyöreitä vastauksia. Toisaalta liian tarkat 
vastausasteikot saivat moitteita. Yhden vastaajan mielestä vaalikoneet 
ottivat jossakin vaiheessa takapakkia, kun liukuvat asteikot tulivat nii- 
hin mukaan. Vastaajan mielestä sanallistetuissa vastausvaihtoehdoissa 
vastauksille on helpompaa antaa yhteinen tulkinta. 

Mikään vastausasteikko ei kuitenkaan voi täysin estää sitä, että eh- 
dokkaat voivat vastata vaalikoneisiin taktisesti. Taktisella vastaamisel- 
la tarkoitetaan tässä sellaista vastaamistapaa, joka pyrkii ehdokkaan 
todellisia mielipiteitä ilmoittamatta lisäämään ehdokkaan vastausten 
yhtenevyyttä vaalikoneen valitsijakäyttäjien vastauksiin. Tähän liitty- 
vän haastattelukysymyksen* laatimisvaiheessa oletettiin, että vastaajat 
tuskin suostuisivat puhumaan asiasta täysin avoimesti. Puolet vastaa- 


3% Asiaa koskeva haastattelukysymys kuului presidentinvaalikoneiden osalta seuraa- 
vasti: ”Missä määrin vastaamisessa otettiin huomioon taktisia vastaamisnäkökohtia 
(esim. äärivaihtoehtojen välttely tms.)? Otettiinko tällaisia näkökohtia huomioon: ei 
lainkaan, jonkin verran, melko paljon, erittäin paljon?” 

jista totesikin, ettei taktisia näkökohtia ollut otettu millään tavalla huo- 
mioon ehdokkaiden vastauksissa presidentinvaalikoneisiin. 

Muutamissa vastauksissa ilmeni kuitenkin mielenkiintoisia näke- 
myksiä ja yksityiskohtia taktisesta vastaamisesta. Yksi vastaaja totesi, 
että mielikuvat taktisesta vastaamisesta ovat hänen mielestään turhan- 
kin kielteisiä. Tätä hän perusteli sillä, että joissakin kysymyksissä esi- 
merkiksi jokseenkin eri mieltä tai jokseenkin samaa mieltä oleminen 
saattaa olla käytännössä sama asia. Toisen vastaajan mielestä taas oli 
lähes itsestään selvää, että niin sanotuissa ”suurten intohimojen kysy- 
myksissä” tasapainoinen, äärivaihtoehtoja välttelevä vastaamistapa on 
ehdottoman järkevää. Sama vastaaja totesi myös, että tällaisissa koh- 
dissa ehdokas voi perusteluillaan täydentää vastausta ilman taktikoin- 
tia. Toisen vastaajan mielestä äärivaihtoehtojen valinta on perusteltua 
lähinnä silloin, jos mielipiteen takana on puolueen kanta, tai asia on 
muutoin laadultaan yksiselitteinen*. Hänen mukaansa ”pääsääntöises- 
ti kysymykset olivat moniulotteisia ja edellyttivät harkintaa sekä vaih- 
toehtojen valinnan että perustelujen osalta”. 


Presidenttiehdokkaiden kampanjatiimit vastaavat 
vaalikoneisiin huolellisesti, mutta vastauksia 
ei hyödynnetä aktiivisesti kampanjoissa 


Haastatellut totesivat vastauksissaan varsin yksituumaisesti, että kaik- 
kiin vuoden 2018 presidentinvaalin vaalikoneisiin vastattiin huolel- 
lisesti. He kaikki myös kykenivät asettamaan varsin vaivattomasti 
vaalikoneet tärkeysjärjestykseen oman ehdokkaan kannalta. Arviot 
olivat hyvin samansuuntaisia Ylen, Helsingin Sanomien/Ilta-Sano- 


| Anekdoottina todettakoon, että esimerkiksi vuoden 2003 eduskuntavaaleissa joil- 


lakin poliittisilla puolueilla (Kok. ja Vas.) oli omia vaalikoneita, joiden kysymykset 
liittyivät eri tavoin puolueiden omiin vaalitavoitteisiin (ks. Haukio 2007). 

mien” vaalikoneiden osalta. Seitsemän vastaajaa mainitsi Ylen ja HS/ 
IS:n vaalikoneet tärkeimmiksi mainitussa järjestyksessä. Joidenkin eh- 
dokkaiden kampanjoissa tärkeimmiksi oli koettu ne vaalikoneet, jois- 
sa oma ehdokas oli uutisoitu suosituimmaksi ehdokkaaksi vaalikone- 
vastausten perusteella. Kolmen tärkeimmän vaalikoneen joukkoon 
ylsivät vähintään yhdellä maininnalla myös MTV:n, Iltalehden sekä 
Uutissuomalaisen vaalikoneet. 

Yksi kysymyskokonaisuus kohdistui siihen, miten ehdokkaiden 
kampanjat olivat hyödyntäneet ehdokkaan vaalikonevastauksia kam- 
panjan aikana.” Saadut vastaukset osoittivat kaikkien ehdokkaiden 
osalta, ettei vaalikonevastauksia ollut hyödynnetty kampanjoissa laa- 
jasti tai ainakaan systemaattisesti. Yhdessä vastauksessa kävi ilmi, että 
ehdokkaan kampanja suunniteltiin niin paljon ennen vaalikoneisiin 
vastaamista, ettei vaalikonevastusten integrointia osaksi kampanjaa 
koettu mahdolliseksi. Tähän liittyen yksi vastaajista piti tärkeänä, että 
kampanja päättää ensin teemoistaan ja kannoistaan, ja tämän jälkeen 
vaalikonevastausten tulee heijastella niitä. 

Muutamissa vastauksissa tuotiin esiin, että vaalikonevastauksia 
hyödynnettiin jopa paljon tai jonkin verran ehdokkaan kampanjassa 
erityisesti sosiaalisessa mediassa. Kannattajille saatettiin jakaa vaali- 
konevastauksia, joita jaettiin edelleen keskusteluryhmiin ja omille kan- 
nattajille. Yksi vastaus kuului seuraavasti: 


Itse vastauksia on tietysti voinut hyödyntää osana some-päivi- 
tyksiä, kansalaisvastauksia tai vastauksina eri tahojen kyselyihin. 
Facebookissa ehdokkaan sivulla on kannustettu pari kertaa teke- 
mään vaalikoneita ja linkitetty joku vaalikoneista päivitykseen. 
Eniten vaalikoneita on hyödynnetty näkyvyydessä niin, että tuki- 
jat ovat jakaneet somessa omia vaalikoneosumiaan. 


2 Useat vastaajat olivat mieltäneet HS:n ja IS:n vaalikoneet samaksi kokonaisuudek- 
si, ja siksi niitä käsitellään tässä yhteydessä yhtenä vaalikoneena. 


% Kysymys kuului: "Missa ja miten ehdokkaanne/kampanjanne on käyttänyt 


oma-aloitteisesti ehdokkaan vaalikonevastauksia kampanjoinnissa? Ehdokassivus- 
tolla? Mainonnassa tai muussa kampanjoinnissa? Muulla tavoin?” 

Vaalikoneiden epäsystemaattinen hyödyntäminen ilmeni myös vas- 
tauksista muihin haastattelun kysymyksiin. Yksi kysymys koski kam- 
panjoiden saamaa kansalaispalautetta ehdokkaiden vaalikonevastauk- 
sista.** Puolet haastatteluista valitsi siinä vaihtoehdon “ei kovinkaan 
paljon”? ja vain kaksi mainitsi kampanjan saaneen palautetta ”melko 
paljon”. Yksi vastaaja totesi kuitenkin, että ehdokas ja kampanja olivat 
saaneet palautetta vaalikonevastauksista paljon sosiaalisessa medias- 
sa. Tällekin ehdokkaalle ja hänen kampanjalleen oli kuitenkin tullut 
huomattavasti enemmän palautetta ehdokkaan tv-esiintymisistä: ”Nii- 
hin verrattuna murto-osa palautteesta tulee vaalikonevastauksista, jos 
somea ei lasketa.” 


Ehdokkaiden mielestä vaalikoneita on 
eduskuntavaaleissa liian paljon 


Havainnot vuoden 2019 eduskuntavaaliehdokkaiden mielipiteistä pe- 
rustuvat pirkanmaalaisten kansanedustajaehdokkaiden haastattelui- 
hin. Aineistoon valittiin harkinnanvaraisesti 30 ehdokasta siten, että 
he edustavat riittävässä määrin vaalipiirin eri puolueita ja ryhmittymiä 
sekä eri-ikäisiä ja eri sukupuolta olevia ehdokkaita. Tavoitteena ei ollut 
vastausten tarkka yleistettävyys eduskuntavaalien koko ehdokaskun- 
taan, vaan karkeasti suuntaa antavat tiedot ehdokkaiden mielipiteistä 
ja siitä, miten he olivat vastanneet vaalikoneisiin. Haastattelu sisälsi 
viisi samaa kysymystä kuin vuoden 2018 presidentinvaalissa toteutettu 
kampanjavastaavien kysely. 


%* Kysymys kuului: ”Missä määrin ehdokkaiden vaalikonevastaukset ovat tulleet 


esiin ehdokkaan ja kampanjan saamassa kansalaispalautteessa ja keskusteluissa 
äänestäjien kanssa? Vastausvaihtoehdot: ei lainkaan, ei kovinkaan paljon, melko pal- 
jon vai erittäin paljon?” 

3 Valtio-opin opiskelija Nelli Leinonen kokosi aineiston vaalikampanjan aikana 
huhtikuussa 2019 Vaalikoneet 2020 -hankkeen palkkaamana hyödyntääkseen aineis- 
toa myöhemmin omassa pro gradussaan. 

Haastattelujen avauskysymykset koskivat sitä, kuinka moneen 
vaalikoneeseen kansanedustajaehdokkaat olivat vastanneet ja mitä 
mieltä he olivat vaalikoneiden lukumäärästä. Vuoden 2018 presiden- 
tinvaalissa suurin osa kampanjaorganisaatioiden vastaajista oli sitä 
mieltä, että ehdokkaille tuli sopiva määrä vaalikoneita vastattavaksi. 
Eduskuntavaaleissa vaalikoneita on kuitenkin enemmän ja suurin osa 
ehdokkaista mitä ilmeisimmin hoitaa vastaamisen täysin itsenäisesti. 
Luvussa 3 kävi aiemmin ilmi, että vuoden 2019 eduskuntavaaleissa 
ehdokkaille oli tarjolla yhteensä 22 vaalikonetta. Näistä 15 oli median 
vaalikoneita ja loput järjestöjen vaalikoneita. 

Koska useilla kansanedustajaehdokkailla ei myöskään ole mahdol- 
lisuutta irrottautua päivätyöstään kampanjoinnin ajaksi, on ymmär- 
rettävää, että selvästi yli puolet haastatelluista (60 %) katsoi, että vaali- 
koneita oli ollut vaaleissa tarjolla liian paljon. Kolmannes (33 %) oli sitä 
mieltä, että niitä oli ollut vastattavana sopivasti ja seitsemän prosenttia 
ajatteli, että niitä oli ollut tarjolla liian vähän. Eräs haastateltava avautui 
asiasta varsin ilmeikkäästi: 


Vaalikoneita on ollut vuosi vuodelta, tai vaali vaalilta, enemmän ja 
vaikka osa vaalikoneista on selvästi vain esimerkiksi yksittäisten 
toimijoiden lobbaustyökaluja, niin silti niitä on liikaa ehdokkaan 
kannalta. Anekdootillisesti sanottuna olen saanut jännetuppitu- 
lehduksen liiasta vaalikoneisiin vastaamisesta. 


Enimmillään yksittäiset pirkanmaalaisehdokkaat sanoivat vastan- 
neensa noin 20 vaalikoneeseen. Vastaajien ilmoittamissa määrissä 
saattaa tosin olla mukana joitakin vaalikonetyyppisiä kyselyjä, joita ei 
määritelty tutkimushankkeessamme vaalikoneiksi. Yhteensä 30 haas- 
tatellusta vain kolme mainitsi vastanneensa noin 20 vaalikoneeseen. 
Kaikki olivat vastanneet joihinkin vaalikoneisiin ja pienimmillään 
vastattujen vaalikoneiden lukumäärä oli kolme. Vain kolmeen vaali- 
koneeseen vastanneista kaikki olivat eduskunnan ulkopuolisten puo- 
lueiden ehdokkaita. 

Tyypillisin lukumäärä, eli tilastotieteen termein moodi, oli 10 vas- 
tattua vaalikonetta. Haastateltujen Pirkanmaan ehdokkaiden keski- 
arvo vastattujen vaalikoneiden lukumäärässä oli 8,5. Luku on kiistat- 
ta korkea, koska se usein tarkoittaa vastaamista yli 200 kysymykseen 
mahdollisine perusteluineen. Lisäksi on otettava huomioon, että inten- 
siivisin vaalikonekysymyksiin vastaaminen ajoittuu useilla ehdokkailla 
kampanjoiden käynnistysviikoille, jotka ovat muutoinkin aikatauluil- 
taan ruuhkaisia. Tästä näkökulmasta ei ole ihme, että jotkut vastaajat 
toivoivat vaalikoneiden laatimiseen jonkinlaista koordinointia: 


Mä olen kovin yllättynyt siitä, että vaalikoneissa ei tehdä laajempaa 
yhteistyötä niitten isojen toimijoiden osalta, jotka näitä vaalikonei- 
ta rakentelee. Tuntuu hassulta, että kaikki keksii pyörän uudestaan. 


Joka kolmas kansanedustajaehdokas 
kritisoi vaalikoneiden sisältöä 


Kolmenkymmenen pirkanmaalaisehdokkaan näkemykset eduskunta- 
vaalikoneiden kysymysten aihekattavuudesta olivat paljolti saman- 
kaltaisia kuin kampanjoiden vastuuhenkilöiden arviot vuoden 2018 
presidentinvaalikoneista. Kysymys oli käytännössä sama kuin presi- 
dentinvaalissa, mutta se oli kohdennettu eduskunnan tehtäviin.” Aivan 
kuten presidentinvaalin kohdalla, nytkään kukaan vastaajista ei käyt- 
tänyt vastauksissaan viisiportaisen vastausasteikon ääripäitä (hyvin tai 
huonosti). Haastatelluista kansanedustajaehdokkaista 43 prosenttia piti 
kysymysten kattavuutta melko hyvänä ja 37 prosenttia melko huono- 
na. Joka viides (20 %) vastasi kysymykseen ”ei hyvin eikä huonosti”. 
Tyypillisin vastaus oli sekä presidentinvaalissa että eduskuntavaaleissa 
”melko hyvin”, mutta eduskuntavaaleissa kritiikkiä ilmeni enemmän. 
Tästä voidaan päätellä, että eduskuntavaaleissa vaalikoneiden sisällöis- 
sä on ehdokkaiden mielestä enemmän korjattavaa. 


6 Kysymys kuului seuraavasti: ”Kuinka hyvin tai huonosti vaalikoneet kattoivat 
mielestäsi eduskunnan tehtävien kannalta oleellisia kysymyksiä?” 

Luultavasti tälle havainnolle on useita syitä. Eduskunnan tehtävä- 
kenttä on paljon presidentin tehtäväkenttää laajempi, minkä vuoksi 
vaalikoneista on vaikeampi tehdä sisällöiltään kattavia. Ilmeisesti edus- 
kuntavaalien vaalikoneet ovat myös muilla tavoin heterogeenisempiä 
kuin presidentinvaalissa, joissa järjestöjen vaalikoneita oli vähän. Li- 
säksi ehdokaskunta on eduskuntavaaleissa ja presidentinvaaleissa ai- 
van erilaista. Eduskuntavaaleissa ehdokkaiden osallistumismotivaatio 
ja vastaamisresurssit vaihtelevat paljon enemmän kuin presidentin- 
vaaleissa. Toisaalta eduskuntavaaleissa yksittäisten riviehdokkaiden 
vastaamattomuuteen tuskin kiinnitetään juurikaan huomiota, aina- 
kaan jos kyseessä eivät ole keskeisimpien medioiden vaalikoneet. 

Kuten presidentinvaalihaastatteluissa, haastatteluun osallistuneita 
kansanedustajaehdokkaita pyydettiin mainitsemaan kolme tärkeintä 
vaalikonetta heidän omalta kannaltaan. Tulokset olivat sikäli saman- 
laisia vuoden 2018 presidentinvaaliin verrattuna, että kolmen tärkeim- 
män vaalikoneen joukkoon nousivat jälleen Ylen sekä Sanoman (HS/ 
IS) vaalikoneet.” 

Muilta osin tärkeysjärjestys osoittaa, että tulos on huomattavan 
erilainen verrattuna presidentinvaalin vaalikoneiden koettuun mer- 
kitykseen. Pirkanmaan hallitsevan maakuntalehden, eli Aamulehden, 
vaalikoneen merkitys (23 %) oli pirkanmaalaisille ehdokkaille samaa 
tasoa kuin Sanoma-konsernin vaalikoneiden. Aamulehti käytti Alma 
Median yhteistä vaalikonetta, eikä sen keräämä vastausosuus jäänyt 
kovin kauaksi Ylen vaalikoneen koetusta merkityksestä (30 %). Kiin- 
nostavaa oli niin ikään se, että paikallislehti Tamperelaisen? vaaliko- 
neen merkitys koettiin jonkin verran suuremmaksi kuin esimerkiksi 
MTV Uutisten vaalikoneen merkitys. Lisäksi on huomionarvoista, että 
joillakuilla ehdokkailla myös pienet ”erityisvaalikoneet” nousivat kol- 
men tärkeimmäksi koetun vaalikoneen joukkoon. 


% — Vertailtavuuden vuoksi Helsingin Sanomien ja Ilta-Sanomien vaalikoneita käsi- 


tellään tässäkin yhdessä, koska osa ehdokasvastaajista mielsi ne samaksi kokonaisuu- 
deksi. Ks. aiempi alaviite 8. 

38 Kyse oli Keskisuomalaisen vaalikoneesta, johon oli tuotu paikallisia kysymyksiä 
ja julkaistu Tamperelaisen brändin alla. 

Taulukko 8.1. Haastateltujen Pirkanmaan vaalipiirin kansanedustajaehdokkaiden 
(n=30) mainitsemat kolme tärkeintä vaalikonetta vuoden 2019 
eduskuntavaaleissa heidän omalta kannaltaan 


kpl % 
Yle 26 30 
HS/IS 20 23 
Alma Media (Aamulehti) 20 23 
Tamperelainen (Keskisuomalainen) 8 9 
MTV Uutiset 5 6 
Maaseudun Tulevaisuus 2 2 
Allianssi 2 2 
Duunitori 2 2 
Yle Kioskin vaalibotti 1 1 
YHT 86 100 


Eduskuntavaalien vaalipiirikohtaisuus vaikuttaa ehdokkaiden koke- 
maan vaalikoneiden merkitykseen siten, että myös alueelliset ja sisäl- 
löllisesti erikoistuneet vaalikoneet saatetaan kokea hyvin merkittävik- 
si. Pirkanmaan vaalipiiriä koskevissa tuloksissa näkyy se, että suuri osa 
alueen asukkaista lukee Aamulehteä ja Tamperelaista. Yleensä ottaen 
eduskuntavaaleissa vaalipiirikohtaiset kysymykset lisäävät vaalikonei- 
den kiinnostavuutta sekä ehdokkaiden että valitsijoiden kannalta. 
Vaalikoneiden sisällön ”osuvuutta” arvioitiin kahdesta näkökul- 
masta. Kansanedustajaehdokkailta kysyttiin, mitä teemoja he itse pai- 
nottivat eduskuntavaaleissa ja missä määrin vaalikoneet kattoivat juuri 
ehdokkaalle tärkeitä teemoja. Tyytyväisyys vaalikonekysy mysten katta- 
vuuteen eduskunnan tehtävien kannalta näyttää olevan melko suorassa 
yhteydessä siihen, millaisia asiakysymyksiä ehdokkaat itse painottavat 
eduskuntavaaleissa. Esimerkiksi ilmastokysymykset olivat näkyvästi 
esillä Ylen ja HS:n eduskuntavaalikoneissa (Tiihonen & Vaden 2019). 
Tämän olivat haastattelujen perusteella huomanneet myös vaalikonei- 
siin vastanneet kansanedustajaehdokkaat. Ilmastokysymyksiä painot- 
taneet ehdokkaat olivat löytäneet vaalikoneista omat teemansa hyvin. 
Useat ehdokkaat toivat kuitenkin esiin myös sellaisia (omia) teemoja, 
jotka olivat vastausten perusteella puuttuneet vaalikoneista. Tällaisia 

aiheita olivat erityisesti kulttuuriin liittyvät kysymykset ja nuoria kos- 
kevat aiheet. Lisäksi moni koki, että vaalikoneet olivat sisältäneet vain 
niukasti koulutukseen liittyviä kysymyksiä, tai että koulutuskysymyk- 
set olivat koskeneet ehdokkaan mielestä epäolennaisia aiheita. 


Vihattu ja rakas vaalikone 


Teoksen aiemmissa luvuissa on osoitettu, että vaalikoneiden tarjoamil- 
la tiedoilla on kasvava merkitys vaalien valitsijakunnalle ja varsinkin 
nuorimmille äänioikeutetuille. Asia on ollut ehdokkaiden tiedossa jo 
pitkään. Tämä selittänee osaltaan sitä, miksi suomalaisten vaalikonei- 
den ehdokaskattavuus on varsin korkea - mahdollisesti kuntavaaleja 
ja joitakin vähämerkityksellisimmiksi miellettyjä vaalikoneita lukuun 
ottamatta. Presidentinvaaleissa koko ehdokaskunta sekä eduskunta- 
ja europarlamenttivaaleissakin yleensä yli 90 prosenttia ehdokkaista 
osallistuu keskeisiin median vaalikoneisiin. Vaalikoneisiin osallistu- 
mattomat ehdokkaat ovat todennäköisimmin muiden kuin eduskunta- 
puolueiden ehdokkaita. Myös hyvin iäkkäät ehdokkaat jättävät muita 
useammin osallistumatta vaalikoneisiin. 

Sekä vuoden 2018 presidentinvaalin että vuoden 2019 eduskunta- 
vaalien yhteydessä tehdyissä haastatteluissa kävi monin tavoin ilmi, 
että ehdokkaat arvostavat vaalikoneita erityisesti siksi, että ne tarjoavat 
heille tasavertaisen mahdollisuuden omien kantojen ja niiden perus- 
telujen esittämiseen. Myös joillakin eduskuntavaaliehdokkaiden koti- 
sivuilla oli vaalikoneiden informaatioarvoa korostavia näkemyksiä 
(Laaksonen 2019). Toisin kuin vaalimainonta, osallistuminen vaali- 
koneisiin on ollut Suomessa — ja muissakin maissa — alusta pitäen mak- 
sutonta. Ehdokkaille asetetut ehdot ovat koskeneet pyydetyn materiaa- 
lin toimittamista vaalikoneen toteuttajan tarjoamaan käyttöliittymään 
asetetun määräajan puitteissa. Joissakin tapauksissa ehdokkaiden on 
pitänyt toimittaa järjestelmiin myös vastausten käännökset vaadituille 
kielille. 

Presidentinvaalit ja eduskuntavaalit eroavat ehdokasnäkökulmasta 
paljon vaalikoneiden kuormittavuuden kannalta. Eduskuntavaaleissa 
vaalikoneita on enemmän ja ne poikkeavat tavoitteiltaan ja laadultaan 
enemmän toisistaan kuin presidentinvaaleissa. Eduskuntavaalikonei- 
den heterogeenisyyteen (Haukio 2012) ja liialliseen määrään (Pernaa 
2007) on kiinnitetty huomiota myös aiemmassa tutkimuksessa. Useim- 
pien haastateltujen Pirkanmaan kansanedustajaehdokkaiden mielestä 
(n=30) vaalikoneita oli myös vuoden 2019 vaaleissa liikaa. Näin ajat- 
teli vajaat kaksi kolmannesta (60 %) haastatelluista ehdokkaista. Kes- 
kimäärin haastatellut eduskuntavaaliehdokkaat olivat vastanneet noin 
yhdeksään vaalikoneeseen. Kaikkiaan vuoden 2019 eduskuntavaaleissa 
oli tarjolla 22 vaalikonetta. Tämä luku on varsin lähellä vuoden 2015 
eduskuntavaaleista käytössä olevaa, yhden kansanedustajan ilmoitta- 
maa tietoa (ks. Torsti 2016, 96). Se on pienempi kuin vuoden 2007 edus- 
kuntavaaleissa, joissa Haukion (2012, 8) keräämien tietojen perusteella 
ehdokkaille oli tarjolla noin 30 vaalikonetta. 

Vaikka eduskuntavaalien vaalikoneiden lukumäärä ei siis näy- 
tä enää kasvaneen, useimmat kansanedustajaehdokkaat joutuvat silti 
edelleen valikoimaan, mihin vaalikoneisiin he vastaavat. Tyypillisintä 
on vastata kaikkiin keskeisten medioiden vaalikoneisiin ja jättää vas- 
taamatta oman kampanjan näkökulmasta epäolennaisimmiksi koet- 
tuihin järjestöjen vaalikoneisiin. 

Eduskuntavaaleissa suurin osa ehdokkaista vastaa vaalikoneisiin 
itse. Esimerkiksi kansanedustajana jo toimivien ehdokkaiden kohdalla 
vastaaminen on saatettu organisoida toisinkin, ja silloin tukiryhmällä 
voi olla työssä merkittävä rooli (ks. Torsti 2016, 97). Vuoden 2019 edus- 
kuntavaaleissa saatiin esimerkki myös siitä, että puolue oli helpottanut 
merkittävästi ehdokkaidensa vaalikonevastaamista tarjoamalla tausta- 
materiaaliksi puolueen kannat keskeisimpien vaalikoneiden kysymyk- 
siin. Kyse oli feministisestä puolueesta, joka perusteli toimintaansa 
muun muassa puolueen nuoruudella ja virallisten ohjelmalinjausten 
vähäisyydellä (Aro 2019; ks. myös luku 3). Presidentinvaaleissa vaali- 
koneet taas eivät selvästikään kuormita ehdokkaita henkilökohtaises- 

ti kovinkaan paljon. Vaalikoneita on eduskuntavaaleja vähemmän ja 
niihin vastaaminen on suurelta osin myös kampanjaorganisaation vas- 
tuulla. 

Kansanedustajaehdokkaat ja presidentinvaalin kampanjaorganisaa- 
tioiden vastaajat toivat esiin moninaisia havaintoja vaalikoneiden sisäl- 
löistä sekä aiheiden ja kysymysten onnistuneisuudesta. Useat huomiot 
ovat tuttuja myös aiemmista vaalikoneita koskevista tutkimuksista. 
Esimerkiksi vaalikonekysymysten keskittyminen vaaleissa kyseessä 
olevan poliittisen instituution tehtäviin ja toisaalta ehdokkaan arvoi- 
hin ja ehdokkaaseen henkilönä on asia, josta on keskusteltu jo pitkään. 
Haukion (2012, 21) analyysi vuoden 2009 europarlamenttivaalien 
vaalikoneiden kysymyksistä osoitti, että keskeisten medioiden vaali- 
koneiden kysymykset painottivat politiikan asiakysymyksiin liittyviä 
ehdokkaan poliittisia mielipiteitä. 

Vaalikonekysymysten aihekattavuutta käsiteltiin yksityiskoh- 
taisesti jo edellä luvussa 5. Ehdokkaat pitivät sekä vuoden 2018 
presidentinvaalin että vuoden 2019 eduskuntavaalien vaalikoneiden 
kysymysteemojen kattavuutta melko hyvänä ja aihevalintoja pääosin 
asianmukaisina. Toisaalta yksittäisten kysymysten muotoilut ja joiden- 
kin olennaisiksi koettujen asiakokonaisuuksien puuttuminen kirvoitti- 
vat kritiikkiä niin presidentinvaalissa kuin eduskuntavaaleissakin. 

Kysymysten sanavalintoihin ja yksiselitteisyyden puuttumiseen liit- 
tyviä moitteita on esiintynyt julkisuudessa usein aiemminkin, ja niitä 
oli esillä myös vuoden 2019 eduskuntavaalien alla. Esimerkiksi vasem- 
mistoliiton puheenjohtaja Li Andersson kiinnitti Kansan Uutisten (KU 
21.3.2019) haastattelussa huomiota joidenkin vaalikonekysymysten 
monitulkintaisuuteen ja myös siihen, että joitakin aiheita on hyvin vai- 
keaa pelkistää toimiviksi vaalikonekysymyksiksi. Tästä syystä valitsijat 
eivät välttämättä saa ehdokkaan vastausten perusteella oikeaa kuvaa 
ehdokkaan tavoitteista ja hänen edustamastaan arvomaailmasta. 

Kaikkiaan suomalaiset ehdokasvaalikoneet luovat mahdollisuuk- 
sien tasa-arvoa ehdokkaiden ja puolueiden välille. Mikään muu ehdok- 
kaiden esilläolo vaaleissa tuskin on yhtä tasavertaista. Haastattelujen 

perusteella useille ehdokkaille näyttää muodostuneen jonkinlainen 
viha-rakkaussuhde vaalikoneisiin: vastaamisen työläydestä huolimatta 
vaalikoneisiin on pakko uhrata aikaa ainakin sen verran, ettei menetä 
ääniä (ks. myös Huovinen 2017). 

Suomalaisissa mediatutkimuksissa (Herkman 2011; Isotalus 2017; 
Kunelius ym. 2009) ja vuodesta 2003 alkaen säännöllisesti toteutetuissa 
kansallisissa vaalitutkimuksissa (Paloheimo 2005; Borg & Paloheimo 
2009; Borg 2012; Grönlund & Wass 2016; Borg ym. 2020) on kiinnitetty 
toistuvasti huomiota suomalaisen politiikan medioitumiseen ja henki- 
löitymiseen. Ilmiö on tietenkin myös kansainvälinen (Karvonen 2010). 
Medioituneelle ja henkilöityneelle politiikan julkisuudelle on ollut 
tyypillistä huomion keskittyminen suurimpiin puolueisiin ja kiinnos- 
tavimpiin henkilöihin, mikä on merkinnyt epätasa-arvoa kilpailevien 
poliittisten vaihtoehtojen näkyvyydessä. 

Vaalikoneiden yleisenä lähtökohtana on päinvastoin tasaveroinen 
huomio kaikille tarjolla oleville vaihtoehdoille. Suomi on kansain- 
välisesti vertailtuna vaalikoneiden edelläkävijä. Yleisissä vaaleissamme 
on ollut mahdollista käyttää vaalikoneita jo 1990-luvun loppupuolel- 
ta alkaen. Median tuottamien vaalikoneiden määrä nousi 2000-luvun 
eduskuntavaaleissa suurin piirtein nykyiselle tasolleen, ja 2020-luvun 
alkuun mennessä vaalikoneista on muodostunut Suomessa luonteva 
sekä vakiintunut osa valtakunnallisten ja alueellisten medioiden vaali- 
viestintää. Myös jotkin järjestöt ovat löytäneet vaalikoneista tavan 
viestiä tavoitteistaan vaalien ehdokkaille ja äänestäjille. Seuraavassa 
kokoamme tutkimuksemme tuloksia ja arvioimme vaalikoneiden ke- 
hittämismahdollisuuksia. 

Hyvä tuote menestyy 


Kuluvalla vuosituhannella televisio ja sanomalehdet ovat säilyttäneet 
kärkiasemansa seuratuimpina vaaliviestiminä kaikkien äänioikeutet- 
tujen joukossa. Samalla vaalikoneet ovat kasvattaneet suosiotaan. Vuo- 
den 2003 eduskuntavaaleissa vain kahdeksan prosenttia äänioikeu- 
tetuista sanoi seuranneensa eduskuntavaaleja vaalikoneiden kautta 
hyvin tai melko paljon, mutta vuoden 2019 eduskuntavaaleissa osuus 
oli jo kolmannes (33 %). 

Huomionarvoista käyttötrendeissä on se, että alle 30-vuotiaille 
valitsijoille vaalikoneista on muodostunut johtava eduskuntavaalien 
tietolähde. Vuoden 2003 vaaleissa 15 prosenttia alle 30-vuotiaista valit- 
sijoista sanoi seuranneensa eduskuntavaaleja vaalikoneiden avulla hy- 
vin tai melko paljon. Vuoden 2019 eduskuntavaaleissa osuus oli peräti 
56 prosenttia. (Ks. kuvio 2.3.) 

Mikä selittää vaalikoneiden suosiota Suomessa? Maamme suhteel- 
linen ja ehdokaskeskeinen vaalijärjestelmä on vaikuttanut asiaan huo- 
mattavasti. Presidentinvaaleja lukuun ottamatta vaaleissamme on tar- 
jolla niin paljon puolueita ja ehdokkaita, että monien valitsijoiden on 
vaikea tehdä tietopohjaisia päätelmiä niiden välisistä eroista. Valinta- 
vaihtoehtojen määrän lisäksi syytä voi olla ehdokkaiden ja puolueiden 
viestinnässäkin, joka usein on ympäripyöreää. Valitsijoiden valinta- 
vaikeudet koskevat eritoten tilanteita, joissa ehdokkaiden yhteismäärä 
lasketaan sadoissa: eduskuntavaalien vaalipiirejä, kuntavaalien kuntia 
ja eurovaaleissa yhtä valtakunnallista vaalipiiriä. 

Kiinnostavuutta on edesauttanut käytetyimpien vaalikoneiden 
hyvä ehdokaskattavuus. Vaalikoneista löytyvät ehdokkaiden vas- 
taukset muutamiin kymmeniin mielipidekysymyksiin ja usein myös 
ehdokkaiden omin sanoin esittämät perustelut vastauksilleen. On hyvä 
tiedostaa, että suomalaiset ehdokasvaalikoneet eroavat merkittäväs- 
ti laajuudeltaan monissa muissa maissa tarjolla olevista puoluevaali- 
koneista. Suomalaiset ehdokasvaalikoneet tarjoavat paljon tietoa 

vaalien vaihtoehdoista ja seulovat informaatiota tehokkaasti. Ne ovat 
kansainvälisesti vertailtuna erityislaatuisia. 

Median aktiivisen mukanaolon, ehdokaskattavuuden ja ehdokas- 
keskeisen vaalijärjestelmän ohella vaalikoneiden runsasta suosiota 
selittävät Suomessa muutkin tekijät. Suomalaiset käyttävät internetiä 
paljon ja käyttö on lisääntynyt viime vuosina, mikä lisää vaalikonei- 
den saavutettavuutta. Internetin kasvava merkitys mediana ja vaalien 
tietolähteenä näkyy erityisesti nuorten toiminnassa, ja vaikutus ulot- 
tuu myös vaalikoneiden käyttöön. Tutkimuksemme ei analysoinut sitä, 
miltä laitteilta valitsijat käyttävät vaalikoneita. On todennäköistä, että 
älypuhelimet ovat kohentaneet oleellisesti vaalikoneiden saavutetta- 
vuutta etenkin 2010-luvulla. 

Totta lienee sekin, ettei huono tuote voita koskaan käyttäjiensä suo- 
siota. Ilmeisesti suomalaisten vaalikoneiden perusidea ja toteutusta- 
pa - rakenne, toiminnot, sisältö ja ulkoasu — ovat jo alun pitäen olleet 
onnistuneita kiinnostuksen luomiseksi. Tutkimuksemme ei sisältänyt 
käytettävyystutkimuksellista näkökulmaa, mutta onnistuneisuus on 
pääteltävissä epäsuorasti vaalikoneiden suuresta suosiosta. 

Suomalaisten vaalikoneiden menestykselle on ollut niin ikään tär- 
keää, ettei niiden sisällöstä tai toimivuudesta ole toistaiseksi tullut esil- 
le sellaisia erittäin olennaisia virheitä tai väärinkäytöksiä, esimerkik- 
si tietoisia manipulointeja, jotka olisivat huomattavasti heikentäneet 
luottamusta vaalikoneisiin ja niitä tuottaviin tahoihin. Käyttötrendien 
perusteella on ilmeistä, että suomalaisten ehdokasvaalikoneiden nyky- 
konsepti toimii varsin hyvin. 


Vaalikoneiden tarjonta on säilynyt runsaana 
Median vaalikoneet ovat vakiintuneet toimintaperiaatteiltaan ja ulko- 
asuiltaan hyvin samankaltaisiksi. Ehdokkaat ja vaalikoneiden käyt- 


täjät ilmaisevat saman- tai erimielisyyden voimakkuutta toimituksen 
laatimiin asenneväittämiin. Kysymyksiin vastattuaan käyttäjät saavat 

tuloksen, keiden ehdokkaiden vastaukset ovat lähimpänä omia mieli- 
piteitä kaikkien kysymysten perusteella. 

Vuoden 2018 presidentinvaalissa ja vuoden 2019 eduskuntavaaleissa 
oli muutamia poikkeuksia ja lisäyksiä tähän kaavaan. Ylen presidentin- 
vaalikoneessa ehdokkaiden vastaukset perusteluineen esitettiin jo vas- 
tausvaiheessa, kun muissa vaalikoneissa niihin saattoi tutustua vasta 
tulosnäkymästä. Joissakin vaalikoneissa vastaajille tarjottiin myös 
mahdollisuus painottaa itselle tärkeimpiä kysymyksiä, jolloin paino- 
tettujen kysymysten merkitys korostui yhdenmukaisuutta laskettaessa. 

Edustuksellisen demokratian näkökulmasta suomalaisten vaali- 
koneiden ehdokaskeskeisyys ei ole täysin ongelmatonta. Vaikka vaa- 
leissa äänestetään suoraan ehdokasta, päätöksentekoelimissä poliittiset 
kannat muodostuvat pitkälti puolueryhmissä. Siksi myös tiedot puo- 
lueiden kannoista poliittisiin kysymyksiin ovat ensiarvoisen tärkeitä. 
Vaikka ehdokasvaalikone sallisi yksittäisten ehdokkaiden kantojen 
vertailun saman puolueen tai ryhmittymän kaikkien muiden ehdok- 
kaiden keskimääräisiin kantoihin, ehdokkaiden keskimääräinen sijoit- 
tuminen on kuitenkin eri asia kuin puolueen kanta. 

Tästä näkökulmasta oli tervetullutta, että Avun ja Hufvudstads- 
bladetin eduskuntavaalikoneissa vertailtiin puolueita eikä lainkaan 
ehdokkaita. Avun vaalikoneessa oli asenneväittämien sijaan kysymyk- 
siä, joihin vastaajat valitsivat parhaan ratkaisun tarjotuista vaihto- 
ehdoista. HBL tarjosi kunkin väitteen oheen argumentteja sen puolesta 
ja sitä vastaan. 

Muihin maihin verrattuna Suomessa on tarjolla runsaasti erilaisia 
vaalikoneita. Tarjonnan määrässä ei ole tapahtunut viimeisten kym- 
menen vuoden aikana suuria muutoksia. Vuoden 2018 presidentin- 
vaalissa oli kuusi median vaalikonetta. Vuoden 2019 eduskuntavaaleis- 
sa oli tarjolla 22 erilaista vaalikonetta. Näistä median ylläpitämiä oli 
15 ja järjestöjen seitsemän. Median vaalikoneista viisi oli valtakunnal- 
lisia, sisällöltään yleisluonteisia ehdokasvaalikoneita, neljä valtakun- 
nallisia, sisällöltään erikoistuneita ehdokasvaalikoneita, neljä alueel- 
lisia ehdokasvaalikoneita ja kaksi puoluevaalikonetta. Parhaimpiin 

ehdokaskattavuuksiin ylsivät alueelliset ja valtakunnalliset, sisällöltään 
yleisluonteiset vaalikoneet. Niiden kattavuus vaihteli 74:stä 98 prosent- 
tiin. 

Tutkimukseemme haastatellut vaalikoneiden tuottajat olivat tyyty- 
väisiä vaalikoneidensa saamaan vastaanottoon. Ehdokaskattavuudet 
olivat olleet isoja, ja koneita oli käytetty ahkerasti. Haastatteluissa en- 
nakoitiin, että seuraavissa vaaleissa käyttäjille on tarjolla uusia omi- 
naisuuksia ja että vaalikoneen perusideoita tullaan soveltamaan polii- 
tikkojen toiminnan tarkasteluun vaalikausien aikana. Vaalikoneiden 
tekijät tiedostavat palvelunsa tarpeellisuuden. Se, että vaalikoneet tar- 
joavat ehdokkaille ja valitsijoille tasavertaisen kohtaamispaikan, alle- 
viivaa median tehtävää moniarvoisen vaaliviestinnän toteuttajana. 

Suomea voi pitää vaalikoneiden luvattuna maana; koneiden tar- 
jonta on säilynyt runsaana ja monipuolisena. Vaalikoneet ovat olleet 
pioneerisovelluksia, kun verkkojournalismiin on tuotu vuorovaikuttei- 
sia elementtejä. Nykyisin median suosituimmat verkkosivut tarjoavat 
säännöllisesti pelillisiä juttutyyppejä, kuten visoja, koneita ja uutis- 
pelejä. Vaikka itse vaalikoneisiin ei viime vuosina ole liittynyt suuria 
innovaatioita, journalismin ”pelillistyminen? (gamification) saattaa 
tuoda vetoapua myös vaalikoneiden kehittelyyn. 


Politiikan toimittajilla olisi annettavaa 
vaalikoneen kehittelyyn 


Suomalaiset journalistit kertovat hyödyntävänsä vaalikonedataa erityi- 
sesti kahdella tavalla. Ensinnäkin he luonnollisesti tekevät niiden poh- 
jalta juttuja. Toiseksi vaalikonedataan perehdytään valmistauduttaessa 
kohtaamaan vaaleissa ehdolla olevia politiikkoja väittelyissä, tenteissä 
ja haastatteluissa. 

Vuoden 2018 presidentinvaalin ja vuoden 2019 eduskuntavaalien 
yhteydessä vaalikonedatasta tehdyissä jutuissa vastausjakaumia refe- 
roitiin sellaisenaan tai niitä tarkasteltiin muualta kerättyjä tietoja vas- 


SAMI BorG & KARI KOLJONEN 225 


Käyttöliittymä vaaleihin 


ten. Vaalikoneeseen vastanneiden ehdokkaiden eroja ja yhtäläisyyk- 
siä selvitettiin yhden kysymyksen osalta, tai useamman kysymyksen 
vastausten pohjalta ehdokkaita sijoitettiin arvokartalle ja poliittiselle 
nelikentälle. Helsingin Sanomien ja Ylen journalistiset esitykset vaali- 
koneista olivat analyyttisempia ja visuaalisesti havainnollisempia kuin 
muiden tarkasteltujen medioiden. Tulos ei sinänsä yllätä, koska nämä 
kaksi mediaa ovat olleet edelläkävijöitä vaalikoneiden kaltaisten sovel- 
lusten sekä ylipäänsä datajournalismin tuottamisessa. 
Tutkimushaastatteluissamme kävi ilmi, että vaalikoneissa tarjolla 
olevaa tietoa ei ole hyödynnetty mediassa läheskään täysimääräisesti. 
Koska vaalikoneita on suunniteltu erillään politiikan toimittajien ar- 
jesta, niiden tekniset ratkaisut eivät aina ole tukeneet optimaalisesti 
vaalikonedatan journalistista hyödyntämistä. Toisaalta politiikan toi- 
mittajien datajournalistiset valmiudet eivät välttämättä ole olleet riit- 
täviä, jotta he olisivat kyenneet itsenäisesti kaivamaan vaalikoneista 
uutisia. Myös se, että toimituksissa tehdään aiempaa enemmän juttuja 
ja ohjelmia entistä pienemmällä toimittajamäärällä, ohjaa sellaisten 
lähteiden ääreen, joista voi ammentaa uutisoitavaa vaivattomammin 
kuin vaalikoneista (Väliverronen & Kunelius 2009). 
Vaalikonejournalismin valoisan tulevaisuuden puolesta puhuu 
se, että kone on verkon juttutyyppinä hyväksi havaittu ja datavisua- 
lisoinnit tarjoavat mahdollisuuksia havainnollistaa ehdokkaiden ja 
puolueiden välisiä eroja ja yhtäläisyyksiä tiivistetysti. Lisäksi ne tar- 
joavat yleisölle aktiivista roolia ja vaihtoehtoisia käyttötapoja. Haas- 
tattelemamme journalistit uskoivat automaation olevan keskeisessä 
osassa, kun vaalikoneiden journalistisessa hyödyntämisessä otetaan 
2020-luvulla seuraavia edistysaskeleita. Myös datan käytön helpottu- 
minen sekä politiikan toimittajien nykyistä tiiviimpi osallistuminen 
vaalikoneiden suunnitteluun voivat monipuolistaa vaalikoneiden jour- 
nalistista hyödyntämistä. Saattaa tosin olla niin, että vaalikoneiden ja 
ylipäänsä datajournalismin kehittämiseen tarvitaan vetoapua isojen 
mediayhtiöiden ulkopuolelta notkeista ja asiaan vihkiytyneistä yrittä- 
jistä ja tutkijoista (Vehkoo 2012). Tällaisista media-alan ulkopuolelta 

tulleista innovaatioista oli esimerkkejä jo vuoden 2019 eduskunta- 
vaalien yhteydessä. 


Vaalikoneet jäävät sivuosaan 
vaalijulkisuuden loppusuoralla 


Vuoden 2018 presidentinvaalikoneiden kysymyksistä puolet käsit- 
teli presidentin tehtäviin, valtaoikeuksiin ja rooliin liittyviä teemoja, 
neljännes ehdokkaiden moraalisia käsityksiä ja viidennes heidän nä- 
kemyksiään taloudesta. Mainittujen politiikkateemojen osuus jäi kui- 
tenkin median vaaliuutisoinnissa muiden aiheiden jalkoihin. Kun 
tarkastelun kohteena oli neljän median (HS, Yle, IL ja MTV) verkkosi- 
vuilla kahden kuukauden aikana julkaistut jutut vaalikoneista, politiik- 
kateemojen osuus oli 28 prosenttia. Kun tarkasteltiin kyseisten medioi- 
den verkkosivujen juttuja ylipäänsä presidentinvaalista vaalipäivältä ja 
sitä edeltäneiltä kahdelta viikolta, politiikkateemojen osuus kutistui 18 
prosenttiin. Politiikan asiakysymysten sijaan vaalijulkisuudessa käsi- 
teltiin vaaliasetelmia ja median vaalituotteita, kuten vaaliväittelyitä ja 
ehdokastenttejä. 

Presidentinvaalikoneiden kysymysten erityisyys kävi ilmi myös, 
kun niitä verrattiin eduskuntavaalikoneiden kysymyksiin. Vuoden 
2018 presidentinvaalin yhteydessä tarkastelluissa vaalikoneissa puolet 
kysymyksistä käsitteli asioita, jotka olivat vaalispesifejä eli liittyivät 
olennaisesti kyseessä olevaan vaaliin. Sen sijaan vuotta myöhemmin 
eduskuntavaaleihin laadituissa vaalikonekysymyksissä vaalispesifien 
osuus oli keskimäärin 90 prosenttia. 

Vaalikone on vaalijulkisuuden muotona tasapuolinen: kaikilla 
ehdokkailla on yhtäläiset mahdollisuudet esitellä siinä omia näke- 
myksiään. Muussa vaalijulkisuudessa ehdokkaiden näkyvyydessä on 
huomattavia eroja, mikä johtuu mediarutiineista sekä ehdokkaiden ja 
puolueiden painoarvosta. Vuoden 2018 presidentinvaalin julkisuus oli 
poikkeuksellista sikäli, että istuvan presidentin Sauli Niinistön kan- 

natus oli mielipidetiedustelujen perusteella ylivertaista muihin seitse- 
mään ehdokkaaseen nähden. Tämä näkyi myös mediassa: Niinistö sai 
kaikilla tavoin mitaten huomattavasti enemmän palstatilaa kuin muut 
ehdokkaat. Kuitenkin vaalikoneista tehdyissä jutuissa oli muutamia 
mekanismeja, jotka näyttivät tasaavan ehdokkaiden välisiä näkyvyyse- 
roja. Jos jutussa julkaistiin valokuvia tai siteerattiin ehdokkaita, pyrki- 
myksenä näytti olevan tehdä se tasapuolisen kattavasti. 

Tutkimuksessamme pyrimme selvittämään, millainen agenda- 
vaikutus medioiden vaalikoneilla oli vuoden 2018 presidentinvaalista 
uutisointiin. Haastattelemamme politiikan toimittajat arvioivat vaali- 
koneiden agendavaikutuksen jääneen vähäiseksi. Heidän mielestään 
agendaa määrittivät huomattavasti enemmän esimerkiksi television 
(myös nettitelevision) vaaliväittelyt, joita seurattiin tarkoin myös kil- 
pailevien medioiden verkkosivuilla. Helsingin Sanomien, Ylen, Ilta- 
lehden ja MTV Uutisten verkkosivuilla julkaistiin presidentinvaalista 
vaalipäivänä ja sitä edeltäneiden kahden viikon aikana vajaat 400 jut- 
tua, joista yhdeksässä prosentissa käsiteltiin tai sivuttiin vaalikoneita. 
Vaikka vaalien alusviikoilla vaalikoneilla ei ollut merkittävää roolia 
vaaliuutisoinnissa, niillä voi arvioida olleen suurempi vaikutus uutis- 
virrassa marras-joulukuussa 2017, kun vaalikampanjat vasta käynnis- 
tyivät ja mediat markkinoivat voimallisesti juuri auenneita vaalikonei- 
taan. 

Hybridissä, perinteisiä ja uusia viestintäkanavia yhdistävässä 
mediamaailmassa uutisten reitit eri mediavälineisiin ovat niin moni- 
polvisia, että on yhä vaikeampaa eritellä agendaa määrittävät ja sitä 
seuraavat tahot. Yleisradio ja Helsingin Sanomat ovat olleet aiempien 
kartoitusten perusteella siteeratuimmat mediat, mutta vuoden 2018 
presidentinvaalista kerätystä media-aineistosta ei voi osoittaa, että jol- 
lakin medialla olisi ollut agendaa määrittävä vaikutus muihin nähden. 
Aineistosta voidaan kuitenkin nähdä medioiden asialistojen yhden- 
mukaistaneen vaalien lähestyessä. Vaaliuutisoinnin painopisteet olivat 
neljässä tarkastelussa mediassa hyvin samanlaiset vaalia edeltäneinä 
viikkoina tammikuussa 2018. Sitä vastoin marras-joulukuussa 2017 

julkaistuissa vaalikoneissa ja niistä laadituissa jutuissa oli selkeitä eroja 
medioiden välillä. 

Ehdokkaiden ja puolueiden agendavallan on osoitettu korostuvan 
vaalikampanjoiden aikaan (Vliegenthart & Walgrave 2008). Koska 
vaalikoneissa aloitteentekijänä on kysymyksiä esittävä media, vaali- 
koneella ja siitä laadittavalla journalismilla on potentiaalia horjuttaa 
poliitikkojen asettamaa asialistaa vaaleista. Vaikka median suorituksen 
syvällisempi arvioiminen päiväjärjestyksen asettajana edellyttää ver- 
tailua muihin vaaleihin, voidaan vuoden 2018 presidentinvaalikonei- 
den ja vaaliuutisoinnin analyysin perusteella yhtyä haastattelemiemme 
politiikan toimittajien arvioihin siitä, että vaalikoneet eivät juurikaan 
haastaneet totuttuja media-agendan muodostumisen mekanismeja. 

Toisaalta vaalikonekysymysten teemoista muodostuva agenda ei 
koskaan voi vastata täysin koko mediassa esillä olevia vaaliaiheita ja 
niiden painotuksia. Mikäli vaalikoneiden kysymysten aihevalinnat 
osuvat hyvin vaalikoneiden käyttäjäryhmien, kuten nuorten, kiinnos- 
tuksen kohteisiin, silloin vaalikonekysymysten aihevalinnoilla voi tul- 
kita olevan merkittävä rooli vaalien asialistan muotoutumisessa. Esi- 
merkiksi vuoden 2019 eduskuntavaaleista tiedetään, että ympäristö- ja 
ilmastonmuutosaiheet olivat suhteellisesti tärkeimpiä aiheita nuorim- 
mille äänestäjille (Borg & Paloheimo 2020). Nämä aiheet olivat myös 
hyvin näkyvästi esillä esimerkiksi Ylen ja Helsingin Sanomien edus- 
kuntavaalikoneissa. 


Monille nuorille vaalikoneet ovat 
käyttöliittymä vaaleihin 


Tutkimushankkeemme yksityiskohtaiset tiedot vaalikoneiden käytöstä 
ja niihin suhtautumisesta perustuivat Kantar TNS:n kokoamiin valit- 
sijakyselyihin. Ne kerättiin pian vuoden 2018 presidentinvaalin ja vuo- 
den 2019 eduskuntavaalien jälkeen erillisinä otoksina. Osa raportoi- 
duista tuloksista koski kaikkia kyselyihin vastanneita, jotkin tulokset 

kaikkia vaalikoneita käyttäneitä vastaajia ja osa vain sellaisia vastaajia, 
jotka olivat sekä käyttäneet vaalikoneita että käyneet äänestämässä. 
Enimmäkseen tulokset koskivat vuoden 2019 eduskuntavaaleja. 

Väestöryhmittäisiä tuloksia hallitseva piirre oli eri-ikäisten valitsi- 
joiden huomattavan erilainen suhde ja suhtautuminen vaalikoneisiin. 
Suurimpia erot olivat nuorimman ja vanhimman ikäryhmän välillä. 
Suomalaisista vaalikoneista on muodostunut vähintään melko tärkeä 
vaalitiedon lähde kaikissa muissa ikäryhmissä paitsi vanhimmassa, 
enimmäkseen eläkeikäisistä koostuvassa ikäryhmässä. Tähän vaikut- 
tavat ikäihmisten vähäisempi netin käyttö sekä heidän muita vahvempi 
kiinnittymisensä puolueisiin. Keski-ikäiset ja iäkkäimmät äänioikeute- 
tut ovat äänestäneet monissa vaaleissa, ja he tuntevat vaalien ehdokkai- 
ta paremmin kuin nuorimmat valitsijat. Näihin ikäryhmiin kuuluvat 
ovat myös nuorina oppineet tekemään puolue- ja ehdokasvalintansa il- 
man vaalikoneita. Tästä syystä vaalikoneiden tiedoilla on suhteellisesti 
eniten koettua hyötyä sellaisille ikäpolville, joiden äänestyshistoriassa 
vaalikoneet ovat olleet aina käytettävissä. Havainto täyttää sukupolvi- 
eron tunnusmerkit, ja nuorille vaalikoneista on jo muotoutunut ikään 
kuin käyttöliittymä vaaleihin. 

Myös valitsijoiden koulutustasolla havaittiin olevan aiemmissakin 
tutkimuksissa todennettu yhteys vaalikoneiden käyttömääriin. Kou- 
lutetuimmat käyttivät vaalikoneita eniten sekä vuoden 2018 presiden- 
tinvaalissa että vuoden 2019 eduskuntavaaleissa. Ammattiryhmistä 
aktiivisimpia käyttäjiä olivat opiskelijat sekä ylemmät toimihenkilöt tai 
johtavassa asemassa olevat, mikä sopii yhteen iän ja koulutustason yh- 
teyksistä tehtyjen päätelmien kanssa. Kuvaan sopi myös se, että akava- 
laiset käyttivät vaalikoneita jonkin verran aktiivisemmin kuin SAK:n 
ja STTK:n liittoihin kuuluvat vastaajat. 

Naisten ja miesten käyttömääräerot eivät olleet täysin systemaat- 
tisia. Presidentinvaalissa miesten havaittiin käyttäneen vaalikoneita 
jonkin verran naisia enemmän, mutta eduskuntavaaleissa naiset käyt- 
tivät vaalikoneita jonkin verran miehiä enemmän. Eduskuntavaalien 
puoluevalinnan mukaisissa tarkasteluissa aktiivisimmiksi vaalikonei- 

den käyttäjiksi osoittautuivat vihreiden, vasemmistoliiton ja perussuo- 
malaisten äänestäjät. Muiden analysoitujen taustatekijöiden mukaan 
vaalikoneiden käyttömäärissä ei ilmennyt kovinkaan suoraviivaisia tai 
muulla tavoin systemaattisia eroja väestöryhmien välille. 

Tulokset vaalikoneisiin suhtautumisesta olivat johdonmukaisia 
siten, että eniten käyttäneet arvioivat vaalikoneita myönteisimmin. 
Vastaavasti kielteisimpiä arvioita saatiin todennäköisimmin sellaisilta 
vastaajilta, jotka eivät olleet käyttäneet vaalikoneita lainkaan. Mieli- 
piteet vaihtelivat paljon sen perusteella, olivatko vastaajat käyttäneet 
vaalikoneita juuri käydyissä vaaleissa vai eivätkö he olleet käyttäneet 
koskaan vaalikoneita (ks. tarkemmin kuvio 6.6). 

Vaikka enemmistö käyttäjistä (54 %) luottaa vaalikoneisiin, silti 
yllättävän moni käyttäjä (28 %) ei luota niihin. Kaksi kolmesta käyt- 
täjästä (67 %) ajatteli, että vaalikoneet osoittavat hyvin millaisia arvoja 
ehdokkaat edustavat. Toisaalta eduskuntavaalikoneiden käyttäjillä oli 
myös kriittisiä äänenpainoja vaalikoneita kohtaan. Joka toisen mielestä 
(52 %) vaalikoneet ovat lähinnä ajanvietettä ja yksi viidestä (19 %) ajat- 
teli, että vaalikoneiden käyttäminen on pelkkää ajanhukkaa. 

Kriittisimmin vaalikoneisiin suhtautuivat vastaajat, jotka eivät 
olleet koskaan käyttäneet niitä. Heistä vain yksi kuudesta (17 %) oli 
samaa mieltä siitä, että vaalikoneet ovat yleensä ottaen luotettavia ja 
vain 25 prosentin mielestä vaalikoneet osoittavat hyvin, millaisia arvo- 
ja ehdokkaat edustavat. Vaalikoneisiin kokonaan koskematta jättäneis- 
tä peräti 71 prosenttia ajatteli, että vaalikoneet ovat lähinnä ajanvietet- 
tä. Lisäksi kaksi kolmesta (68 %) tähän ryhmään kuuluvasta katsoi, että 
vaalikoneiden käyttäminen on pelkkää ajanhukkaa. 

Pelkästään vaalikoneita käyttäneille suunnatussa kysymyspatteris- 
tossa pureuduttiin tarkemmin vaalikoneiden käyttötapoihin. Kaikkien 
vuoden 2019 eduskuntavaalikoneita käyttäneiden osalta havaittiin, että 
vaalikoneisiin suhtautuivat myönteisimmin nuoret ja kriittisimmin 
vanhimmat valitsijaikäluokat. Eri-ikäisten suhtautumisesta tehtiin 
useita kiinnostavia, uusiin mielipidemittareihin perustuvia havaintoja. 

Tulokset viittaavat etenkin nuorten tapaan tehdä äänestyspäätök- 
siä niin sanotun vähäisen informaation rationaalisuuteen perustuen 
(Popkin 1991). Tällainen rationaalisuus perustuu tiedonhankinnan 
vaivattomuuteen ja päätöksenteon kannalta riittäviksi arvioituihin 
tiedonpalasiin. Äänestämisessä tällaista järkiperäistä päätöksentekoa 
helpottavat huomattavan paljon tiedot siitä, mitkä puolueet ja ehdok- 
kaat vastaavat kannoiltaan parhaiten valitsijan omia mielipiteitä itselle 
tärkeissä asioissa. Tällä tavoin valitsijat voivat vaivattomasti rajata sitä, 
keitä ehdokkaita tai millaisia ryhmittymiä he haluavat tai eivät mis- 
sään tapauksessa halua äänestää. Juuri tästä syystä vaalikoneet tarjo- 
avat monille nuorille heidän omaan äänestysmotivaatioonsa ja päätök- 
sentekotapaansa sopivan oikotien vaalivalintoihin. 

Vaalikoneita käyttäneiden suhtautuminen vaalikoneisiin ja vaali- 
kontekstien merkitys kiteytyivät vastauksissa seuraavaan väitteeseen: 
”Käytin vaalikonetta löytääkseni itselleni sopivimman ehdokkaan”. 
Vuoden 2019 eduskuntavaalien jälkeisessä kyselyssä väitteestä oli sa- 
maa mieltä kaksi kolmesta (66 %) vaalikoneita käyttäneistä vastaajista 
ja yksi kolmesta oli siitä eri mieltä. Väittämä korreloitui voimakkaim- 
min sellaiseen käyttötapaan, jolle oli ominaista nopea tapa hankkia 
tietoa vaalien ehdokkaista. Tämäkin tulos viittaa siis vaalikoneisiin 
päätöksentekoa helpottavana tiedon oikotienä. 

Huomattavan kiinnostavaa oli se, että vuoden 2018 presidentin- 
vaalissa suurin osa vaalikoneiden käyttäjistä ei käyttänyt vaalikonei- 
ta löytääkseen itselleen sopivimman ehdokkaan. Havainnon tulkit- 
tiin johtuvan vaalien poikkeuksellisesta asetelmasta, jossa enemmistö 
valitsijoista tuki kannatusmittauksissa Sauli Niinistön uudelleenvalin- 
taa jo kauan ennen vaalia. 

Vaalikoneet innostavat nuoria uurnille ja 
vaikuttavat nuorten ehdokasvalintoihin 


Vaalikoneiden vaikutuksia äänestämiseen tutkittiin erikseen kolmen 
äänestyspäätöksen osatekijän näkökulmasta. Tarkastelun kohteina oli- 
vat äänestämässä käyntiä, puoluetta ja ehdokasta koskevat päätökset. 
Äänestämässä käyntiin liittyvien vaikutusten osalta tulokset olivat 
samansuuntaisia kuin aiemmissa koti- ja ulkomaisissa tutkimuksissa: 
vaalikoneilla havaittiin olevan mobilisaatiohypoteesin mukaisesti jon- 
kin verran vaaliuurnille lähtemiseen innostavaa vaikutusta (Mykkä- 
nen 2011; Garzia, Trechsel & de Angelis 2017). 

Kaikista eduskuntavaalikyselyn vastaajista joka neljäs (25 %) ja 
vaalikoneita käyttäneistä vastaajista joka kolmas (33 %) oli samaa miel- 
tä väitteestä ”vaalikoneet lisäsivät kiinnostustani äänestää eduskunta- 
vaaleissa”. Kyseinen väittämä piti sisällään ajatuksen, jonka mukaan 
vaalikoneet voivat vaikuttaa äänestämiseen muutoinkin kuin siten, 
että valitsija käyttää vaalikoneita itse. Onhan vaalikonetietoja esillä 
mediassa vaalikonejournalismina ja vaalikoneista keskustellaan vaali- 
kampanjan aikana. Tällaisten tietojen vaikutus äänestämässä käyntiin 
lienee kuitenkin hyvin vähäistä. 

Väittämiin saaduista vastauksista ei voi tarkasti päätellä, miten 
vaalikoneet vaikuttavat väestöryhmien ja koko vaalien äänestys- 
prosentteihin. Jopa joka toinen vaalikoneita käyttänyt nuori sanoi 
vaalikoneiden käytön lisänneen kiinnostusta äänestää eduskunta- 
vaaleissa. On siis mahdollista, että vaalikoneilla on nykyisin merkit- 
tävääkin vaikutusta nuorten päätöksiin lähteä äänestämään vaaleissa. 
Toisaalta saattaa myös olla, että vaalikoneet ovat kuluvalla vuosituhan- 
nella lisänneet erityisesti koulutetuimpien nuorten äänestysmotivaa- 
tiota ja lisänneet heidän äänestyspäätöstensä tietopohjaa. Moni heistä 
äänestäisi joka tapauksessa. Uusimmat tutkimukset suomalaisnuorten 
äänestysaktiivisuuseroista viittaavat siihen, että nuorten äänestysaktii- 
visuus on polarisoitunut 2010-luvun eduskuntavaaleissa sosioekono- 
misen aseman ja koulutustason mukaan (Lahtinen 2019). 

Vaalikoneiden koettu vaikutus puoluevalintaan on hyvin vähäis- 
tä muilla kuin nuorilla. Koettu vaikutus ehdokasvalintaan on selvästi 
koettuja puoluevalinnan vaikutuksia suurempi, mutta muihin ehdo- 
kasvalinnan syihin verrattaessa vaalikoneet sijoittuivat merkityksel- 
tään syiden keskikastiin. Vaalikoneista saatu informaatio ehdokas- 
valintaan oli silti huomattavan tärkeää nuorimmille äänestäjille. Heistä 
seitsemän kymmenestä (69 %) katsoi, että vaalikoneet olivat olleet hy- 
vin tai melko tärkeitä tietolähteitä omalle ehdokasvalinnalle. 

Suomessa vaalikoneet vaikuttavat toistaiseksi merkittävästi lähin- 
nä nuorten ja joidenkin nuorimpien keski-ikäisten äänestyspäätöksiin. 
Tutkimuksessamme ei käytetty yksityiskohtaisia laadullisten vaikutus- 
ten mittareita. Kuitenkin vaalikoneisiin suhtautumisesta tehdyt päätel- 
mät osoittavat, että vaalikoneiden käyttö koetaan mielekkääksi vaihte- 
levin perustein. Verrattuna muihin vaalien tietolähteisiin vaalikoneet 
tarjoavat poikkeuksellisen vertailukelpoista tietoa ehdokkaista ja ne 
avaavat myös näyteikkunan ehdokkaiden vastausten perusteluihin. 
Jos vaalikoneet onnistuvat kysymyksenasetteluissaan ja aihevalinnois- 
saan, ne voivat kohentaa huomattavasti valitsijoiden mahdollisuuksia 
informoituihin äänestyspäätöksiin. 

Havaitut eduskuntavaalien puolue- ja ehdokasvalinnan syyt osoitti- 
vat, että vain harvat äänestäjät tekevät äänestyspäätöksensä pelkästään 
asiakysymyksiin nojautuen. Tämä on tärkeä havainto arvioitaessa vaali- 
koneita asiaäänestämisen viitekehyksessä. Ikäryhmien käyttömäärä- ja 
käyttötapaerot viittaavat kuitenkin siihen, että vaalikoneet tukevat 
ehdokaspainotteista asiaäänestämistä etenkin nuorissa ikäryhmissä, 
jotka ovat myös löyhimmin sidoksissa vakiintuneisiin puoluekantoi- 
hin. Varsinkin kysymysten painotusmahdollisuuksia tarjoavat vaali- 
koneet tukevat niin sanotun suuntateorian mukaista asiaäänestämistä, 
jossa äänestäjä pyrkii löytämään vaaleissa läheisimmän vaihtoehdon 
itselleen keskeisimmissä asiakysymyksissä. Ilman painotusmahdolli- 
suuttakin vaalikoneiden yksittäisiin vastauksiin ja niiden perustelui- 
hin perehtyminen voi johtaa suuntateorian mukaiseen äänestämiseen. 

Vaalikoneet ehdokkaiden silmin: 
vaalit eroavat toisistaan 


Tutkimuksemme arvioi vaalikoneita hieman myös ehdokkaiden kan- 
nalta. Vuoden 2018 presidentinvaalin osalta haastateltavana oli kus- 
takin ehdokaskampanjasta kampanjapäällikkö tai joku muu vaali- 
koneisiin vastaamista ja sen organisointia tunteva henkilö. Vuoden 
2019 eduskuntavaalien osalta päätelmät perustuivat näytteeseen 
pirkanmaalaisia kansanedustajia (n=30), joita haastateltiin vaali- 
koneaiheisin kysymyksin. Tämä harkinnanvarainen näyte Pirkan- 
maan kansanedustajaehdokkaista on valtakunnallista edustavuutta ja 
tulosten luotettavuutta ajatellen korkeintaan karkeasti suuntaa antava. 

Ehdokasnäkökulma vaalikoneisiin on noussut julkiseen keskuste- 
luun aiemmin etenkin vastaamisen kuormittavuuden osalta. Analyy- 
simme mukaan vaalikoneiden määrä on presidentinvaaleissa pienempi 
kuin eduskuntavaaleissa, eikä presidentinvaaleissa vaalikonevastaus- 
ten antaminen yleensä ole vain ehdokkaan omissa käsissä. Presidentti- 
ehdokas yleensä hyväksyy lopulliset vastaukset mutta ei muotoile niitä 
alusta pitäen yksin. Oman ehdokkaan kannalta vuoden 2018 presi- 
dentinvaalin tärkeimmiksi vaalikoneiksi haastatellut nostivat Ylen ja 
Sanomien (HS/IS) vaalikoneet. 

Eduskuntavaaleissa vaalikoneiden määrä voi nousta kymmeniin, 
ja vuonna 2019 niitä oli yhteensä 22. Tutkimukseemme haastatellut 
pirkanmaalaiset ehdokkaat vastasivat tyypillisesti noin joka toiseen 
vaalikoneeseen siten, että mukana olivat lähes poikkeuksetta suurim- 
pien medioiden ja alueellisesti tärkeimpien viestinten vaalikoneet. Ylen 
ja Sanomien vaalikoneiden rinnalle nousi pirkanmaalaisten ehdokkai- 
den silmissä alueellinen Alma Median vaalikone, jonka tarjosi Pirkan- 
maalla Aamulehti. Kaikkiin tarjolla olleisiin vaalikoneisiin vastanneet 
ehdokkaat kritisoivat vastaustaakkaa. Haastatelluista ehdokkaista kol- 
me viidestä oli sitä mieltä, että vaalikoneita oli tarjolla liikaa. 

Vaalikoneiden sisältöihin oltiin yleensä ottaen tyytyväisiä, vaik- 
ka soraääniä kuului niin presidentinvaalin kuin eduskuntavaalienkin 

haastatteluissa. Haastatelluista eduskuntavaaliehdokkaista joka kol- 
mas kritisoi vaalikoneiden sisältöä. Erityisesti he moittivat joiden- 
kin aihealueiden liiallista suosiota ja joidenkin aiheiden puuttumista 
vaalikonekysymyksistä. Myös kysymysmuotoiluja moitittiin jonkin 
verran. Presidentinvaalia koskevissa haastatteluissa ei ilmennyt moit- 
teita kysymysten aihekattavuudesta niin paljon kuin eduskuntavaaleja 
koskeneissa haastatteluissa. Tämä johtunee presidentin tehtävistä, jot- 
ka ovat alaltaan suppeammat eduskunnan tehtäviin verrattuna ja ovat 
siksi helpommin sisällytettävissä kattavasti vaalikoneisiin. 

Tutkimushaastatteluissa selvitettiin myös sitä, taktikoivatko ehdok- 
kaat vaalikonevastauksissaan esimerkiksi välttelemällä vastausasteik- 
kojen äärivaihtoehtoja. Tähän kysymykseen haastattelut eivät antaneet 
kovinkaan yksiselitteisiä vastauksia. Presidentinvaalin osalta jotkut 
kampanjapäälliköt totesivat, että niin sanotuissa ”suurten intohimojen 
kysymyksissä” äärivaihtoehtojen välttely on viisasta ja myös tietoista. 
Eduskuntavaalihaastatteluissa asiaan ei saatu riittävän yksityiskohtai- 
sia vastauksia. Molempien vaalien haastatteluissa korostettiin sitä, että 
vastausvaihtoehdon valinta ja vastausten perustelut muodostavat ko- 
konaisuuden. Perusteluissa ehdokas voi tuoda esiin näkemyksiä, jotka 
täsmentävät vaihtoehtovastauksen merkitystä ja ehdokkaan kannan- 
muodostuksen ehtoja. 


Pohdintaa vaalikoneiden 
kehittämismahdollisuuksista: 
kolme SWOT-analyysiä 


Tutkimuksemme havainnot vaalikoneista, niiden käytöstä ja niihin 
suhtautumisesta puhuvat enimmäkseen sen puolesta, että suomalaiset 
ehdokasvaalikoneet ovat jo varsin pitkälle kehittyneitä. Idea muuta- 
masta kymmenestä mielipidekysymyksestä ehdokkaille ja valitsijoille 
ja kumpienkin vastauksiin perustuva mielipidevastaavuus ovat säily- 

neet suomalaisten vaalikoneiden perusrakenteena niiden alkutaipaleel- 
ta nykypäivään. 

Olemme koonneet seuraaviin kolmeen SWOT-nelikenttään suo- 
malaisten vaalikoneiden, vaalikoneiden vaikutusten ja vaalikonejour- 
nalismin vahvuuksia ja heikkouksia sekä mahdollisuuksia ja uhkia. 
Käytämme SWOT-terminologiaa, mutta emme analysoi täysin syste- 
maattisesti vaalikoneiden nykytilaa ja muutostekijöitä. Tavallises- 
ti SWOT-analyysissä (ks. Gürel 2017) eritellään organisaation tai 
projektin sisäisten tekijöiden vahvuudet ja heikkoudet (S=strengths, 
W=weaknesses) sekä ulkoiseen toimintaympäristöön liittyvät mahdol- 
lisuudet ja uhkat (O=opportunities, T=threats). 

Tässä vaalikoneita ja niiden vaikutuksia sekä vaalikonejournalis- 
mia tarkastellaan väljästi nelikentissä. Vahvuuksien ja heikkouksien 
analyysi perustuu vaalikoneiden ja vaalikonejournalismin nyky- 
tilanteeseen, ja mahdollisuuksien sekä uhkien arvioinnissa avataan 
tulevaisuusnäkökulmaa. Nykytilaa koskevat analyysimme nojautuvat 
tutkimuksemme havaintoihin ja kehitysehdotukset ovat tutkimukseen 
perustuvia käsityksiämme toivottavista kehityssuunnista demokratian 
paremman toimivuuden kannalta. Olemme lisänneet tulevaisuus- 
perspektiiviin joitakin uusia ideoita, joita saattaa olla mahdollista hyö- 
dyntää tulevaisuuden vaalikoneiden ja vaalikonejournalismin kehittä- 
misessä. 


SWOT 1: Vaalikoneet suomalaisessa demokratiassa 
ja poliittisessa järjestelmässä 


Ensimmäinen SWOT-nelikenttämme kohdistuu itse vaalikoneisiin 
(kaavio 9.1). Se yhdistelee tutkimuksen havaintoja vaalikoneiden ase- 
masta sekä joitakin tuloksia valitsija- ja ehdokasnäkökulmista. Suoma- 
laisten vaalikoneiden vahvuus näkyy siinä, että ne täyttävät jo monin 
osin alan tutkimuskirjallisuudessa asetettuja laatukriteereitä, joita käsi- 
teltiin luvussa 2. Median keskeinen rooli suomalaisten vaalikoneiden 

tuottajana on taannut tunnetuimmille vaalikoneille erinomaisen nä- 
kyvyyden ja ehdokaskattavuuden. Suomessa vaalikoneet myös useim- 
miten täyttävät hyvän vaalikoneen kriteerejä tasapuolisuudesta sekä 
avoimuudesta ja läpinäkyvyydestä. 

Vaalikoneiden heikkoudet löytyvät poikkeamista yleisestä linjasta. 
Lisäksi pitää ottaa huomioon, että yksittäisissä vaaleissa vaalikoneet 
muodostavat kokonaisuuden, joka voi esimerkiksi vaalien ehdokkaista 
tuntua raskaalta. Tutkimusprojektissamme ei kiinnitetty erityistä huo- 
miota vaalikoneiden kysymyksenasettelujen onnistuneisuuteen. Tästä 
huolimatta on selvää, että julkisessa keskustelussa silloin tällöin esiin 
nousevat yksityiskohdat epäselvistä kysymyksistä ja vaalikoneiden 
puutteellisesta aihekattavuudesta ovat yksi heikkous. Varsinkin järjes- 
töjen vaalikoneet ovat ehdokaskattavuudeltaan vajaita, ja niitä vaivaa 
usein myös aihealueiden yksipuolisuus. Lähes kaikkia vaalikoneita 
voidaan kritisoida siitä, että niissä annettujen vastausten toteutumista 
seurataan valituksi tulevien ehdokkaiden osalta huonosti tai ei ollen- 
kaan. Tämä vahvistaa kansalaisten epätietoisuutta siitä, millainen mer- 
kitys ehdokkaan vaalikonevastauksella on asiaa koskevaan poliittiseen 
päätöksentekoon. 

Monista vahvuuksista huolimatta suomalaisia vaalikoneita ja nii- 
den toimintoja on edelleen mahdollista kehittää. Seuraavat päätel- 
mämme ja ehdotuksemme pohjautuvat suomalaisten vaalikoneiden 
yleislinjaan. Vaalikoneiden tuottamisessa on jo osallistettu kansalaisia 
muun muassa kysymällä heiltä aiheita tai kysymysluonnoksia vaali- 
koneisiin. Media on toteuttanut myös sisäisiä selvityksiä ja palaute- 
kyselyjä vaalikoneistaan, mutta näiden tuloksia ei ole yleensä esitelty 
kovinkaan laajasti ja avoimesti. Media voisi tulevaisuudessa osallistaa 
kansalaisia vaalikoneiden suunnitteluun selvästi aiempaa enemmän 
esimerkiksi järjestämällä vaalikoneita koskevia kansalaiskonsultaatioi- 
ta hyvissä ajoin ennen vaalikoneiden varsinaisen suunnittelun alka- 
mista. 

Kaavio 9.1. SWOT-nelikenttä vaalikoneista Suomen poliittisessa järjestelmässä 


Vahvuudet 
— Saavutettavuus 
— Vaalikoneiden näkyvyys 
— Tasapuolisuus puolueille ja ehdokkaille 
— Avoimuus ja läpinäkyvyys 
— Kysymysten kattavuus ja toimivuus 
— Tekninen toimivuus ja käytettävyys 


Heikkoudet 
Kysymysten kattavuuden puute 
Kysymysten selkeyden puute 


Heikko ehdokaskattavuus osassa 
vaalikoneita 


Tasapuolisuuden puute, osassa 
vaalikoneita 


Poikkileikkausmaisuus ja seurannan puute 


Vaalikoneiden lukumäärä ja ehdokkaiden 
vastaustaakka 


Mahdollisuudet 
— Valitsijoiden osallistaminen vaalikoneilla 
— Vahvempi puoluenäkökulma 
— Aihealueiden painotusmahdollisuus 
— Vaalikausiseuranta 
— Kysymyspankit ja kysymysten arviointi 
— Hybridit (puolueen ja ehdokkaan kannat) 
— Metavaalikoneet (tietojen yhdistely ja 


Uhkat 
Kuva politiikasta vaalikonedemokratiana 
Vaalikoneiden sofistikoituminen 
Tuottajien väärinkäytökset tai virheet 
Vaalikoneisiin kohdistuva vaalihäirintä 
Vaalikoneiden sisällön arvioinnin puute 
Käyttäjien ja tuottajien kyllästyminen 
Aihealueiden viihteellistyminen 


valikointi useista eri vaalikoneista) 
— Visuaalisuus ja graafiset ratkaisut 
— Vaalikoneiden monitorointi ja arviointi 


— Ehdokkaiden vastausten ohjailu 
— Poliittinen populismi vaalikoneissa 


— Vaalikoneesta suoraan äänestämään? 


Monissa vaalikoneiden kehittämiseen tähdänneissä kokeiluissa on yri- 
tetty saada vaalikoneet muistuttamaan tapoja, joilla kansalaiset tekevät 
äänestyspäätöksiään. Jotkut valitsevat ensin puolueen ja sitten ehdok- 
kaan, toisille tärkeimpiä kriteereitä ovat kannat joihinkin valikoituihin 
asiakysymyksiin. Myös puoluenäkökulman korostamista, kysymysten 
painotusmahdollisuutta ja vastausseurannan (vaalikausiseurannan) 
järjestämistä vaalikoneisiin on jo kokeiltu. 

Uusina avauksina vaalikoneiden kehittämisessä voitaisiin harkita 
myös sellaisia toimia, joilla vaalikoneiden tietojen vertailu olisi nykyis- 
tä helpompaa eri aikoina saman median vaalikoneiden osalta ja sa- 

moissa vaaleissa eri vaalikoneiden kesken. Yksi tätä tavoitetta yleisesti 
palveleva uudistus olisi kysymyspankin rakentaminen keskeisimpien 
vaalikoneiden kysymyksistä. Kysymyspankin tulisi sisältää kysymyk- 
set perusteluineen ja ainakin ehdokkaiden vastausdatat eri vaaleista. 
Kysymyspankki palvelisi kysymysten yleisen toimivuuden arviointia ja 
helpottaisi median vaalikoneponnisteluja vaalien alla. Kysymyspankki 
voisi — jos näin halutaan — sisältää mahdollisuuden yksittäisten ehdok- 
kaiden mielipiteiden seurantaan. Kysymyspankki voisi olla avoin työ- 
kalu vaalikoneiden tuottajille, tutkijoille ja kansalaisille. 

Kansalaisten olisi hyvä päästä vertailemaan nykyistä paremmin 
myös ehdokkaan ja hänen puolueensa kantoja vaalikonekysymyksiin. 
Vaalikoneiden tekijöiden kannattaa jatkossakin pohtia tarkkaan sitä, 
miten puolueiden kannat vaalikoneiden kysymyksiin voidaan ja kan- 
nattaa muodostaa, ja millainen asema niille olisi tarkoituksenmukais- 
ta antaa ehdokasvaalikoneiden tulosten esittelyssä. Joissakin maissa 
vaalikonetiedot tiedustellaan suoraan puolueilta. Suomen tapaukses- 
sa puolueilta pyydettävät ”viralliset? vaalikonevastaukset saattaisivat 
ärsyttää joitakin kansalaisia. Ne saattaisivat haitata myös ehdokkaiden 
itsenäistä kannanmuodostusta, jota kansalaiset pitänevät arvokkaana. 

Lisäksi kokoava tiedonsaanti eri vaalikoneista ja niiden tietojen 
joustava yhdistämis- ja painotusmahdollisuus olisivat varmaankin 
uudistuksia, jotka myös moni valitsija toivottaisi tervetulleiksi. Tällais- 
ten metavaalikoneiden tai hybridivaalikoneiden rakentaminen vaatisi 
oman käyttöliittymän, ylläpitoresursseja sekä rajapintojen rakenta- 
mista eri medioiden vaalikoneisiin. Ei tosin liene todennäköistä, että 
tällainen uudistus olisi jatkossa median vaalikoneiden kehittämisen 
prioriteettilistan kärjessä. Ei ole myöskään todennäköistä, että äänes- 
täminen tulisi lähivuosina Suomessa mahdolliseksi verkossa, esimer- 
kiksi heti vaalikoneiden käytön jälkeen. Ainakaan oikeusministeriö 
(Oikeusministeriö 2017) ei ole ollut suopea sähköisen etä-äänestyksen 
käyttöönotolle Suomen vaaleissa. 

Vaalikoneiden tulevaan kehitykseen liittyy uhkia, joista monet kyt- 
keytyvät joidenkin vaalikoneiden nykyisiin heikkouksiin. Joillekuille 

vaalikoneet saattavat luoda politiikasta pelkistetyn kuvan. Yksittäinen 
eduskuntavaaliehdokas, tai edes yksittäinen eduskuntapuolue, ei voi 
Suomessa taata täysin oman näkemyksen mukaisia poliittisia ratkai- 
suja. Ehdokas voi olla eri mieltä puolueensa kanssa, ja hallituksessakin 
oleva puolue joutuu sovittamaan kantojaan toisten puolueiden kantoi- 
hin. Käytännön politiikka on kompromisseja politiikkavaihtoehdoista, 
ei vaalikonedemokratiaa. 

Ehdokasvaalikoneissa korostuva peilikuvaedustus on mielipidevas- 
taavuutta yksittäisten ehdokkaiden ja äänioikeutettujen välillä. Mikäli 
vaalikoneiden käyttäjät ymmärtävät tarpeen vertailla ehdokkaan ja hä- 
nen edustamansa puolueen kantoja, silloin voidaan puhua myös puo- 
lue-edustuksen toteutumisesta vaalikoneiden kautta. Vaalikoneet eivät 
juurikaan korosta ehdokkaiden henkilökohtaisia ominaisuuksia, kuten 
sukupuolta, ikää ja koulutusta, mutta usein nämäkin tiedot löytyvät 
niistä. Tämä tarjoaa valitsijoille mahdollisuuden puntaroida mielipide- 
ja henkilöedustavuuden kriteereitä ja niihin liittyvien näkökohtien 
painoarvoa omassa äänestämisessään. 

Ei ole aivan varmaa, tuleeko vaalikoneiden suosio jatkamaan Suo- 
messa tasaista kasvuaan. On myös mahdollista, että käyttäjät (ja ehkä 
myös tuottajat) kyllästyvät jossakin määrin niihin. Suosion mahdol- 
liseen laskuun saatetaan tarjota lääkkeeksi vaalikoneiden viihteellis- 
tämistä, joka voisi lisätä vaalikoneiden yleistä huomioarvoa. Viihteel- 
listyminen saattaa kulkea käsi kädessä poliittista populismia kohtaan 
tunnetun kiinnostuksen kanssa. Populistit onnistuvat usein nosta- 
maan yhteiskunnalliseen keskusteluun median yleisöjä kiinnostavia 
aiheita, vaikka aiheet eivät olisikaan poliittiselta merkitykseltään ko- 
vin kummoisia. Asiasisällöltään kevyiden aiheiden lisääminen vaali- 
koneisiin saattaisi kuitenkin lisätä politiikasta vähiten kiinnostuneiden 
mielenkiintoa vaalikoneita kohtaan. 

Toinen kuviteltavissa oleva kehityspolku johtaa entistä sofistikoi- 
tuneempiin vaalikoneisiin, jotka voisivat palvella nykyistä paremmin 
erityisesti vaalikoneiden aktiivikäyttäjiä. Tällaisen muutoksen ilmeise- 
nä riskinä on se, että vaalikoneiden monimutkaistuminen vähentäisi 

niiden potentiaalia politiikasta kiinnostumattomien valitsijoiden akti- 
voimiseen. 

Hyvin ilmeinen ja akuutti vaalikoneisiin liittyvä uhka koskee verk- 
koturvallisuutta ja vaalihäirintää. Todennäköisimmin realisoituvia 
riskejä lienevät palvelunestohyökkäykset vaalikoneisiin. Myös vaali- 
koneiden tuottajien merkittävät virheet tai jopa väärinkäytökset ovat 
mahdollisia. Tosin ainakin periaatteessa vaalikoneiden avoimuuden ja 
läpinäkyvyyden sekä journalististen prosessien laadunvarmistuksen 
pitäisi kyetä estämään tällaiset tapaukset. 

Suomalaisten vaalikoneiden merkityksen kasvu nostaa esiin kysy- 
mykseen myös siitä, pitäisikö jonkin tahon tulevaisuudessa monitoroi- 
da ja arvioida vaalikoneita ja niihin liittyvää medianäkyvyyttä. Alalla 
ei ole laajaan toimijoiden yhteistyöhön perustuvia kansainvälisiä laatu- 
standardeja kuten esimerkiksi poliittisilla kannatusmittauksilla on 
asian laita (ks. luku 2). Vaalikoneiden puolueettoman arvioinnin puute 
saattaa olla uhka niiden vakaalle kehitykselle. 


SWOT 2: Vaalikoneiden vaikutukset 


Toinen olennainen SWOT-näkökulma koskee vaalikoneiden vaiku- 
tuksia (kaavio 9.2). Tässäkin tutkimuksessa havaittuja myönteisiä vai- 
kutuksia ovat tuki äänestysaktiivisuudelle ja informoiduille äänestys- 
päätöksille. Kielteisiä vaikutuksia emme tutkineet yksityiskohtaisesti, 
mutta sellaisia voivat olla perusteettomat, vääriin ja vinoutuneihin tie- 
toihin pohjautuvat vaikutukset äänestysvalintoihin. 

Mahdollisten haitallisten vaikutusten osalta on luonnollista viita- 
ta poliittisiin kannatusmittauksiin, joiden tekemisen ja julkistamisen 
vaikutuksista kansalaisten äänestyskäyttäytymiseen ja jopa rajoittami- 
sesta vaalien alla on keskustelu Suomessakin silloin tällöin. Tyypillinen 
kannatusmittausten rajoittamista puoltava argumentti on, että juuri 
ennen vaaleja julkistettavat epäluotettavat mittaukset voivat vaikuttaa 

Kaavio 9.2. SWOT-nelikenttä vaalikoneiden vaikutuksista valitsijoiden näkökulmasta 


Vahvuudet Heikkoudet 
— Tietopohjaa äänestyspäätöksiin — Epäselvät kysymykset 
asiaperustein — Vinoutuneet aihevalinnat 
— Ehdokkaiden erojen arviointi ~ Millaisia vaalilupauksia 
vertailukelpoisesti vaalikonevastaukset ovat? 
— Systemaattinen mielipidemuodostus — Ehdokkaan sekä puolueen suhde ja 
— Matalan äänestysaktiivisuuden ryhmien asema 
aktivointi — Vastausten seurannan puute hankaloittaa 
— Oikea-aikainen saavutettavuus 24/7 lupausten toteutumisen seurantaa 
— Vaalikonejournalismi tukee äänestämisen 
tietopohjaa 
Mahdollisuudet Uhkat 
— Vaalikoneiden tavoittavuus netin roolin — Vaalikoneperusteinen kiinnittyminen 
korostuessa vaaleissa politiikkaan 
— Vaalikoneikäkohorttien osuus — Vaalikoneista kumpuava pettymys 
valitsijakunnassa kasvaa jatkuvasti politiikkaan 
— Käyttäjille räätälöidyt vaalikonepalvelut — Positiivisten vaikutusten kohdistuminen jo 
kohentavat päätöksenteon tietopohjaa aiemmin politiikasta kiinnostuneisiin 
— Vaalikoneiden kehitys ja lisäpalvelut — Kielteisten vaikutusten yleistyminen 
määrittävät myönteisiä vaikutuksia esimerkiksi vaalihäirinnän takia 


haitallisesti ja perusteettomasti valitsijoiden äänestysvalintoihin (ks. 
laajemmin Borg 1994). 

Periaatteessa samanlaista kritiikkiä voidaan kohdistaa myös vaali- 
koneisiin. Niiden merkitys äänestysvalintoihin lienee useimmissa 
vaalityypeissämme ainakin yhtä suurta kuin kannatusmittausten, 
vaikka raportoitujen, koettujen vaikutusten määrä vastaa tuskin 
kummassakaan tapauksessa tarkasti todellista vaikutusten laajuut- 
ta. Vaalikoneilla voi olla kyseenalaista vaikutusta varsinkin nuorten 
äänestysvalintoihin, mikäli kysymykset ovat johdattelevia tai niiden 
aihevalikoima on vinoutunut. 

Kuten kaaviosta 9.2 ja tämän tutkimuksen tuloksista ilmenee, 
vaalikoneiden vaikutuksissa on monia vahvuustekijöitä. Ne onnistu- 

vat innostamaan ainakin jonkin verran nuoria ja muita keskimääräistä 
matalamman äänestysaktiivisuuden ryhmiin kuuluvia vaaliuurnille. 
Useat kyselyvastaajamme raportoivat myös saaneensa vaalikoneista 
tukea informoiduille äänestyspäätöksille. Vaalikoneiden kysymysten 
aihevalintoja, kattavuutta ja onnistuneisuutta ei kritisoitu merkittä- 
västi. On todennäköistä, että vaalikoneet ja vaalikonejournalismi ovat 
tähän saakka vaikuttaneet enimmäkseen myönteisesti suomalaisten 
äänestyspäätösten muotoutumiseen. 

Monille käyttäjilleen vaalikoneet toimivat tarkistuslistana, jonka 
avulla oman kantansa voi muodostaa systemaattisesti melko laajan 
aihevalikoiman nojalla. Vaalikoneiden tietojen ympärivuorokautinen 
esilläolo verkossa, silloin kun äänestyspäätöksiä tehdään, takaa tietojen 
helpon saatavuuden. Myös vaalikonejournalismi vahvistaa äänestämi- 
sen tietopohjaa. 

Osa kaaviossa 9.1 luetelluista heikkouksista voi aiheuttaa myös 
haitallisia vaikutuksia (kaavio 9.2). Jos yksittäisessä vaalikoneessa on 
paljon epäselviä kysymyksiä, epätasapainoisia aihevalintoja tai jollekin 
ehdolla olevalle taholle puolueellisia elementtejä, silloin haitallisten 
vaikutusten todennäköisyys kasvaa. Myös riskit liiallisesta ehdokaskes- 
keisyydestä ja politiikan mieltämisestä vaalikonedemokratiaksi kuulu- 
vat mahdollisten haitallisten vaikutusten piiriin. Lisäksi ehdokkaiden 
vaalikonekantojen toteutumisen seurannan puute voidaan nähdä vai- 
kutusten kannalta haitallisena. Valitsijoille jää liian usein hämäräksi 
se, millaisia sitoumuksia tai vaalilupauksia vaalikonevastaukset ovat. 

Vaalien valitsijakunta vaihtuu koko ajan ja mukaan tulee jatkuvasti 
ikäkohortteja, joille vaalikoneiden käyttö on tuttua. 2020-luvun lopulla 
äänioikeusiän saavuttavat kaikki 2000-luvulla syntyneet valitsijat. Kol- 
melle heitä aikaisemmalle vuosikymmenkohortille — 1970-, 1980- ja 
1990-luvuilla syntyneille — on ollut mahdollista käyttää vaaleissa vaali- 
koneita nuoresta pitäen, jolloin äänestämiseen liittyvät toimintamallit 
paljolti omaksutaan. Vaalikoneiden tuottajista ja käyttäjistä riippuu, 
millainen vaalikoneiden tulevaisuus on Suomessa. Jos vaalikoneita 
onnistutaan kehittämään nykyistäkin kiinnostavammiksi ja demokra- 

tiaa paremmin tukeviksi, silloin käyttäjämäärät luultavasti kasvavat 
edelleen ja käytöstä seuraa myönteisiä vaikutuksia. 

Vaalikoneiden vaikutuksiin liittyviä tulevaisuuden uhkia ei ole 
helppoa ennakoida. Kielteiset vaikutukset äänestämiseen saattavat li- 
sääntyä jatkossa jopa merkittävästi esimerkiksi vaalihäirinnän vuoksi, 
mutta voi myös olla, että vaalikoneet jäävät rauhaan verkossa yleisty- 
vältä häirinnältä. Suomi on pieni maa, jonka vaalien häiritseminen ei 
liene ainakaan ulkomaisten tahojen prioriteettilistojen kärjessä. 

Toinen vaikutusuhka liittyy siihen, vahvistaako vaalikoneperus- 
teinen äänestäminen asia- ja henkilöperustaista politiikkaan kiinnit- 
tymistä liikaa puolueperustaisen kiinnittymisen kustannuksella”. 
Asia- ja henkilövetoisuus eivät tietenkään sinällään ole kielteisiä asioi- 
ta. Ongelmallista kuitenkin on, jos vaalikoneen yksittäisiä ehdokas- 
mielipiteitä painottava toimintalogiikka hämärtää valitsijoiden ym- 
märrystä siitä, kuinka poliittiset päätökset kuitenkin käytännössä 
tehdään puolueryhmissä. Valituksi tulleet ehdokkaat voivat puolue- 
kurin vuoksi joutua tinkimään vaalikonekannoistaan, mikä pahim- 
millaan voi aiheuttaa vaalikoneen perusteella äänestyspäätöksen teh- 
neissä pettymystä politiikkaa kohtaan. 

Kolmas vaikutusuhka on, että vaalikoneiden positiiviset vaikutuk- 
set kohdistuvat erityisesti sellaisiin valitsijoihin, jotka ovat jo entuudes- 
taan kiinnostuneita politiikasta. Esimerkiksi nuorten äänestysaktiivi- 
suus vaihtelee jo nykyisin huomattavan paljon heidän koulutustasonsa 
ja yleisemmin sosioekonomisen asemansa mukaan (Lahtinen 2019). 
Tulevaisuudessa kehitys saattaa polarisoitua niin, että kiinnostuneim- 
mat äänestävät entistä tarkemmin ja erityisesti vaalikoneista saaduin 
perustein, kun taas passiivisimpien innostus ehkä riittää vaalikoneen 
täyttöön mutta ei vaaliuurnille lähtemiseen. 


> Puolue- ja henkilöpainotteista äänestämisestä ks. esimerkiksi Karvonen 2010. 

Kolmas SWOT-nelikenttämme (kaavio 9.3) käsittelee vaalikoneita po- 
litiikan journalismin osana. Suomalaista vaalijulkisuutta on nykyään 
vaikea kuvitella ilman vaalikoneita. Jos media haluaa olla vakavas- 
ti otettava valtakunnan politiikan raportoija, sen on julkaistava oma 
vaalikoneensa, olipa sitten kyse presidentinvaaleista, eurovaaleista, 
kuntavaaleista tai eduskuntavaaleista. Vuosituhannen vaihteen jälkeen 
vaalikoneita on tuotettu Suomessa varsin vakiintuneesti. Niihin ke- 
rääntyneestä datasta on tehty erilaisia visualisointeja ja vastausjakau- 
mien eroista on uutisoitu pieteetillä. 

Vaalikonekartoituksemme, tutkimushaastattelujemme ja sisällön- 
analyysimme perusteella vaalikoneet ovat vahvistaneet politiikan 
journalismia monin tavoin. Media on lähtökohtaisesti aloitteen- 
tekijä vaalikoneiden sisältöjen tuotannossa. Journalistit kysyvät 
ehdokkailta tärkeiksi ja kiinnostaviksi arvioimiaan asioita, eikä 
vaaleissa menestystä tavoittelevilla poliitikoilla ole varaa jättää vastaa- 
matta. Vaalikonekysymyksissä on käsitelty joko vaalien kannalta spe- 
sifejä politiikkateemoja tai yleisemmin päätöksentekoa ohjaavia arvoja. 
Vaalikoneet ovat osoittautuneet erittäin suosituiksi mediasisällöiksi, ja 
liittämällä ne osaksi muita vaalisisältöjä on saatu lisää lukijoita politii- 
kan uutisille sekä mielipide- ja taustajutuille. 

Vaalikoneet tarjoavat vertailtavaa, ajantasaista ja monipuolista tie- 
toa vaaleissa ehdolla olevien henkilöiden mielipiteistä ja niiden peruste- 
luista. Vaalikonevastauksista tehdyt visualisoinnit ovat viime vuosina 
havainnollistaneet puolueiden ja ehdokkaiden välisiä eroavaisuuksia ja 
yhtäläisyyksiä moniulotteisesti. Esimerkiksi puolueita on voitu sijoittaa 
poliittisia jakolinjoja kuvaaville arvokartoille tarkastelemalla niiden 
kaikkien ehdokkaiden vaalikonevastauksia. Lisäksi yksittäisten ehdok- 
kaiden vaalikonevastauksiin on voitu palata vaalikauden aikana tärkei- 
den äänestysten tai muiden päätösten yhteydessä. Kun vaalikoneista on 
muodostettu toimituksen käyttöön mielipidepankkia, on vahvistettu 

Kaavio 9.3. SWOT-nelikenttä vaalikoneista osana politiikan journalismia 


Vahvuudet Heikkoudet 
- Vaalijournalismin vetonaulana — Harvoilla resursseja innovaatioihin 
— Medialla aloite sisällöistä — Kaavamainen ja epäanalyyttinen 
— Tietovaranto politiikan toimittajille raportointi 
- Tiedon vertailu ja visualisointi — Uutisoinnin hiipuminen vaalien alla 
— Painotus politiikan asiakysymyksissä — Politiikan toimittajien heikko sitoutuminen 
— Analyyttisempi vaalijournalismi — Huono reagointikyky vaalikampanjan 
käänteisiin 
Mahdollisuudet Uhkat 

— Automaatiosta apua analyysiin — Median resurssien heikentyminen 
— Valitut ehdokkaat seurantaan — Klikkien kyseenalainen kalastelu 

vaalikaudella — Ääripäiden palkitseminen huomiolla 
— Yhteistyöllä kehitystyöhön — Erontekeminen epäolennaisuuksilla 
— Taustatiedon vahvistaminen 


työkaluja toimituksen muistin parantumiselle ja analyyttisemmalle 
journalismille. 

Valitettavasti vain muutamalla medialla näyttäisi olevan resursseja 
hyödyntää vaalikoneita muutenkin kuin rutiininomaisesti ja kaava- 
maisesti tuloksia referoiden. Tällainen resurssien epätasainen jakau- 
tuminen on eittämättä yksi keskeisimmistä heikkouksista, kun vaali- 
koneita tarkastellaan osana politiikan journalismia. Vaalikoneiden 
uudet käyttöominaisuudet, kunnianhimoiset datavisualisoinnit ja 
mielipidepankkien muodostaminen olisivat jääneet toteuttamatta il- 
man Ylen ja Helsingin Sanomien datadeskejä. Toisaalta myös näissä 
toimituksissa on kehitettävää siinä, että politiikan toimittajat olisivat 
koneiden suunnittelussa ja toteutuksessa tähänastista tiiviimmin mu- 
kana. 

Vaalikoneiden yhtenä heikkoutena on pidettävä niiden aikataulu- 
tusta. Kun toimitukset päättävät vaalikoneiden kysymyksistä, kam- 
panjointi ei ole edes alkanut. Tämän takia vaalikonesisällöistä pys- 

tyy harvoin tuomaan näkökulmia kampanjan aikana kehittyviin 
politiikkateemoihin. Lisäksi journalistien kiinnostus vaalikoneisiin 
näyttäisi olevan ennenaikaista valitsijoiden tarpeisiin nähden. Vaali- 
konedatasta tehdään ahkerimmin juttuja heti vaalikoneiden auettua, 
eli noin kuukaudesta puolentoista kuukauteen ennen vaaleja. Vaalien 
alla vaalikoneista tehtyjä uutisia on tarjolla niukasti, vaikka yleisön 
käyttötarve niille on tuolloin suurimmillaan. Jutut voisivat antaa valit- 
sijoille lisäeväitä koneesta saatujen tulosten suhteuttamiseen. Muuten- 
kin vaalikoneissa esillä olevat politiikkateemat jäävät vaalijulkisuuden 
loppuvaiheessa sivuosaan. Silloin otsikoihin nousevat ehdokkaiden 
suosio ja median vaaliponnistelut huomattavasti useammin kuin ulko- 
politiikan kysymykset tai talouspoliittiset näkemykset. 

Vaalikoneisiin kertyvän datan nykyistä järjestelmällisempi ja moni- 
puolisempi hyödyntäminen uutisoinnissa on keskeinen näkökulma, 
kun journalistit pohtivat vaalikoneiden tulevaisuutta. Vaalikoneet 
sisältävät runsaasti tietoa poliitikkojen ja kansalaisten mielipiteis- 
tä yhteiskunnallisiin kysymyksiin, mutta sitä on tähän asti pystytty 
vajavaisesti liittämään uutisoinnin osaksi. Esimerkiksi poliitikkojen 
vastauksilleen antamia perusteluja on tarkasteltu yksittäistapauksissa, 
mutta toimituksissa toivotaan, että perustelujen järjestelmällinen ana- 
lyysi tulisi automaation avulla mahdolliseksi jo lähitulevaisuudessa. 

Vaalikoneiden journalistisista käyttömahdollisuuksista 2020-lu- 
vulla saatiin maistiaisia jo vuoden 2018 ja 2019 vaaleissa. Puolueiden 
ja ehdokkaiden mielipide-erojen visualisoinnissa käytettiin onnistu- 
neesti hyväksi verkon ilmaisukeinoja, ja esimerkiksi Helsingin Sano- 
mat pystyi osoittamaan arvokartallaan, kuinka eduskuntapuolueet 
olivat arvokysymyksissä siirtyneet vaalikauden aikana vasemmalle. 
Tällaiset vertailut ovat olleet askel kohti analyyttisempaa journalismia. 
Vaalikonedatan pitkittäistarkastelut ja mielipiteiden moninaisuutta 
pelkistävät datavisualisoinnit ovat mahdollisesti leviämässä laajem- 
minkin mediassa. Myös vaalikausien aikana tehtävät vertailut ovat yhä 
harvinaisia. Vaikka vaalikonevastauksia ei voitane käsitellä suoraan 
vaalilupauksina, voisi olla mielekästä tarkastella nykyistä jarjestelmal- 

lisemmin sitä, mitä asioita vaaleissa valitut ehdokkaat kannattavat ja 
vastustavat tultuaan valituksi ja miten se vertautuu kyseisten ehdok- 
kaiden vaalikonevastauksiin. 

Seuraavan sukupolven vaalikone voisi tarjota nykyistä enemmän 
taustoittavaa tietoa puolueista, ehdokkaista ja vaaleihin liittyvien toi- 
mielimien tehtävistä. Tämä saattaisi lisätä valitsijan ymmärrystä po- 
liittisista kysymyksistä ja niihin tarjolla olevista vaihtoehdoista. Yksi 
mahdollisuus voisi olla median juttuarkiston kytkeminen vaalikonee- 
seen niin, että valitsijalle avautuisi mahdollisuus palata edellisen vaa- 
likauden tapahtumiin toimituksen tekemien koosteiden avulla. Tällai- 
nen toiminnallisuus tosin olisi ongelmallista vaalikoneisiin sisältyvän 
tasavertaisuuden periaatteen näkökulmasta, sillä uudelleenvalintaa 
hakevat kansanedustajat, kunnanvaltuutetut ja europarlamentaarikot 
saisivat ainakin näkyvyydessä etulyöntiaseman uusiin yrittäjiin näh- 
den. 

Olettavasti uusien ominaisuuksien kehittäminen vaalikoneisiin ja 
vaalikonedatan entistä monipuolisempi hyödyntäminen tapahtuvat 
jatkossakin isoimpien mediayhtiöiden johdolla. Suotavaa kuitenkin 
olisi, että innovaatiot ja hyvät käytännöt voisivat levitä mediakentässä 
laajemminkin. Tämä voisi tapahtua esimerkiksi niin, että mediat teki- 
sivät vieläkin enemmän yhteistyötä datan analysoinnin ja visualisoin- 
nin asiantuntijoiden kanssa ja lisäresursseja allokoitaisiin vaalikonei- 
siin perehtyneille journalisteille. Mediaomistuksen ketjuuntuminen ja 
toimitusten uudelleenorganisoinnit luovat periaatteellisia edellytyksiä 
sille, että seuraavia vaalikoneita tehdään usean median ja toimituksen 
yhteistyönä. 

Vaalikoneiden tulevaisuus on paljolti riippuvainen median elin- 
voimaisuudesta. Mikäli median käytössä olevat resurssit kutistuvat, 
vaalikoneidenkin kehitys voi pysähtyä ja niistä laadittava journalismi 
taantua tulosten referoinniksi. Tällainen uhkakuva on täysin mahdol- 
linen kaupallisen median osalta. Niukkenevien resurssien skenaariossa 
vaalikonealusta ostettaisiin valmiina ohjelmistoyhtiöltä eikä toimituk- 

sella olisi intressejä tai osaamista analysoida saati visualisoida vaali- 
konedataa uutisten osaksi. 

Vaalikoneiden tulevaisuutta saattaa uhata myös tekemisen motii- 
vien hämärtyminen. Vaalikoneiden kysymykset ovat tähän asti olleet 
valtaosin relevantteja ja tarjonneet siten valitsijoille apua heidän ää- 
nestämistä koskeviin valintoihinsa. Kuitenkaan ei ole poissuljettua, 
että tulevaisuuden vaalikoneissa painottuisivat olennaisten politiikka- 
kysymysten sijaan vaikkapa polarisoivat ja viihdyttävät kysymykset ja 
oheissisällöt, joiden avulla saadaan nostettua kävijämääriä. Klikkien 
kalasteluun saattaa vastaisuudessa yhdistyä ehdokkaiden tarve erot- 
tautua kilpailijoistaan. Houkutus asettua mielipiteillään ääripäihin 
kasvaa silloin, jos vaalikoneiden algoritmit ja politiikan toimitusten 
uutiskriteerit palkitsevat näkyvyydellä valtavirrasta poikkeavat ehdok- 
kaat. Vaikka vaalikoneissa ja laajemminkin vaaliuutisoinnissa pyritään 
saamaan eroja ehdokkaiden välille, mielipide-erojen tuottaminen epä- 
olennaisia asioita utelemalla ja uutisten keskeisten toimijoiden hakemi- 
nen ääripäistä olisivat karhunpalveluksia demokratialle. 


Vaalikoneet 2020-luvulla 


Toistaiseksi vaalikoneet ovat olleet Suomessa menestystarina. Ne ovat 
saavuttaneet vakiintuneen aseman suomalaisessa vaalijournalismis- 
sa ja laajan käyttäjäkunnan valitsijoiden keskuudessa. Vaalikoneiden 
tietosisältöjen runsaus johtuu hyvästä ehdokaskattavuudesta sekä suo- 
malaisesta monipuoluejärjestelmästä ja ehdokaskeskeisestä vaalitavas- 
ta. Vaaleissamme on maamme kokoon nähden verraten paljon ehdok- 
kaita. 

Median keskeisestä asemasta vaalikoneiden tuottajana on ollut 
suurta etua vaalikoneiden näkyvyydelle ja nykyiselle asemalle. Vaali- 
koneiden määrä ja laatu ilmentävät osaltaan suomalaista moniarvois- 
ta demokratiaa ja viestinten vapaata toimintatilaa. Suomalaiset vaali- 
koneet ovat täyttäneet yleensä varsin hyvin vaalikoneille asetettuja 

laatustandardeja, joita ovat esimerkiksi saavutettavuus, puolueetto- 
muus ja menetelmällinen järkevyys. Vaalikoneet ovat olleet läpinäky- 
viä, mikä on luonut ja ylläpitänyt luottamusta niihin. Läpinäkyvyyttä 
lisäisivät linkit vaalikoneiden toimintaperiaatteisiin. Ne palvelisivat 
kiinnostuneimpia käyttäjiä. Ja sekin on arvo sinänsä, että kenenkään 
ei ole pakko tuottaa vaalikoneita tai vastata niihin. 

Vaalikoneet ovat luoneet Suomessa tasa-arvoa eri puolueiden ja eri 
ehdokkaiden välille, mikä on olennaisen tärkeää, koska Suomessakin 
monet muut tekijät antavat kilpailuetua suosituimmille puolueille ja 
ehdokkaille. Vaalijärjestelmä suosii edelleen jonkin verran suurimpia 
puolueita ja media nostaa vain harvoin näkyvästi esiin yleisön heikom- 
min tuntemia puolueita ja ehdokkaita. Lisäksi vaalikampanjoinnin re- 
surssierot ovat suuria niin puolueiden kuin ehdokkaidenkin välillä. 

Tutkimuksemme havainnot vaalikoneiden käytöstä ja hyödyistä 
eri väestöryhmille olivat sikäli rohkaisevia, että monissa tapauksissa 
hyötyjät kuuluvat ryhmiin, joiden yhteiskunnallinen osallistumisaktii- 
visuus on keskimääräistä vähäisempää. Tällaisia ryhmiä ovat nuorten 
ja opiskelijoiden lisäksi yleisemminkin monet matalan sosioekonomi- 
sen aseman väestöryhmät, kuten matalimmin koulutetut ja työttömät. 
Useat tulokset viittasivat siihen, että erityisesti politiikkaan kiinnitty- 
mättömille vaalikoneiden käyttötarkoitus on oman ehdokkaan löytä- 
minen vaaleissa. Monille politiikkaa paljon seuraaville vaalikoneiden 
käyttö näytti sen sijaan enemmän liittyvän äänestysperusteiden var- 
mentamiseen. 

Vaikka vaalikoneet ovat jo saavuttaneet Suomessa kypsän aikuis- 
ian, ei ilmassa näytä olevan ainakaan vielä kyllästymisen merkkejä. 
Luultavasti vaalikoneet kehittyvät 2020-luvulla ja myöhemminkin 
vielä merkittävästi. Toivottavasti kehityssuunnat tukevat myös politii- 
kasta vähiten kiinnostuneita, jotta he osallistuisivat vaaleihin nykyistä 
aktiivisemmin. Järkevästi tehtyinä ja käytettyinä vaalikoneet tukevat 
kansanvallan toteutumista ja tarjoavat tietoja informoituihin äänestys- 
päätöksiin. 

Liite 1. 
Perustiedot tutkimusta varten kootuista 
uusista kyselyaineistoista 


Seuraavassa kuvataan tiiviisti tässä tutkimuksessa hyödynnettävät 
kyselyaineistot vuoden 2018 presidentinvaalista ja vuoden 2019 edus- 
kuntavaaleista. Vaalikoneet 2020 -hanke osallistui kysymyksillään 
molemmissa vaaleissa Kantar TNS:n toteuttamiin vaalien seurantatut- 
kimuksiin, joiden sisällöistä vastasivat muilta osin Sakari Nurmela ja 
Juhani Pehkonen. (Otospohjaisten kyselyjen lisäksi Vaalikoneet 2020 
-hanke kokosi mainittujen vaalien yhteydessä myös vaalikoneisiin lin- 
kitettyjä kyselyjä Ylen ja HS:n vaalikoneiden käyttäjiltä. Näiden lin- 
kitettyjen kyselyjen tuloksia hyödynnetään tutkimushankkeen muissa 
julkaisuissa mutta ei tässä tutkimuksessa.) 

Kantar TNS kokosi vuoden 2018 otospohjaisen presidentinvaali- 
kyselyn vaalin jälkeen 2.2.-7.2.2018 ja siihen vastasi yhteensä 1007 
18-79-vuotiasta äänioikeutettua. Eduskuntavaalien vastaava seuran- 
ta-aineisto koottiin puolestaan 18.4.-24.4.2019. Tähän kyselyyn osal- 
listui yhteensä 1039 alle 80-vuotiasta äänioikeutettua. Vastaajakunnat 
edustavat valtakunnallisesti äänioikeutettua väestöä. 

Molemmat aineistot kerättiin Kantar TNS:n GallupKanava-internet- 
paneelin äänioikeutetuilta vastaajilta. Kaikkiaan GallupKanavan käyt- 
tötarkoitus on toteuttaa toimeksiannosta tehtäviä mielipidekyselyiden 
tiedonkeruita. Paneelin muodostavat jäseniksi rekrytoidut 15 vuotta 
täyttäneet Suomen kansalaiset. Itserekrytoituminen ei ole mahdollista. 
Paneelin koko on noin 30 ooo. Kattava paneelirakenne takaa vastaajia 
kaikkiin tutkimustarpeisiin sekä erityyppisten väestö- ja asenneryh- 
mien saamisen mukaan tutkimuksiin. Tutkimusten väestöä edustava 
näyte perustuu sukupuoli-, ikä- ja aluerakenteeseen. Tutkimusvas- 
taaminen on laiteriippumatonta. Vastaaja päättää millä laitteella hän 

haluaa osallistua ja valitsee itse, milloin hän vastaa ennen ilmoitettua 
määräaikaa. 

Molempia kyselyaineistoja käytetään tässä tutkimuksessa paino- 
tettuina siten, että ne edustavat perusjoukkoaan tasapainoisesti kes- 
keisten sosiodemografisten tekijöiden mukaan (sukupuoli, ikä, alue). 
Prosentuaalisiin kyselytuloksiin liittyvät painottamattomat vastaaja- 
määrät on ilmoitettu joko taulukkojen ja kuvioiden yhteydessä tai liite- 
taulukoista kirjan lopussa. 

Millä tahansa tiedonkeruumenetelmällä koottuihin, yhteiskunnal- 
lisia aiheita koskeviin kyselyihin muodostuu sellaisten vastaajien ylie- 
dustusta, jotka ovat yhteiskunnallisista asioista keskimääräistä kiinnos- 
tuneempia. Tällainen yliedustus on otettu huomioon tutkimustulosten 
tulkinnassa, esimerkiksi arvioitaessa vaalikoneiden käyttömääriä. Tut- 
kimuksessa ei toteuteta varsinaisia kausaalianalyysejä, eikä määrällisiä 
eroja pääsääntöisesti testata tilastollisin merkitsevyystestein. Kuvaile- 
vien analyysien tulkinnat prosenttiosuuksien merkittävistä eroista pe- 
rustuvat kuitenkin tietoon ryhmien vastaajamääristä sekä tietoon siitä, 
minkä suuruiset erot prosenttiyksikköinä ovat erikokoisten ryhmien 
välillä olennaisia tilastollisessa päättelyssä. 

Molemmat kyselyaineistot tullaan arkistoimaan Yhteiskuntatieteel- 
liseen tietoarkistoon tutkimushankkeen päätyttyä. Laajat aineistoku- 
vaukset löytyvät sen jälkeen kätevimmin Tietoarkiston aineistokuvai- 
luista (www.fsd.tuni.fi ). 

Vuoden 2019 eduskuntavaaleja koskeva Kantar TNS:n otosaineisto 
on koottu samalla tavalla kuin seuraavassa listatut, tietoarkistoon arkis- 
toidut eduskuntavaalien seurantatutkimukset vuosilta 1999 (FSD1042), 
2003 (FSD2024), 2007 (FSD2419) ja 2011 (FSD2630). Näissä tutkimus- 
aineistoissa on tiedusteltu suomalaisten vaalikoneiden käyttöä ja vuo- 
sien 2007 ja 2011 seurantatutkimukset sisältävät enemmänkin kysy- 
myksiä vaalikoneiden merkityksestä ja niihin suhtautumisesta. 

Liite 1. Perustiedot tutkimusta varten kootuista uusista kyselyaineistoista 


FSD1042. Moring, Tom (Helsingin yliopisto) & Suomen Gallup 
& Changes in Finnish TV Election Campaigns -projekti: Edus- 
kuntavaalien 1999 seuranta [sähköinen tietoaineisto]. Versio 2.2 
(2006-08-07). 


FSD 2024. Moring, Tom (Helsingin yliopisto) & TNS Gallup Oy: 
Eduskuntavaalien 2003 seuranta [sähköinen tietoaineisto]. Ver- 
sio 2.0 (2018-07-17). Yhteiskuntatieteellinen tietoarkisto [jakaja]. 


FSD 2419. Moring, Tom (Helsingin yliopisto) & TNS Gallup Oy: 
Eduskuntavaalien 2007 seuranta [sähköinen tietoaineisto]. Ver- 
sio 1.0 (2009-06-29). Yhteiskuntatieteellinen tietoarkisto [jakaja]. 


FSD2630. Moring, Tom (Helsingin yliopisto) & TNS Gallup Oy: 
Eduskuntavaalien 2011 seuranta [sähköinen tietoaineisto]. Ver- 
sio 2.0 (2018-07-20). Yhteiskuntatieteellinen tietoarkisto [jakaja]. 

Käyttöliittymä vaaleihin 


Liite 2. 
Vuoden 2018 presidentinvaalin ja vuoden 
2019 eduskuntavaalien tulokset 


Liitetaulukko 2.1. Vuoden 2018 presidentinvaalin ehdokkaat ja tulokset? 


Ehdokkaan puolue! Ehdokas Äänimäärä Ääniosuus (%) 

taustaorganisaatio 
Sitoutumaton valitsijayhdistys Niinistö, Sauli 1875342 62,6 
Vihreä liitto Haavisto, Pekka 371254 12,4 
Perussuomalaiset Huhtasaari, Laura 207337 6,9 
Sitoutumaton valitsijayhdistys Väyrynen, Paavo 185305 6,2 
Suomen Keskusta Vanhanen, Matti 122383 41 
Suomen Sosialidemokraattinen Puolue Haatainen, Tuula 97294 3,2 
Vasemmistoliitto Kyllönen, Merja 89977 3,0 
Suomen ruotsalainen kansanpuolue Torvalds, Nils 44776 1,5 
Yhteensä 2993668 100,0 


a Lahde: oikeusministeriön vaalisivusto vaalit.fi. Vaalin kotimaan äänestysprosentti oli 69,9. 
Sauli Niinistö tuli valituksi presidentiksi jo ensimmäisessä vaalissa. 

Liite 2. Vuoden 2018 presidentinvaalin ja vuoden 2019 eduskuntavaalien tulokset 


Liitetaulukko 2.2. Vuoden 2019 eduskuntavaalien tulos: puolueiden paikat, paikkamuutokset 
2015-2019, ääniosuus ja ääniosuusmuutokset 2015-2019 (Ikm, % ja %-yks.) 


Puolue Paikat Muutos Ääniosuus Muutos 
2019 2015-19 2019 (%) 2015-19? 
SDP 40 (+6) 17,7 (+1,2) 
PS 39 (+1) 17,5 (-0,2) 
KOK 38 (+1) 17,0 (-1,2) 
KESK 31 (-18) 13,8 (-7,3) 
VIHR 20 (+5) 11,5 (+3,0) 
VAS 16 (+4) 8,2 (+1,0) 
RKP 9 (0) 4,5 (-0,3) 
KD 5 (0) 3,9 (+0,4) 
SIN - l 1,0 
Muut puolueet - (0) 2,0 (+0,9) 
Muut ryhmittymät? 2 (+1) 2,9 (+2,3) 
Yhteensä 200 100,0 


Lähde: oikeusministeriön vaalisivusto vaalit.fi. 
a Ääniosuuden muutos prosenttiyksikköinä. 


> Sisältää Ahvenanmaan paikan sekä valitsijayhdistysten kautta toimineen Liike Nyt -ryhmittymän 
paikan. 

Liite 3. 
Muut liitetaulukot 


Liitetaulukko 3.1. Painottamattomat vastaajamäärät kuvioon 2.3: 
Vaalikoneiden käyttö eduskuntavaalien tietolähteenä viidessä 
Ikäryhmässä vuosien 2003-2019 eduskuntavaaleissa 


18-29-v. 30-39-v. 40-49-v. 50-64-v. 65- Kaikki 
2003 295 206 204 343 222 1270 
2007 261 188 211 400 362 1422 
2011 225 176 203 322 372 1298 
2015 319 268 159 344 503 1587 
2019 243 193 230 363 551 1580 


Lähdeaineistot: FSD1260, FSD2269, FSD2653, FSD3067. Vuoden 2019 kansallisen eduskuntavaali- 
tutkimuksen aineisto arkistoidaan Tietoarkistoon (FSD) vuonna 2020. 


Liitetaulukko 3.2. Painottamattomat vastaajamäärät kuvioissa 
6.3, 6.4, 6.5, 6.6, 6.7, 6.8, 7.3, 7.5, 7.6 ja 7.8 


Eduskuntavaalit Presidentinvaali 


2019 2018 

Kuvio 6.3 Mitä vaalikoneita käytti? 720 345 
Kuvio 6.4 Tietolähteet äänestyspäätöksen tukena 939 886 
Kuvio 6.5 Suhtautuminen vaalikoneisiin ja niiden käyttöön 1039 1007 
Kuvio 6.6 Suhtautuminen vaalikoneisiin omakohtaisen 
käytön mukaan 

— käytti vuoden 2019 eduskuntavaaleissa 720 

— ei käyttänyt ek-vaaleissa 2019 mutta käyttänyt aiemmin 140 

— ei ole käyttänyt koskaan 174 
Kuvio 6.7 Vaalikoneet eduskuntavaaleissa: suht. väittämiin 720 
Kuvio 6.8 Vaalikoneet ehdokkaan löytämisen apuna 720 
Kuvio 7.3 Puoluevalinnan syyt 939 
Kuvio 7.5 län korrelaatiot puoluevalinnan perusteisiin 939 
Kuvio 7.6 Ehdokasvalinnan perusteet 939 
Kuvio 7.8 Suhtautuminen kahteen vaalikoneväittämään 

- kaikki vaalikoneita käyttäneet 720 

— alle 30-vuotiaat vaalikoneita käyttäneet 101 

Liite 3. Muut liitetaulukot 


Liitetaulukko 3.3. Painottamattomat vastaajamäärät kuvioissa 6.1, 6.2, 7.1, 7.2, 7.4ja 7.7 


EKV2019: PV2018: EKV2019: EKV2019: 
Kuviot 6.1, Kuvio 6.2 Kuvio 7.2 Kuviot 7.4 

6.2 ja 7.1 ja 7.7 
Kaikki (1039 (990) 720 (939) 
Nainen (487 (455) (362, (437 
Mies (552 (535) 358 (502 
Alle 30 vuotta (123 (96) 18-30 (101 (98 
30-39 vuotta (155 (149) 31-40 125 133 
40-49 vuotta (171 (176) 41-50 121 (151 
50-59 vuotta 177 (187) 51-60 (126 162 
60-69 vuotta (212 (382) 61- 139 201 
Yli 69 vuotta (201 (108 194 
Peruskoulutus 410 377 255 344 
Muu koulutus (414 (426 297 385 
Akateeminen 205 184 163 (203 
Johtava asema/ylempi toimihlö 156 133 (123 148 
Alempi toimihlö (113 118 (87 (105 
Työntekijä 230 231 150 193 
Yrittäjä (67 (65 (49 (59 
Opiskelija (68 (43 (57 (60 
Eläkeläinen (325 316 197 314 
Työtön (54 (49 (39 (41 
SAK (104 117 (63 (98 
Akava 158 178 (128 154 
STTK (74 (96 (55 (67 
Alle 20 000 e 139 115 (97 117 
20000-35000 e (141 (133 (91 (124 
35000-50000 e (186 198 (125 174 
50000-85000 e 249 (231 (180 (231 
Yli 85000 e 158 150 (111 153 
Helsinki ja Uusimaa (332 (320 (244 (305 
Etelä-Suomi 222 216 (153 201 
Lansi-Suomi 227 (222 (157 (202 
Pohjois-/ltä-Suomi (258 232 (166 231 
Paakaupunkiseutu (241 229 (180 220 
Kaupunkimainen kunta (557 (516 (382 (498 
Taajaan asuttu 138 149 (85 (123 
Maaseutumainen 103 (96 (73, (98 
SDP (141 116 (94 (141 
PS (147 (74 (103 (147 
KOK (168 156) (127 (168 
KESK (102 102 (57 (102 
VIHR (112 (101 (99 (112 
VAS (89 (66 (69 (89 
RKP (30 (24 (22 (30 
KD (28 (20 (19 (28 
Äänesti (939 (876 (679) (939) 
Ei äänestänyt (82 (97 (32 (. 
Äänesti ennakkoon (570 (548 (406 (570 
Äänesti vaalipäivänä (369 (328 (273 (369) 


SAMI BorG & KARI KOLJONEN 


279 


Käyttöliittymä vaaleihin 


Liitetaulukko 4.1. Neljän median laatimat jutut vaalikoneista 
vuoden 2018 presidentinvaalissa (kpl) 


Vaalikonejutut Yle HS IL MTV Kaikki 
Juttujen Ikm 8 9 11 7 35 
Ka-pituus (merkkiä) 4253 5024 2846 1406 3440 
Kysymysten Ikm per juttu 
Yksi 3 2 6 4 15 
Kaksi-kolme 0 2 1 0 3 
Vähintään neljä 3 4 3 3 11 
Nolla 2 1 1 2 6 
Visuaalisten elementtien Ikm jutuissa? 
Taulukot/kuvaajat 2 4 0 0 6 
Valokuvat 8 6 11 6 31 
Muut? 1 2 4 2 9 


3 Kappalemäärät kertovat sen, kuinka monessa vaalikonejutussa on ollut esimerkiksi valokuvia. 
b Muut sisältää esimerkiksi videoklippejä ja someupotuksia. 


Liitetaulukko 4.2. Neljän median laatimat jutut vaalikoneista vuoden 2019 eduskuntavaaleissa (kpl) 


Vaalikonejutut Yle HS IL MTV Kaikki 
Juttujen Ikm 26 16 12 10 64 
Ka-pituus (merkkiä) 3471 5503 4166 3918 4179 
Kysymysten Ikm per juttu 
Yksi 12 0 6 6 24 
Kaksi-kolme 3 5 1 1 10 
Vähintään neljä 3 4 1 0 8 
Nolla 8 7 4 3 22 
Visuaalisten elementtien Ikm jutuissa? 
Taulukot/kuvaajat 9 5 1 5 20 
Valokuvat 22 11 12 1 46 
Muut? 5 3 5 10 23 


3 Kappalemäärät kertovat sen, kuinka monessa vaalikonejutussa on ollut esimerkiksi valokuvia. 
b Muut sisältää esimerkiksi videoklippejä ja someupotuksia. 

Liite 3. Muut liitetaulukot 


Liitetaulukko 5.1. Teemojen esiintyminen median eduskuntavaalikonekysymyksissä (%) 


Teema Yle HS Alma MTV IS Ksml/Tamp Kaikki 
Talouspolitiikka 10 13 16 9 3 4 9 
Työmarkkinat 0 3 8 9 6 12 6 
Sote-asiat 20 23 16 23 20 20 21 
Koulutus 10 10 4 11 9 4 8 
Ympäristö 20 20 12 20 17 12 17 
Liikenne 10 7 8 0 6 12 7 
Ulkopolitiikka 7 7 4 9 11 4 7 
Turvallisuus 13 0 4 11 11 8 
Muuta 10 17 28 9 17 24 17 
Yhteensä (%) 100 100 100 100 100 100 100 
Teemojen Ikm (N) (30) (30) (25) (35) (35) (25) (180) 
Esimerkiksi maahanmuuttopolitiikka, kilpailupolitiikka, poliitikon rooli tai moraalikysymykset 

Liitetaulukko 5.2. Presidenttiehdokkaiden esiintyminen 
vaalikonejuttujen otsikoissa ja ingresseissä (%) 

Ehdokas Yle HS IL MTV Kaikki 
Sauli Niinistö 18 42 19 11 25 
Pekka Haavisto 8 0 6 0 4 
Laura Huhtasaari 8 17 31 33 17 
Paavo Väyrynen 5 13 31 0 11 
Matti Vanhanen 10 25 19 0 15 
Tuula Haatainen 5 0 13 0 4 
Merja Kyllönen 8 4 6 0 6 
Nils Torvalds 8 0 0 11 4 
Juttujen Ikm (N) (40) (24) (16) (9) (89) 

Käyttöliittymä vaaleihin 


Liitetaulukko 5.3. Presidenttiehdokkaiden mainitseminen vaalikonejuttujen leipätekstissä (%) 


Ehdokas Yle HS IL MTV Kaikki 
Sauli Niinistö 65 83 69 56 70 
Pekka Haavisto 35 58 69 33 47 
Laura Huhtasaari 38 58 75 67 53 
Paavo Väyrynen 43 42 69 44 47 
Matti Vanhanen 38 58 75 44 51 
Tuula Haatainen 28 46 56 56 40 
Merja Kyllönen 33 46 50 33 39 
Nils Torvalds 33 46 44 44 39 
Juttujen Ikm (N) (40) (24) (16) (9) (89) 


Liitetaulukko 5.4. Presidenttiehdokkaiden siteeraaminen vaalikonejuttujen leipätekstissä (%) 


Ehdokas Yle HS IL MTV Kaikki 
Sauli Niinistö 18 17 50 22 24 
Pekka Haavisto 8 17 38 33 18 
Laura Huhtasaari 3 13 25 11 10 
Paavo Väyrynen 10 17 31 22 17 
Matti Vanhanen 10 25 38 22 20 
Tuula Haatainen 10 17 38 11 17 
Merja Kyllönen 8 17 38 11 16 
Nils Torvalds 10 13 31 22 16 
Juttujen Ikm (N) (40) (24) (16) (9) (89) 


282 


Liite 3. Muut liitetaulukot 


Liitetaulukko 5.5. Presidenttiehdokkaiden esiintyminen vaalikonejuttujen valokuvissa (%) 


Ehdokas Yle HS IL MTV Kaikki 
Sauli Niinistö 30 21 38 56 31 
Pekka Haavisto 18 13 19 56 20 
Laura Huhtasaari 20 8 38 67 25 
Paavo Väyrynen 13 17 19 56 19 
Matti Vanhanen 23 21 31 56 27 
Tuula Haatainen 13 8 19 56 17 
Merja Kyllönen 15 8 13 56 17 
Nils Torvalds 15 8 13 56 17 
Juttujen Ikm (N) (40) (24) (16) (9) (89) 

HDOKKAIDEN mielipiteitä kartoittavilla vaali- 

koneilla Suomessa jo yli 20 vuoden historia. 

Ehdokaskeskeisen vaalijärjestelmänsä vuoksi 
Suomi on kansainvälisesti vertaillen vaalikoneiden luku- 
määrän, laadun ja käyttömäärien erityistapaus - jonkin- 
lainen luvattu maa. 


TEOS Käyttöliittymä vaaleihin: Tutkimus vaalikoneista 
kansalaisten, ehdokkaiden ja journalismin näkökulmista 
tarjoaa ajantasaisen ja kattavan kokonaiskuvan vaali- 
koneiden nykyisestä asemasta ja merkityksestä suoma- 
laisessa poliittisessa järjestelmässä ja viestintäkentässä. 
Täysin uusia tutkimuksellisia näkökulmia ovat vaalikone- 
journalismi sekä ehdokkaiden näkemykset vaalikoneista. 
Tutkimusaineisto koostuu valitsijakyselyistä, vaali- 
koneiden analyysista, vaalikoneita koskevista uutisista 
sekä ehdokkaiden, kampanjavastaavien ja vaalikoneiden 
tekijöiden haastatteluista. 


TEOS on suunnattu tiedeyhteisölle, journalisteille ja 
vaalikoneista kiinnostuneille kansalaisille. 

